
LACRIMI 


CE PLÂNGI? 


Ce plângi, copilul meu ? Ce-ţi are 
Sufletul, te doare ? 

Senină ca un bob de rouă 

Ar fi ca o podoabă nouă. 

Dar e o lacrimă de turburare 

Și mai cu seamă locul ei mă doare. 


"Eu, lacrima de tine-o am ascuns 

Căci lacrimile nici nu 'ntreabă, nici nu au răspuns. 
Teamă mi-a fost de lacrima ta, fată, 

Și ea s'a şi ivit neașteptată. 


De unde a putut să 'nmugurească 

Pricina ei o simt că-i pământească. 

Dintr'un nisip, dintr'un prundiș, dintr'un nămol. 
De nu aş da de urma ei în gol. 


Când a'nceput și lacrima de viţă 
Ai plâns și tu, suava mea Domniţă, 
Și n'am avut să bănuiesc prilej 

Că s'a rănit o ramură de vrej. 


Mă doare că-i sosită vremea lor, 
A gândului şi a lacrimilor, 

Fără să văd că fragedul sân mic 
Crește tiptil în cuibul lui de borangic. 


Obrazul sărutat de mine, 

Acum primește lacrima, mai bine. 
Vioaia pleoapă de odată tristă 
Cată la drum şi tace în batistă. 


Păpușile, poveștile cum au trecut 
De n'am știut și nu am priceput? 


PĂSTREAZĂ 


Păstrează lacrimile în urcioare 
Şi-ascunde o, copila mea, departe, 
Comoara cu mărgăritare. 

Plânsele lacrimi sunt mărgăritare moarte. 


Nu trebue să moară 
Nici una din comoară. 
E zestrea ta de teafără fecioară. 


Cununa ta domnească, de scântei, 

Să stea în taina din firida ei. 

Te calicește, strânge subt zăvoare 
Neînceputele urcioare de izvoare, 

Să nu străbată ’n ele nici, curată, luna. 
Nu cheltui din lacrime nici una. 


Intârzie suspinul şi, la plată, 

Să nu plătești cu lacrimi niciodată. 
Că o să ai nevoie, poate, 

Cândva, de lacrimile toate. 


COPILĂ 


Copilă, copilă, 

Mi-e a mâhnire şi milă. 

Grivei, plânge şi el. 

Lacrimile noastre sunt la fel, 

I s'a urit şi lui cu lacrimile mute. 

Un gând i-a spus: aşteaptă. Alt gând îi spune: du-te. 


Îi este dor, ca nouă, 

De făgăduielile-amândouă, 

Il cotropeşte ceața, ca pe fiecare. 

Seceră, poate, și'n el semnul de'ntrebare. 


Flămânde sunteţi de altă pâine, 
Lacrimi de om și lacrimi de câine. 


Ce e, Grivei ? 
Ce-i, moşule ? Ce vrei ? 


Glasul, ca o bătaie de aramă, 
Ţi s'a 'ncetinat şi se destramă 
Şi latră 'nnăbușit la noapte 
Sfaturi și șoapte. 


A stat cu mine'n bătătură o viaţă, 
El într'o ceaţă, eu într'altă ceaţă. 
Copilă, 

Mi-e a mâhnire și milă. 


VERSURI 


Tovarăși, prieteni, vecini, 
Dar singuratici, dar streini. 


Un &strov fără luntre, fiecare, 
Ostroâve ?n bălți, în depărtare, 
Zărite 'n ochii tăi, în ochii ei... 
Îmbătrânim, Grivei. 


T, ARGHEZI 


MARGOT 


IX 


Margot nu ţinea mânie. Nu era răzbunătoare, nu ura pe 
nimeni, nu blestema soarta, nici oamenii. Romane citite la în- 
tâmplare, căsătoria, aventurile, rudele îi arătase lumea așa 
cum este. Natură simţitoare, exuberantă, plângea ușor, se con- 
sola repede fără grije de viitor. 

Intr'o dimineaţă se trezi odihnită, bine dispusă în patul 
moale, privind, cu mâinile sub cap, fără luare aminte, lucru- 
rile din odaie, scaune și oglinzi, aduse dela Iași, martori bine- 
voitori care înșirau povestea vieţii sale. Margot avea înfățișarea 
apatică, pasivă a curtezanelor celebre, preocupate și pe eșafod 
să păstreze simetria trăsăturilor, ideile adoptate, rânduite, ca 
pietricelele unui joc de remy, în cutia craniană. Orgolioasă, 
trăia ca un burlac. Bărbaţii, toţi niște închipuiți după părerea 
sa, o atrăgeau instinctiv, ca pe un sultan varietatea femeilor 
din harem. 

Incapabilă să-și analizeze sentimentele, își dădu totuși seama 
că fusese amarnic păcălită. Dar cu temperamentul ei fericit 
îngropă trecutul cu o expresie ștrengară, aruncă plapuma, 
scări din pat, își examină amănunțit trupul în faţa oglinzii, 
întinzându-se cu voluptate rechemată la viaţă de zgomotul 
străzii. 

Justinian — Joujou — fusese un accident în viaţa ei, o o- 
bosea cu fanfaronada lui, cu comedia amorului, se complăcuse 
în mediul liberat de convenţiuni în care trăise cu el, dar își 
dădu curând seamă, că nu era amantul pe care şi-l închipuia, 
înalt, cu ochi verzi, om de lume şi de spirit. 

Sună maşinal pe Profiriţa, alergă cu picioarele goale, sub 
dușul complicat cu ţâşniri de apă ce se încrucișau înţepând-o 
ca niște ace, și se lăsă, impudică, pe mâinile cameristei, care 
o fricţionă complezentă, linguşitoare, perversă, cu mânuși as- 
pre, cu familiarităţi libertine, care le umflau de râs, îndem- 
nau la confidenţe. 

— Îţi pare rău? 

— Mie ?! 

— Dăi încolo de bărbaţi... Cel mai bun nu face cât o ceapă 
degerată. Când ai știi mata cât sunt de sătulă de ei... 

— Şi de Costache ? 

— Sufletul mi l-o mâncat... Da m'am deprins cu el... 

În dormitor Te pregătise pantofii, cămaşa întinsă pe pat, ro- 
chia şi pălăria. Se mişcă fără zgomot cu ochii galbeni de co- 
bay inoculat. Imbrăcând pe Margot o anunţa liniştit : 

— Eu plec, nu mai stau. 

— De ce? 

— Nu pot să văd. Am fost deprinsă altfel. Duduca Mar- 
ghiolița, Dumnezeu s'o ierte, nu te-a învăţat aşa. Să fi trăit 
să te vadă... 

— Ia, te poftesc, nu-ţi lua nasul la purtare. Du-te și lasă-mă 
în pace. 

— Săru'mâna... 

— Mergi sănătoasă. 

Te dispăru umilită, ieși pe poartă cu o bucceluţă subţioară 
ca odinioară Moș Ion vizitiul. 

— Ai văzut mata ce obraznică a fost unguroaica ?... Eu 
n'aş fi îndrăznit, să mă tai... Dudue, ce mă ţineam eu să-ţi 
spun matale, dar mi-i rușine. 

— Îndrăznește... 

— Ziceam că dacă nu mai porţi mata rochia cea albastră... 

— Care albastră ? Ce rochie ? 

— Rochia ceia albastră cu volănașe. 

— Bine, ia-o... Dar încuie tot și ţine cheile la tine... 

— Săru'mâna, Dumnezeu să-ţi dea sănătate, să ai parte de 
cine vrei mata... La dejun ce gătim ? 

— Fă ce vrei... 

— Da parale nu-mi lași mata ? 

— Ia şi tu din cutie... 

Peste puţin Margot, fericită că trăiește, ieși în stradă, în. 
taior clasic cu pălăria pe ochi, cu blana aruncată pe umeri. 
Era toamnă. Un soare cald strălucitor, ca o licărire ultimă de 
candelă, înveselea lucruri şi oameni. Strada era salonul lui 
Margot. O distra ca un jurnal de cinema. Privea cu ochi la- 
comi expoziţia din vitrine, ciorapii ideali, întinși pe picioare 
demonice, manechine sclivisite în cămăși ispititoare, înviorată 
de ochiadele pofticioase ce-i adresau bărbaţii ca de un cordial 
miraculos. Rătăcind încoace încolo, rămase în extaz în faţa 
unci truse de voiaj ce arăta, deschisă, o comoară de spatule și 
foarfeci nichelate, flacoane de cristal, joc de perii ovoidale, 
îndemn de călătorie. Margot intră în prăvălie, târgui pe ne- 
gândite, pe lângă trusa de voiaj cu monogram, un cufăr gar- 
derobe, o cutie de pălării, o cuvertură de picioare și le trimise 
acasă. 

Răscolită de frigurile nebuniei presimţite, opri un taximetru 
şi porni la Şosea fără scop definit. După o cursă nebună, dincolo 
de Băneasa, reveni, și ca un incurabil care își face testamen- 
tul, ajutată de Profiriţa, cu geamantanul deschis în mijlocul 
dormitorului, își pregăti bagajul, rochii și lengerii, hotărită să 
plece la Paris, să se oprească la Miinchen să vază pe miss 
Krohner, a cărei amintire, la fel cu a lui Mere Zelie, răsco- 
leau toată bunătatea unei firi fără îndreptar. 


Hotărită să plece cu "primul tren, fu condusă inevitabil la 
gară de Stolnici, pe care îl compătimea cu acea afecţiune, inex- 
plicabilă, pe care o arată femeile, crailor decăzuţi. 

Regele șpriţurilor, campionul Iașului, la toate categoriile 
de chefuri, zurbagiul, gata oricând să distribue palme, închi- 
nase steagul. Fanfaronada scădea, devenea timid pe măsură 
ce se încărca de ani, după cum mărturisea singur, parodiind, 
ameţit, versurile lui Bolintineanu. 


Dacă steagul cramei mâna ta apasă, 
Altuia mai vrednic paharul tău lasă. 


MARGOT 1t 


Acum se îmbăta repede şi beat nu se hotăra să plece. Pi- 
cura de somn, cu pleoape grele, amărît de amintirea unei vieţi 
irosite în neştire. „M'au mâncat femeile...“—se jeluia, după un 
pahar de vin cui vrea să-l asculte — „,„bată-le mama lui Peti- 
cuţă. Femeile care te mint râzând, te mint plângând, te mint. 
când ţipă de plăcere sau de mânie. Nimeni nu se poate lăuda 
că a stăpânit o femeie. Cea mai desmoştenită de natură îţi râde 
în nas sau când întorci spatele... parole d'honneur...“ Toate 
aiurelile lui erau garantate. pe cuvânt de onoare. 

Margot îl îngăduia, ca pe un câine bătrân, să moară la casa 
ei, îngrijit cu năbădăi de Profiriţa pe care, deprindere veche, 
o mai îngrămădea prin colţuri, cu desmoţare senilă, corectată 
sever sau îngăduită până la ultimul gologan. 

Dar când să cumpere biletul, Margot îşi aminti, gata să 
plângă, că nu-și scosese paşaport. 

Ruşinată, se cotorosi de Stolnici, se întoarse în oraș, se opri 
la prefectura poliţiei, cu bagajele în trăsură, în zădar de altfel, 
pentrucă domnul director nu venea, afirmă cu ifos, cameristul, 
înainte de ora 11. 

Margot străbătu calea Victoriei îmbufnată ca o emigrantă. 
Casa îi păru pustie, străină. Stolnici nu se vedea nicăeri. Pro- 
firita plecase prin vecini. Margot descărcă bagajul în mijlocul 
curţii, apoi se aşeză pe cufăr cu pălăria pe cap ca o guver- 
nantă, ruşinată de trecători, cărora ar fi vrut parcă să le ceară 
ajutor. Ar fi vrut să plece și îi era teamă. Se simţea singură. 
N'avea rude apropiate. Moş Alecu ? Era departe. René, Bebe ? 
Copii. Incolo, bătrânii uitaţi de lume. Rămânea Isabella. Dar 
prietenia lor se răcise. Isabella nu cunoştea decât dragostea de 
casă. Trăia cu chiverniseală să întreţină trei copii în școli. De- 
venise femeie matură, doamnă onorată de societate, dată exem- 
plu de înţelepciune. Sosi şi Stolnici respingător de duhoare 
oţețită. 

Margot îl trecu cu vederea, îşi scoase pălăria, mare cât 
roata carului, înfipse în ea un ac, suliță în coasta Mântuito- 
rului. Plimbându-se nenorocită, cu mâinile la spate, dela scară 
la poartă și înapoi, privind încoace, încolo, zări ferestrele îm- 
pestrițate cu anunţuri, verzi, galbene, roşii, lipite drept şi de-a- 
curmezișul. Într'un acces de cuminţenie, îngrijorată de viitor, 

închirieze etajul de sus împărţit în camere mobilate ca să-şi 
sporească veniturile, căutând să demonstreze prietenilor că 
nu-i ruşine, cu toate că neam de neamul ei... Și nestatornică, 
indignată reflex, porni să le rupă, dar se răzgândi aproape 
imediat în faţa unui tânăr blond, cu raglan, cu monoclu, cu 
mașină elegantă oprită la câţiva pași de poartă. Se salutară, 
el curtenitor, ea zâmbitoare, nedumerită. 

— Pe cine cauţi mata ? 

— Dacă nu mă înşel aveţi icamere de închiriat, întrebă 
străinul, într'o franţuzească corectă, cu accent cântăreţ, apă- 
sat, de slav. 

— Da, fiindcă sunt hotărită să plec la Paris şi ca să nu ră- 
mână casa singură... Chiar aş fi bucuroasă să-ţi dau şi ma- 
tale o cameră, fiindcă, mi se pare, mata ai şofer... 

Şi Margot se gândi fugitiv, la norocul Profiriţei, care 
desigur... 

— Se poate vizita ? 

— Poftim. 

— Nu e prea devreme? 

— Nu, poftim. 

— N'aş fi îndrăznit, dar fiindcă v'am văzut în curte... 
Sunteţi totdeauna așa de matinală ? 

— Nu. Trebuia să plec şi-am uitat să scot paşaportul î în- 
chipuiţi-vă. 

— Dacă nu sunt indiscret maş oferi să vă servesc eu. 

— Serios ? 

— Cunosc pe cineva... 

— Iertați-mă că nu vă poftesc în casă, cheia e la servitoare 
şi pentru moment e plecată. Dacă vreţi să ședem în chioșc.. 
Trebue să vină... Sunteţi de mult în Bucureşti ? 

— Sunt la legaţie. 

— Rus? 

— Polon. Daţi-mi voe să mă prezint, Prinţul Vladimir Li- 
cinski. 

— Încântată... Margot, Margot Handoca, adică acum nu 
mai sunt Handoca... Am divorţat... 

— Așa tânără ? 


MARGOT 13 


— Nu mai sunt tânără, am douăzeci şi şapte de ani... Am re- 
luat numele tataiei, Iorgu Dumbravă, nu l-ai cunoscut mata,. 
afirmă serioasă Margot... Mi-a lăsat două moșii... 

— Şi tata-meu a avut moşii latifundiare... Dar a divorţat 
de mama și le-a vândut... 

Şi cu sinceritate naivă, proprie feciorilor de bani gata, risi- 
pitori de averi, se spovediră într'o clipă, șezând în chioșc, unul 
lângă altul. 

Margot îl privea printre gene, interesată ca o fetiţă de 
o păpușe nouă, dornică s'o alinte, s'o legene, s'o adoarmă în 
brațele ei. Era frumușel ca o fată. Avea tenul alb, transpa- 
rent, ce trăda boieria, un nas acvilin, cu nări palpitânde și un 
râs copilăresc descoperea, prin gura mică, dinţi albi, rectilini, 
rânduiţi, să creadă cineva, cu mâna. 

— Vai, dar eu te ţin pe mata. 

— Nu vă temeţi, n'am nici o treabă. Am venit să instalez 
legația. Dacă consimţiţi, vă pun la dispoziţie mașina, până. 
când vine servitoarea, mergem la prefectură... 

— Merci, sunteţi foarte amabil. 

Se instalară alături, pe pernele moi, în mașina întinsă 
ca un paradis. Margot se lăsă pe spate confortabil, aşeză, gre- 
şit, picior peste picior pe care le avea mari. Se alinta vorbind, 
privindu-l în ochi, râzând copilărește, de ce spunea el, de ce 
îl întreba ea, de trecători, căutând, parcă, să se ameţească, să 
alunge o idee, care se infiltra în mintea ei, stăpânitoare. 

Margot avea curajul hotărîrilor eroice, necugetate. Tre- 
când prin dreptul lui Capșa exclamă scandalizată : 

— Vai cât sunt de uitucă... nici nu v'am întrebat... aţi de- 
junat ? Eu am o foame de lup... 

Stop! Prinţul ordonă șoferului să se înapoieze la ga- 
raj. Margot se dete jos, alene, onorată de steguleţul ce flu- 
tura la botul maşinei. Făcu onorurile casei, îl instală la. 
geam, se așeză lângă el, gata să-i prindă șerveţelul la gât, ca 
doi copii care se joacă. 

— Ce vrei să iei mata ?.. 

— Daţi-mi voe, nu-mi luaţi privilegiul. 

— Eu ciocolată cu frişcă multă și o felie de cozonac. 

— Și eu la fel. 

— Două ciocolate, porunci Margot, grăbită să rămână sin- 
guri. Mata nu vorbeşti de loc românește ? 

— Foarte puţin. Mergi dracului... 

Margot bătu din palme, râse exagerat, privind admira- 
tiv împrejur, încântată ca de năzdrăvănia unui copil preferat. 
Il studia pe furiș, descoperind particularităţi care o încântau. 
Purta ciorapi de mătase, avea unghiile ușor carminate, o pri- 
vea îndrăzneţ, aplecându-se sfruntat, sigur de el, ca un cuceri- 
tor de inimi. 

Inclinată spre aventură, Margot nu l-ar mai fi părăsit. 
T; plăceau ochii lui albaștri luminoși, un albastru clar de cer 
înalt, întărâtată de mirosul de tutun, englezesc, ce emana din 
hainele lui. 

— Vreţi să mergem ? 

Margot fu cuprinsă de panică, nu se îndura să plece. 
Pașaportul însemna despărţirea. Gândul călătoriei n'o mai 
stăpânea. 

— Prefer să mergem acasă. Am lăsat bagajul în curte, mă 
tem să nu mi-l ia cineva. Și mata trebue să vezi camera. Pot 
să-ţi dau și două. Un birou și dormitor cu bae. 

Ridicându-se, Margot sa luptat vitejește să achite con- 
sumaţia. Dar tânărul triumfă cu un nu? categoric, sec, care 
potoli zelul lui Margot. 

Se înapoiară. Margot găsea acum drumul lung, întor- 
cându-se alarmată, dacă are să-i convină garsoniera, hotărită 
deja să-l instaleze princiar, să schimbe saltelele, lengeria, per- 
delele... 

Profiriţa gătită cu rochie neagră, cu șorţ și boneţică albă, 
deschise ușa, îi luă pardesiul ca unui obișnuit al casei, apre- 
ciindu-l dintr'o privire. i 

Margot se inspectă în oglindă, scutură pletele ca o fe- 
tiţă care sare coarda, se plăcu. Dar salonul îi păru deodată 
mediocru. Scaunele cu învelitori de dril, vitrina cu bibelouri 
ieftine, tabloul din sufragerie, un coş de prune răsturnat lângă 


© cană cu apă, o rușinau. i 

Prințul rămăsese protocolar, în picioare, în mijlocul casei. 

— Alege-ţi mata care îți place... ciripi Margot, înviorată 
de un pic de colonie şi un praf de pudră. Cred că sus ţi-ar 
conveni mai bine. 

— Prefer jos. 

— Sunt încântată răspunse Margot, fericită că prinţul ma- 
nifestase o dorinţă, bucuroasă, deja, să-i cedeze. Mie îmi con- 
vine să stau sus... Atunci, după prânz, am să pun să așeze... 
Când te muţi mata? 

— Deocamdată nu deranjaţi nimic. Trimit numai cărţile 
şi o panoplie cu arme vechi, strămoșești, la care ţin foarte 
mult, n'aș vrea să se piardă. 

— Auzi, Profiro ? domnu are să aducă niște arme, să ai 
grije să nu ruginească, să aduci pe cineva să le curețe. 

— Că doar nu-s nebună, am mai frecat eu pistoale. 

— Aş vrea să ştiu cam pe când vă mutaţi, întrebă contra- 
riată Margot. | 

— Imediat ce mă înapoiez din concediu. 

— Plecaţi ? 

— La Varșovia, să-mi văd familia. Dar mi se pare că și 
d-voastră... 

— Da, eram gata de plecare, dacă nu veneai mata... și-l 
întrebă cuibărindu-se în ochii lui. Staţi mult? 

— A nu, câteva zile, pe urmă plec la Paris şi de acolo... 

— La Nissa. Avem acelaşi itinerar. 

Propunerea era transparentă. Prinţul cântărea pe Margot 
din ochi, obișnuit cu asemenea victorii. De altfel nu era greu să 
citească în inima lui Margot care se zbătea ca o muscă căzută 
într'un borcan cu miere. 


— Aveţi şi d-voastră rude la Varşovia ? o întrebă el cu 
oarecare ironie. 

— N'am văzut-o niciodată. M'ar interesa. E frumoasă ? 

— Un mic Paris ca și Bucureştii, cu tramvaie zgomotoase, 
cu străzi drepte și lume care petrece. Călătoriţi singură ? 

— N'am pe nimeni. Pe tata nu l-am cunoscut, mamaia a 
murit și sunt divorțată, v'am spus. E tot trecutul meu, 

— Atunci m'aș stima foarte fericit... Margot sări în sus, 
bătând din palme, victorioasă, gata să-l cuprindă de gât. Nu 
ştia cum să-şi stăpânească emoția. Vorbea, se agita, dela ușe 
la fereastră, fluturând capul să-și resfire părul, gest de co- 
chetărie, obişnuit femeilor cu părul scurt. Cu conştiinţa ușoară, 
Margot elabora un plan de viaţă nouă. 

Varşovia! Ştia dela mamai-sa, era patria magnaţilor 
risipitori. Vedea cafenele de lux, luminile, trecătorii, băr- 
baţii remarcabili, femeile blonde, cu tenul alb, cu ochi albaş- 
tri, cu blănuri scumpe. Își amintea Parisul, unde va apărea, 
decoltată, în lojă, alături de Vladimir, în frac, Nissa cu bă- 
taia de flori şi poate Neapoli, Veneţia, visul ei, călătorie de 
amor în tren și pe mare, strânsă la sânul lui Vladimir, nume 
fermecător de amant providenţial. 

— Când ești mata hotărît să pleci ? 

— Când sunteţi gata. 

— Atunci hai să scoatem pașaportul... 

Margot mergea fără să vadă pe unde trece, cu respiraţia 
reţinută, urmărită de zgomotul paşilor lor, care se împreunau 
ritmic, cadenţat milităreşte. Fericită să-l arate lumii, îl pri- 
vea, reflectat în vitrine, cu deprinderea femeilor de a vedea 
fără să se uitc, înfiorată de fineţea trăsăturilor, de profilul 
de camee, de buzele roșii, arcuite, ridicate într'un rictus, pro- 
vocător de luj, încolțit. Fete. ucenice sărăcăcios îmbrăcate, cu 
membre subțiri, se întorceau să-i urmărească cu priviri minu- 
nate, sporind admiraţia lui Margot, captivată de ochii lui a- 
dânci, nepătrur şi, de sfinx. 

Margot plutea în fericire, răscumpărase  dezamăgirile, 
se socotea răsplătită pentru perseverenţa ei. Vladimir venise 
la timp, să pună la picioarele ei, inima și bogăţiile lui. 

O deferenţă,pe care atașaţii străini o întâlnesc pretu- 
tindeni, înlesni lui Margot obţinerea pașaportului. 

— Am abuzat prea mult de bunătatea matale, se scuză 
Margot. Acum ce facem? 

-ș— Mergem fiecare acasă, ne citim corespondenţa, punem 
oarecare ordine în idei și ţinută și pe urmă solicit favoarea de 
a prânzi împreună. 

— Vrei? 

— Vin să vă iau. 

— Eşti drăguţ. Unde dejunăm ? 

— Asta... 

— Bine. Aleg eu. 

— Atunci, scumpă ispită... 

— Au revoir, răspunse zăpăcită Margot, încântată de-po- 
reclă, dar mai ales de dezinvoltura prinţului, care-i ridică 
mâna până la buzele lui, privind-o în ochi, scoborîndu-se de- 
finitiv în inima ei. 

Se despărțiră. El mergea drept, îndemânatic, se pierdu în 
mulţime. 

Margot îl urmări câtva timp, întorcând capul. Apoi luă 
un muscal din piaţa teatrului, ultimul muscal, care o înduioşă 
descoperindu-se, invitând-o familiar, prietenos: „Aici, Măria 
Ta“, amintindu-i pe Andrușka. 

Acasă, Margot răsplăti birjarului princiar, aruncă pălăria 
pe divan şi, transportată, se agăţă de gâtul Profiriţei. Deschise 
ferestrele să ia aier; ar fi dorit, parcă, să strige lumii întregi, 
să proclame amorul de care se simţea cuprinsă. 

O problemă se ivi, delicată. Nu ştia cum să se îmbrace. 
Rochiile se purtau colante, scurte. Ea avea picioarele groase, 
basinul dezvoltat ca un glob intuitiv. Defecte răscumpărate, 
de altfel, cu prisosinţă de ochii mari, de părul negru, de talia 
înaltă, de frăgezimea obrazului. În cele din urmă, alese un ta- 
ior bleu-nuit, care convenea tenului său alb, cu mâneci scurte, 
ce lăsau să se vadă braţe de copil dolofan. 

Peste puţin, masată vârtos de Profiriţa, primenită, parfu- 
fumată se întinse pe divan cu storurile lăsate, cu faţa în sus, 
cu ochii închiși nemișcată, cum o învățase camerista kneazului 
la Odessa, să-şi refacă tenul, să odihnească ochii să-și poto- 
lească nervii, 

Când a sunat Vladimir, Profiriţa, care-l pândea la uşă, 
uluită de chipul boerului, de eleganța hainelor, de florile roșii 
ce se iveau înflăcărate într'o cămașă subţire de hârtie, des- 
chise ușa, roșie de plăcere. Margot primi florile în mijlocul 
salonului, îşi îngropă faţa în ele să se reculeagă, le împărți în 

potire și alegând o garoafă abia deschisă, o prinse cu o deco- 
raţie de reverul hainei prinţului care îi întoarse atenţia săru- 
tându-i degetele, prizoniere. Cu acest prilej, se sărutară, re- 
pede, pe furiș, topind inima Profiriţei care își făcea de lucru. 

Coborîră scările, el o treaptă în urma ei; se urcară în ma- 
şină, care porni fără zgomot. 

— Incotro ? 

— La Şosea. 

Maşina lunecă plutind ca un vaporaș, moleşind pe Margot, 
în drum spre paradis, 

— Unde prânzim ? 

— La „Magic Parc“. 

Margot cunoștea localul, patronul localului cunoștea pe 
Margot. Inştiinţat telefonic, aranjase un tête-à-tête, cabinet 
cu terasă, cu flori, cu șampanie în răcitor, cu lăutari — chi- 
tară şi gurist — pe care prinţul îi concedie pe loc, strecurân- 
du-le un bacşiş, oprind ploconelile, cu gest autoritar, 

O garderobieră stilată, un chelner bătrân, discret, plin de 
experienţă, un picol, ai fi zis fată îmbrăcată băeţeşte, serveau, 
aduceau bunătăţi, icre şi arac, rachiu exotic care arse gura lui 
Margot, pui cu ciuperci în aluat franțuzesc, nisetru la grătar 
şi piersici, apoi șampanie, îngheţată de fructe, licheruri, mar- 
ghilomane, ţigări parfumate, în fine sărutări, sărutări de sfâr- 
şit de film care neliniştesc somnul fecioarelor. 

In urmă, întocmiră planul călătoriei. Ca să nu scurteze vi- 
legiatura, prinţul renunţă să-și mai vadă familia. Aveau să 
plece cu simplonul Bucureşti-Paris, cu opriri rituale la Buda- 
Pesta, Viena, Berlin, în compartimentul special reţinut prin 
legaţie. Fumând neîntrerupt, scuturând neglijent ţigara, Vla- 
dimir atinse chestiunea delicată, a cheltuelilor. Se înţeleseseră 
repede. Margot şi-ar fi dat viaţa. Mărturisi rușinoasă, că ware 
momentan, decât o sută de mii de lei care raportați la valută... 
Dar, se grăbi să adaoge, „pot să-mi procur...“ 

— Când? 

— Imediat. 

— Cât? 

Tăcură. El jenat, oarecum, că adusese banii în discuţie, ea 

dusă pe gânduri. lubea pasionat, definitiv, pentru întâia oară. 
In nebunia ei, amorul îndreptăţea tot. Stăteau înlănțuiţi, în pi- 
cioare, pe terasă. Margot se întoarse cu priviri rătăcite și muş- 
cându-și buzele, apropiindu-se de ochii lui ca de marginea prä- 
pastiei, îl întrebă tremurând ca un pui golaș de rândunică pe 
marginea cuibului: 

— Ai să mă iubeşti ? 

— O, da! 

— Cât? 

Prinţul evită răspunsul, sărutând-o, 

Margot crezu. Nu aştepta decât să creadă. 

Apoi se aşezară, din nou, cuminţi, pe brâul terasei, să-și 
rânduiască ideile şi interesele. Vladimir mărturisi că, deşi bo- 
gat, averea lui, ipotecată de tatăl său, era sub sechestru. In a- 
fără de leafă, nu dispunea decât de o mie de zloți, sumă pe 
care i-o serveau creditorii până la terminarea procesului. 

Cu generozitatea femeii care iubește, gata de orice jertfă, 
Margot ceru un răgaz de trei zile, trei zile din fericirea ei, să 
plece la Botoșani pentru a se întâlni cu Marcu. 

— E bancherul meu, înţelegi ? adăogă ea cu vanitate co- 
pilărească. 

Şi prinţul o înţelese. 

Petrecuţi de patron cu capul gol, cu un stol de chelneri şi 
picoli în urma lor, de lăutarii care mai sperau căciulindu-se, 
se urcară în mașină, se înapoiară în oraș, ţinându-se de mână. 

Se opriră la poștă. Margot sări sprintenă, se împiedecă, — 
prevestire ? — reţinută la timp de braţul protector al prinţului 
şi, cu inimă ușoară, telegrafie: 


Marcu 
Bancher 
Botoşani. 
Sosesc mâine dimineaţă. 
Cocuţa. 


— Atunci, diseară, da? 
— Nu, răspunse Margot, tremurând, plecând ochii fecio- 
selnic... La Veneţia... Vreau noaptea mea de nuntă. 

Trenul, un tren personal, tren de după război cu vagoane 
murdare, cu opriri prelungite, cu întârzieri mari, cu ciocniri 
în perspectivă, un lanţ nesfârșit de vagoane cu materiale, cu 
lemne de foc, cu vagoane clasă, înainta greu vârsându-și nä- 
duful : puf, puf... puf, puf. Margot, îşi tocise nervii, căzu în 
prostraţie, sfârşi prin a adormi, obosită de plictiseală, de frä- 
mântări, de gânduri multiple. 

— Botoşani! 

Nu-i venea să creadă. Alergă la fereastră, zări pe Marcu 
care o căuta din ochi, cu braţele ridicate, înfipt pe peron ca un 
semnal topografic. 

— Ce-i cu tine ? Bine ai venit. 

— Bine te-am găsit, du-mă undeva la otel, să mă spăl că 
nu mai pot... 

— Ce otel? Vrei otel? Hai la mine... Auzi vrè să meargă 
la otel... 

Vremea se răcise, Margot tremura în trăsură. Marcu locuia 
o casă boerească cu grădină în faţă. Conduse pe Margot în 
odae. 

— Spală-te, ai acolo apă caldă şi vino la ceai. 

— Ştii la ce-am venit ? îl întrebă Margot când se aşezară la 
masă. 

— Şi dacă nu ştiu ai să-mi spui... ia rom, ia unt, ia ce vrei... 

— Vreau să vând (-osmeştii... 

— Adică ce ţi-a rămas din Cosmeşti, după expropriere. 

— Mă rog, cât este... 

— Şi pe urmă? 

— Nu înţeleg. 

— Ce-ai să mai vinzi? 

— Casele. 

Pentru întâia oară Marcu îşi schimbă vorba. 

— Rău. 

— Ce-ţi pasă? 

e Buun, îşi reveni Marcu, convins că orice intervenţie e 
de prisos. 

— Şi vrei toţi banii ? 

— Sigur. 

— Când? 

— Imediat. 

— Așa de grabă îţi trebue ? 

De preț nici nu fu vorba. 

— Vânzarea are să întârzie. Vine măsurătoare, acte... Am 
să-ţi dau un avans. 

— Vreau un milion. 

— Un milion vrei? Iaca am să-ţi dau un milion... Vrei la 
București ? : 

— Ba să-mi deschizi un cont la „Crédit Lyonnais“ din Pa- 
ris. ; 

— Buun?! 

— Işi mulţumesc şi rămâi sănătos. 

— Pleci, nu rămâi ? 

— Nam timp. 

— Da ci te grăbești așa ? 

— Iubesc. 

— Aşa? Buun! Stai să-ți frig măcar un pui. 

— Merci, am vagon restaurant la acceleratul care vine dela 
Cernăuţi. Vreau numai să-mi dai trăsura să mă ducă la poștă 
şi pe urmă la gară. 

— Ce-ţi trebue trăsură, am maşină. 

— Merci. Atunci rămâi sănătos. 

— Dumnezeu să-ţi ajute. 

Sărind ca o căprioară, Margot se răsturnă triumfătoare în 
mașină, satisfăcută că-şi aranjase viitorul. 

Entuziasmată, telegrafie lui Vladimir : 


Prince Licinski 
Legation de Pologne 
Bucarest 
Affaire arrangée. J'arrive par express. Je t'adore 
Margot 


Apoi se duse la gară, enervată de nerăbdare, să bată pero- 
nul, o oră înainte de plecarea trenului. Şi era fericită. Sufe- 
rea. Cunoştea, în fine, amorul, fiorurile aşteptării, teama de 

a-l pierde, pentrucă amorul se cuibărise numai în ea, pentru- 
că Vladimir era din același mediu, petreceau fără grije, încre- 
dinţaţi că banii şi tinerețea nu se mai isprăvesc. 

Margot se adânci în canapeaua cupeului, legănată de tactul 
trenului. Stațiile se succedau vertiginos. Pierduse noţiunea tim- 
pului. Fu trezită din toropeală, de pregătirile călătorilor, care 
își adunau bagajele la uşă, gata să coboare. Trenul sărea hu- 
ruind peste macazuri, îndrumat de macagii care agitau feli- 
nare roșii, verzi, albastre, apropiindu-se încet de gară. 

— lași! ~- 

Margot se trezi neaşteptat, acoperindu-şi cu mâinile fața, 
îngrozită ca o criminală. Printr'o firească asociație de idei, 
chipul buclat al copilului său îi fulgeră mintea. Mustrată de 
cuget, se dete jos, trase la otel, incognito, unde se perpeli toată 
ziua, chinuită de dor, de remușşcare, aşteptând trenul urmă- 
tor. Spre seară, plecă la Vaslui. unde află că Emil plecase cu 
Nicuşor, la conu Alecu Donici. 

Margot se linişti, ca un medium de suflul operantului. Işi 
continuă călătoria cu conştiinţa împăcată că își făcuse datoria. 
Amână plăcerea de a-l vedea pe Nicuşor. Peste imaginea chi- 
Fului său buclat se suprapuse, ca întrun film, figura rectilină, 
de camee, a lui Vladimir. 

Din gară Margot expedie o telegramă ff. urgentă. 


Prince Licinski 
Legation de Pologne 
Bucarest. 


Retard imprévu. Arrive ce soir même heure. Baisers. 
Margot. 
(Urmează) 


GH. BRĂESCU 


O ŢĂRANCĂ TÂNĂRĂ IȘI BOCEȘTE 
COPILUL MORT 


„Mai staţi, oameni buni, mai staţi 
Şi nu mă mai depărtaţi, 

Nu vă temeţi că noi ţine 

Cu puterele-mi puţine 

Ci lăsaţi să mi-l jelesc, 

Măcar de-am să mai bolesc, 

Măcar de mă prăpădesc.... 


Că de-a bună tot nu mi-i, 
Și de-acu tot una mi-i 

De mai sânt ori nu mai sânt 
Să fac umbră pe pământ... 

Lui-lui-lui, băiatu, lui, 
In răscrucea drumului, 
In văzul norodului, 

Şin plânsul prohodului, 
Luluit de clopote, 
Căinat în șopote.... 
„.Lui-lui-lui, băiatu, lui, 
Depărtat de mama lui, 
În vecia veacului.... 

Hai trezeşte-te, trezeşte, 

Ori măcar din ochi clipeşte, 

Să ghicesc ce-ai vrea să-mi spui, 
Puișorul mamii, pui... 


Scoală-mi-te și-mi răspunde, 
Unde mergi, copile, unde ?.. 
Scoal de-mi spune cum tenduri 
Singur sufletul să-ţi furi, 

Şi să ţi-l prefaci în duh 
Călător peste văzduh... 

Şi ca un iâlhar fugit, 

Să-ţi laşi gropii zălogit 
Trupuşoru mărunțel 

Ce pășea doar „copăcel'“ 

Dela vatră până'n tindă, 

De genunchi să mă cuprindă... 


Ce momeală te-a minţit, 
De-ai plecat către-asfinţit, 
Făr' de zori nici răsărit, 
Călător pe năsălii, 

La lumină de făclii, 

Cum și cui te-ai juruit 
Până nu te-a miruit, 
Peste creștet, peste faţă, 
Soarele de dimineaţă, 
Până nu te-a încintat 
Foc de raze'n scăpătat, 
Pân' nu ţi-ai cătat păvază 
Vâlvătăii de nămiază ?... 


O ŢĂRANCĂ TÂNĂRĂ ÎŞI BOCEŞTE COPILUL MORT 


„Și cum de te-ai cutezat 
Viaţa de ţi-ai retezat, 

Să te duci nebotezat, 

Nici de bura cea măruntă, 
Nici de ploaie'n ropot cruntă, 
Nici de fulg uşor de nea 
Nici de lapoviţa grea, 

Ci doar de lacrima mea... 


Bate clopot de prohod, 
Lăcrămilen gât stau nod, 
Nici nu curg şi nici nu seacă, 
Şi mă strâng de mă înneacă, 
Și mă prinde-o tuse seacă, 

ȘI tuşesc de 'nvineţesc, 

Pân ce'n drum mă prăbușesc, 
Și mă ’ntreb la ce trăesc 
Dacă n'am să te mai cresc... 


Crapă inima'n bătaie, 
Picioarele mi se taie, 
Mintea mi se'ntunecă, 
Limba nu mai lunecă. ....., 

.. Și mă taie-un gând prin cap 
Să-mi fac seama să mă scap, 
Și de jalea după tine 

Şi de mila mea de mine.... 


Şi'n loc să te mai bocesc 
Prind să mi te fericesc 
C'ai ştiut de ţi-ai răznit 
Bietul sufleţel căznit, 

Și l-ai avâniat să zboare, 
Peste-a raiului răzoare, 
Fluturaș cu-aripi de floare. 


Şi din chin ţi-ai slobozit 
Trupușorul izinit 

Și de racile căznit 

Când pe ţoala din copaie, 
Când pe aşternut de paie, 
Cât mai rar la pieptul meu, 
Că mi te-am crescut din greu, 
De tăicuţu izgonită, 

Și de sat neomenită, 

Și cu sufletul hai-hui, 

Ca un car fără de grui, 

Ca un câine-al nimărui,... 


siaii Că mi-a pus pe frunte pată 
Cel de m'a'ndrăgit odată 
Dar n'a vrut să-l ştii de tată... 


C'un picior te legănam, 
Și din gură-ţi luluiam, 
Și din gene lăcrămam, 
Și cu mâinile torceam, 
Pentru un nimic de plată, 
Ca de milă căpătată..... 


O ŢĂRANCĂ TÂNĂRĂ ÎŞI BOCEŞTE COPILUL MORT 


Dar ştiam că mă muncesc 
Ca să pot să mi te cresc, 
Şi să ştiu la ce trăiesc..... 


E e E Că de-aşi fi gândit că mori, 
Copilașul meu din flori, 

Fără fraţi, fär’ de surori, 

Poate că te năpusteam 

Ori de suflet te dădeam, 

Şi plecam pustie'n lume, 

Fără ţintă, făr'de nume, 

Pân'ce urmele-mi pierdeam, 

Şi nu mi te mai vedeam 

Nici de soartă nu-ţi ştiam... 


„..... Și nemai având de ştire, 
Te creșteam din nălucire, 
Născocindu-ţi chip şi grai, 
Şi'ntocmindu-ţi fel şi trai, 

Mi te-aveam ca scris în minte, 
Dintr'a dorului cuvinte . . . 


.. >.. Dar de-acu din ce să-mi fac 
Măcar gândului ortac? ... 


La mormânt te-oi tămâia, 
Pân'ce moartea nu mă ia, 
Făr'de preget oi veni, 
Te-oi jeli, te-oi pomeni, 


Dar din dor cum să poţi creşte 
Ce ştii bine că nu este, 
Trupuşor ce putrezeşte ?... 

In mormânt un pumn de oase, 
Şi în rai aripi frumoase, 
Şi tot tu în amândoi..... 


.... Că te-ai despărţit în doi, 
Şi i-ai luat pe amândoi, 

Iar aci în jalea mea, 

N'ai lăsat pe nimenea 

Decât neagră lipsa ta... 


ELENA FARAGO 


TRĂISTUŢĂ 


Când într'o seară uscată de toamnă, după încheierea cursuri- 
lor de după prânz, la orele 4, ni s'a spus să nu plecăm încă 
acasă, cei mai mulţi am fost nedumeriţi de această măsură, pen- 
irucă nu era vorba de arest, nu mai făcusem de mult nici o bo- 
roboaţă așa ca să ne aşteptăm la asemenea pedeapsă. Nedume- 
riți eram toţi, iar unii erau şi înciudați că li se stricau în felul 
ăsta jocurile ce rânduiseră atunci: de-a românii și turcii, ori 
numai de-a hoţii şi gardiştii, sau jocul cu drichia, ori porca... 

N'am aşteptat mult şi am fost trecuţi pe rând numai cei mai 
mărișori, din clasele a treia și a patra, în cea mai mare încă- 
pere a şcoalei, unde un domn tânăr de tot, cam negricios la 
faţă, stătea la capătul unui şirag de bănci, izbea ușurel de col- 
tul uneia un fel de amnar, o bucăţică de oţel ca o furcă cu doi 
colţi lungi și cu coada scurtă. Această furcuţă strălucitoare sco- 
tea un sunet subţirel, care suna și mai tare când o punea cu 
coada lipită de bancă. Domnul cel negricios mai însoțea din 
când în când sunetul metalic și de un sunet prelungit din gură: 
laaa ! Mai târziu am învăţat că furcuţa de oţel se cheamă dia- 
pazon. Cu el încerca vocile copiilor şi de asemenea şi urechile. 
Nu toţi prindeau sunetul just. Aceştia erau daţi la v parte şi 
puteau pleca acasă. Cei care aveau şi ureche şi voce trebuiau 
să mai stea deoparte. Eu am fost printre aceștia. Până să-i cer- 
ceteze pe toţi, eu m'am uitat cu curiozitatea mea obișnuită la 
tot ce era nou. Şi mai întâi la domnul cel străin. Acesta era 
mult mai tânăr decât profesorii noştri. Cred că nu avea decât 
vre-o 18—19 ani, mult 20. Era înalt cu o umbră de mustață 

pe buza de sus și pe cap cu un păr mare pieptănat cu îngrijire 
cu o cărare într'o parte și umflat în partea opusă, spre cealaltă 
tâmplă, întrun fel de cârlionţ, care alcătuiau ceva ca un bu- 
chet. O pălărie cu marginile late și întinse stătea pe catedră. 
Când, plecând, și-a pus-o pe cap, cârlionţii de păr ca nişte 
ciorchini i s'au așezat sub marginea pălăriei într'o parte, dân- 
du-i o înfățișare ciudată, deosebilă cu totul de a celorlalţi 
domni din orășelul nostru. 

Faţa îi era negricioasă-măslinie, fără pic de sânge, şi tru- 
pul îi era voinic și bine legat, iar glasul melodios, deşi cam 
gros. 

Acest tânăr avea să ne fie profesor de muzică. Băiatul cel 
mai mic al unui preot din Galaţi, el venise la noi în orășel și 
făcea la primărie o slujbă la starea civilă doar în timpul cât 
aveam și noi cursurile obișnuite, apoi după acestea mai făcea 
şi cu noi, cei aleși, lecţii de muzică vocală. In altă zi cercetase, 
după același ritual, și aptitudinile muzicale ale fetiţelor dela 
școala vecină. Și așa ne-am găsit laolaltă băieţi și fete. Eu eram 
printre cei mai mititei și sfioși din clasa a treia. In clasa a patra 
însă erau unii mai mari, aproape flăcăiandri. La şcoala de fete 
la fel. Unele erau fetiţe mici de tot, iar altele aproape fete 
mari, apropiind unele chiar 14 ani. De aceea profesoarele dela 
şcoala fetelor nu vedeau de loc cu ochi buni noutatea lecţiilor 
de muzică la un loc cu băieţii. O fi fost în această opunere şi 
influenţa locului nostru, care, având atâţia turci, despărţise 
întotdeauna pe bărbaţi de femei. Și mai ales directoarea fete- 
lor — ea însăși fată bătrână — era ca o cloșcă atunci când ci- 
neva îi prinde puii. 

— Cum o să dăm fetele pe mâna upui bărbat, draga mea? 

— Lasă, domnişoară Hariclia, că-s numai niște copii şi apoi 
domnul Trăistuţă e un tânăr cumsecade şi de familie bună. 

— Aşa o fi. Dar e prea tânăr şi voinic. Şi pe urmă, dracul 
nu face biserici. ... 

Cu toată împotrivirea multora însă lecţiile de muzică tot s'au 


făcut. Și chiar așa cum se începuseră: cu fete și cu băieţi la 
un loc. Mai întâi la școala noastră, apoi la biserică, pentrucă 

scopul pregătirii noastre muzicale era să facem un cor la Cate- 
drala oraşului. 

Am continuat lecţiile de muzică spre neplăcerea directoarei 
dela şcoala de fete şi chiar și a profesorilor dela a noastră, din 
ce în ce mai neprietenoși faţă de cor, dintr'un fel de sentiment 
de gelozie. 

Trăistuţă a lua-o cu noi dela cele mai simple lucruri. Ne-a 
învăţat să facem portative, ne-a învășat pe urmă notele, cheile. 
Notele ne-au înveselit tare când le-am aflat numele. Din do-re- 
mi-fa-so-la-si, noi făcusem dore mi fasole. Și tot așa mai apoi, 
din numirile coriștilor : soprani, altişti, tenori, başi şi baritoni, 

"noi făcusem : şofrani, artişti, tenori şi barosani.... 

Pregătirea aceasta sa urmat un timp şi, după vre-o lună, 
două, Trăistuță ne-a luat la cercetare. Ne-a pus să solfegiem, 
apoi să cântăm niște cântări bisericești mai simple, și băieţii şi 
fetele care n'au dovedit nici un progres au fost izgoniți, poate 
spre bucuria lor. Fusese izgonit spre nedumerirea lui și a mul- 
tora un băiat mai mare, anume Mândrilă, care se credea grozav 
de înaintat la muzică pentrucă zicea şi mai pe nas decât dascălii 
bisericii. Şi când şi-a dat drumul Mândrilă, umflându-se și din 
burtă și din gușă cu: „Dumnezul tău, Sioane, în neam și'n 
neam“, Trăistuţă care fierbea până atunci, i-a deschis larg ușa 
clasei și i-a spus: 

— Afară, afară ! 

Aşa că bietului Mândrilă, flăcăiandru cam zurbagiu în ma- 
halaua de sus, i s'a spus mult timp: „Dumnezeu tău, Sioane...“ 
sau așa ceva. 

Pentru corul nostru, Trăistuţă a mai făcut lecţii de muzică 
şi cu unii tineri mai răsăriți din oraş, la care descoperise voci 
bune de tenori, başi, baritoni. Aceştia erau oameni mai spâălaţi, 
negustori unii, funcţionari alţii, un agent de percepţie și unul 
de pescărie şi un fierar, băiat subţire, Corbeanu, care cânta la 
bas şi cra așa dar chiar pe drept barosan. 

Macri, agentul dela percepţie, om mai glumeţ, striga lui Cor- 
beanu, cu glasul lui de tenor prim, pe ţigănește, deşi era român 
curat : sa 

— Aordeo, deliule ! 

— Socardo delibaşi ! era răspunsul rostit cu voce profundă 
de bas, și toți râdeau cu hohote, pentru că la întrebarea pe 
tipăneşie — ei, nebunule ! — răspunsul era adresat decanului, 
starostelui nebunilor — delibaşi. 

Intre bărbaţii care făceau parte din cor era şi un tânăr mä- 
runţel cu o bărbuţă lătăreaţă în vârful bărbiei. Era om foarte 
de treabă şi vioi Domnul Eracli, şi doar din stâlcirea unor cu- 
vinte se cunoștea că la origine avusese şi ceva sânge grecesc. 


„Tralincu“, în loc de Retlincu, spunea el unui băiat mai mare, 
corist entuziast de muzică şi credincios corului chiar după ter- 
minarea şcoalei, când se făcuse ucenic la fierăria lui Corbheanu 
şi când îşi ţinea în odăiţa alăturată făurăriei un pupitru și 
multe partituri muzicale, pe care le-a păstrat şi mormăit multă 
vreme, chiar după „spargerea corului“. Ii plăcea în deosebi un 
psalm şi stătea ce stătea şi începea: La râul Vavilooonului, 
punând cu aceasta un fel de punct celor vorbite ori cântate 
până atunci. 

Aşa era colțul nostru dobrogean, plin de tot felul de ciudă- 
ţenii. Alături de lucruri cu totul patriarhale și orientale se putea 
găsi ceva care ar fi de mirare şi prin alte părţi din apusul mai 
civilizat: un ucenic dela fierărie, care, spoit de funingine pe 
mâini şi pe faţă, știa să mânuiască nu numai praftoriţa şi ba- 
rosul, ci și să descifreze din note muzicale un cântec. 

„Fete devenite coriste rămăseseră puţine, dar unele aveau 
voci minunate. Era mai întâi fetița mai mare a directorului 
şcoale: noastre, cu o voce dulce, subţire și tremurată, apoi mai 
era una mai mare decât noi, care avea o adevărată voce de pri- 
madonă. Glasul ei înalt, admirabil timbrat, avea un volum care 
putea să ne acopere tot corul. Fata mai era şi crescută, bine 
dezvoltată și foarte frumoasă şi prietenoasă. Dacă n'ar fi avut 
un dinte de sus din mijlocul gurii puţin înnegrit, ar fi fost 
desăvârşită. Când cânta în cor mereu se uita în ochii dirijorului, 
îi zâmbea cald ori chiar îi râdea. 

Corul nostru mai adusese lume la biserică — mama venea 
regulat şi-i plăcea să-mi deslușească vocea în tot corul, chiar 
când nu aveam „solo“. 

— Bat'o norocul s'o bată pe Cuna, că bun glas mai are! 
Parcă e o privighetoare, 

Aşa spunea lumea ascultând trilurile primadonei corului 
nostru. Şi cu toate acestea nici preoţii nu priveau cu ochi buni 
inovaţia. Popa Dumitru, ca mai bătrân, era uşor de înţeles că 
se temea să nu fie cumva un fel de papistăşie și născocirea 
asta, ce nu se potrivea cu tradiția pravoslavnică. Mai greu de 
priceput era opunerea altui preot, nu chiar aşa de bătrân, şi 
care întreba mereu pentru ce să ne asculte pe noi cum „zbie- 
răm ca măgarii'", când are la cele două strane pe cei doi dascăli 
aşa de pricepuţi? Când la începutul liturghiei Trăistuţă se 
ducea la balustrada podului unde ne aflam noi, şi, ciocnind 
diapazonul, dădea tonul preotului cel înverșunat împotriva 
noastră, acesta nu-l prindea mai niciodată şi pe urmă toată 
slujba el o cânta într'un ton şi corul în altul, până intervenea 
preotul cel mai tânăr, lonică, şi dregea puţin nepotrivirea. 
Popa Ionică, poate unde era mai tânăr, nu ne-a arătat nici o 
dușmănie. De altfel, nici ceilalți doi nu se puteau împotrivi pe 
faţă, căci Trăistuţă venise cu ordin de sus, chiar dela episcopul 
din Galaţi. 

Mie, după puţin timp, Trăistuţă îmi arătase multă prietenie 
El fusese cam mirat că eu tăcusem multă vreme la cor. Ba era 
să mă și gonească odată, crezând că eu stau degeaba, dar m'a 
pus întâi să execut o bucată în faţa tuturor. Inroșindu-mă până 
peste urechi, aș fi vrut atunci mai bine să se deschidă pământul 
şi să mă înghită. Am cântat totuşi mulţumitor bucata şi Trăis- 
tuţă, înseninându-se la față deodată, a spus cam pe moldove- 
neşte, după cum îi era vorba: 

— Da bine, bre, de ce eşti aşa de timid ca o duduiţă, când 
poţi şi tu ceva ? Dă-i drumul, bre, cântă cu toată inima, că poate 
cânţi mai bine ca alții! 

Şi mai în urmă ne împrietenisem tare de tot și, fiind eu cel 
mai cuminte și mai modest, ba pe deasupra şi premiat ļa carte, 
ajunsesem răsfaţatul tuturor și al celor mari şi al celor mici, 
și al băeţilor și al fetelor. 

Repetiţiile pentru cor am ajuns să le facem prin casele pe 
unde locuia dirijorul. Locuise el în vreo două locuri în odăi 

mobilate şi pe urmă își închiriase o casă întreagă ce stătea 
goală la marginea de jos a orașului, și o mobilase singur cu 
câte ceva și din când în când își făcea de mâncare și singur la 
o mașină Sirius. 

Repetiţiile le făceam cu deosebire seara, când aveau vreme 
toţi, mai ales cei mari. Pe urmă ne împrăștiam toţi pe la casele 
noastre. Eu, mai mic, eram și mai fricos, mai cu seamă prin 
străzile acelea pusti: dela margine, pe unde erau mai mult case 
nelocuite, folosite doar ca magazii de grâne. Din această pricină, 
mă însoțeau până acasă, fie vre-un băiat mai mare, Retlincu, 
ori Vulpe sau chiar Trăistuţă. Alteori rămâneam să dorm la el. 
Imi plăcea la el în cameră, pentrucă pe masa de brad rezemată 
de zid erau o mulţime de cărţi de citit, care stăteau în două 
teancuri spijinite de perete. Mulţi ani în urmă îmi așezam și 
eu cărțile pe masa mea pe unde stăteam, tot așa în două 
teancuri. 


Ceream totdeauna voie să mă uit prin ele, ba luam și acasă 
de citeam. Nimerisem la început volumaşul din Biblioteca pen- 
tru toţi, cuprinzând Poeziile lui Eminescu. 


„Cu perdelele lăsate 

„Șed la masa mea de brad. 
„Focul pâlpâie în sobă, 
„ară eu pe gânduri cad“. 


Parcă deschisesem poarta unei lumi minunate, a unei lumi de 
vis. Poeziile lui Eminescu sunau ma: frumos şi decâte cele pe 
care le cânta de multe ori Macri: 


„In mansarda mea săracă 
„Unde plâng acum uitat... 


Ce erau versurile mele pe lângă toate acestea? Cum mai 
mai îndrăzneam să scriu şi eu? 

Dar Trăistuţă, care acum mă cunoştea bine și-mi ştia timidi- 
tăţile şi neîncrederea în puterile mele, văzându-mă cu volu- 
mașul lui Eminescu în mână, spuse: 

— Acum sigur că ai să faci ca şi la cor. După cum ai tăcut 
acolo atâtea luni în șir, cu toate că știai să cânţi, te pomeneşti 
că tot așa n'o să mai îndrăznești nici să mai scrii vre-o poezie, 
— (ştia şi el de versurile mele). 

Şi nu m'a lăsat în pace, ba sa luat și la întrecere cu mine 
la făcut versuri. Seara, eu pe scaun la masa de brad — îmi 
plăcea mai mult așa, că era chiar cum scrisese Eminescu — 
iar Trăistuţă întins pe pat, cu braţele sub cap, stătea cu ochii 
închişi și eu credeam că doarme. După un timp se scula, se 
așeza şi el la masă şi scria, dovedind că nu dormise de loc. 
Poezia lui însă mă făcea să mă roșesc, pentrucă începând cu 
zugrăvirea unui peisaj familiar de pe malul Dunării, versurile 
următoare continuau : 


„De după sălcii, iubita...“ 


Pe acest drum nu mă mai puteam lua la întrecere cu el, la 
vârsta mea fragedă, și rușinos și cu frica lui Dumnezeu, cum 
eram... 

De altfel și el mă ferea de lucruri de astea şi-mi trebuise 
multe stăruințe ca să-l fac să-mi împrumute un „roman. 

— Romane ? Nu fac de tine, bre. Romanele sunt poveşti de 
dragoste. 

Şi multă vreme am rămas cu ideea aceasta că romanele sunt 
povești în care trebue să se găsească neapărat dragostea. Ro- 
manul acela însă tot l-am căpătat, după ce i-am arătat că în 
el găsisem că eroul, deși domn, nu se rușina de munca cu 
braţele şi-şi tăia lemnele sigur. Argumenul meu înveselise pe 
toţi cei mari, care spuneau, arătându-mă şi celorlalii: | 

— Uitaţi-vă la el ! Ţine morțiș să citească romanul, pentrucă 
a văzut în el că învățătorul satului își taie singur lemnele. 

— Da nu vă mai hliziui aşa de bietul băieţel, bre, că altceva 
poate nici n'o să mai descopere în carte, spunea el luându-mi 
partea. 

Acel roman era „Strein în ţara lui“. 

Trăistuţă îmi arătase și alte multe poezii ale lui unele tipărite 
prin reviste și semnale cu pseudonimul G. Tatius. Mie-mi 

plăcea una, o parodie a Rodicăi lui Alecsandri, pentrucă râdea 
de bulgari. Incepea așa : 


„Purtând cofiţa cu bragă rece...“ 


„La biserică noi cântasem la început liturghii mai simple, 
apoi pe cea mai frumoasă de Gavril Muzicescu, împreună cu 
alte concerte religioase şi de alți compozitori ca Wachman, 
Flechtenmacher. Mai pe urmă am dat și niște serbări într'o sală 
din orășel. Serbările au plăcut mult de tot localnicilor. Coru- 
rile frumoase au fost învrâstate cu recitări la care am strălucit 
şi eu. Adusese pentru izbânda serbării și pe nişte prieteni ai 
lui dela Galaţi şi unii cântau la tenor, alţii la bas, ba îi venise 
şi un frate mai mare, Lascăr, avocat renumit la lași. 

Târziu după miezul nopţii, când s'a încheiat serbarea, Trăis- 
tuţă, împreună cu tot alaiul de prieteni veniţi pentru serbare, 
m'a petrecut până spre casă ca de obicei. Ajunşi la o răspântie, 
Nanu, unul din gălăţeni bun tenor, s'a repezit la alt prieten 
al lui şi l-a învârtit de vre-o câteva ori într'o polcă îndrăcită, 
însoţindu-şi jocul de o mulţime de lucruri hazlii. 

Cupletul lui suna la sfârșit : . 


„Şi l-am prins cu preoteasa "n subţioară...“. 


Toate împrejurimile acelea pustii luminate de lună răsunau 
la vremea aceea târzie de râsete şi voie bună. Când m'a ob- 
servat însă Trăistuţă și pe mine în ceată și că-mi sticleau ochi: 
de interes, s'a repezit la Nanu şi l-a oprit dela joc şi cântec: 

— Stai, bre, nu vezi că mai sunt şi de aceia cruzi printre noi? 

Lumea orășelului nostru se învățase așa de mult cu corurile 
noastre, încât auzind de multe ori cetele de lipoveni tocmiţi 1a 
muncă în sat, că se întorc dela câmp cu toţii, se întrebau dacă 
nu cumva domnul Trăistuţă a ieşit cu corul său la plimbare 
pe ulițele târgului. I-am spus și lui asta şi el a hotărit să ne 
plimbăm cu toții cu barca pe Dunăre. Ne-am plimbat de mai 
multe ori, dar totdeauna bărcile noastre erau însoțite de alte 
bărci unde se găseau fraţi de-ai coriştilor, care vegheau asupra 
noastră... 

— Trăistuţă ăsta trebue să fie student, îmi spusese odată 
sora unui coleg al meu, care nu era de mult venit la noi în 
oraș, ci, băiat de funcţionar, fusese până atunci cu familia lui 
prin alte părți ale ţării, pe la Giurgiu, mi se pare. 

Student ? Nu prea știam bine ce înseamnă asta, dar bănuiam 
ceva plin de prestigiu, un tânăr plin de avânt, cu părul mare 
buclat într'o parte, ca al lui Grigore Alexandrescu, — cu chipul 
acestuia seamănă Trăistuţă, fără a avea figura așa de pierdută, 
de trasă și de melancolică, ci mai energică. 

Portretul ce-l făceam eu studentului se întregea cu o pălărie 
cu marginile mari călărind peste pletele buclate. 

Cred însă că Trăistuţă nu era încă student, ci numai prin 
ultimile clase ale liceului, pe care poate că le făcea în parti- 
cular. De aceea și lipsea uneori cam pe vremea examenelor. 

Odată îl văzusem cu o carte poștală pe care erau liniate niște 
portative umplute cu note. Văzându-mă că mă uit la ea cu in- 
teres, mă lămuri: 

— Vezi tu, aici am prins un cântec dela Eremia lăutarul, fără 
să mă bage el de seamă. 1l cânta la urechea unui individ oare- 
care la birt şi eu de mult vreain să-l prind pe note. Și atunci, 
la repezeală, am scris şi eu pe ce-ain avut la îndemână, 
am notat pe cartea asta poştală notele şi acum îl încerc. 
Ştii că l-am nimerit aproapte bine de tot !... Ei, așa am fost eu 
totdeauna : îndrăgostit de muzică. Acum, nu de mult, când 
eram în liceu, la o lecţie de franceză, după ce stătusem un timp 
cu ochii ficși, străin de cele ce se făceau în clasă, m'am trezit 
deodată că fluier o melodie. Clasa a izbucnit veselă în hohote, 
iar profesorul, după ce s'a oprit puţin cam discumpănit, s'a 
înseninat și mi-a spus: 

— Bată-te norocul să te bată, bre Trăistuţă, tot cu muzica 
ceea ? Mai las-o, bre, mai dă-o la păcatele, că iar mâhnești pe 
părintele !... 

Bietul meu Trăistuţă ! El este icoana cea mai dragă pentru 
mine din acei ani, dar a fost cu multe peripeții, cu multă sfo- 
rărie, cu multe intrigi. multe şi nesfârșite, istoria celor :loi ani 
şi ceva petrecuţi de el la noi. A fost cu lucruri multe pe care 
eu nu le ştiam sau nu le înţelezeam bine. Au fost poate cu 

adevărat plini acei ani cu întâmplări de dragoste, „cu lucruri 
de romane“, de care voia să mă ferească el atât de mult tot- 
deauna. 

Mulţi erau împotriva lui. Și mai întâi cucoanele neluate în 
seamă de acest minunat „holtei“. Apoi tot corpul didactic, 
mai ales de când cu serbările. Erau invidioşi de bună seamă 
oamenii că se face și la noi ceva fără ei. Probabil, din pricina 
asta, doi fraţi corişti, un băiat și o fată. nepoţii comisarului 
orașului, fuseseră retrași din şcoală şi-i pregătea acasă chiar 
Trăistuță, după cum făceam și eu cu copiii ovreiului Finchel- 
stein. Pe urmă comisarul îşi adusese iar la şcoală nepoţii și 
aceștia trecuseră acum în tabăra dușmanilor, lucru pe care mi-l 
mărturisise scârbit chiar Trăistuţă. 


— Ce-i cu corul ăla al vostru, mă băiete ?, mă înirebase odată 
cam răutăcios Cristescu, domnul nostru... Când ne chemaţi la 
botez ? 

— La botez ? Noi nu cântăm la botezuri. Am cântat numai la 
unele nunți și la unele înmormântări. 

— Ei, o să cântaţi voi și la botez în curând... 

Nu înţelegeam nimic și nici n'aveam cui să-mi împărtăşesc 
nedumerirea, când, spre sfârşitul celui de al doilea an, odată 
când m'am dus la repetiţie la Trăistuţă acasă, am găsit ușa 
ferecată şi pustiu peste tot. leșind de acolo, am găsit pe drum 
pe domnul Eracli, care mi-a spus: 

— La cor ai fost? Nu mai este cor. S'a spart corul. In- 
treabă-l pe Trăistuţă și el o să-ți spună tot. 

M'am dus întins la fierăria lui Corbeanu, şi Retlincu, cum 
m'a văzut, m'a trecut în odăiţa lui, unde „a venit şi el repede 
după ce lăsase la naiba foile și nicovala. Ştergându-se mereu 
pe mâini de șorţul lui de piele, cu vădită mâhnire, dar parcă 
şi cu mici mulțumiri de ţaţă ahtiată după intrigi și scandaluri, 
cl îmi spuse: 

— Ei, sa întâmplat ce trebuia să se întâmple odată... Trăis- 
tuță şi cu Cuna.... 

— Cum Trăistuţă şi cu Cuna ? Ce vorbă-i asta ? 

— Lasă-mă, mă băete, să vorbesc, să-ţi spun cum a fost. Tu 
parcă ai trăit pe sub pământ, de n'ai văzut, n'ai mirosit nimic. 

Cuna şi cu Trăistuţă au făcut dragoste. Ce zgâeşti aşa ochii 
la mine ? Tu n'ai văzut cum i se uita ea în ochi, cum îi râdea 
la cor? Asta n'ar fi nimic. Asta e ce se vedea. Dar mai erau 
și altele mai puţin văzute. Cuna, când o căutai, se ducea acasă 
ia Trăisiuţă. De aceea şi luase el cu chirie o casă întreagă şi 
numai între case pustii. La repetiţii dimineaţa, la repetiţii după 
masă, la repetiţii seara, noaptea, mereu la repetiţii. Cine s'o 
ia de scurt ? Știi că maică-sa e vădană şi că mai are vre-o doi 
băieţi mai mari, dar sunt plecaţi în serviciu. 

— Cred că nu e chiar aşa cum spui tu. Şi eu am fost de 
multeori la Trăistuţă acasă, ba am şi dormit la el, dar n'am 
văzut-o niciodată pe Cuna, decât atunci când era tot corul. 

— Aşa s'a întâmplat de n'ai văzut-o tu, dar eu am dat de ea 
la el de mai multe ori şi atunci Trăistuţă mă trimitea tocmai 
în târgul turcesc să-i cumpăr cine ştie ce. Și când mă întorceam, 
ea nu mai era acolo. 

Acum să vezi tu ce s'a mai întâmplat. A venit ea, Cuna 
cât a venit, până n'a mai plecat. 

Intr'o bună zi, nu s'a mai întors seara acasă. Când s'a făcut 
târziu, maică-sa a dat şi ea fuga la Trăistuţă acasă să vadă 
ce-i, — ştii că stă aproape de tot, — dar acasă la el beznă peste 
tot şi ferecat ca la puşcărie. 


A doua zi iar nimic, A mai încercat femeia şi peste zi tot 
pustiu. A treia zi s'a dus la poliţie şi Nenea Alexandru, comi- 
sarul, când a auzit asta, bucuros tare a sărit numaidecât, a luat 
vreo doi gadişti cu el şi întins acasă la Trăistuţă. A spart uşa 
a intrat înăuntru şi mi ţi-a găsit-o pe Cuna acolo. Soprana 
noastră nu făcea altceva nimic decât stătea în fundul patului 
si mânca dinir'un borcan cu dulceaţă. A luat-o maică-sa acasă. 
iar dirijorul nostru, care era atunci la primărie, la slujbă, când 
a auzit că i s'au descoperit astea, şi-a dat dimisia dela starea 
civilă. Așa că acum sunt bucuroși mulţi. E vesel mai întâi amă- 
rîtul de Mirică, pentrucă-şi ia din nou slujba dela primăric, 
bucuros Popa Ghinescu, că s'o să mai audă zbierând măgarii 
în biserică, sunt bucuroși dascălii, că de acum nu mai zbiară 
decât ei, sunt veseli şi profesorii și profesoarele dela şcoală, că 

nu-i mai umbreşte nimeni... numai noi nu suntem de fel bu- 
curoşi.... La râul Vaviilonului.... 

Şi aşa „s'a spart corul“ nostru. Iar povestea cu borcanul de 
dulceaţă a înveselit multă vreme pe toată lumea, care a în- 
florit-o și a încornorat-o pe întrecute. 

Tatăl lui Trăistuţă, preotul cel venerabil din Galaţi, a chemat 
acolo după puţin pe Cuna și a cununat-o după lege cu fiul lui. 
Dar ceata invidioşilor numeroşi din orășelul nostru multă vreme 
nu l-a iertat pe bietul profesor de muzică. Mai ales bătrâna 
directoare a şcolii de fete era veselă că-i ieșise dreptatea și 
mereu clănţânea : 

— Am spus eu că dracul nu face biserici? Am spus, dar 
parcă m'a ascultat cineva ? 

Apoi, după alt potop de vorbe, încheia, oftând instinctiv şi 
parcă şi cu o părere de rău în glas: 

— Ei, aşa e când umbli cu bolcanul de dulceaţă... 


G BANEA 


POEMELE MELE, 


Vechile mele poeme, 
Poemele mele mai noi 
Toate pe fruntea ta, steme 
De rouă, de trifoi. 


Poemele mici din trecut, 
Poemele 'nalte de azi, 
Proaspete ca un stol de brazi 
Din aceleași stânci au crescut. 


Poemele mele de mâine 

Când voi fi matur şi grav 

Cu trupu "'ndoit și bolnav, 

Cu sufletul sfârșit ca o pâine: 


Covor înstelat sub aceleași picioare, 
Brăţări pentru aceleaşi mâini, 
Pentru aceeași sete fântâni 

Adânci și răcoritoare. 


ARBOR APRINS 


Păstorul își mâna turma domol, 
Cerul copleşea pământul pietros. 
Ape mari şi turburi şi nămol 

La ţărmul pustiului ros. 


Un arbor s'a aprins şi din crengi 
Glasul puternic s'a ridicat : 

Ca să grăiască lumii, Dumnezeu 
In flacări înalte s'a 'nfăşurat. 


Mai înainte, ca pe un stârv, 
Vremea abia mă clătina. 

Acum din rădăcini până în vârf 
M'a cuprins, m'a încins flacăra. 


Arderea mea atât de cumplită 

O adun aci în stofe simple. 

O, de-aş putea să-mi încarc vorbele 
Cu jarul care mă umple! 


V'oate mi-au fost dragi genunchi: tăi, poat: 
Numai umerii, numai degetele, 

Ori poate numai slava care 

Ne încununa creştetele. 


Foate mi-au fost dragi numa: dintii, 
Poate numai obrazul, poate urechile, 


POEME 


Ori poate numai cuvintele, vechile 
Cuvinte de la marginea minţii. 


De privirile tale departe, departe 
Arborul aprins arde într'una. 
Cenușa lui o ṣo azvârle luna 

Pe nisipul care nc desparte. 

SANIE 'N IUREŞ 


Peste troienele anilor calmi 
Sania vremii o sâ ne poarte, 

Te tine printre triştii mei psalmi, 
Pe mine printre lebede moarte. 


Cândva doi sălbateci copaci 
Din osebite ţinuturi smulşi, 
Azi, încătușaţi ferecaţi 

Cu lanţuri grele, ca nişte urşi. 


Nici o fereastră, nici un zid, nici o uşe' 
Nu se mai ridică între noi. 

Te port în carne, în oase, şuvoi 

De albă şi vie cenușe. 


Zăvoriţi pentru totdeauna 

Unul într'altul ca într'un glob de oţel, 
Doar soarele lângă noi, doar buna 
Lună cu părul rebel. 


Pe mine năuc, pe tine năucă, 
Sania 'n iureș o să ne ducă 

La marginea vremii, sa ne lepede, 
Incleştaţi, sub aceeaşi lespede. 


SONATĂ 


Anii cu zăpezile lor vor trece, 
Vor trece ânii cu flacările lor. 
Din noi doi un singur ulcior, 
Un singur puma de pulbere rere. 


Zilele și nopţile albe 

Sub straşina cerului le-am petrecut. 
Pomul roşu al inimii 'n salbe 

Şin mantii de purpură ne-a "'nvăscut. 


Amândoi am bătut, am sunat 
Clopotul trupului, clopotul de aur. 
Nu mai ştiu dacă poemelor mele 
Eu le-am fost ori tu le-ai fost faur. 


Chiotele îmi năpădesc gura 
Și-ţi dau ocol, ca lupii flămânzi, 
Aruncă-le, pentru astâmpăr, 
Mireasma umerilor plăpânzi. 


lată, cuvintele cad 

Peste părul tău ca o ninsoare. 

Am crescut, am crescut ca un brad 
Cu creștetul dincolo de soare. 


CALEA LACTEE ȘI-A DESPLETIT COZILE 


De mulţi ani purtam printre semeni 
Un obraz aspru, trist, întunecat. 

Inchis în mine ca într'un ulcior de piatră 
Singur nu-mi cunoşteam murmurul. 


Crâncen pe propria-mi făptură, 
Crâncen eram pe toţi, pe toate, 
Nu-mi năvăleau niciodată pe gură 
Decât cuvinte urîte, spurcate. 
Limba mea împrăștia sudalme 
Spre altul, spre unul, 

Mâinile împrăştiau numai palme, 
Glasul ca praştia, ca trăsnetul, ca tunul 
Ziua şi noaptea : negre amândouă, 
Soarele cu luna 

Mi se păreau tot una, 

Tot una cerneala cu stropul de rouă. 


Eu şi cu umbra mea, numai noi, gemeni, 
De mulţi ani purtam printre semeni 
Acelaşi obraz aspru, încruntat, chinuit, 
Fără apus, nici răsărit. 


Ulciorul de piatră s'a lovit şi s'a spart 
Murmurul a devenit vijelie. 

Peste obrazul aspru soarele 

A aruncat o perdea aurie. 


POEME 


Peste ochii trişti, mult prea trişti, luna 

Şi-a slobozit în zbor porumbeii. 

Cu corniţele 'ntoarse, pe pajiști, iezii şi mieii 
Au smuls din rădăcină mătrăguna. 

Luceferi prinşi în horă de iele 

Ca Saturn s'au încins cu inele 

Să n'o apuce razna prin spaţii, 

Cum o apucă vara, lovite de streche, cirezile. 
Izvoarele au crescut aprige fluvii, 

Măgurile cât munţii, cât munţii. 

Sub coaja fragilă a frunţii 

Calea Lactee şi-a despletit cozile. 


Cu zvonuri și graţii 
Sturzii au năpădit livezile 
Şi-au adunat cu ciocurile lor gândacii. 


Atunci ochii mei au văzut întâia oară săraci, 
Toţi săracii pământului, 

Incălţaţi cu sandale de aur, 

Cu tâmplele prinse 'n coroane de laur; 

li fereau de pumnalele vântului 

Purpura împărătească a vestmântului. 


Atunci am auzit dincolo de puterea auzului meu 

Frământarea pădurilor, creşterea lanurilor, vuetul 
cascadelor, 

Am auzit fierbând bogăţiile până în miezul planetei 

Și milioane de oameni aprigi, încordaţi, istoviţi, 

Sfredelind cu unghiile, cu dinţii de fier, 

Să smulgă adâncul și să-l salte spre cer. 


Atunci am auzit paşii urșilor grei la pol, 

Chiotele renilor sprinteni gonind pe zăpezi 
nesfârșite, 

Lunecarea peștilor de argint 

În mările limpezi şi înflorite ale Sudului 

Unde, alături de pasărea paradisului, 
Leproşii îşi ung cu ulei cald rănile vechi. 


Atunci am auzit ce nu se poate auzi prin urechi. 
Atunci am văzut ceea ce cu ochii nu se poate vedea. 
Atunci am înțeles că o stea 

E tot atât de uşoară ca rodia. 


Cine, cine mi-a schimbat zodia ? 


Toate zidurile subţiri, subţiri, 

Norii, jerbe de tradafiri. 

Dacă aş fi pus mâna pe un toiag ar fi înverzit, 

Ar fi crescut fără rădăcini, fără ploaie, fără 
lumină, 

Și-ar fi înflorit. 


Cine, cine fusese mai înainte de vină, 
De nu văzusem nimic, de nu auzisem nimic? 


Sub tălpile mele pământul 

Se încovoia ca un pitic. 
Bolta o ajungeam cu degetul. 
Mi se lovea creştetul 

De marginile stelelor jucăușe. 


Cerul, printre stele, era de cenuşe... 


Din zarea dreaptă spre zarea stângă 
Vijeliile au început să se stingă. 

In pieptul meu, inima, înalta 

A fost lovită cu dalta, 


Viscolul şi-a aruncat zăpezile, 
Mi-a potmolit livezile, 

Mi-a ucis florile, toate florile, 
Şi viorile, 

Toate viorile mi-au plesnit. 


POEME 


Uraganul s'a potolit. 
Şesurile, albe de oase, 
Increţite, hidoase. 


Aruncaţi-vă măştile, oameni, 
Copaci, aruncaţi-vă frunzele. 
Cuvintele pe care le sameni 

M'au încolăcit ca meduzele. 

Fiecare din ele vrea 

Sângele meu, inima mea. 


Mai gângur, încă mai gângur. 
Singur, încă mai Singur. 


Sunt ca o stea căzută, spartă 
Din care fiecare vrea să fure 
O ţandără de aur moartă. 


Cu câinii lui sălbateci, lăţoşi, uzi, 
Viscolul a fugit printre duzi. 
Izvoarele, râurile, s'au ascuns în pământ ca şerpii, 


De cumpăna fântânii 

Ori poate, aici, de glezna mânii, 
S'a spânzurat o margine de lună 
Ca din sămânţa ei 

Să crească iar pe lume mătrăgună. 


Parcă mi-ar fi smuls lupii 

Grumazul, mijlocul, picioarele. 

Din bălți cleioase bivolii 

S'au repezit, mi-au răsturnat toţi stupii 
Şi mi-au mânjit ogoarele. 


Vrăbiile gureșe au dărâmat stelele, 
Vulturii soarele. Vântrelele 
Corăbiilor, în larguri, s'au rupt. 

Cineva m'a luat de umeri şi m'a 
Ascuns, dedesubt. 


In orașul cu blocuri 

Striviţi, sfărâmaţi, amândoi. 

Peste mine o mie de roţi, o mie de tocuri, 
Peste tine un râu de gunoi. 


ZAHARIA STANCU 


LUMI PIERDUTE 


Pădurile verzi ale 1nării 

Mă cheamă turburătoare, 

Cu legănătoare frunzişuii, 
Cu-adânci cornuri de vânătoare. 


Lungi fructe cu solzi lin alunecă 
Sub frunzele marilor ape, 

Ce-și fâlfâie fosforescentele 
Ramuri ce'n veci nu se'ntunecă. 


O, codrul de valuri din mare 
Mă cheamă la balul uitării, 
La balul tăcerii mă cheamă, 
S'adorm în hamac de uitare. 


Și ştiu că e totul acolo 
Sunt ochii iubitelor invarte 
Sau numai ai celor văzute 
In vis sau într'o cetate. 


Neruginite de toamne 

Se clatină trunzele-albastre, 
Fluide şi surâzătoare, 

In seninătate de astre. 

Eu, însă, un pom al pământului, 
O neagră plantă amară, 

Născut cu o mie de-alţi arbori 
Sub fum și lavă murdară, 


Imi scutur tăcut câte una 

Din frunzele mele de scrumuri 
Şi-aștept să mă'ngroape în noapte 
In lacrimi și'n hohot furtuna, 


Privind spre lumile mării 

Ce cheamă legănătoare, 

Cu nemuritoare frunzișuri, 
Cu-adânci cornuri de vânătoare, 


INSOMNIE 


Din toate albinele lunii, nu zboară 
Nici una sub noaptea, sub viaţa mea. 
Tăcute, departe, mângâie, coboară 
Pe frunţile tuturor câte-o perdea. 


Zadarnic, pustiu și zadarnic e plânsul, 
Căci, vai, amintirea mi-aduce plocoane 
Amurguri doar, voci cufundate 'n oceane 
Și inima mea pe care-o îneacă plânsul. 


Dar unde sunt feţele şi unde săbiile 
Voastre, umbre de azi, zei limpezi de ieri ? 
Ne-au căzut buzele, coclite-s corăbiile, 
Pierite “n adâncuri, pierdute pe veci. 


Sunteţi o aiurare a vremilor surpate, 

Nu ma: puteţi scoate un singur cuvânt 

De sub undele groase-ale zilelor, 

Nici cât mierla din pom, nici cât cucul din vânt. 


Strigate pe nume, lăsaţi să răspundă 
Singurătatea "n locul vostru 

Și neavând luna, mă 'nconjuraţi 
Ca pe o insulă 'n văluri de ceaţă. 


Din tot ce a fost, din toate suspinele, 
Mi-aţi mai rămas voi, clătinate ca măriie 
Şi întinzând peste toate ruinele 
Pustietăţile, tăcerea, uitările. 


DIANA 


Din primăvara, ce foşneşte'n trestii 
Mătăsurile vânturilor stinse, 
Din jarurile albe-ale zăpezii, 
Răsari cu coiful pletelor prelinse. 


Neştiutoare, dar simțind de plumb 
Spuma cămășii, inima tresare 
Inspăimântată vrabie închisă, 
Spre lacul de lumină singuratec. 


Pe-aripi de zvonuri tulburi totul suie 

Cu inima prin ramuri lungi de umbră 
Și, mut de jafu-acesta crud de dulce, 
Rămâne trupul gol ca o statuie. 


Dar toată zarca-i flamură albastră 
Sub ploaia ce porneşte aurită, 
Când izbucnește fuga ta oprită, 

Și râsul tău deschis ca o fereastră. 


INVITAŢIE 


Zâmbetu ’ntinde aripi, să prindă din urechi 
“Grădinile-amintirii cu şoapte și cu lac 

Şi inima-ţi se pierde 'n durere ca un rac 

In chilimbarul unui ostrov cu-amurguri vechi. 


Intinde-mi mâna ca pe-un regat capitulat. 
Seniorii-şi iau panașul din cozile de cai, 
Tu ţi-ai pierdut colanul, inelele și mai 
Să-mi dai decât brăţara unui surâs uitat. 


Să spânzurăm poeţii de harfele din limbi 

Sub darabana primului soare cu săgeți, 

Din rochia ta să sfâşii flamuri cu-aprinși ereţi, 
Doamnă curtenitoare şi pulpele să-ţi schimbi. 


In loc de șaluri bete'n parfumuri foarte scumpe 
Şin loc de coliere la gât să punem funii. 
Afară scuipă câţiva mușşcate, pe când unii 
Iubesc dela etaje trotuarele în tumbe. 


Zambilele din carne împrăştie-le ca o 
Prinţesă crinii de pe blazon sub ghilotină, 
Când moartea vine'n noapte negresă de cacao 
Pe nuferii din tâmple cu mâini ca o morfină. 


Sirenele, iubire, nu-s doar în mări virgine 
Pentru melancolia-ţi cu cearcăne de fier. 

Coșuri de fabrici suie lungi degete spre cer 
Țipând spre burta bolţii "n sirene de uzine. 


Ridică-te din ierburi, priveşte cerul și 
Inalță'n vântul aspru splendidul tău oval, 
Când norii-și liberează negrele herghelii 

Să poţi opri din fugă trăznetul ca pe-un cal. 


Şi pinteni dând tăcerii, prefă-te în ecouri 

Ca să te'mparţi în codri, pe creste şi 'n orașe. 
Cu-o dărnicie plină, de ploaie vriașe, 

Din care-or să răsară câmpiile cu bouri. 


EUGEN JEBELEANU 


GRAIUL CODRILOR 


FRAGMENT 


Drumul cel mai scurt, cu piciorul, dela târg la băile Slatina, 
este cărarea prin Prunari, șerpuind sprinten prin huciaguri de 
alun și măcieși până la poiana Sarata, într'o văiugă, unde 
vegetaţia dispare ucisă de apele sărate şi de pulberea albă 
rămasă la suprafaţa pământului. Aci au răzbit din coasta dea- 
lului câteva izvoare de apă sărată pe care locuitorii din Prunari 
le-au prins în gropi, mereu astupate de agenţii salinelor și 
mereu destupate de oamenii nevoiași, care scoteau un gologan, 
doi, ce ar fi trebuit să dea pe sare, cu slatina cotlită și rău 
mirositoare din acele izvoare. 

De aci, cărarea scoboară într'o vâlcea prin care se strecoară 
un fir de apă limpede ca o rază de lumină. 

Pe această vâlcea era paradisul mierlelor, al păsărelelor 
cântătoare cu pene cenușii, negre, albe și pestriţe care zbugheau 
prin luminiș, prin arini, cireşi, vişini, sădiţi cândva în lungul 
pârăului, pe marginea unei limbi de pământ cu fâneaţă pătrun- 
zând până sub codru. 

Aci era locul preferat al lui Cleonic. 

In exuberanţa vegetației și veselia zburătoarelor i se arăta, 
în desăvârșită armonie, duhul creaţiei. Nici în zilele cu ploaic 
nu uita, între duă raze de soare scăpate printre nori, să dea 
o fugă până 'n vâlcea, să vadă pârăuașul cum a crescut aducând 
în spinare, din fundul pădurii, maldăre de găteje și frunze 
uscate. 

L-a găsit de mai multe ori în preocuparea aceasta de cărăuș. 

In locul unde cărarea tăia pârăuaşul, ca şi cum ar fi fost o 
vamă peste care marfa aceasta n'avea voie să treacă, apa 
spărgea claia adusă până aci şi arunca transportul pe maluri, 
în dreapta şi în stânga, parc! ar fi zis: „Hai, daţi-vă jos: numai 
până aici vă pot aduce“; apoi își continua drumul săltăreţ și 
voios ca omul scăpat de greutatea din cârcă. 

In zilele senine Cleonic pornea pe cursul apei devale, până 
la podul cel mare de la şosea. Cunoștea toate cuiburile din 
luncă ; ştia până şi câte ouă sunt în fiecare cuib şi când aveau 
să scoată pui. 

La început aruncase o panică nemai pomenită în lumea zbu- 
rătoarelor. Cloştele alarmate zbugheau din tufe, cu fâlfâiri 
zgomotoase de aripi, țipau strident şi se roteau în zbor pe dea- 
supra copacilor, dând târcoale cuiburilor, tocmai bine să ie 
descopere. Cleonic se cățăra în poin, inspecta cuibul, apoi pleca 
mai departe. Lucrul de căpetenie este să nu atingi ouăle cu 
mâna, căci atunci păsările părăsesc cuibul. (Controlul acesta 
repetat ajunsese să nu mai înspăimânte păsările, iar alarma 
lor părea doar vestirea că a sosit. inspectorul regional. Cleonic 
iubea cu pasiune păsările şi pentru nimic din lume n'ar fi dis- 
trus vre-un cuib. Trăia sub impresia unei întâmplări ce avea 
să-l urmărească toată viaţa şi să distrugă în el orice predis- 
poziţie vânătorească. La începutul vacanței de vară Cleonic 
găsi, uitată, o puşcă veche, cu ţeava lungă și cu un cocoș cât 
vrabia, puşcă de moda veche, de pe vremea haiducilor ; se 
încărca pe la gura ţevii cu pulbere, cu furtuială şi gloanţe, po- 
trivit vânatului : poştie pentru lup şi vulpe ; alice pentru iepuri 
şi rațe, ploaie pentru păsărele. Cleonic n'a găsit în sertarul lui 
Costică decât o poştie de plumb cât buricul degetului ; a in- 
cărcat pușca şi a ieșit tiptil din casă, către câmpul dinspre 
răsărit. Pe câmp ţupăiau sturzi și dumbrăvence. Sturzul este o 
pasăre foarte vicleană şi prevăzătoare ; nu poţi să te apropii 
de dânsul până la o bătaie de puşcă, oricât de şupureţ ai fi. 
Umblă în stoluri. Pe un muşuroi se aşează un vătaf scrutând 
câmpul ; la cea mai mică mișcare amenințătoare dă alarma ; 
stolul se ridică şi se lasă cine știe unde. Te aşteaptă și acolo, 

până te apropii la o bătaie de puşcă şi fârrr... îndărăt de unde 
a plecat. «[e poartă toată ziua pe două arii. 

Dumbrăveanca e o pasăre prea frumoasă ca să mai fie deş- 
teaptă; se aşează pe o căpiţă şi se uită la tine. O iei în cătare ca 
pe o ţină fixă. Cleonic nu prea nădăjduia să nimerească pasărea; 
pusese pentru întâia oară mâna pe o armă şi nici nu ştia bine 
cum se trage cu ea ; dar în ziua aceea fusese scris să se întâmple 
o nenorocire: dumbrăveanca stătea pe vârful unei căpiți de 
fân ; Cleonic o luă în cătare. Avea emoţii; să tragă, să nu 
tragă ? Poate că arma nu e bine încărcată; poate să facă 
explozie în mâna lui! Degetul apăsă trăgaciul, cucoșul căzu 
greu şi poştia de plumb porni fluerând odată cu bubuitura. De 
pe căpiţă, dumbrăveanca făcu un salt în vânt, ca zvârlită de 
un arc, apoi se prăbuşi în iarbă, ferfeliță. Cleonic alergă şi apu- 
când-o de » aripă, ridică în sus un trup sfârticat, din care 
numai penele cu ape albasiru-întunecate ma: dovedeau că vic- 
tatea aceasta, cu câteva clipe mai înainte, fusese o pasăre 
minunată. Cleonic îi dădu drumul jos şi aruncă pușca în iarbă 
cu amărăciune. Nu simţea nici o satisfacţie de ţintaș. Ce fru- 
moasă era pasărea aceasta pe căpiţă şi uite ce s'a ales de ea! 

Porni spre casă încet şi trist. Sturzii săreau de pe un muşurui 
pe altul, se ridicau în sus și se lăsau mai departe, Cleonic trecea 
înainte fără să se mai uite la ei. Ajunse acasă, acăţă şușineaţa 
în cui şi o afurisi. 

Nefericita dumbrăveancă fusese cea dintâi și cea de pe urmă 
victimă a lui Cleonic. Dacă la judecata de apoi se va înfăţisa 
tronului dumnezeesc sărmana zburătoare să ceară osânda pentru 
moartea ei fără de vină, Domnul va pune în cumpănă jalea 
copilului la vederea trupului sfârticat. Vor veni toate zbură- 
toarele din luncă şi se vor ruga de iertare pentru Cleonic, 
prietenul lor de totdeauna. 


Prin vâlcea, Cleonic ţinea socoteala mierlelor carc trebuiau 
să scoată pui; ştia câte ouă are fiecare cuib de sticlete în räsuri, 
câţi piţigoi şi-au isprăvit cuibul în scaeţi. 

Pe aici, prin tufișuri, este un pisoi sălbatec. Cleonic i-a văzut 
odată capul uriaş cu mustăţi lungi şi țepoase: o miniatură de 
tigru; s'a speriat grozav de așa arătare şi a strigat odată: Hâș!... 
Capul de tigru s'a speriat şi mai tare decât Cleonic, fiindcă s'a 
învârtit în loc ca fulgerul, a arătat o clipă o coadă lungă, stu- 
foasă, vărgată cu inele albe, şi apoi a dispărut. 

Hoţomanul aceia îmblănit pustieşte cuiburile. Intr'un loc, 
Cleonic a dat peste un cuib de ciocârlie lucrat în urma unei 
copite de cal ; erau patru puişori golaşi ; i-a cercetat câteva zile 
în şir şi se bucura cum cresc şi se învelesc cu puf şi pene ; peste 
puţin timp aveau să zboare. Intr'o zi a găsit cuibul gol şi locul 
presărat cu fulgi risipiţi. Banditul cu coada vărgată a dat peste 
pui. lată, criminalul acesta ar merita cea mai cumplită moarte. 
Pe lumea cealaltă, Dumnezeu îl va pedepsi să sufere, în veş- 
nicie, să-i zgârie botul nesăturat şi să-i ciugulească ochii pă- 
sărele cu ciocul de oțel. 

Pe firicelul de argint al apei Cleonic urcă în codru. 


Umbra e tot mai deasă. Trunchii arborilor se estompează 
ireal, ca stâlpii unei catedrale fantastice, cu limite mereu amă- 
giloare. De ce merge, bolta îl absoarbe în adâncuri. Altarul tre- 
bue să fie undeva, în pântecele pământului ; de acolo, aue stră- 
fundurile lumii. Piticii barbăcot izbesc în nicovale cu baroase 
minuscule şi făuresc podoabe în aur. 

Tăcerea şuşue uniform şi fără ecou. 

Cleonic se opreşte din loc în loc şi ascultă liniştea ; tăcerea 
desăvârşită are un anume glas: arborii stătuesc între ei prin 
vibrația subtilă a aerului, nu le poţi prinde sfatul cu auzul, ci 
cu toate simţurile, cu ființa întreagă. 

O frunză, defunctă prematur, se desprinde din vârful unui 
copac şi lunecă de pe o creangă pe alta : ţâş ! ţâş ! Zgomotul că- 
derii sfarmă liniştea ca o catastrofă, ca o prăvălire de bolți ; a 
pătruns în adâncurile catedralei, s'a izbit de miile de coloane 
şi a trezit mii de ecouri. f 

Cleonic simte că făptura lui se destramă şi se topeşte în ne- 
mărgintrea ce-l înconjoară : devine arbore, cer, liniște... arum 
înțelege graiul codrului. 

Dinspre marginea pământului, de dincolo de catedrală, a pă- 

truns un șuer, sfâșiind trupul liniștii, ca o săgeată zvâcnită 
dintr'un arc, şi s'a înfipt în coasta muntelui ; acolo îl aștepta, 
cu gura deschisă, tăcerea ; l-a înghiţit scurt. 

Cleonic s'a înspăimântat de acest şuer aevea pământesc. A 
pornit repede la vale. Dar nu mai era pe văiuga pârăuașului. 

Câteva dâmburi i-au schimbat calea ; s'au încurcat deodată 
drumurile, atât de limpezi când nu le căuta în domul liniştii. 
Tot alte coline, alte scoborişuri, sfârşitul nicăeri. 

O panică grozavă îi cuprinde ; tăcerea vue surd. Ii vine să 
tipe, dar își porunceşte în gând : taci, taci, să nu trezeşti duhu- 
rile. Arborii prind chip de fiinţe vii; bolta tremură plouând, 
printre frunze, fulgi de senin. Majestatea catedralei se schimbă 
în teroare; Cleonic aleargă la vale cu inima zvâcnind. 

Deodată, în faţa lui, se înalţă un palat cu ziduri de marmoră 
albă : halucinație, jocul spaimei ? Oare nu cumva a înnebunit ? 
In groaza prelungită se înfiripă realul : pe dâmbul dimpotrivă, 
trup lângă trup, stau mesteceni cu coaja văruită, făurind iluzo- 
riu un perete de marmoră ; la picioarele dâmbului s'au adunat, 
ca într'o tipsie, șuvoaiele de ploaie, într'un lac cu ape moarte, 
în care se oglindește peretele alb. 

Se aude o talangă din vale, Cleonic pornește într'acolo : sub 
poalele pădurii trece un cârd de vite. Văcarul răcneșşte, sudue 
şi răpede bâta într'o vacă răzlețită: „Ho, boală! Fă rapo;, 
mânca-te-ar lupchii !“ 

Ciomagul spintecă cerul și se oprește sec în coastele vitei, 


NICOLAE CADIOSCHI 


BUCOLICĂ 


Hei, ochelarii verzi! Munţi de omăt nourii, munţ: verzi de 
omăt! 

Dcasupra, doar cerul cu pajeri nevăzute și cai tropotitori, 

înhămaţi la căleașca de aur a morţilor călători. 

Mai sus — e raiul cu 'ntinsul şi verdele-i pomăt. 

In zare sunt nouri, munţi verzi de omăt. 

Pe verzile-amiezii talazuri îşi scaldă 

aripa de sânge omul cu coasa —și caldă 

se zbate 'n gura vulpii cloșca de aur ; 

Doamne, puii ei cum se tânguiesc prin grâiele grele, 

iar vulpea pândeşte iarăși printre nevăzutele stele. 

Cu pușca de-argint am plecat în zori, 

ochelarii verzi abureau ninsori ; căpriori 

slăteau la dunga de pădure, zbătându-se. 

Corbii veneau dintre coarne să le fure-adamantul. 

Am avut întâlnire mare la un hat. 

Venise din serile-i Roş-Impărat. 

In spânzurătoare l-au pus pe bietul Păcală — 

hei! prea ştia cântece multe. Pot să vă spun un secret : 

Păcală era, de fapt, poet. 

Visul — știți prea bine! — trebuia pedepsit. 

Hoţii de cai îs mai puţin păcătoși. 

Lupii râdeau la spânzurătoare, 

Sfânta Vineri își avea ziua cea rea. 

şi l-a ocărît pe sfântul soare, 

iar Joița jelea ca bârfit-o Miercurea. 

In schimb, Făt-Frumos se veselea 
că bietul Păcală — creatorul de iluzii — în sfârșit murea |! 


Dar din vâlceaua lor albastră 

și din smârcuri au venit — fetele-au fugit dela fereastră... — 
cumpliții smei; totuși, umiliţi și sfioși erau ; 

telegarii cu aripi mâncau jăratec, 

Tândală înfuleca bulci muiate 'n lapte; 

stelele îi cădeau ca niște muşte 'n mâncare 

Tândală înghiţea ca la un hram — 

vezi că mânca stele numai o dată pe an. 


Ochelarii verzi îmi aduceau tot ce voiam : 

păsări de aur, cu ochi albaştri, amurguri cu turme 
pe care le mâncau ciobani împărăteşti, 

inorogi albaștri, albastre fânețe, — dar peste toate 
curgea ploaia verdc-a ochelarilor verzi. 


Păcală murise. Din hoitul lui aburea poezia — 

alcooluri rare, pe care doar zeii le beau. 

Păunii au venit să-l acopere cu largile lor cozi, 

iar oamenii Încremeneau ca niște irozi 

la vederea capului de profet! Scorburile plângeau cu sângele lor 

de dimineaţă, ascuns în cele tainice vine. 

Smeii jăluiau, ei, oprimaţi, batjocura tuturor babelor, 

care — stând după horn — speriau copiii cu cavalerii 

întunericului, înstelaţi pe umeri și-având noaptea cea mare în 
ochi. 


Făt-Frumos râdea și pupa toate fetele — alta nu ştie, 

de era ’n prostime râs mare şi mare veselie. 

Păcală: după moarte ca un munte 'nconjurat de neguri — 
el, de care toţi tonţii râdeau cu gura până la ureche. 


Oraşul dintre ceţuri! Cernăuţi... Prin livezile de piatră 
toamne fumurii se pierd; îngeri palizi de lumină visul 
cerului şi-l poartă prin albastre ploi de Prut înnegurat 

şi fumul cartierului industrial — şi vine zeul câmpiei, 
cu plete de ploaie; străzile miroasă deodată a ţărână și cimbru. 
Hei! Negustori bătrâni și blânzi vând sulcină la tejghele; 
hamalii 
descarcă la gară snopi de soare; Liviu Rusu, Rudd Rybiczka, 
Leon 'Ţopa şi cu mine mergem pe marginea liniei ferate; un 
tren 
de marfă aduce câmpiile Cuciurului-Mare; ce solemnă plimbare! 


Amurgul risipește linişti de aur pe Weinberg; în fabrici imense 

stau nopţi şi Prutul ascunde 'n luncile albe silvanii ; 

la noapte, luna-și va revărsa apele 'n lumina electrică 

a străzilor; şi, totuşi, vom veghea pentru doctorul Faust ; 

să fim la ploaia amurgului iubitori, prieteni ! sau alţii 

ne-au ucis și suntem morţi într'o familiară plimbare duminicală? 

Da! Noi am omorit fagii albaştri și sângele lor ne curge 

mereu pe mâni — și ni-l ling cerbii îngenunchiaţi 

într'o amintire, ca 'n tinda unei biserici. 

Prietenii s'au dus în case. Doamne, cât de singur am rămas! 

Totuși, minunată mi-i singurătatea. Spăl stelele ’n sudoarea 

frunţii mele. Ascult somnul pământului. Oamenii cu păr albastru 

se plimbă sub cimitir. George Drumur duce la Horesea- 
Mănăstirii, 

Nr. 75, o inimă cât soarele. Hei, unde ţi-i seara, Leon Popa ? 

Ziua ta e dureroasă. Da, vei sta odată pe malul unei ape 

şi vei plânge. Liviu Rusu s'a burghezit și-și vinde stelele. 

Dar cresc înaltele turnuri un cer de legende. Cu mâini 

de-aramă cuprind sicriile voastre, Ion Roșca și Gheorghe 

Stratoiu ! 
Da, cred că 'n curând voi fi printre voi și totul va 'ncolţi 
pentru o lume nouă. 


“Tăcută-i şura. Fânul miroase a ploaie. 
Vitele rumegă linişti în grajd. Copilăria mi s'a dus 
între cai şi iată-mă-s alergând hoţește pe firişti. 


MIRCEA STREINUL 


SFÂRŞIT 


Când mă gândesc că totuși o să vie 

Sfârşitul jocului ce-am inceput 

Şi vor rămâne strugurii în vie 

Neatinşi de mâna mea — și tot ce am vrut 

Şi tot ce aș mai vrea—va fi doar o voinţă fără rost 
Imi pare cam trăit când nu am fost 

Și am fost — când tot ce aș fi vrut să fie 

A plâns cu literele pe hârtie 

Sperând, iubind, cerşind un adăpost. 


Rămâne-vor în urmă zile multe 
Și un vis întreg neînceput și viu 
Va suspina pe buzele — ce mute 
Vor înţelege taina prea târziu. 

Pe tâmple o pecete de uitare 

Şi rece urma ta în sărutare. 

Vor însori zăpezile pe munte 

Și buzele-or uita să se sărute. 


Poate pe malul celeilalte vieți 

Te voi cunoaște și-om începe iară 

O viaţă 'n care nu vei şti să ierți 
Căci toți vom fi stăpâni fără hotară. 


IMPĂRTĂȘIRE 


Ai lunecat sub trup și încă vie 

Ai strâns cu dinţii tremurul sfârșit 
O clipă gândul tău înnebunit 

A "'mpovărat pleoapele "n sclavie. 


Fioru-i cald şi respirarea grea 

Piciorul ce sa strâns îndurerat 
Iar a căzut, iar trupul înjunghiat 
Se zbate ca lumina prin perdea. 


Cu mâinile ai prins înfrigurat 
Viaţa surghiunită `n mădulare 
Destindere, tăcere şi uitare 
Suspinul a trecut împovărat. 


Urechea-i obosită azi de șoapte 

Pe carne mângâierile-s plăpânde 
Și buzele ce-au căutat în noapte 
Gaăsit-au alte buze tot flămânde. 


MIEZUL NOPŢII 


Nici umbrele nu-s vii.. 

Şi cerul ca o lacrimă albastră 
Păzește cuibul dragostei târzii. 
Eroii au murit, iar dacă-s vii 
Trăiesc aceeași soartă ca a noastră. 


Zborul să-l facem în puterea nopții 
Când umbrele-s mai mari decât în vis 
Să trecem semnul pururea deschis 

Dar să grijim să nu scoale morţii. 


Nici jurămintele nu trezesc... 

Ingerii duc povara vrerii noastre 

Prin porţi deschise — umbrele albastre 
Se 'ntorc de unde au plecat şi cresc... 

Să nu trezim pe cei ce dorm săraci 
Iubirea noastră-a grea — de-acuma taci. 


ANA-MARIE 


Proaspătă dimineaţa, ca miezul de lămâie 
Ana-Marie plânge ca un erou învins 

N'a mai rămas nimica: ecou, fum de tămâie, 
Dintr'o iubire mare, topită noaptea ’n vis. 


— Veni-va iară noapte ? Ana-Marie zâmbește 
Și ochii ei albaștri sunt flori ce se deschid 
Nu-i nimenea aproape, deci buza povesteşte 
Până când lacrimi nouă pleoapele-i închid. 


Ana-Maric se joacă, şi jocul e tăcere: 

Din amintire şoimul ce sboară se opreşte. 
Ana-Marie oftează, şi sânii în durere 

Sunt rândunici rănite. — Ana-Marie iubeşte. 


IULIAN POPA 


ELEGIA NELINIȘTII 


Din vuet, înalt Orion, 

Spre ce țărm mut mă împingi ? 

Iti sunt, doar, semen, orb de veghere, 
Orbit ca şi tine, cândva, 

De neiertătoarele mistere. 


Din lumină, temuta Nălucă — 
De tine-asmuţită anume — 
Spre care extatică lume 

A prins să mă ducă? 


Pânze enorme de frig 
Imi flutură'n jur în neştire. 


Ielelor bune, spre care ieşire 
E fratele soare, să-l strig ? 


AUREL CHIRESCU 


FLORI 


Vijelioase flori din pământ-aburind, 

Ca niște strigăte cresc, saltă zâmbind, 

Care e vrerea lor gingașă 'n vreme, 
Noaptea 'n grădinile mari nu se vor teme ? 


Insă în mijlocul lor bolnav de vis, 
Ochiul lui Dumnezeu șade deschis 
Haina lui mirosind a iarbă şi cer, 
Fără să ştie orașul de piatră şi fier, 


Mâinile micilor flori intră 'n pământ, 
Morţii când le sărută știu dacă-i vânt, 
Și de pe dânsele sub ploaia și veșştile, 
Astfel în flori își deschid morții fereşștile. 


POMII CEI TINERI 


Pomii cei tineri în dimineaţa de Marte 
Unul lângă altul au stat să se roage; 
Frunţile lor străluceau inspirate deasupra 
Pământului încă 'n zăpezi. 


Şi'n aerul în care nu erau zboruri, 

Pomii ale căror umbre nu se născuseră 
Cântau un imn pentru viaţă 

Ca nişte oameni goi și frumoși, ei cântau: 


Soare de-aramă zeu popular printre plante, 
Priveşte oastea noastră îndrăzneață, 

Căci viitoarele frunze-acolo vor sta. 

Ici, colo e aerul rumen de tot printre ramuri, 


Noi nu ne 'nclinăm de fel şi nu plângem. 

Ci pregătim un loc cât mai nalt pentru cuiburi: 
Şi pregătim o orgă de brazi pentru vânturi, 
Soare de-aramă zeu totdeauna rotund. 


Ni s'a povestit despre tine 'n pământ 
Când nu cunoşteam dimensiunile cerului, 
Seminţele'n somn visau că există culori ; 
Roşu, albastru și gri minunate culori. 

Tu peste frunţile noastre soare cobori, 

Şi noi vom da fructe şi noi vom da hore de flori, 
Gloria noastră toată 'n vârf se presimte, 

Şi-un curcubeu pe deasupra tulpinilor strâmte 
Cade vestind nu moarte, desigur, nu moarte 
Pomilor tineri în dimineața de Marte. 


MAGDA ISANOS 


IN GRĂDINA SPAIMEI 


Pe cărarea cu ghiocei, o creangă 

Se pleacă înspre mine, vaporos. 

Ce vrei? am întrebat-o mirat 

Şi-am simţit o răceală de șarpe în piept. 


Flegia fagului din grădina Spaimei 

Leagănă deasupra apei o privelişte de ceară. 
Nu ştiu : om sau negură, 

Acest muncitor gățat de curea ? 


Bruma-i bate faţa, 

Din sunet de trestii o bură de cântec, 

Hai covali voinici, obloniţi cu ceaţă 

Răzvrătitul ! Nimeni să nu afle ce-i în dosul ochilor. 


Au rămas ursuze : fier, ciocan, sirenă, 
Simfonia laminoarelor, energii. 

Muri, înfrățit cu singurătatea lumii, 

Lângă viorile pământeşti un adaos, o cadență. 


Creanga de frică tăcea. 
Creanga n'a foșnit, n'a strigat : 
Eşti flămând ! Aprinde orașele ! 
Straniul dor, netălmăcit, păli. 


Peniru cine de-acum răcoarea fântânilor ? 
Pentru cine mierla în pădure ? 

“Toate-ay căzut undeva în apus, 

Melodii minerale. 

Și eu am murit, şi eu de mult am murit. 
Iar imaginea omului atârnat în văzduh 
Este umbra din roua celui de-al doilea suflet al meu 


Şi aceasta n'are cântec, n'are vânt, ware trup. 


Pe cărarea cu ghiocei, o creangă 
Se pleacă înspre mine, rugător, 
Ce vrei ? am întrebat-o învins ! 
Şi am grăbit osânda pașilor pe colină. 


GEORGE MENIUC 


TEHNICA BASSO - RELIEFULUI 
ÎN PROZA LUI N. BĂLCESCU 


In prefața primei ediţii a lui „lon-Vodă Cel Cumplit“ (1865), 
un fel de schiță impresionistă a metodologiei istorice, B. P.- 
Hasdeu cere lucrărilor de restabilire a trecutului să opereze cw 
o întreită preocupare, cu „trei scalpeluri de artă“, după cum le 
numește el în limbajul său metaforic : critica, perspectiva şi co- 
loritul. Ce se poate numi critica și coloritul în lucrarea istori- 
cului apare destul de limpede cititorului. In ce priveşte pers- 
pectiva, Hasdeu resimte nevoia să ne dea mai ample lămuriri. 
„Perspectiva, scrie el, se cuprinde întru a dispune toate părţile 
întregului așa, încât să nu vă întâmpine lacune esenţiale ală- 
turea cu detalii superflue; nimic să nu fie de prisos, nimic să nu 
fie descusut ; cele importante să reiasă în relief pe primul plan, 
cele secundare să se umbrească pe planul al doilea, cele acce- 
soare abia să mijească mai încolo“. Aşa numita perspectivă 
ar fi deci un procedeu al compoziţiei istorice, o metodă de or- 
ganizare a întregurilor narative, care presupune analiza şi va- 
lorificarea faptelor, dispunerea lor pe trepte deosebite ale în- 
semnătăţii. 

Studiul procedeelor stilistice în naraţiunea istorică ne dove- 
dește însă că perspectiva, despre care ne vorbește Hasdeu, nu 
este numai o normă a compozițiilor întinse, dar și a celor uni- 
tăți mai limitate, care sunt tablourile sau episoadele istorice. 
Adeseori, în cursul expunerilor sale, istoricul se opreşte pentru 
a evoca o luptă, o manevră a armatelor, un fapt oarecare de 
arme. Complexitatea și învălmășeala unor astfel de evenimente 

cere cu deosebite drepturi operaţia analizei și valorificării fap- 
telor particulare, punerea lor în perspectivă. Intregul eveni- 
mentului narat trebue despicat în mai multe planuri succesive 
ale adâncimii. Istoricul care răspunde acestei nevoi dă tablou- 
rilor sale organizarea unor adevărate basso-reliefuri. Care 
sunt însă criteriile valorificării şi care sunt mijloacele capabile 
să sublinieze importanţa superioară a unui fapt în raport cu 
alte fapte de o însemnătate mai redusă ? Cum se produce re- 
partizarea accentelor de importanţă și cum, le selectăm din 
ceea ce, pentru un ochi indiferent, ar putea fi o simplă masă 
amorfă, fără nici un relief ? 

Nu vom răspunde acestor întrebări în chip general. Vom ur- 
mări soluția unei astfel de probleme interesând estetica prozei 
intrun exemplu concret, în arta scriitoricească a lui Nicolae 
Bălcescu și vom folosi prilejul pentru a aduce noi preciziuni 
în stilistica timpurilor verbale, cărora le-am consacrat alte trei 
arlicole anterioare. După tipul său adânc și după necesităţile 
vremii, Bălcescu este un scriitor retoric. Istoria este pentru el 
faptă, un episod în luptele naţionale ale timpului. Condus de 
o asemenea concepţie, intervenţia valorificatoare va fi cu atât 
mai vie la un scriitor ca Bălcescu. Criteriul valorificării va fi 
sentimentul său patriotic, care îl va face să împingă în lumina 
mai vie a preţuirii pe eroii mult iubiţi şi să respingă în planuri 
mai umbrite personajele secundare sau pe acele care sunt an- 
tipatice, pentrucă se găsesc în conflict cu aspiraţiile națiunii. 
Câteva din episoadele narative sau din tablourile istorice ale 
lui Bălcescu, sunt adevărate basso-reliefuri literare, inspirate 
de caldul său sentiment naţional. Faptele eroului slăvit sunt 
povestite la prezentul istoric şi participă la via lumină evoca- 
tivă a acestui timp ; isprăvile adversarilor sunt narate la trecut 
şi sunt împinse, odată cu aceasta, în planuri mai umbrite ale 
reprezentării. 

Iată, pentru ilustrarea acestui procedeu, povestirea luptei de 
sub cetatea Rusciukului, spicuită în scrierea lui N. Bălcescu, 1s- 
toria Românilor sub Mihai Vodă Viteazul, publicată de A. I. 
Odobescu, ed. a II-a, 1887, pag. 64-65: Mihai sosi a doua zi, 
Luni (24 Ianuarie), de cu noapte şi își infibse tabără în locul 

părăsit de duşman la Scărpăteşti, iar în ziua următoare, Marţi 
(25 Ianuarie), din zi de dimineață porni spre Rusciuk unde, 
după cum aflase, Mustafa-Pașa nedescurajat încă de atâtea în- 
vingeri, mai strângea oşti şi voia să-şi mai cerce norocul. Fără a 
mai lăsa lui Mustafa vreme de gătire, domnul se grăbeşte, trece 
Dunărea pe ghiață pe la Marotin şi îşi înşiră oștile mai sub por- 
țile Rusciukului. El avea cu dânsul numai 10.000 ostaşi, în vre- 
me ce Mustafa avea 4000 oaste aleasă şi 10.000 Turci adună- 
tură din Bulgaria. El îşi îndeamnă oștile a se lupta vitejește 
pentru gloria lui Christos şi mântuirea patriei şi cu frunte de 
leu, bărbăteşte. mai repede decât ai gândi, năvăleşte asupra 
Turcilor, cari abia apucaseră să iasă din cetale când lupta se 
încăeră. Bătaia ţinu câtva, fu sângeroasă şi nu încetă până în 
noapte, când Turcii, cu toate că erau mai numeroşi, trebuiră a 
se pleca furiei Românilor ; dela vreo 7000 până la 8000 căzură 
morţi; ceilalți îşi căutară mântuirea în fugă, dar ai noştri urmă- 
rindu-i în întunecimea nopței, fără seamă îi ucid sau îi prind 
mai pe toți. Nimănui, din câţi vor citi cu oarecare atenţie aceas- 
tă povestire nu-i va scăpa procedeul care constă în a pune fap- 
tele lui Mihai şi ale armatelor sale la prezentul indicativului, 
în timp ce acţiunile conexe sunt împinse în penumbra trecutu- 
lui. Mihai se grăbeşte, irece Dunărea, își îndeamnă oștile, care 
năvălesc asupra Turcilor, și ucid sau îi prind mai pe toţi. Nici 
una din celelalte acţiuni povestite nu urcă în această clară lu- 
mină a prezentului. 

Procedeul devine încă mai limpede acolo unde sunt puse 
faţă în faţă două personaje, eroul şi adversarul lui, cu acţiuni 
respective bine individualizate. În povestirea luptei dela Rus- 
ciuk, reprodusă mai sus, deşi ni se vorbește deopotrivă despre 
Mihai şi despre Mustafa-Pașa, ne sunt descrise de fapt numai 
acțiunile celui dintâi, în timp ce acele ale lui Mustafa sunt 
comprimate în rândul evenimentelor de cadru. Pe fondul ce- 
nuşiu al întreprinderilor turceşti se desprind puternic acţiunile 
eroului nostru. În renumita descriere a luptei dela Călugăreni 
sunt individualizate însă atât faptele lui Mihai, cât şi acele ale 
dușmanului său Sinan; dar pe când cele dintâi sunt evocate 
la prezent, celelalte sunt povestite la trecut. Iată interesanta 

pagină, extrasă din op. cit., pag. 128-129: Sta să apună soa- 
rele după orizon, când vestea că ajutorul aşteptat a sosit vărsă 
sperarea isbândei şi un curagiu nou în imima acelei mâni de 
-voinici români care ca nişte zmei se luptau, lrăgându-se în faţa 
nenumăratelor gloate ale unui duşman învingător. Acest ajutor 
însă ce ai noştri şi-l închipuiau tare, nu era decât o ceată de 
300 pedestrași din Ardeal cu puşti. Mihai, fără a pierde 
vreme, căuta a se folosi de acest neinscmnat ajulor și de re- 
îmbărbătarea oștilor sale, ca să smulgă biruința dela vrăjmaşi. 
El îşi preumblă privirea pe câmpul bătăliei, vede mișcările 
“Turcilor şi după dânsele îşi pregăteşte pe ale sale. Sinan Pașa, 
văzând retragerea Românilor, luase inimă şi vrea a-i desface 
şi a-i reschira de tot. Spre acest sfărșit, în capul rezervei sale 
el umbla să treacă podul spre a isbi pe ai noștri în frunte, în 
vreme ce Hasan-Paşa, cu Mihnea-Vodă, din porunca lui, aler- 
gau prin pădure să-i lovească pe la spate. Mihai atunci se aşează 
.cu ceata de curând sosită la capul podului spre a întâmpina pe 
Sinan. trimite pe căpitanul Cocea cu 200 Unguri şi alţi atâţia 
Cazaci pedeștri ca să ia pe vrăjmaşi pe la spate şi Albert Ki- 
raly aşează cele două tunuri ce le redobândise dela Turci într'o 
„bună poziție şi stă gata a trăzni pe vrăjmași de vor îndrăzni 
a trece podul. Sfârşind aceste pregătiri. Mihai cugetă în inima 
sa că împrejurarea cere neapărat vreo faptă eroică spre a des- 
curaja pe Turci şi a îmbărbăta pe ai săi. El hotărăşte atunci a 
se jertfi ca altădată şi a cumpăra biruinţa cu primejdia vieții 
sale. Ridicând ochii călre cer, mărinimosul domn chiamă în 
“ajutoru-i protecția mântuitoare a zeului armatelor, smulge o 
secure oștenească dela un soldat, se aruncă în coloana vrăjmaşă 
ce-l ameninţă mai de aproape, doboară pe toți ce se incearcă 
a-i sta împotrivă, ajunge pe Caraiman-Paşa, îi sboară capul, 
isbeşte și pe alte capete din vrăjmaşi şi, făcând minuni de vı- 
tejie, se întoarce la ai săi plin de trofee şi fără de a fi rănit. 
Această faptă eroică înfioară pe Turci de spaimă, iar pe creş- 
ini îi însufleţeşte şi-i aprinde de acel eroic entuziasm, isvor 
bogat de fapte minunate. 

Alternarea trecutului cu prezentul și semnificaţia stilistică a 
„acestei alternări sunt absolut evidente în fragmentul de poves- 

tire citat. Când este vorba de Sinan sau chiar de ajutoarele lui 
Mihai, personaje secundare asupra cărora scriitorul nu do- 
reşte să arunce o lumină prea vie, întâmpinăm vreuna din for- 
mele trecutului : Sinan luase inimä... vrea a-i desface pe Ro- 
mâni... Hasan-Paşa cu Mihnea-Vodă alergau prin pădure, etc. 
Când este însă vorba de Mihai, toate faptele sale sunt puse la 
prezentul indicativului: el preumblă, vede, pregăteşte, trimite, 
cugelă, cere, hotärăşte, smulge, se aruncă, doboară, isbeşte şi 
se întoarce. Prin această alternare a timpurilor și prin felurita 
luminare a planurilor povestirii, după cum asupra lor coboară 
reflexul mai tare al prezentului sau acela mai palid al trecu- 
tului, se obţine impresia adâncimii în tablou, a succesiunii bas- 
soreliefice de planuri. un efect stilistic pe care Bălcescu îl fo- 
losește de atâtea ori. 

Continuarea pasajului citat aduce o modificare a procedeu- 
lui folosit până acum. De unde, până aici, relatarea faptelor lui 
Sinan și ale ajutoarelor lui Mihai se face la trecut, ele sunt 
readuse deopotrivă în lumina prezentului. Sinan, văzând aceasta 
— continuă Bălcescu — spre a, da curagiu la ai săi, ia ofensiva 
şi trece podul. Dar deodată se vede oprit în faţă de Mihai ca 
de un zid de piatră tare, în dos isbit cu o furie înfocată de că- 
pitanul Cocea şi în coastă irăsnit de tunurile aşezate pe deal 
de Albert Kiraly, care, bătând în mulțimea îndesată a Turci- 
lor, le găurește rândurile şi le pustiește toată aripa dreaptă. 
Indărătnicul vizir, fără de a-și pierde cumbătul, isbuteşte a-și 
întocmi oștile în rânduială ; dar o isbire nouă a lui Mihai în 
fruntea armiei, pustiirile furioase ale lui Cocea de dinapoi, fier- 
bintele şi ucigătorul foc al lui Kiraly sdrobesc iară această rân- 
duială ; şi Turcii, minunaţi de îndrăsneala cu care Românii 
ce-i priveau ca biruiţi, îi isbesc acum, încep a fugi răslățaţi, 
.etc., (op. cit., pag. 129). Care sunt motivele pentru care faptele 
lui Sinan, povestite până aici la trecut, ajung a fi narate la 
“prezent, deopotrivă cu acele ale Românilor și ale lui Kiraly, 
ajutorul lui Mihai ? Răspunsul nu este greu de dat. Ne găsim 
aici în punctul culminant al povestirii luptei dela Călugăreni. 
După primele succese ale lui Mihai, iniţiativa luptei trece în 
mâinile lui Sinan. Pentru un moment, generalul turc înain- 

tează în primul plan al importanţei şi mișcarea stilistică a po- 
vestirii subliniază evenimentul, trecând faptele Turcului la pre- 
zentul indicativului : Sinan ża ofensiva, trece podul. Dar deo- 
dată Mihai şi ai săi îşi recâştigă avantajele amenințate un 
singur moment şi povestirea continuă şi pentru el la prezent. 
Astfel, ierarhia planurilor în adâncime, tehnica basso-reliefu- 
lui, este suspendată într'o singură împrejurare şi anume atunci 
când faptele celor doi adversari egalându-se, ele conveneau 
a fi comprimate în același prim plan al importanţei. Puţini sunt 
povestitorii istorici care, întocmai ca Bălcescu, să fi izbutit a 
reda prin nuanţe stilistice toate intenţiile gândului şi sentimen- 
tului său. Mai cu seamă în specularea virtualităților expresive 
legate de alternarea timpurilor verbale, Bălcescu apare ca un 
adevărat virtuoz. 


TUDOR VIANU 


OBSERVAŢII ASUPRA 
REALISMULUI ÎN ARTĂ 


I. OBIECȚII LA O VECHE FORMULARE A 
REALISMULUI 


Problema realismului în artă apare complexă şi confuză 
atât din cauza impreciziunii termenului cât şi din cauza apli- 
caţiunii lui foarte variate. Această impreciziune şi frecventă 
invocare decurg din lărgimea excepţională a conceptului și 
din definiţia curentă a acestei categorii estetice, 

Intr'adevăr, se defineşte în mod obișnuit realismul în func- 
ţie de imitarea exactă a naturii, în afară de orice idealizare. 
Dar imitarea exactă a naturii, adică transpunerea grație unor 
mijloace de convenție artistică a anumitor aspecte ale reali- 
tăţii, este mai curând o afirmaţie teoretică decât un adevăr 
controlabil în domeniul operelor de artă. Orice reproducere a 
naturii într'o operă de artă presupune o oarecare interpretare 
personală, şi imitarea exactă a naturii devine imposibilă, fi- 
indcă nu există nicăeri o interpretare unică şi absolută a na- 
turii şi a vieţii, la care să se poată încerca raportarea. Există 
apoi opere care se depărtează în mod manifest de natură și pe 
care le resimţim drept realiste, după cum există opere care re- 
produc cu servilitate fotografică natura, dar pe care nu le pu- 
tem totuși socoti realiste. Tot ce e vis, simbol sau fantastic 
ar trebui apoi să fie exclus din domeniul realismului definit 

ca minuțioasă şi fidelă redare a universului, pe când simpla 
„asemănare“ ar constitui o serioasă chezăşie de realism. Dar, 
confruntată cu istoria tuturor artelor, ultima afirmaţie nu poate 
fi menţinută şi desminţirea ei înlătură teoria realismului ca 
imitație a naturii cu excluderea idealizării. 

Continuând cercetarea sumară a conceptului, așa cum este în- 
făţişat în mod obişnuit, trebue reamintită deosebirea primordia- 
lă dintre frumuseţea naturală şi cea artistică, semnalată de mult 
în estetică. Prima este egală şi nediferenţiată ; a doua rezultă 
din selectare şi organizare. A căuta transpunerea frumuseţii na- 
turale în artă, graţie unei conştiincioase copii, ar însemna, aşa 
dar, a opera împotriva unei elementare reguli estetice, iar rea- 
lismul ar trebui să fie considerat ca un moment potrivnic dez- 
voltării artelor. Este însă îndestulător exemplul dat de şcoala 
flamandă în pictură, pentru a răsturna această greșită dar lo- 
gică concluzie a teoriei imitaţiei. Este drept că unii partizani 
ai acestei teorii o temperează prin afirmaţia după care rea- 
lismul nu este o redare fotografică a naturii, dar această dis- 
tincţiune rămâne oarecum nemotivată în cadrul teoriilor imi- 
taţiei, — căci dacă rolul artei este să redea natura, oare nu va 
atinge ea treptele cele mai înalte, atunci când o va imita mai 
bine ? Amendamentele admise fără înlăturarea afirmației prin- 
cipale au apărut nu din cauze doctrinare, ci din neliniștea co- 
municată de contemplaţia unor opere de adânc conţinut rea- 
list, ce nu imitau totuși natura. 

Raporturile dintre artă şi viaţă devin incoherente în cazul 
menţinerii teoriei imitaţiei. Revenirea periodică a realismului 
constitue o nouă obiecţiune, fiindcă nu putem presupune că 
există epoci când artistul ştie să redea natura şi altele în care 
el nu o poate percepe, — mai ales în epocile moderne, când 
transmiterea mijloacelor tehnice a devenit rapidă și procedeele 
au încetat de a mai fi secrete. 

Cauzele care ne fac să resimţim o operă de artă drept rea- 
listă sunt mult mai complexe şi mult mai profunde decât apar 
în teoria „asemănării“, care este de-altfel şi aceca a gustului 
comun şi după care portretul ușor identificabil sau peisajul de 

frecventă evocare sunt lucrări realiste, deși această caracte- 
ristică le poate lipsi cu totul. 

In sfârșit, termenul de „idealizare“ este și el un izvor de 
erori. A nu idealiza natura, înseamnă cu aproximaţie a nu în- 
frumuseţa diversele ei aspecte. Este evident, în primul rând, 
că un creator are latitudinea de a alege orice aspect din na- 
tură. Și dacă, într'o anumită epocă, ar exista pe întregul glob 
un singur trup de admirabile proporţii sau un singur apus de 
soare melancolic, toţi sculptorii și pictorii ei s'ar putea reclama 
dela aceste aspecte ale lumii fără a putea fi învinuiți de idea- 
lism. Trebue să vedem aici, în fond, menţionarea faptului că 
artiștii realiști nu evadează din prezent și actual, redând si- 
multan și ceea ce se numește în limbajul anestetic „urîtul“. 
Artiştii realiști sunt acei care au redat mai des aspecte „urîte“ 
din viaţă (fenomen care trebue pus în raport cu „obiectivita- 
tea“ realistă), dar aceasta nu înseamnă renunțare la idealizare, 
deoarece este elementar că în artă frumosul vieţii poate fi urît 
și urîtul poate fi frumos. De altfel există şi un „urît'* conven- 
ional care nu are nimic comun cu realismul. Așa dar, ter- 
menul de idealizare nu poate aduce nici o lămurire în pro- 
blemă şi prezența lui în definiția realismului se bizue pe o tra- 
diție eronată. 

Inşişi teoreticienii imitaţiei ca fundament general al artei 
şi-au dat seama uneori că arta nu poate fi imitație în sensul 
exact al cuvântului. Unul din primii doctrinari ai artei, Aris- 
totel, arată în „Poetica“ sa că există mai multe feluri de a 
imita, nu numai după diviziunile artistice, ci și în raport cu 
obiectele. Pentru el, între comedie şi tragedie de pildă, deose- 
birea era în aceea că prima redă fiinţe mai bune decât sunt 
în realitate, pe când cealaltă redă fiinţe mai rele. Această afir- 
maţie, existentă chiar în primele pagini ale manualului său, 
arată că doctrinarul antic înţelegea prin imitare nu atât repre- 
zentare fidelă și copie virtuoasă, cât posibilitatea artistului de 
a introduce în operă, graţie procedeelor imitative, fapte exis- 
tente sau nu. 

Problema realismului ca problemă de imitație poate fi ur- 
mărită și pe planul strict tehnic. Literatura critică a secolului 

XVII a cunoscut intens discuţia verosimilului. Pierre Cor- 
neille, în discursurile sale asupra poemului dramatic, arăta ne- 
cesitatea verosimilului în subiectele tragice, care, fiind limitate 
și greu de admis uneori, trebue constrânse la diferite regule. 
Dar există multe opere verosimile în acest veac, care nu se pot 
bucura totuși de calificarea realistă, deși există respectul celor 
trei unităţi și uneori prefețe de cinstită exegeză. Boileau cons- 
tata cu mâbnire că adevărul nu este totdeauna verosimil, ceea 
ce este valabil și dacă termenii sunt inversaţi. In respectul 
pentru reguli, autorii dramatici ai marelui veac aveau în fond 
preocupări realiste, căutau fidelitatea faţă de un text istoric 
spre a face acţiunea mai acceptabilă. Și totuși, un singur act 
din Shakespeare este mai „realist“ pentru noi, cu furtuna lui, 
cu absenţa regulii aparente, cu zeci de personaje și acțiuni 
paralele. 'Teoreticienii imitaţiei în artă care sunt adesea și par- 
tizanii realismului imitativ ignorau că există convenţiuni în 
artă pe care publicul le acceptă și altele pe care el le respinge, 
că arta era o ficțiune consimțită, că spectatorul nu vrea să i 
se faciliteze încrederea în veracitatea faptelor prin disimula- 
rea acestui caracter fictiv, ci el vrea să le poată trăi din nou, 
ratificând tacit participarea la eveniment printr'o serie de 
procedee (ce nu sunt iluzorii decât în raport cu viaţa) dar care 
provoacă sincere emoții. 


Nu procedeele tehnice pot acorda unei opere un taracter 
realist, dacă ele nu sunt integrate într'o viziune realistă. Co- 
borînd și mai jos pe linia structurii artei, nici măcar elemen- 
tele sensibile, materialul, nu poate produce, el singur, efecte 
realiste. Se cunoaște exemplul statuei căreia i s'ar adăuga un 
păr natural sau care ar fi colorată asemenea pielii umane : in- 
tuitiv, oricine respinge aceste compoziţii din domeniul artei 
realiste. Nici măcar într'o artă atât de „vizuală“ ca teatrul pre- 
zenţa materialului sensibil conform naturii nu este o condițiune 
esențială : teatrul elizabetan, atât de orientat spre realism, uti- 
liza cele mai rudimentare mijloace scenice. O cărămidă re- 
prezenta un zid sau rolurile de femeie erau de cele mai multe 
ori jucate de bărbaţi, și totuși pasiunea care animă personajele 
pieselor timpului întrece adesea în efect realist eroii corecţi și 

decorurile precise ale pieselor Curţii franceze. Nici imitarea 
prin material nu poate constitui baza realistă a artelor. 

Este evident că elementul tehnic, alături de material, con- 
tribue la realizarea concepţiei realiste, dar nu prin imitație 
Fenomenul poate fi urmărit cu claritate în pictură, unde, de 
pildă, există opere medievale, ca cele din primul gotic, în care 
perspectiva este încă cu totul rudimentară, dar care sunt net 
realiste, spre deosebire de începuturile barocului, când legile 
perspectivei sunt cunoscute, cele trei dimensiuni ale spaţiului 
pot fi reduse cu dibăcie la două, dar în care dozele de realism 
sunt aproape inexistente. In timpul nostru, fotografia pune din 
nou acut problema realismului, prin sensibilitatea egală a re- 
tinei. Deşi fotografia prinde aproape exclusiv aspecte ale rea- 
lităţii, noi nu considerăm realiste toate lucrările fotografice 
și eliminăm peisajul lunar convenţional de mai sus în favoarea 
copacilor firavi ai unui Rousseau sau pământului plesnind de 
sevă al lu: Picasso. 

In treacăt fie zis, din clipa descoperirii fotografiei nu ar mai 
putea exista o problemă a realismului în pictură, rămânând 
în concepţia veche a imitării naturii. Totuși problema se pune 
şi astăzi, şi nici un artist serios nu crede că ea se va rezolva 
prin îmbunătăţirea lentilelor sau prin ecleraj. 

Realismul ca formă de imitare a naturii se poate pune, până 
la cunoștințe mai precise, doar pentru arta primilivilor. 

Unele populaţii primitive și unii locuitori ai epocilor preis- 
torice (sau, în ordine ontogenetică, copilul) au reușit adesea să 
redea cu o îndemânare uimitoare unele aspecte ale naturii, 
spre deosebire de altele care nu au ajuns la posibilităţile teh- 
nice necesare. Astfel, pentru a recurge la un exemplu celebru, 
în regiunea Pireneilor, în grotele dela Altamira, s'au găsit, 
spre surpriza istoricilor artei, desene reprezentând cu mişcă- 
toare exactitate și acuitate bizoni în variate atitudini. Aceste 
lucrări, executate în paleolitic, alături de altele, aparţin poate 
unui stadiu foarte primar al artei, când redarea cu exactitate 
liniară a naturii înconjurătoare sau domestice constitue un 
progres realist. Intr'adevăr, comparând linia sinuoasă şi evo- 
catoare de familiaritate a desenelor din Altamira, cu operele 

altor populaţii fie primitive, fie preistorice, se constată că e? 
nu pot reda cu exactitate un obiect sau evită obiectele și ani- 
malele mai frecvente, pentru reprezentări simbolice. 

Astfel, pentru a prezenta un caz semnificativ, mulţi idoli 
africani, ca aceia executaţi în Camerun, sunt diformi, au mişcări 
exagerate, contorsionate, dar nu din cauza unei viziuni „ba- 
roce“ cum se întâmplă în arta modernă, ci din cauza unei vi- 
zibile imposibilităţi de a opera îndemânatec și nesimbolic. 
Comparând desenul nesigur, amorf, în absenţa totală de per- 
spectivă sau perspectivă „cavalieră“ a acestora, cu simplicitatea 
și claritatea armonioasă a primelor — se poate conchide deo- 
camdată și până la precizări sociologice și artistice mai nume- 
roase, că fenomenul simplei imitări a naturii poate constitu: 
un progres realist ce merge paralel numai cu constituirea artei 
în genere, 

Dar acest punct de vedere, după cum am văzut, nu poate fi 
extins epocilor din istoria artei în care aceste probleme tehnice 
elementare sunt rezolvate și care cuprinde aproape toate ma- 
rile lucrări artistice. Apoi, acest fapt rămâne limitat la plas- 
tică şi nu poate fi invocat, de pildă, în literatură. 

Dezvoltarea artelor din punct de vedere strict tehnic şi ma- 
terial, deşi condiționează posibilitatea realismului, nu-l poate 
face tributar descoperirilor de acest gen. Dezvoltarea tehnică 
a artei are în general un mers ascendent mereu progresiv şi 
cu posibilități de acumulare, pe când realismul se prezintă ca 
un fenomen ciclic, discontinuu. Respectul mijloacelor tehnice 
cu care pot fi redate aspecte ale realităţii nu constitue o che- 
zăşie de realism, după cum absenţa lor nu implică renunțarea 
la el. Respectul canoanelor în sculptură nu formează opere 
realiste și mulţi autori inabili tehniceşte pot fi realiști debu- 
tanţi ai unei epoci. 

Existenţa unor opere ce nu imită natura și care sunt totuşi 
realiste, existenţa altora ce o imită servil şi totuși nu sunt 
realiste, relativa independenţă a acestui curent de progresul 
strict tehnic posibilitatea tipizărilor în cadrul lui, precum și ca- 
racterul lui ciclic arată că teoria care face să decurgă conceptul 
de realism artistic din imitarea naturii trebue înlăturată, 

II. NOTE PENTRU UN NOU CONCEPT AL 
REALISMULUI 


Studiul unei epoci realiste din istoria artei, studiu sprijinit 
pe opera de artă și-pe momentul apariţiei ei, înfățișează în ter- 
meni diferiți problema realismului. 

Realismul apare în artă ca o viziune nouă şi globală, care 
introduce sensuri noi în artă printro valorificare inedită a 
vieții. Această introducere de noi sensuri se caracterizează 
de obicei, în prima fază, prin note de opoziție faţă de arta an- 
terioară, de violentă exprimare, de punere a temelor în acord 
cu contempboraneitatea. Realismul este momentul ciclic de ex- 
blozivă reîntâlnire a vieţii cu arta și de reîmprospătare a ma- 
teriei artistice cu viaţă contemporană și cu viață valorificată 
din nou. De aceea realismul este în primul rând o problemă de 
viziune. 


In momentele realiste ale artei se validează o nouă viziune a 
omului care a rămas ignorată de arta de până atunci. Graţie 
acestei noi viziuni se introduc sensurile noi ale timpului. Fiind 
o prublemă de viziune, realismul apare de obicei drept opera 
unui grup, şi anume a acelui grup pe care împrejurările econo- 
mice, politice și apoi spirituale l-au pus în posibilitate de a reda 
noile fenomene. Aspectele ignorate de artă ale vieţii, fiindcă 
aparţin altor straturi sociale sau psihice, sunt redate, iar arta 
anterioară este privită ca epuizată. 


Intr'adevăr, când arta este rarefiată și anemiată de prelun- 
gita exploatare a unor porţiuni de viaţă, afluxul realizat rea- 
duce vigoarea unei noi perspective, prin mijlocirea viziunii noi 
a timpului care se concretizează și în artă. De aceea arta rea- 
listă este aceea care redă cu preferinţă pe omul social și pe 
omul în producţie, pe când arta „idealistă“ având rădăcinile 
ei vitale foarte îndepărtate, refuză de obicei să se ocupe de a- 
ceste aspecte ale omului și preferă să redea omul abstract, ima- 
ginea pe care și-o face omul despre el departe de condiţiunile 
reale în care trăeşte. Arta realistă preferă pe om în societate, 
sau pe omul reflectând legile ei, pe când arta idealistă, care a 

părăsit de mult izvoarele ei vitale, se refugiază în redarea omu- 
lui convenţional sau fantezist. 

Realismul infuzează artei sensurile unei epoci, sensuri pe 
care artiștii de formaţie academică sau convenţională nu le 
pot cuprinde și hrăneşte arta, atât timp cât grupul care îl pro- 
movează este capabil de a-și modifica prin progresivă înţele- 
gere, atitudinea faţă de viaţă. Din această atitudine realistă re- 
zultă apoi în mod secundar imitația sau prezenţa urîtului în 
artă. Şi anume, preocupat de a reda cu o altă obiectivitate vi- 
ziunea timpului său, se întâmplă adesea ca artistul să vrea să 
o proclame prin exemplificare sau prin sumară reproducere, 
dar care nu poate 'reuși decât în cazul efectivei prezenţe a unei 
noi atitudini faţă de viaţă transmisă apoi și artei. 

Cauzele realismului sunt de natură extra-estelică, din punct 
de vedere al genezei, fiindcă acest curent nu poate apare decât 
o dată cu un nou moment istoric care vine cu propria lui viziune 
a vieţii. De aceea realismul evoluiază în strânsă legătură cu 
modificarea socială a societăţii și de obicei a anunţat interven- 
ţia unei clase. Astfel, Renașterea a anunţat apariţia burghe- 
ziei, înlocuind feudalismul, fiind o consecinţă a acestei schim- 
bări sociale, după cum realismul din secolul XIX trebue pus 
în strânsă legătură cu apariţia micii-burghezii orășenești, a pro- 
letariatului industrial şi uneori a ţărănimii. 

Prin relaţionarea realismului cu zguduiturile sociale, se evi- 
denţiază schimbarea de orizont și de atitudini pe care le pre- 
supune orice val realist. Din aceleași cauze, conceptul acesta 
este variabil, mobil și nu se repetă în formule identice la fie- 
care nouă apariţie. Astfel, în antichitate, realismul are un ca- 
racter încă rudimentar și cercetează mai curând legăturile o- 
mului cu natura. De altfel numai veacul trecut și cel de faţă 
au cercetat sistematic în artă aceste legături, și de aceea ulti- 
mul moment realist a fost totodată și cel mai complet. 

Aşa dar, paralel cu dezvoltarea generală a societăţii, realis- 
mul înseamnă și el o redare mai completă a vieţii, o apropiere 
crescândă a artei de izvoare vitale şi teoretice. 

Din aceleași cauze rezultă și caracterul greu de limitat al 
realismului. Într'adevăr, deși există momente precise de rea- 

lism, momentele transformării calitative a dozelor mici ante- 
rioare de reapropiere de viaţă, introducerea de sensuri noi, 
sunt un fenomen aproape constant în artă, și de aceea există 
opere numeroase intermediare, care pot fi cu greu clasificate 
în cadrul realismului, după cum pot fi greu excluse. 

Astfel prin realism se introduce viaţa contemporană şi vi- 
ziunea nouă a timpului în artă, evident până când existenţa 
unei viziuni următoare va epuiza valul anterior. Ceea ce a 
putut constitui la un moment dat realism, poate deveni apoi 
academism, manierism și se poate epuiza. Nu există teme sau 
o viziune care să poată fi permanent realiste. 

Momentele de intens realism artistic au coincidat și cu des- 
coperiri de ordin tehnic sau cu acceptarea unor procedee res- 
pinse. Astfel se pune în lumină necesara relaţiune dintre formă 
și fond, proclamată de mult de estetica hegeliană, şi se vede 
că realismul, deşi nu este produsul nici al unei tehnice anu- 
mite, nici al imitaţiei, pentru a se constitui, utilizează tehnici 
noi şi foloseşte uneori lucrări anterioare spre a promova mai 
repede temele lui favorite. 

Astfel, prin descoperirea aproape simultană a viziunii tim- 
pului și a unor tehnice noi, artiștii realiști găsesc mijloacele de 
a exprima ceea ce absenta din arta anterioară lor. 


III. SCURTE EXEMPLE DE INFLORIRE REALISTĂ 


Datele de mai sus pot fi întâinite în oricare din cele mai e- 
locvente epoci realiste, — în Renaștere de pildă. 

Inceputul renașterii italiene, pentru a limita sectorul, este 
pus, în pictură, în legătură cu numele lui Giotto, care apare 
într'un moment de epuizare gotico-bizantină. Giotto întâlnește, 
aşa dar, un curent non-realist, un curent ce nu exprima tim- 
pul nou, un curent devitalizat care cunoscuse înflorirea în se- 
colul XI. Despre Giotto se spune că maestrul său, Cimabue, îl 
surprinsese redând aspecte din natură. Chiar dacă anecdota nu 
este exactă, nu este mai puţin adevărat că arta giottescă se ca- 
pacterizează prin revenirea la natură, şi anume la revenirea 
prin intermediul unei atitudini noi, prin părăsirea peisajelor 

anterioare convenţionale (căci natura nu dispăruse complet 
din picturile timpului), — iar reîntoarcerea lui Giotto este în 
primul rând o modificare a interpretării naturii, şi anume o 
modificare care pune la pas pictura cu începuturile Renaşterii 
din toate domeniile. In secolul XIII apare, la Siena, Giotto, 
alături de alți artiști, care văd din nou natura, care nu se mai 
mulțumesc cu redarea ei în conformitate cu tradiţia. Ceea ce 
s'a petrecut la Siena se va petrece, de îndată ce evenimentele 
extra-estetice o vor îngădui, și la Florența, Veneția sau Perugia. 
Giotto este doar unul din primii realişti ai renașterii italiene, 
dar nu unicul ; mai târziu, Masaccio la Florenţa sau Bellini la 
Veneţia vor mărturisi noile tendinţe ale timpului, realismul 
Renaşterii fiind acel al unui grup. Giotto redă în forme noi 
persoanele și decorurile, se opune şcoalei precedente, cu viziu- 
nea epuizată, introduce scene inedite, lucrează în contrast cu 
predecesorii săi, — şi este de aceea socotit cu drept cuvânt a fi 
unul din primii realiști italieni. 

Este demn de observat că apariţia realismului se semnalează 
de obicei printr'o reacțiune împotriva artei anterioare, care este 
tocmai un fenomen de respingere a imitaţiei. Şi anume, modul 
în care arta anterioară redă natura este socotit a fi inexpresiv, 
vlăguit, servil, și reluarea legăturilor cu viaţa se face prin re- 
acţia împotriva imitărilor artei anterioare. 

Astfel, pictura lui Giotto, expresie totodată creatoare a Re- 
nașterii, traduce existența unei viziuni noi, viziunea cetățior 
ce înfloresc, a instaurării unor alte regimuri politice și spiri- 
tuale, a spiritului științific şi a umanismului ce vin. 

In întreaga Italie, precum și în Germania sau în Flandra se 
poate urmări cum fenomenul de „renaştere“ artistică merge 
paralel cu creșterea şi decadenţa orașelor mari, cu mersul ge- 
neral al timpului, cu stilul său. Deasemeni, se vede confirmată 
existenţa unei noi viziuni, produsă de modificarea compoziţiei 
sociale, reacţia faţă de viaţa anterioară, adoptarea unor alte 
tehnici şi acordul cu prezentul. În aceste cadre vaste, se mani- 
festă apoi individualităţile artistice, în funcţie de talent per- 
sonal, de adâncimea şi originalitatea atitudinii, de educaţie și 
influenţe. 

Renaşterea italiană oferă deasemeni fenomenul epuizării unei 
viziuni și treptata ei transformare — dela maturitate până în 
secolul XVII — în decadenţă, ieșită din epuizare, din dezor- 
dine, din absența de viaţă a artelor care nu se mai hrănesc din 
noi conţinuturi vitale, ci se mulțumesc din nou să retransmită 
cele existente în operele anterioare. 

Ilustrând din nou acest circuit, secolul trecut prezintă cazul 
realismului dela 1850. Pictura romantică se epuizează, se mul- 
tumeşte cu retransmiterea de teme, se solidifică în forme ste- 
reotipe. Dar o viziune nouă a societăţii există, aceea căreia 
mulți artiști i-au dat tributul la 1848 și care se manifestă în 
toate cercurile. Exemplificând concret şi acum, cazul lui 
Courbet este elocvent şi prezintă notele realiste de care am 
scris. Revelatoriu este faptul că artistul numește el singur arta 
sa o „artă vie“ — traducând astfel sentimentul pe care îl au 
artiștii realiști şi faţă de arta anterioară și faţă de propria lor 
artă. Arta lor li se pare „vie“ fiindcă redă, spre deosebire de 
cea anterioară lor sau de cea opusă, aspiraţiile noi ale mo- 
mentului și ale grupului social căruia ei s'au alăturat. Courbet 
va lansa manifestul cu titlul de „Realismul“ către 1855, înţe- 
legând singur că el proclamă atitudinea unui nou grup social, 
urmat de Millet, autorul scenelor de muncă care arată pe om 
în producţie și de Honoré Daumier, care vede aproape cari- 
catural fiindcă are violenţa proprie debuturilor de realism. Ast- 
fel, pictorii alături de un grup numeros de literatori sau critici 
exprimă timpul lor prin intermediul unei noi viziuni care se 
extinde de altfel și asupra trecutului, cum o face bunăoară 
doctrinarul Champfleury când afirmă că realismul a existat 
„din totdeauna“ și când atrage atenţia asupra pictorilor rea- 
liști din timpul marelui secol. Courbet el însuși afirmă că ar- 
tistul trebue să redea moravurile epocii sale, trebue să redea 
ideile timpului, trebue înainte de orice să înţeleagă pe oa- 
meni, — ilustrând fenomenul de „contemporaneitate“. Cazul 
Courbet evidenţiază deasemeni fenomenul de opoziție a artei 
realiste faţă de arta anterioară, scandalizând o parte din opi- 
nia artistică a ţării sale şi entuziasmând cealaltă. Există un 
fenomen de protest care se ivește concomitent cu realismul și 

care înglobează atitudinea negativă a partizanilor viziunii ar- 
tistice anterioare, aparţinând unor anumite straturi sociale, 
precum și o atitudine favorabilă, aceea a straturilor ce își gä- 
sesc tendinţele exprimate în noua artă. 


Limitând din nou la un exemplu concret momentul realist 
dela 1850, Referirea la tabloul lui Courbet „Inmormântarea 
la Ornans“ este elocventă. Courbet pictează satul lui natal, 
unde se îngrămădesc oameni din masă și preoţi, având cu to- 
ţii o expresie sinceră, aproape naivă. Sunt oameni care nu au 
mai fost prezentaţi în pictură, deosebiți de mitologia roman- 
tică, după cum sunt locuri existente, deosebite de absenţa de 
preciziune geografică anterioară unde nimeni nu se întreba 
care este locul acțiunii. In tabloul acesta sunt vizibile şi preo- 
cupările de opoziţie, de contemporaneitate de redare a feno- 
menelor frecvente și a momentelor de existenţă terestră a in- 
divizilor. Nu mai sunt oameni imaginari, ci oameni reali (fe- 
nomen petrecut şi în Renaștere, unde foarte multe tablouri re- 
prezintă concetăţenii pictorilor), iar „imitaţia“ din operă este 
aci grabă şi violenţă demonstrativă, necesitate urgentă de a 
prezenta noile probleme. 


Astfel grupul realiştilor dela 1850 introduce sensul nou al 
timpului, graţie unei viziuni noi, constitutiv legate de viziunea 
generală a secolului, științifică, pozitivistă, descoperitoare a 
importanţei locului ocupat în producţie. Acest val de realism 
deschide un orizont ce dăinue și astăzi, transmiţându-l în pri- 
ma etapă, grupului dela 1863. 

Toată opera lui Courbet, cel mai reprezentativ (deși vulgar) 
pictor realist din veacul trecut, arată modificarea atitudinii în 
favoarea unui alt grup social, prin acordul cu prezentul şi ac- 
tualul și prin introducerea unui nou val de viaţă. Astfel, pictând 
pe camarazii lui ideologici și intitulând lucrarea „Alegorie 
reală“, el confirmă posibilitatea unei alegorii realiste, o repre- 
zentare concretă realistă putând ilustra un dat abstract. El redă 
muncile cotidiene, pe om muncind, ca în scena reprezentării mun- 
citorilor spărgând piatra, prinși în tensiunea lucrului, aplecaţi 
în așa fel încât să fie vizibil doar efortul sau înnoește aspectele 

naturii. Marea nu mai este linsă convenţional și înspumată a- 
cademic ; valul violent izbeşte ţărmul, într'un elan unic şi su- 
prem., , 

Ca şi Giotto şi școala lui în pre-renaştere, Courbet şi gru- 
pul său, aplaudaţi de un Baudelaire sau de un Proudhon, re- 
prezintă momentul când noua viziune intră în artă, cu carac- 
terele ei de opoziţie și contemporaneitate, cu prezenţa omului 
în cadrul social, pregătind totodată forme tehnice ce se vor 
desăvârși în impresionism. 

Courbet a pictat muncitori, Millet a pictat ţărani, Daumier 
a redat pe umiliţi, şi de atunci aceste grupuri (pe care un In- 
gres sau Delacroix nu le-ar fi putut reda decât idilic, dar nici 
decum în clipa muncii) au rămas în patrimoniul picturii. Oa- 
menii primilor sunt prezentați cu oboselile şi grijile lor, oame- 
nii romanticilor sunt idilici şi mulţumiţi. Dar ceea ce dă primi- 
lor calificarea de realişti nu este în funcţie de imitație (fiindcă 
există oameni frumoși şi mulţumiţi în real), ci în funcţie de a- 
titudinea nouă. 

Legătura dintre artă şi viaţă devine astfel din nou foarte 
strânsă în momentele de intens realism, iar fluxul şi refluxul 
dintre artă şi viață, care rarefiază mereu dozele de viaţă con- 
cretă din artă, îşi modifică acţiunea, arta fiind vizibil readusă 
la existența reală a oamenilor dintr'o anumită epocă. 


Astfel circuitul acesta semnalează din când în când prezența 
unui acord fundamental care vine dela viața concretă a unui 
grup de indivizi determinaţi, şi anume atunci când se naşte o 
disproborție prea puternică între stilul timpului și valorile ar- 
tistice curente. Noul sens este evident rezultat dintr'o selecţie 
şi preferat din cauza lipsei de interes a unui anumit grup de 
artişti, Decorurile și personajele romantice există ; nopţile de 
dragoste ale lui Musset au existat deasemeni pentru psihologia 
unor anumiţi indivizi, iar Victor Hugo a căutat în istorie per- 
sonaje veridice, ce au trăit. Nici noaptea de mai, nici Hernani 
nu sunt invenţii, — dar aceste preocupări aparţin unui grup 
social care şi-a dat de mult măsura. Veracitatea nu interesează 
aci, pentru că nu ea creează singură realismul, ci numai când 

ea este integrată într'o viziune completă și nouă. In operele 
de mai sus primează existenţa unei psihologii revolute. Pe 
lângă bandiții superbi și pe lângă castelanele firave, societatea 
franceză dela 1830 cunoaşte alte probleme care nu se întâlnesc 
în aceste opere şi creează o viziune absentă aci. 


Un Balzac va refuza aceste teme, nu pentru că ele nu există, 
dar pentru că timpul său îl solicită cu alte preocupări. Balzac 
vrea, şi reuşeşte, să reflecte starea burgheziei în prima jumă- 
tate a veacului său. 

Pentru aceasta observă problemele noi, redă personaje con- 
temporane cu el, studiază cazuri precise și concrete înlăturate 
de artiștii romantici, descrie avariţia unui Grandet sau ascen- 
siunea unui Rastignac în cadrele condiţiilor economice ale tim- 
pului său, cu ochiul atent la modificările psihologice ale indi- 
vizilor din timpul său, înlăturând regulile convenţionale, des- 
criind burghezia în ascensiunile și decadenţele ei. Prin faptul 
că este biograful ei, prin faptul că nu caută ca Bernardin de 
Saint-Pierre sau Chaulteaubriand paradisuri imaginare, prin 
faptul că nu se ocupa de conflicte interioare rarefiate şi ieşite 
dintr'o valorificare depășită a vieţii, — el beneficiază pe drept 
cuvânt de calificarea realistă. Iar un Flaubert (care se află prin- 
tre partizanii realismului în pictură) afirmă aceeași notă pro- 
fund realistă, introducând provincia în literatură, descoperind 
că oamenii au capacitatea de a se iluziona asupra limitelor în 
care acționează, că pot întemeia în consecinţă existenţa lor pe 
eronate date. Ca și eroii lui Courbet, Emma Bovary nu mai a- 
parţine istoriei romanţate sau mitologiei, ci aparţine în între- 
gime timpului ei, ziarele timpului menţionând existenţa soţiei 
unui agent sanitar, care sfârşeşte în chip tragic după dureroase 
aventuri. 


Nu este mai puţin adevărat că ceea ce este la început şi în 
cadrul unei viziuni întregitoare realist, poate deveni apoi prin 
epuizare, conformist. 

Poveștile de adulter care au ieșit din aventura Emmei Bo- 
vary sunt adesea departe de a fi realiste ; ele sunt artificiale, 
adică ieșite din rutină şi procedeu, nu din contemplaţia cu ochi 

noi a vieţii. Aceasta, fiindcă opera artificială nu pleacă dela 
viaţă, ci dela o linie anterioară artistică ; pe de altă parte, sti- 
lul timpului schimbându-se, atitudinea înainte conformă cu 
viaţa devine vetustă. Iubirea de artificial, chiar când este 
practicată de artiști de mare talent, este totdeauna departe de 
realism, fiindcă dă opere departe de viaţa contemporană, în 
zbuciumul şi problemele ei cele mai acute. Estetismul nu merge 
niciodată alături de realism. 

Poziţia unui Oscar Wilde, care recomanda cu insistenţă ar- 
tificialul, care deplângea decadenţa minciunii, care crede că 
arta falsă este aceea care se reîntoarce la viaţă, afirmaţii cul- 
minând prin aceea că imitarea este din partea vieţii şi nu din 
partea artei, deoarece arta „se exprimă doar pe ea“, ilustrează 
elocvent o atare atitudine. Realismul este ostil oricărei forme 
de artă statică, căci evoluţia în paralelism cu timpul său îl ca- 
racterizează. Arta bizantină ilustrează cu prisosință aceasta. 
Figurile hieratice și împietrite ale acestei arte, academice sau 
manicrate după împrejurări, sunt rezultatul persistenței unei 
concepţii a lumii care distonează progresiv cu spiritul timpu- 
lui şi cu tondiţiunile sociale care au dat naştere acestui timp. 

Desenul bizantin este adesea executat corect şi cu dragoste 
de obiect. Dar originile acestei arte, precum şi împrejurările 
în care s'a dezvoltat arată de ce o resimţim de cele mai multe 
ori ca o perioadă lipsită de realism. Bizantinul, ieşit din fu- 
ziunea unor elemente greco-romane cu forme asiatice, nu a a- 
vut momente realiste decât atunci când împrejurări de ordin 
extra-estetic au îngăduit infuzarea de elemente noi în cadrul 
unei viziuni împrospeţite, ca de pildă după influenţele siriene. 
Arta bizantină pare să fi cunoscut trei epoci înfloritoare, din- 
tre care primei, cuprinzând veacul V, îi revine Sfânta-So- 
fia; a doua în jurul anului o mie și a treia în secolele XIV 
şi XV, care a înflorit în Balcani. Mai târziu a început deca- 
dența acestei arte, devenită imobilă de altfel şi în perioadele 
intermediare, prin aceea că artiştii lor nu și-au înnoit viziu- 
nea, ci au rămas executanţi virtuozi, plecaţi dela arta anteri- 
oară. 

Este demn de reţinut că reînvierea din epocile de strălucire 
s'a datorat pe de o parte unor influenţe politico-religioase, iar 
pe de alta, asimilării unor tehnice noi, probabil arabe. 
Arta bizantină a fost şi ea „vie“, oarecum realistă, în epocile 
ei de incipienţă, coexistente sau rezultate ale unei alte viziuni 
și ale unor forme tehnice noi, și a devenit apoi „idealistă“, adică 
streină de viaţă, când s'a mărginit la repetarea nesfârșită de 
teme date prin tehnici. De aceea persistența eia dat naş- 
tere la un curent anti-realist, și prima mare bătălie a Renaș- 
terii se dă împotriva ei. E suficient să reamintim renunțarea 
la fondul aurit al tabloului prin peisaje, prin copaci, râuri sau 
nori, în pre-renaşterea germană. 


IV. CÂTEVA PRECIZIUNI 


Este caracteristic pentru epocile de izbucnire realistă întoar- 
cerea către lumea exterioară, către obiecte și oameni noi, că- 
tre probleme şi peisaje inedite, — întoarcere care a indus în 
eroare pe partizanii imitaţiei. 

Acest fapt se explică cu uşurinţă fiindcă el este un mod de 
reapropiere a artei de viaţă, care înlocuește atitudinile psiho- 
logiste sau evaziunea, prin preocupările contemporane cu au- 
torul și cu mediul căruia acesta aparţine. 


Arta devine atunci o replică a vieţii, în unele cazuri mai pu- 
ţin fericite, un fel de oglindă, moment în care se poate ob- 
serva o vie tendinţă către o relativă „imitare“, dar care nu 
exclude accentul fundamental de nouă interpretare şi valori- 
ficare. 

Au loc în aceste cazuri numeroase conflicte, chiar în con- 
ştiinţa artistului, împărţit între dorinţele sale teoretice și difi- 
cultatea asimilării datelor noi, ce nu pot fi privite încă consti- 
tutiv. 

Acest proces de asimilare în artă a timpului nou este un pro- 
ces lent şi foarte complex. 

De aceea înscși epocile de realism sunt greu de determinat 
cu precizie. Noua viziune cunoaşte irepte în care noua forţă 

este greu de sezisat, aparţinând fie unui complex ce se va cla- 
rifica mai târziu, fie unei atitudini tranzitorii în care se aliază 
în mod intim puncte de vedere noi cu puncte de vedere vechi. 


De aceea se poate delimita o epocă de realism doar în linii 
aproximative, în momentele de realism „acut“, când izbucnesc 
cu violenţă forţele acumulate de mult, când grupuri masive 
de artiști încep să creeze în noul mod sau când un singur artist 
chiar mărturisește în mod evident noua tendinţă. 


In absența unor asemenea momente, care revin ciclic în is- 
toria artei termenul de realism are o parțială aplicabilitate, 
putând desemna fie o etapă tranzitorie, fie existenţa într'o o- 
peră a unei vizibile transformări ideologice, fie un dozaj va- 
riabil de elemente transmise şi de elemente de curând desco- 
perite. 


Pentru a evita o întrebuințare impresionistă a termenului, el 
nu poate fi extins decât operelor care, deși nu conţin în mod 
amplu noua viziune,se află pe una din treptele care au dus la 
ea şi trebue refuzat acelor lucrări care, deși au o mare inten- 
titate vitală, nu fac parte dintr'un circuit realist ascendent. 

Cât de complexă este evoluţia acestui concept, se poate vedea 
şi prin urmărirea istoriei literare sau plastice a veacului pre- 
cedent care ne-a oferit, în mari proporţii și cu elementele cele 
mai diverse, condiţionările extrem de numeroase şi oscilările 
cele mai neașteptate, şi aceasta cu atât mai mult, cu cât fiecare 
artă bucurându-se de o autonomie relativă față de celelalte, 
nu există un paralelism în momentele de realism, momente care 
depind și de dezvoltarea internă a fiecărei arte, și de apariţia 
talentelor îndrumătoare. Totuşi, elementul de reevaluare a o- 
mului nu lipseşte din nici o operă realistă, constituind unul din 
criteriile cele mai accesibile. 

Conținuturile masive ideologice ce intră în artă în momen- 
tele de intens realism sunt totdeauna concentrate în jurul unei 
noi dimensiuni ale omului. Realismul este o clipă protago- 
reică și oamenii sunt iar măsura tuturor lucrurilor. De aceea 
arta realistă, foarte aproape de viaţa socială, e sensibilă la toate 
convulsiile ei, înregistrând cu atenţie și fidelitate transformă- 

rile operate. Trebue menţionat însă că realismul nu poate fi 
confundat cu orice mare intensitate vitală artistică, deşi acea- 
sta îi este în general proprie. Figurile intenţionat prelungi ale 
participanţilor la înmormântarea Contelui de Orgaz, pictaţi în- 
tr'o tulburătoare lumină de metafizicianul El Greco, nu aparţin 
realismului, după cum sunt departe de el şi caietele lui Malte 
Lauridds Brigge semnate de R. M. Rilke sau desenele unui 
Delacroix. 


In sfârşit sar mai putea vorbi de realism în cazul compară- 
rii globale a două cicluri de cultură, dintre care unul ar pre- 
zenta mai des o dimensiune mobilă, mai general valabilă. 


Astfel, privită în ansamblul ei, statuara greacă ne pare ma: 
realistă decât cea egipteană. Trupurile rigide, uscate şi imo- 
bile care ilustrează lungi epoci din arta egipteană, unde băr- 
baţii și femeile au linii aproape identice, dând impresia unei 
tăceri impuse sau a unei stupide reseinnări, în care se reflectă 
parcă psihologia executanţilor, supuși la cele mai grele sar- 
cini, unde gesturile sunt fixe şi aspre, iar privirea absentă, 
par a fi mult mai lipsite de elemente realiste decât statuara 
greacă. Elanul tineresc, exactitatea execuţiei gestul liber al dis- 
cobolului lui Myron sau vestmântul care sugerează eleganța 
mişcării mutilatei Nike a lui Paionios, în epoca clasică, sau 
chiar arcuirea discretă și proporţiile izbitor de armonioase ale 
unei Niobide din pre-clasicismn ne dau, privite în ansamblu, o 
impresie de contact strâns cu viaţa și mai aies cu natura (ca 
formă de viaţă în care elementele sociale importă mai pu- 
țin), care lipseşte artei destul de uniforme ale Egiptului. 


Varietatea formelor şi contactul cu natura dau unui ciclu de 
cultură văzut un ansamblu, un accent realist care lipsește altui 
ciclu în care anumite practici au fost impuse şi din care viaţa 
a fugit progresiv. 

Este evident că această apreciere globală, care ţine de altfel 
mai curând de naturalism decât de realismul propriu zis, nu 
exclude cercetarea istorică realistă a fiecărui ciclu. Privite is- 
toric, nici arta greacă nu a fost mereu naturalist-realistă și nici 
arta egipteană nu a fost totdeauna statică. Astfel arta egip- 

teană în epoca imperiului de mijloc prezintă și unele baso- 
relifeuri cu mişcare sau chiar delicateţea animată a unor scene 
animahere, oarecum mai puţin rigidă decât arta monotonă şi 
enigmatică a epocii Piramidelor, după cum şi arta meditera- 
neană, către sfârşitul civilizaţiei cretane prezintă note frec- 
vente de convenţionalism. 

Este evident că acest criteriu global nu poate fi folosit decât 
pentru culturile primitive, antice sau puţin cunoscute, în care 
absenţa datelor sociale, a preciziunii epocii de execuţie și in- 
suficiența de documente îngreunează mult fixarea momentelor 
de reîntoarcere la viaţă prin prisma unui nou orizont. ` 

Dar, deşi este vorba de un fenomen în primul rând istoric, 
adică desăvârșit treptat după fiecare apariţie şi cunoscând o 
definiţie artistică precisă abia în veacul trecut, — rudimente 
realiste se găsesc din cele mai îndepărtate epoci, chiar când 
treptele intermediare lipsesc. 


V. CÂTEVA MOMENTE REALISTE 


Analiza realismului modern pune în lumină câteva ele- 
mente fundamentale : contemporaneitatea, opoziția faţă de 
arta anterioară, solicitudinea pentru aspectele cele mai frec- 
vente, din societate şi violența izbucnirii. 

Violenţa izbucnirii este lesne de explicat prin aceea că arta 
realistă este de obicei purtătoare de sensuri aparţinând altui 
strat social şi altei atitudini, care se loveşte de poziţiile artis- 
tice anterioare. 

Este edificatoare în acest sens violența manifestaţiei de rea- 
lism artistic din jurul anilor 1850, care a trecut din Franţa în 
întreaga Europă. Astfel sunt atacurile unui Gustave Courbet 
împotriva artei oficiale, atacuri trecute din planul acţiunii di- 
recte şi pe planul strict artistic. Caricatura este şi ea o formă 
de violenţă realistă, în unele epoci, infirmând încă o daiă, prin 
caracterul ei principal de exagerare, teoria imitaţiei. Carica- 
tura unui H. Daumier este o formă de violenţă realistă, și ceea 
ce s'a întâmplat în Franţa, s'a întâmplat bunăoară și în Bel- 

gia, unde grupul artei libere dela 1860, luptă împotriva gru- 
pului romantic din 1830, încă sub influenţa academismului lui 
David. 


Deasemeni în Franţa, pe plan literar, în anul tipăririi înto- 
vărăşite de scandal a Doamnei Bovary, 1857, apare revista 
„Realismul“ sub conducerea unui tânăr critic Duranty, care 
atacă violent arta existentă şi cere o artă care să redea proble- 
mele prezentului, problemele mulţimii. In același an de luptă 
literară, poetul Charles Baudelaire ia o atitudine net opoziţio- 
nistă faţă de romantism în „Florile răului“, atacat de poeţi: 
parnasieni, în timp ce el însuși se raliază criticei realiste. 

Dar, în afară de violenţa activităţii sociale, există şi o vio- 
lenţă de concepţie în opera realistă, ieşită din cuprinderea su- 
bită a unor aspecte inedite, din voluptatea de a răsturna idolii, 
din pasiunea de a denunța. 


Asemenea trăsături se întâlnesc net în operă unui Francisco 
Goya, pictorul frenetic al unei epoci de decadenţă politică a 
țării sale, dar de renaștere europeană. Prin jocul intervenţiei 
anticipatoare a talentului, în jurul anilor 1800 se desfăşoară o- 
pera acestui țăran aragonez, exponent al clasei sale ajuns în 
fastul curţii, biciuind în opera sa aristocrația spaniolă, deşi 
adulat de ea. 

Opera lui Goya, după secole de manierism italian şi de tă- 
cere a realismului, prezintă caracterele violente ale unui crunt 
realism, opoziţie faţă de arta vlăguită anterioară, printr'un de- 
sen care surpride şi sugerează ; frecvenţă, prin introducerea 
temelor populare şi familiale, contrastând cu operile anterioare 
lui. 

Totul este axat pe o nouă viziune adâncă, revoluţionară, și 
energia lui nu este factice ca acea din pânzele romantismului 
francez sau din barocul italian. i 

Portretul Mariei-Luiza, rea și urîtă, meschinä şi totuşi trium- 
fătoare, sau prezentarea ducesei de Alba, iubita lui, învestmân- 
tată şi apoi dezbrăcată pentru a-i compara formele — sunt de 
o vehemenţă proprie numai realismului. E milă şi totuși fla- 
gelare în opera lui Goya, portretistul familiilor înalte și mai 

ales autorul seriei de „capricii“, satirice şi totodată sinistre, 
expunând ironia tragică a vieţii şi destinul funest al tinereţii. 
Subiectele introduse de Goya în pictură sunt rezultatul și do- 
vada unei viziuni realiste extrem de adânci, care se impune 
şi în portretele aristocrației, și în jocurile cu domnișori, şi în 
accidentele banale. Farmecul sălbatec şi pasiunea pentru mi- 
zeria umană din opera lui Goya este dealtfel la temelia pictu- 
rii moderne, confirmând rolul de deschizător de orizonturi al 
momentului realist. 


Modificarea viziunii este elementul esenţial în realism, cu 
repercusiuni asupra temelor, a tehnicii, a influențelor. Dar rea- 
lismul nu presupune întotdeauna abordarea de teme noi, ci 
poate revalorifica unele teme existente. Vechile teme pot rea- 
părea sub un alt unghiu. 


Astfel, mulți artiști au tratat războiul în pictură şi de cele 
mai multe ori, fie prin monumentalul decorului, ca imperialul 
Gros, fie printr'o scenă de amănunt. Pentru a rămânea la Goya, 
se poate vedea ce uriașe transformare poate suferi o temă, con- 
fruntând lucrările pictorilor lui Ludovic cel mare, cu suita de 
„Dezastre ale războiului“, unde apare în toată cruzimea mize- 
ria frontului şi desnădejdea jalnică a luptătorilor. Scenele îm- 
puşcăturilor din Mai, la intrarea trupelor napoleoniene în 
Madrid, în care tinerii în cămaşe cad cu un ultim geamăt, sub 
un cer cenușiu și în lumina incertă a zorilor, arată în ce mă- 
sură realismul este în primul rând schimbare de perspective 
prin concepţia unui alt grup social. 


Fenomenul acesta s'a petrecut şi în literatura contemporană. 


Războiul fusese descris de romanticii întârziaţi drept un aspect 
glorios, drept o activitate revelatoare pentru individ, expri- 
mând interesele unui veac de imperialism politic. Entuziasmul 
luptei, devotamentul orb, frumuseţea câmpurilor de bătălie şi 
eroismul legendar au hrănit îndelung literatura de război, până 
la operele contemporane, care au descris aspecie anti-confor- 
miste ale câmpurilor de bătălie, care au văzut printr'o prizmă 
nouă alte rezultate pentru psihologia individuală, și mai ales 
pentru cea colectivă, iar în locul eroilor medievali sau a: răz- 

boinicilor entuziaşti, au apărut soldaţii anonimi ai tranșeelor, 
au apărut durerile nesfârşite şi modificarea individului sub 
acţiunea colectivă. 


A fost aici o tendinţă evident realistă (uneori cu note natu- 
raliste, adică de insistență asupra urîtului), care devine ușor 
sensibilă prin comparaţia cu, de pildă, un roman glorifi- 
când expedițiile coloniale sau mântuirea prin moartea pe câm- 
pul de luptă. 


Este evident că realismul, care nu apare decât incomplet și 
sub formă embrionară în antichitate şi care nu poate apărea 
ca definitiv închegat decât atunci când oamenii iau cunoștință 
în mod limpede de condiţiunile în care trăiesc, după succesi- 
vele lui întreruperi, reapare cu note noi (care rezumă însă pe 
cele anterioare), mereu completat, fiindcă mereu se adânceşte 
și se completează viziunea noastră despre viaţă. 

De altfel cu prilejul apariţiei lui, întreaga istorie artistică 
sufere un moment de zdruncinare, prin reevaluarea întregului 
trecut și uneori printr’ ierhahizare care clasează pe artiști 
mai curând după tendinţa manifestată, decât după valoarea 
lor globală. 


Literatura secolului precedent arată că atât romanticii cât și 
realiștii și mai ales scriitorii grupaţi sub titlul echivoc de „na- 
turalişti“ au descoperit „teme“. Dar examinarea acestora arată 
lesne că romanticii prezentau eroi ai trecutului, visători deza- 
măgiţi plecând spre ţări exotice, fete nostalgice, tributare unui 
„rău“ secret al veacului, meditații cu faţa spre ruinele me- 
dievale sau spre catedrale pline de amintiri. Literatura rea- 
listă va recomanda alte teme şi va susține alte preocupări. 
Dela Balzac, care se recomandă drept „secretarul“ epocii sale, 
şi dela Stendhal, care are prevederea să anunţe influenţa sa 
pentru mai târziu, alte personaje și alte drame răzbat. 

Ruy-Blas și Atala sunt înlocuiţi de contemporanii scriitoru- 
lui, de un Cesar Birotteau sau Julien Sorel, iar peisajele a- 
mericane, cascadele imaginate sau cabinetele palatelor spa- 
niole sunt înlocuite cu probleme financiare, cu încercări de de- 
pășşire a clasei de origine, cu cucerirea de ranguri politice şi 


OBSERVAŢII ASUPRA REALISMULUI ÎN ARTĂ 103 


economice. Ochiul deschis al lui Fabrice, privitorul bătăliei din 
1814, anunţă într'adevăr și un nou tip literar. 

Mai târziu, în a doua jumătate a veacului, un Emile Zola, 
doctrinar şi realizator va accentua aceste note la extrem, va 
alege cele mai neglijate subiecte până la el, va studia o viaţă 
depravată sau o ereditate alcoolică, accentuând aspectele di- 
forme, maladive, cangrenoase ale societăţii sale, sprijinit de 
altfel de un teoretician estetic, Taine, care va adăuga că vi- 
ciul este un produs natural ca şi vitriolul. 

Este evident că nu toţi scriitorii din acest veac (ca de altfel 
în orice altă epocă) sunt în egală măsură realiști: unii din- 
tre ei aparţin momentelor pregătitoare sau, tranzitorii, alții din- 
tre ei aparţin sfârşitului unui curent, iar proveniența lor so- 
cială contribue la diversificarea termenului de realism, de care 
însă pot beneficia foarte mulţi. 

Sub influența literaturii realiste au intrat în artă subiecte 
inexistente până atunci sau tratate fără autonomie și fără in- 
teres real. Iar teatrul naturalist, atât de strâns legat de lite- 
ratură, a excelat în preocupări inedite, bineînţeles axate pe o 
altă viziune şi secundate de noi tehnici, iar numele lui Alexan- 
dre Dumas, fiul, poate fi citat cu folos — „Doamna cu Ca- 
melii“ fiind evident o piesă realistă și reprezentând într'ade- 
văr o strânsă analiză a concepţiilor erotice ale unei părţi din 
mica-burghezie. Marguerite Gauthier și Armand Duval, demni 
descendenţi ai începuturilor de teatru realist al lui Di- 
derot, sunt eroi concretizând cu destulă vigoare un moment 
realist prin introducerea temelor noi și a problemelor sociale 
sau psihologice în artă. Este evident însă că doza realistă va- 
riază după autori, deşi adesea ei sunt numiţi, nu se ştie bine 
de ce, simbolişti. Astfel numeroase piese scrise de H. Ibsen 
sau A. Strindberg, etc., reprezintă un moment de intensă ten- 
dinţă realistă, ca de pildă în cazul examinării raporturilor so- 
ciale sau a problemelor de psihologie feminină, deși atitudinea 
lor este uneori ambiguă şi apropierea de societate ia sfârşit în 
izolarea individualistă, în unele piese de renunțare și abdicare. 

Fenomenul acesta s'a petrecut și în pictură şi reamintim 
pânzele unui Girodet în Franţa, ale grupului german dc ,„na- 

zareeni sau ale lui Brullov în Rusia, ale căror tendinţe mistice, 
monumentale sau academice au fost înlocuite de peisajele vii 
ale lui Theodore Rousseau, sau de repetițiile de balet ale lui 
Degas, — unde se regăsește în cantităţi variabile realismul 
ilustrând încă o dată dificultatea unei aplicări totale a ter- 
menului, deși Van Gogh va picta cu mai multă plăcere un con- 
damnat decât un amiral englez, iar Gauguin știe că marea nu 
este numai cuprinzătoare de certe melancolii, ci că e și deţi- 
nătoare de orizont și culori, iar Manet pictează un prânz pe 
iarbă care scandalizează. 

Curentul acesta de descoperiri, insuficient axate, dar recla- 
mându-se în mod vizibil dela o viziune realistă a lumii, a con- 
tinuat cu reveniri și intensităţi variabile și în veacul nostru. 
Insfârșit, în cadrul realismului ca atitudine, și fantasticul poate 
fi uneori realist. Unele reprezentări alegorice medievale ale 
morţii, în oarecare măsură opera dantescă, ilustrarea prover- 
belor privind bizareria vieţii în pictura flamandă, unele po- 
vestiri fantastice din literatura rusă, multe reaţii ale „obiecti- 
vităţii” moderne, au adesea note profund realiste şi se inte- 
urează unui larg curent realist. 

Fantasticul, fie că face parte din „teribil“, ca în Goya, sau 
din cercetarea mecanismului concret al gândirii, ca în literatura 
contemporană, poate fi realist dacă aparţine unui curent ar- 
tistic corespunzător viziunii realiste, — așa cum am determi- 
nat-o. 


D. TROST 


TEODOR STAMATI 
PRIMUL FIZICIAN MOLDOVEAN 


S'au împlinit, nu de mult, 100 de ani de când T. Stamati, 
proaspăt doctor în filosofie dela Universitatea din Viena, se 
întorcea la Iași și intra îndată ca profesor de fizică și de ma- 

tematici la Academia Mihăileană (Septemvrie 1838). 

" Scurta viaţă a lui T. Stamati (1812-1852) şi mai ales scurta 
lui perioadă de activitate (1833-1852) cad într'una din epo- 
cile ce mai interesante ale mișcării culturale din ţările româ- 
nești şi în deosebi din Moldova. 

In adevăr, după revoluţia din 1821 și îndată după întoarce- 
rea lui G. Asachi la Iași, se înfiinţează la 5 Ianuarie 18281) 
şcoala românească dela Trei-Frarhi. La început se preda în 
această școală Gramatica, Istoria, Logica, Retorica. Închisă din 
cauza molimei dela 1829 şi a ocupaţiunii ruseşti, școala se re- 
deschide la 1830 sub numele de Gimnaziul Vasilian. Acum se 
introduc cursuri de limba franceză, rusă și de planuri (cu G. 
Filipescu). In 1832 Epitropia Invăţăturilor din Moldova începe 
pregătirile pentru înființarea Academiei Mihăilene, anunțând 
vacanţa locurilor de profesori pentru : matematici, fizică, chi- 
mie, istorie naturală, inginerie, etc., de unde se vede hotărîrea 
de a se da o mare dezvoltare studiului ştiinţelor. Deschiderea 
solemnă a Academiei are loc abia în 1837. Timp de zcce ani, 
după această dată, Academia funcționează cu multă însufleţire 
până la 1847, când Mihail Sturza o reduce simţitor, pentru mo- 


1) Cf, N, Iorga, Istoria literaiurii române. 

tive politice. Turburările din 1848 au adus o stagnare a stu- 
diilor până la 1850 când, sub Gr. Alex. Ghica, şcolile încep a 
funcţiona iarăşi normal în Moldova. 

Perioada 1830-1850 corespunde unei repezi înfloriri a în- 
văţământului în Moldova. Sila de dascălii greci, setea de învă- 
țătură în limba patriei, întoarcerea mai multor tineri dela în- 
văţătură din ţările apusului, toate acestea au contribuit ca preo- 
cupările cuiturale să se dezvolte în acest răstimp într'o atmos- 
feră de avânt şi de emulaţie. 

In ce privește dezvoltarea ştiinţelor, a fost un noroc faptul 
că G. Asachi care, cel puţin până la 1842, a fost conducătorul 
întregii mişcări culturale din Moldova, avea o serioasă cultură 
științifică. Asachi avea diploma de inginer dela Lemberg și în- 
depuse chiar a practica ingineria şi arhitectura; de asemeni el 
făcuse studii de astronomie la Viena. Primul lui curs la Aca- 
demia grecească dela Mitropolia din Iași, în 1814, a fost de 
matematici şi de inginerie hotarnică și a scos o serie de elevi 
capabili a lucra efectiv în această ramură. Pentru acest curs, 
G. Asachi utiliza bine înţeles și aparate aduse din străinătate ; 
astfel ne spune el însuși că se folosea de „planșeta cu cercul re- 
petitor a lui Borda după metoda trigonometrică a lui Puisan“ 1). 
Să nu uităm şi faptul că el a tipărit o serie de cărți compilate 
pentru studiul matematicilor elementare. 

In jurnalele scoase de Asachi: Albina Românească, Gaveta 
de Moldavia, Zimbrul, Icoana Lumei, sunt totdeauna şi ar- 
ticole ştiinţifice destul de dezvoltate. „Icoana Lumei“ (1540) este 
de altfel prima revistă de vulgarizare ştiinţifică apărută în prin- 
cipate, fiind anterioară revistei Isis sau Natura a lui Barasch 
(1856-1860). 

Tot lui Asachi i se datoresc primele observaţiuni meteoro- 
logice făcute la Iaşi 2), continuate apoi sistematic de T. Stamati 
dela 1839 la 1847. De asemeni este neîndoios faptul că toate 


1) Este vorba de L. Puissant (1769-1843), profesor de matematici, geo- 
dezie și topografie la şcolile militare franceze. Autor şi al unui curs de to- 
pografie. Pentru cursul său G. Asachi a comandat aparate dela Paris şi 
Viena ; Cwvestia învățăturei publice, Albina 1858, laşi, pag. 12. 

2) Publicate în Albina Românească, începând din 1829. 

propunerile pentru introducerea științelor la Gimnaziul Vasi- 
lian şi apoi la Academia Mihăileană au venit din partea lui 
G. Asachi și tot din partea lui insistența de a se trimite tineri 
în străinătate, unde să se pregătească în anumite ramuri știin- 
ţifice şi tehnice. 

Aşa s'a făcut că, în Iunie 1834, Epitropia Invăţăturilor a tri- 
mis la Viena pe tinerii : 7. Stamati, Anton Velini, Alecu Costi- 
nescu, C. Zefirescu, Năstase Fetul şi Leon Filipescu. Toţi aceş- 
tia, chiar Velini și Fetu, trimiși pentru studii de drept, au urmat 
la Viena cursuri ştiinţifice. A. Fetul, după ce şi-a luat doctoratul 
în legi la Viena, s'a orientat mai târziu definitiv pentru cariera 
ştiinţifică și medicală, iar Velini a devenit profesor de chimie 
la Socola. 

T. Stamati trebuia să înveţe filosofia, în special matematica, 
fizica şi istoria naturală (4 ani). El s'a distins la studii şi s'a 
întors la Iași în 1838 cu diploma de doctor în filosofie a Uni- 
versităţii din Viena. Numit profesor de matematici şi de fizică 
la Academia Mihăileană, T. Stamati şi-a început îndată bogata 
lui carieră de profesor, de om de ştiinţă, de autor de cărţi di- 
dactice, de publicist în ziarele vremii, pentru a se stinge pre- 
matur în 1852 1), în vârstă de 40 de ani şi la 14 ani numai după 
numirea lui ca profesor la Academie. 

Activitatea lui T. Stamati nu s'a mărginit numai la studii de 
fizică şi de matematici, ci ea s'a desfășurat în o serie de pre- 
ocupări cu orizont mult mai larg : filosofie, literatură, teatru, 
etc. Diversitatea preocupărilor sale era în spiritul vremii şi 
avea de model chiar pe G. Asachi. Numeroasele cursuri, cărți 
publicate, articole ştiinţifice, însărcinări școlare, cu care T. Sta- 
mati s'a manifestat în perioada 1838-1852, arată că el a avut 
o activitate neostenită, toate clipele vieţii sale fiind dedicate 
propăşirii culturii româneşti și numai moartea a adus odihnă 
acestui om harnic şi plin de avânt. Despre T. Stamati s'a scris 
totuşi foarte puţin 2) și cel mai adesea îl găsim pomenit, numai 


1) 13 Decemvrie 1652; vezi G. Asachi, Wecrolog, Albina Românească, 98, 
pag. 287, 1852, 

2) D. A. Bâdărău, O sută de ani de naturalism în România, pag, 68-69, 
laşi, 1930; de asemeni G. Asachi, Necrolog, 

în treacăt, alături de ceilalți cărturari ai vremii. Scoaterea lui 
din uitare ni s'a părut nimerită, nu numai ca o ţ 'vasă datorie 
faţă de unul dintre pionierii științei româneşt: dar și pentru 
dezvăluirea unei pagini din trecutul eroic al mişcării ştiinţifice 
din Moldova, mai ales în ce privește Fizica şi Chimia. Aceasta 
ne-a făcut să ștergem colbul vremurilor de pe publicaţiile tim- 
pului și să scoatem la lumină figura lui T. Stamati, primul fi- 
zician român. 

In cele ce urmează vom descrie pe rând activitatea lui T. 
Stamati înainte de a se duce la studii în străinătate ; pe urmă 
la studii la Viena, apoi ca profesor și savant, în fine, ca autor 
de cărţi didactice şi publicist. 

Majoritatea informaţiilor le-am cules din Albina Româ- 
nească (1833—1850), Gazeta de Moldavia (1850—1852), Zim- 
brul (1850—1851), Icoana Lumii (1840—1841) şi bine înţeles 
am folosit cărţile cunoscute: N. Iorga, Istoria literaturii ro- 
mâne, U. A. Urechie, Istoria Şcoalelor dela 1800 la 1864, şi 
o serie de publicaţii pe care le vom arăta la locul lor. 


a, 
ats 
CI 


In anul 1828, când s'a înfiinţat seminarul de interni pe lângă 
şcoala dela Trei-Erarhi (Gimnaziul Vasilian), printre tinerii sä- 
raci şi cu dispoziţii bune pentru învăţătură este ales și elevul 
T. Stamati, în vârstă de 16 ani. Mai târziu îl găsim printre cei 
7 candidaţi prezenţi la examenul pentru posturile de institu- 
tori de judeţe (Iulie 1832). Stamati, care desigur a reuşit mai 
bine decât ceilalți, a rămas la Iaşi în locul lui I. Nanu, trecut 
la Roman. Leafa lui T. Stamati era atunci de 2500 lei pe an 
și avea și locuinţă în casele Gimnaziului Vasilian 1), In 1833 îl 
găsim ca profesor la clasa elementară dela gimnaziu ; în acelaşi 
an T. Stamati redactează o petiție, scrisă chiar de mâna lui, 
prin care cere ca el şi încă alţi 3 tineri să fie trimiși la studii 
în străinătate. Eforia învățăturilor decide ca tinerii să înveţe 
mai întâi limba germană °). 


m 


) V. A. Urechie, vol. I, pag. 201. 
2) V. A. Urechie, vol. 1, pag. 245. 

Putem deduce cu siguranţă că dela 1828, adică dela înfiin- 
tarea şcoalei românești la Trei Erarhi, şi până la 1832, când 
dă examenul de institutor, şi poate chiar până la anul 1834, 
Stamati a fost elev al lui G. Asachi. 

Pe timpul cât Stamati a fost institutor, 1832-1834, se vădesc 
și preocupările lui de studiu pentru limbile germană şi franceză. 
Silinţele lui pentru studiul limbii franceze, pe care bănuim că 
şi l-a desăvârşit cu ajutorul vre-unuia dintre profesorii francezi 
aflaţi pe atunci la Iași, l-au condus să publice, în 1833, prima 
lui lucrare didactică: „Abeţedarul franțezo-romănesc“. Abe- 
cedarul acesta, lucrare de tinereţe, asupra căruia vom reveni, 
are o precuvântare interesantă din care extragem : 

„Crescut fiind în Institutul naţional din Eși, nu pot mai bine 
a arăta a mea (re)- cunoștință pentru facerile de bine de care 
m'am împărtășit, decât făptuind împreună spre înaintirea aces- 
tui folositor așezământ, carele făgăduiește Patriei cetățeni în- 
vățaţi şi buni patrioţi“. 

* 


Impreunä cu ceilalți 5 bursieri, despre care am vorbit mai 
sus, T. Stamati pleacă la Viena în Iunie 1834. Pentru călătorie, 
ei au avut împreună suma de 130 de galbeni, iar la Viena au 
fost găzduiţi, primele 6 luni, de bancherul Const. Popp 
care a primit pentru aceasta suma de 300 de galbeni !). Mai 
târziu, bursierii stau la pensionarul Furlani din Viena. Const. 
Popp raporta Epitropiei Inväțăturilor despre activitatea bur- 
sierilor. Despre Stamati, C. Popp raportează (în 1836) că în 
anul întâi a studiat: matematica elementară, filosofia, logica, 
psihologia, metafizica şi mineralogia, iar în anul al doilea: 
filosofia morală, fizica (dinamica, statica, acustica, optica), 
chimia, geometria analıticä, istoria, filologia °). 

Cerând referințe la Rectoratul Universităţii din Viena, am 
obținut, în Fevruarie 1939, copii după certificatele de examene 
ale lui Stamati și unele informaţii asupra înmatriculării sale. 
Aceste acte le dăm in extenso la „Texte şi Documente“. Din 


1) V. A. Urechie, vol. I, pag. 267. 
2) V. A. Urechie, vol, I, pag. 266. 

ele rezultă că T. Stamati a absolvii studiile de filosofie ale 
anilor şcolari 1834/35, 1835/36 și 1836/37, apoi a dat şi cele 3 
grupe de examene (riguroase) cerute pentru diploma de doctor 
şi anume: 


Primul riguros : la 3 Noemvrie 1837, de filosofie teoretică şi 
practică ; al doilea riguros: la 26 Ianuarie 1838, de fizică şi 
matematică şi, în sfârșit, al treilea riguros: la 27 Aprilie 1838, 
de istoria universală şi austriacă. In baza acestor examene i s'a 
eliberat diploma de „doctor în filozofie” la 7 Mai 1838. 

Curios este faptul că T. Stamati nu se află trecut nici în 
matricolele universităţii din Viena, anii respectivi, nici în re- 
gistrul de taxe universitare ; foarte probabil din cauza neplăţii 
taxelor cerute. Această constatare corespunde cu informaţia dată 
de V. A. Urechie (vol. I, pag. 268) că tinerii bursieri au avut 
mari greutăţi financiare din cauza netrimiterii regulate a bur- 
selor. Totuși îndată după trecerea doctoratului, Epitropia In- 
vățământului a pus la dispoziţia lui: Stamati o sumă de bani 
pentru a face o călătorie de studii ştiinţifice în Germania și 
Franţa 1). 

Surprinzător mai este faptul că în condica riguroaselor dela 
Universitatea din Viena Stamati este trecut de confesiune 
unită : „Dom. Theodorus Stamaty, Moldavus Iassiensis (natus 
die 13-tia Februarii 1812, Relig. n. unitae)“ (vezi la „Texte şi 
Documente“). T. Stamati, ca fiu de preot și nepot al mitropoli- 
tului Iacob Stamati, nu putea fi de confesiune unită. 

In ce priveşte profesorii pe care i-a avut la Viena, sau a pu- 
tut să-i audieze în cei 4 ani cât a stat, e de notat că pe vremea 
aceea făceau cursuri : 

A. v. Ettinghausen, care e iscălit pe toate riguroasele lui Sta- 
mati, era fizician şi matematician de seamă, director al Insti- 
tutului de Fizică dela Universitate. 

I. J. v. Littrow, care iscăleşte, ca decan, certificatele lui Sta- 
mati, era profesor de astronomie la Universitate și director al 
Observatorului astronomic 'din Viena ; remarcat prin nume- 
roase şi importante lucrări de astronomie. 


1) G. Asachi, loc. cit, 

C. Hallaschka era și el profesor de matematică şi fizică, fost 
director de studii la Theresianum din Viena. El iscăleşte ri- 
guroasele lui Stamati ca director (de studii). 

Ceilalţi profesori în faţa cărora a dat examenele de doctorat 
sunt : M. Stecker, profesor de Economia rurală, I. v. Lichten- 
fels, profesor de filozofie, Heintl, profesor de filozofie, T. Jenko 
şi F. Ficker profesori de literatură. 

Pentru formația ştiinţifică a lui Stamati au însemnătaie mai 
ales primii trei, profesori renumiţi de matematici și de fizică. 
Dela aceştia a luat Stamati buna lui pregătire științifică şi me- 
toda precisă şi sobră de a expune fizica, care se vădește așa de 
bine în cartea sa „Elemente de Fizică“ din 1849. 


* 


Abia întors în ţară, T. Stamati este numit profesor la catedia 
de filozofie dela Academia Mihăileană. El avea de predat la 
anul I matematicile elementare, iar la anul al II-lea fizica 
teoretică și experimentală. Odată cu Stamati au mai fost nu- 
miţi Al. Costinescu, la catedra de inginerie şi mecanică po- 
pulară, şi C. Zefirescu la cea de chimie tehnică și specială și 
la ştiinţe comerciale. Numirile au fost aprobate de Domn 
în Septemvrie 1838. Leafa lui T. Stamati era să fie de 1800 
lei lunar 1). Odată cu numirea de profesor, Stamati obţine și 
pe aceea de membru în Comitetul Academic in lccul Col. Sin- 
gurov, demisivvat. Academia era atunci foarte populată având 
110 elevi interni ?). 

Stamati s'a gândit dela început să însoţească cursul său cu 
demonstraţiuni experimentale şi desigur că, în urma stăruin- 
telor sale, Comitetul Academic prezintă $ liste de aparate de 
fizică, de matematică şi de inginerie, care urmează a se co- 
manda în cadrul sumei de 30.000 lei. La aceeaşi dată (22 No- 
emvrie 1838) Comitetul Academic cere fonduri dela Epitropia 
învățăturilor pentru a tipări cărţile necesare studiului elevilor 
şi pe care unii profesori le aveau în manuscris. Cu această 


1) Despre aceste numiri: Albina Românească 87, Noemvrie 1838, şi V. 
A. Urechie, vol. II, pag. 52. 
2) V. A. Urechie, vol. II, pag. 54—55. 

ocazie. T. Stamati anunță că are în manuscris următoarele 
cursuri : De înaltă matematică și de fizică; manuscris după 
Knar, Salomon, Biohmiller, Baumgartner, Poppe, Pouillet, de 
asemeni manuscrise de fizică experimentală și teoretică, de 
chimie neorgznică, de matematici și de geometrie. 

Dintre aceste manuscrise, nici unul nu a văzut lumina ti- 
parului. In 1840, T. Stamati revine cu o cerere de tipărire, de 
astă dată numai pentru un curs de matematici compilat pen- 
tru clasele înalte, începând cu algebra şi încheind cu secțiunile 
conice, în 2 volume. Nici acesta n'a fost tipărit, căci ar fi cos- 
tat 8000 lei la Institutul Albinei 1). Alte informaţiuni relative 
la manuscrisele didactice ale lui T. Stamati le găsim în me- 
moriul său dela 1845, despre care vorbim mai departe. 

Cu toată economia ce o făcea Epitropia Invăţăturilor, dedu- 
cem că în 1840 T. Stamati reușise, cu mari greutăţi, să insta- 
leze un cabinet de fizică şi de chimie la Academie. In acest 
laborator erau primiţi, în 184], să facă diferite experienţe şi 
elevii Academiei. Chiar școlarii lui A. Velini dela Socola ob- 
ţinuseră voia să vie o dată pe săptămână pentru a lucra în la- 
boratorul lui Stamati. El a avut ca ajutor pentru laboratorul 
de fizică pe I. Pangrati, devenit mai târziu şi el profesor de 
matematici la Academia Mihăileană ?). 

In ziua de 7 Martie 1840 a avut loc distribuirea de premii, 
în urma examenelor generale dela Academie. Elevii doctoru- 
lui Stamati au făcut mai multe experienţe chimice și anume : 
„urzirea gazului oxigen şi hidrogen și aplicaţiile presei Real''3). 
Tot astfel, la examenele din 13 Februarie 1841, elevii clasei 
de Fizică a lui Stamati au făcut prima oară experienţe de fi- 
zică în faţa publicului, cu aparate „a căror noutate mult au 
cuprins de mirare pe acei cari nu cunoşteau încă propășirea 
acestei științe +). Nu putem decât regreta că Albina nu enu- 


1) V. A. Ureche, vol. II, pag. 189 şi Alb. Rom. 1840, pag. 11 (la Bi- 
bliografie). 

2) E. Pangrati, Ce au făcut Universitățile noastre, Conv. Lit. 1904, 
pag. 360. 

3) Albina Românească, 1840, pag. 77. 

4) Albina Românească, 1841, pag. 53. 

meră acele aparate de fizică. Tot în Albina No. 26, pag. 101, 
1843, găsim o scurtă dare de seamă asupra examenelor dela 
Academie, din 28 Martie a aceluiași an. Între altele, elevii 
au fost interogaţi și asupra fizicei teoretice și experimentale, 
iar Domnul M. Sturza a vizitat cu această ocazie cabinetul de 
fizică, rămânând mulţumit de cele văzute. 

Cursurile lui T. Stamati au fost deci primele lecţiuni de fi- 
zico-chimice însoțite de demonstrațiuni experimentale şi de 
experiențe cu elevii, făcute în Principate. Aceste cursuri re- 
prezintă astfel o dată importantă în dezvoltarea învăţămân- 
tului de ştiinţe fizico-chimice la noi în ţară. 

In Muntenia, pomenire mai veche despre aparate de fizică 
găsim în 1818, când Doinnul I. G. Caragea trimite şcoalei gre- 
cești din București 2 mașini, una pneumatică şi alta electrică 1). 
Fizica lui C. Vardalah, tipărită în grecește la Viena în 1812, 
nu a putut avea nici o influenţă, iar cursul său de fizică la 
București „n'a ajuns niciodată mai departe de precuvântare“ ?). 
Mai târziu, la Sf. Sava, cursul de Fizică şi Geometrie este în- 
credinţat lui Petrache Poenaru în 1832. El sa ocupat însă de 
cursul de matematici și de inginerie pentru care cere, în 1834, 
să se cumpere teodolit, cronometru, barometru şi termometre 
portative, busole, luneta lui Prachon, etc., în valoare de 6200 
franci. Nu avem nici o dovadă că Poenaru ar fi făcut şi cursul 
de fizică şi, în orice caz, nu avea mijloacele să-l facă expe- 
rimental. . i 

In 1844, Stavrache Nicolescu, chimist, lasă donație colegiu- 
lui Sf. Sava o colecție de chimie, de fizică și de mineralogie *). 

Cât despre Alexe Marin, profesorul de fizico-chimice de 
mai târziu, el se ocupa pe la 1843 cu tipărirea de cărţi pentru 
şcoala primară. Abia în 1849, când se întoarce dela Paris, el 
cere Episcopiei să-l însărcineze cu traducerea unei cărţi de 
ştiinţe fizice și chimice. El publică un „Tractat de chimie“ după 


1) V. A. Urechie, vol. III, pag. 206. 

2) I. Ghica, Ochire asupra științelor, Foaia ştiinţifică şi literară, N,r 26. 
pag. 201, 1844. 

3) V. A. Urechie, vol. II, pag. 271. 


t14 REVISTA FUNDAŢIILOR REGALE 


Peluze şi Frémy la 1851 şi „Tractatu de physica“, după Pouillet 
în 18571). 

De altfel nu numai în privinţa ştiinţelor fizico-chimice, ci 
şi pentru celelalte ramuri ale științelor, învățământul, în epoca 
de care vorbim, era mult rămas în urmă la Bucureşti faţă de 
Iaşi 2). 

Tot în cadrul activităţii de profesor, trebue pus rolul lui T. 
Stamati ca membru în Comitetul Academic, unde a funcţionat 
neîntrerupt dela 1838 până la 1847, dată când se reduce Aca- 
demia. Alături de Asachi, el a avut un rol însemnat în toate 
hotărtîrile ce priveau Academia, în special până în anii 1842— 
1843, când, întorcându-se din străinătate M. Cogălniceanu și I. 
Ghica, aceștia încep a avea cuvânt hotăritor în conducerea 
Academiei. 

Mai menţionăm că T. Stamati a îndeplinit în 1845 funcţia 
de inspector şcolar, fiind însărcinat de Epitropie să viziteze 
toate școlile din Iaşi. 

Comisiunea, însărcinată în 1844,: să studieze organizarea 
şcolilor din Moldova, a cerut celor mai de seamă profesori 
dela lași să expună, în câte un memoriu, observaţiile și pro- 
punerile lor pentru organizare. Memoriul lui T, Stamati, da- 
tând din Martie 1845, a fost publicat în Convorbiri Literare, 
1909, pag. 990 — 1000, pus la dispoziţia revistei de d. 
profesor Alex. Lapedatu. Redacţia revistei însoțește memoriul 
cu aceste cuvinte :... „memoriul eminentului profesor dela Aca- 
demia Mihăileană, Th. Stamati, care prin critica judicioasă 
a învăţământului din yremea sa, precum şi prin măsurile ni- 
merite ce propune pentru îmbunătăţire, prezintă un interes 
deosebit și întru câtva chiar de actualitate“. În acest memoriu, 
după ce arată relele de care suferă învăţământul din Mol- 
dova, Stamati rezumă propunerile sale în 12 puncte. Între al- 
tele cere un program de studii progresiv alcătuit pe o durată 
de 12 ani, trimiterea de tineri în străinătate, tipărirea de cărţi 
de studiu în limba română, recrutarea riguroasă a profesorilor 


1) Vezi şi E. Pangrati, loc. cit. 
2) A. Fătul, loc. cit, 

și asigurarea stării lor materiale, etc. In memoriu găsim fraze 
care sunt un cald îndemn pentru ca toate studiile ştiinţifice 
să se facă în limba română: 

„Fieştecare nație se sârguiește a-şi cultiva limba sa privind-o 
pre dânsa ca un scump odor strămoșesc și ca un mijloc de că- 
petenie de existenţă politică... nu mai rămâne nici o îndoială 
că noi vom urma mai departe a ne cultiva limba noastră sfin- 
ţită... și că într'însa ne vom sârgui a propune și a tălmăci toate 
științele“ (loc. cit., pag. 996). 

Memoriul se termină cu o listă de cărţi, alcătuite de Stamati 
în limba română, listă pe care o reproducem mai jos: 


1. Manual de istoria naturală, tipărit. 

2. Manual de fizică, sub tipar, patru coale gata. 

3. Manual de silabit pentru începători, laşi, 1845, tipărit. 

4. Fizica experimentală după a lui Munce !), manuscript. 

5. Manual de Himie după extractul făcut de Veler din Ber- 
telius, netipărit. 

6. Manual de cetit pentru începători, netipărit. 

7. Ochire asupra comerţului Moldovei, traducere din fran- 
ţuzeşte, compusă de L. S. Şuţu, netipărit. 

8. Curs de matematică după Kris și anume: a) Algebra, 
b) Planimetria, c) Stereometria, d) Trigonometria plană și 
sferică, e) Tăerile conice, netipărit. 

Unele din propunerile lui Stamati au şi fost puse în apli- 
care. Astfel în urma memoriului făcut de el, Epitropia im- 
pune ca toţi directorii de şcoli particulare să vie să dea exa- 
men la Academie ?). In Iulie 1845 îl găsim membru în comi- 
siile ce asistă la examenele şcolilor particulare din Iași. 

Pentru meritele sale didactice, T. Stamati este ridicat, pro- 
babil din Aprilie 1843, la rangul de paharnic, adică în al 
8-lea grad de boerie. De acum înainte el iscăleşte adesea : Pah. 
Dr. T. Stamati. 

In 1847, când se reduce funcţionarea Academiei de către 
Mihai Sturza, începe pentru Stamati o epocă de greutăți ma- 


1) Probabil Muncke, Eroare de tipar în Convorbiri biterare, 
2) V. A. Urechie, vol. II, pag. 292. 

teriale care avea să ţie până pe la 1850—51, când se redes- 
chid normal școlile din Iaşi. După o listă de profesori a lui 
G. Asachi, T. Stamati este numit în 1847 : „fostul profesor de 
fizică şi de chimie“. El avea atunci 11 ani de funcţionare, con- 
siderând și cei 2 ani dinaintea plecării în străinătate. 

Pentru a putea trăi, în cei trei ani cât a fost scos din pro- 
fesorat (1847—1850), T. Stamati ia funcţia de conservator al 
colecţiilor la Societatea de Medici şi Naturalişti, dela 1846 la 
1850 1). 

In acelaşi timp, caută a câștiga ceva și de pe urma vânzării căr- 
ților sale ; astfel „Istoria Naturală“ o retipăreşte în 1848, Fi- 
zica o publică în 1849, iar în 1850 apar primele fascicole ale 
dicționarului germano-român ; în sfârșit, tot în 1850, apare 
dicţionarul de cuvinte tehnice. In 1851 îl găsim asociat la ti- 
pografia Buciumul Român, împreună cu T. Codrescu și D. 
Gusti 2). Mai putem adăoga că dela 1843, T. Stamati construia 
ceasornice solare, calculate după latitudinea Iașilor, pe care 
se obliga a le instala la cumpărător. Pe această cale însă nu 
va fi câştigat mult... 

După turburările dela 1848 şcolile se deschid abia în 1850 
și anii următori. Astfel în anul școlar 1851—52 funcţionează 
Gimnaziul (internat) de băeţi la care cursul de ştiinţe naturale 
e ţinut la clasele superioare de T. Stamati, iar la cele infe- 
rioare de Grigore Cobâlcescu, care a devenit renumitul geolog 
de mai târziu. 

In 1850 îl găsim pe Stamati director la școala de fete care 
se mutase tocmai atunci în casele postelnicului I. Ghica, lângă 
biserica Sf. Spiridon, cumpărate de guvern anume pentru mu- 
tarea școlii de fete 3). La aceste şcoli T. Stamati trebue să fi 
funcţionat până la moartea sa, în Decemvrie 1852. Ultimul 
an al vieţii lui T. Stamati a fost întunecat de moartea soţiei 
sale, de grija creșterii celor două fetițe rămase fără mamă, 
cât şi de boala de care suferea mai de mult. 

Ocupaţiunile strict profesionale n'au absorbit toată activi- 


1) D. Bădărău, loc. cit, pag. 74. 
2) Zimbrul, Nr. 89, pag. 349, 1851. 
8) Zimbrul, 1850, Nr. 2, pag. 5. 

tatea lui Stamati. Mediul de muncă entuziastă în toate ra- 
murile literare şi științifice care domnea la Iași între 1830 şi 
1850, organizat, în ce priveşte științele, în jurul Academiei 
şi în jurul Societăţii de Medici și Naturaliști, crea o atmos- 
feră de întrecere între profesorii vremii. G. Asachi cu activi- 
tatea lui diversă de profesor, jurnalist, literat, inginer, colegii 
de studii în străinătate ai lui Stamati, d-rul Cihak cu cei gru- 
paţi în Societatea de Medici și Naturaliști, I. Ionescu dela 
Brad, precursorul agronomiei românești, apoi mai târziu |. 
Ghica — pentru a numi doar pe cei mai proeminenţi — lu- 
crau cu toţii pentru a desțelen: ogorul științelor în Moldova. 
T. Stamati şi-a ţinut cu vrednicie locul în această mişcare. 

- Astfel el se ţine în curent cu mișcarea științifică din străi- 
nătate și publică articole științifice de popularizare și notițe 
informative în Albina Românească, Gazeta de Moldavia și 
celelalte publicaţii ale vremii. Unele dintre aceste articole și 
informaţii, deși neiscălite, se datoresc fără îndoială lui T. Sta- 
mati. 

Este de mirare iuţeala cu care știrile de natură pur ştiin- 
ţifică ajungeau pe acea vreme din Occident până la Iași. Ast- 
fel în Albina Românească din 23 Ianuarie 1841 este rezumat 
raportul lui Arago la Academia de Științe din Paris, asupra 
daguerrotypiei, dela 4 Ianuarie al aceluiași an ; așa încât la 
interval de numai 19 zile ieșenii puteau cunoaşte evenimentele 
ştiinţifice din Paris. Despre această activitate de vulgarizare 
a lui Stamati vom vorbi mai departe. Aici ţinem să mai a- 
mintim câteva aspecte din activitatea lui strict ştiinţifică. 

Cu începere din Ianuarie 1839 T. Stamati face observațiuni 
meteorologice regulate, continuând pe cele mai vechi și ma: 
sporadice ale lui G. Asachi. In adevăr în Albina Românească 
din 1839, No. 5, pag. 17 citim la ştiri din Iaşi: „Noi vom a- 
dăogi la foiletonul nostru observaţii meteorologice, care ni se 
vor împărtăși de D. D-rul T. Stamati profesor de fizică al Aca- 
demiei“. Aceste observaţiuni făcute de Stamati încep a fi pu- 
blicate în No. 6, 1839, 19 Ianuarie al Albinei şi continuă re- 
gulat până în 1847 inclusiv, adică până la suspendarea lui 
Stamati din profesorat. Posedăm astfel 9 ani de observaţiuni 

meteorologice regulate din care s'ar putea trage unele conclu- 
ziuni climaterice 1). Observațiile sunt date în tabele după tipul 
următor : 


Albina Românească, 1839, pag. 342. 


Observaţii meteorologice 


Term Baromet, Starea 
Data orms Palmace | Vânt area, 
Reomiur | de Viena ceriului 
ie | Dimineaţă | 
Octombrie pia lt + 2 | 29077 | lin | nour 
Duminică după amiazăzi + 7 29 09 sud ploae 
15 2 ceasuri 
Dimineaţă 
Luni 7 mica + 3 28 9'/9 lin nour 
16 după amiazăzi + 6 28 117 D= De 
3 ceasuri 
Dimineaţă ? 
Marţi 7 ceasuri + 1 29 17 vest — 
după amiazăzi 2 7 1077 da: = 
17 3 ceasuri + ae 20 
Dimineaţă 
Miercuri 7 aee — | 29 2''7 | nord — 
18 după amiazăzi 


ceas, | | 


Uneori temperatura și presiunea sunt înregistrate numai o 
dată pe zi. Cu începerea anului 1842 observaţiile meteorolo- 
gice, după același sistem, sunt publicate chiar de prima pagină 
a Albinei, sub titlu ; presiunea nu mai este dată în „palmace 


1) In lucrarea d-lui C. Disescu, Date Ciimatologice, Publ. Inst. Meteor. 
Central al României 1931, la pag. 60 găsim informaţia următoare: „Dela 
1831 până la 1858 jurnalele din Iași începuseră a publica unele observaţiuni 
făcute în special de profesorii I. Pangratti și T. Stamati.. .“. Sub această 
formă informaţia citată e nelămurită. Intr'adevăr, Stamati publică obser- 
vaţiuni numai dela 1838 la 1847 şi apoi probabil între 1850 și 1852. I. Pan- 
grati a putut fi în acest timp, cum am spus, ajutorul lui T. Stamati în la- 
burator, dar nu am găsit publicată în perioada 1830—1847 nici o observa- 
pune meteorologică sub numele lui Pangrati. Observaţiunile lui Pangrati, 
peste care noi wam dat până la 1852, probabil să fie posterioare acestei 
date. 

de Viena“ ci în „palmace de Paris“, apoi din Februarie 1848 
presiunea e dată în milimețri de mercur.. Lucru cu totul sur- 
prinzător este faptul că în observațiile anului 1844 și o parte 
din 1845, presiunea este dată în mm urmați de 4 zecimaleş 
de ex. barometru = 754,4102. Desigur că zecimalele nume- 
roase și inutile erau rezultatul unei corecţiuni de temperatură. 
In anii următori e păstrată, cum era de bun simţ, numai e 
singură zecimală. Albina Românească din ani: 1848, 1849 cât 
şi Zimbrul din 1850 nu mai conţin nici o dată de observaţii 
meteorologice. In schimb Gazeta de Moldavia No. 2, din 1856 
reîncepe a publica observaţii meteorologice sub titlul de : „Mo- 
nitoru““. Aceste observaţii sunt publicate regulat în tot cursul 
anilor 1850, 1851 şi 1852 (poate și mai departe), fiind mai sim- 
plificate ca cele din Albina Românească, căci nu dau decât 
temperatura (Réaumur) de 3 ori pe zi şi informaţii asupra 
vântului și a stării atmosferice ; presiunea nu mai e înregis- 
trată. 

În puţinul timp pe care îl mai avea liber, Stamati încerca 
a face și unele cercetări ştiinţifice originale ; mijloacele de care 
dispunea nu puteau însă a-l duce prea departe și el se măr- 
ginea a face unele observaţii de amănunt. Astfel în Albina 
Românească din 1843, pag. 173, găsim o scurtă notă știinţi- 
fică, iscălită de Dr. T. Stamati și întitulată : „Nou chip de a 
amalgama frecătorii maşinei electrice“. Este vorba de amelio- 
rarea scânteii unei mașini electrostatice, presărând praf de 
aur pe frecătorii unși în prealabil cu amalgam. In felul acesta 
obtine o scânteie de 3 palmace, adică 10,5 cm. Deducem că 
dispunea de o mașină electrostatică mărișoară. 

De asemeni îl găsim ocupându-se cu daguerrotypia, procedeu 
recent atunci de fotografie, cu ceasornice solare, cu observa- 
ţiuni de eclipse, ca cea solară din 1847 1), cea din Iulie 1851 °} 
care a dat naştere și la o polemică umoristică între jurnalele 
Zimbrul No. 5 şi Gazeta de Moldavia. 


k 


1) Albina Română, 1847, Nr. 77, pag. 319. 
2) Gazeta de Moldavia 1851, pag. 227. 

Dela T. Stamati ne-au rămas tipărite următoarele cărţi . 


. Abeţedaru franţezo-românesc, tip Albina, Iași, 1833. 

. Manual de silabit pentru începători, Iași, 1845. 
Manual de Istoria Naturală, tip. Albina, lași, 1848. 

„ Fizica elementară, tip. Albina, Iași, 1849. 

. Dicţionăraş de cuvinte technice, 1850. 

. Vocabulariu de limba germană şi română, tip. Buciumu- 

lui Romînu, Iași, 1852. 

7. Pepelea sau tradiciuni năciunare româneşti, culese, îno- 
rânduite şi adăugite de Dokt. T. Stamati, tip. Bucium. Rom. 
Iaşi, 1851. i 

Toate cărţile enumerate, afară de prima şi de ultima, sunt 
manuale didactice, reprezentând cursuri făcute de T. Stamati 
la Academia Mihăileană sau servind pentru aceste cursuri 
(dicționarele). Ultima carte este o culegere de cimilituri po- 
pulare. 

Reamintim aici împrejurarea că multe din cursurile lui Sta- 
mati, în special cele de matematici, au rămas nepublicate din 
cauza lipsei de mijloace materiale și a morţii sale prea tim- 
purii. Este posibil ca manuscriptele acestor cursuri nepubli- 
cate să existe undeva intre lucrurile rămase dela T. Stamati. 


Q On 9 N ~ 


Să facem o rapidă descriere a cărţilor enumerate : 


Abeţedarul franțezo-românesc este o lucrare de tinereţe. A- 
cest abecedar este o cărticică de 80 de pagini, format mic 
(11 X 16 cm.), care începe cu alfabetul latin, continuă cu cele 
mai simple cuvinte, mono-, bisilabice, etc., până la mici fraze 
de conversație. Unele erori de traducere arată stângăcia lui 
Stamati în limba franceză. De ex. aimable, pag. 22, tradus = 
tare de iubit, jolie = delicată (pag. 23). Când este vorba de 
flori, de arbori și de legume (pag. 34 — 38) dă traduceri gre- 
şite sau nici nu se osteneşte a le traduce. Ex. : anémone = a- 
nemonă, guimauve = ghimovul, coriandre = coriandrul, era- 
ble = carpen, etc. 

Manualul de silabit pentru începători, îl găsim menţionat în 
memoriul descris al lui Stamati, relativ la organizarea şcoalelor, 

şi e menţionat de asemenea în Albina Românească Nr, 29, pag. 
116, 1845 la Bibliografie. 

Manual de Istoria Naturală este o cărticică de 138 de pa- 
gini, format 16 X 11 cm, împărţită în trei părţi neegale : Im- 
peria mineralilor cu 23 de pagini ; Imperia plântelor cu 35 de 
pagini şi Imperia animalelor cu 80 de pagini. La finea cărţii 
are 9 pagini ilustrate. Deși tipărită în 1848, prefața cărţii este 
datată din 20 Ianuarie 1847. In această prefaţă autorul spune 
că a prelucrat cartea după alţi autori și anume primele două 
părţi, minerale și plante, după autori străini fără să-i preci- 
zeze, iar ultima parte şi cea mai dezvoltată (animale) după 
cartea lui Cihac. 

Compilarea cărţilor după autori streini, urmărind uneori 
foarte de aproape modelul, era foarte frecventă pe acea vreme. 
Astfel, chiar cartea lui Cihac este copiată după alţi autori ; de 
ex. partea de mineralogie urmează adesea, cuvânt cu cuvâni, 
mineralogia lui Reinhard Blum din 18331). 

De altfel procedeul compilării cărţilor didactice înfloreşte 
la noi și astăzi cu deosebirea că autorii actuali nu mai au pu- 
doarea și sinceritatea lui Stamati să spue cum și-au alcătuit 
cartea. 

Jn general Istoria Naturală a lui Stamati nu prezintă prea 
mare interes şi din cauza faptului că e vorba de un domeniu 
străin de specialitatea lui. Este de fapt o prescurtare a cărţii 
lui Cihac pentru a servi, cum precizează autorul în prefaţă, 
pentru „clasul începător technic la Institutul Vasilian cât şi 
pentru orice începător ar dori a se adăpa de aceste cuno- 
ştințe“. 

Fizica Elementar, cu 188 de pagini, format 12 X 19 cm, 
este, după noi, cartea ceå mai importantă rămasă dela Stamati. 
In adevăr, de astă dată autorul lucrează un manual din spe- 
cialitatea lui şi după care și-a făcut cursul la Academia Mi- 
hăileană. Importanţa cărţii constă în termenii întrebuinţați, 
deoarece cartea lui Stamati este primul manual de fizică tipă- 
rit în românește. 


1) Informaţie comunicată de Prof. I. Atanasiu dela Universitatea din 
(ași. 

T. Stamati afirmă pe scoarță că a compilat cartea sa după 
F. Crișu. Nu poate fi însă vorba de o simplă compilare ci, 
după cum spune în precuvântare, autorul s'a sârguit pe cât a. 
putut să prelucreze o carte pentru clasele elementare. Cum. 
nu cunoaştem vre-un manual de fizică al unui autor Crișu, care. 
ar fi român după ortografia numelui, admitem că autorul la 
care se raportă Stamati este F. Kries, autor german care a pu- 
blicat un Lehrbuch der Physik, în 1805, şi a cărei a 3-a edi- 
ţie a apărut în 1821, deci era relativ recentă pe timpul studi- 
ilor lui Stamati la Viena. După acest autor de altfel Stamati 
a prelucrat şi cărțile sale de matematici, cum afirmă în „,me- 
moriu“. 

Neputându-ne procura până acum cartea lui F. Kries, nu 
putem afirma în ce constă „prelucrarea“ lui T. Stamati. A. 
Fătul, care a cunoscut personal pe Stamati, afirmă că manua- 
lul de fizică ar fi prelucrat după „Muncken“. Acest autor, in- 
dicat de Fătul, este probabil G. W. Muncke, fost profesor de 
fizică la Marburg şi Heidelberg și care a publicat între 1809 
şi 1829 cărţi de fizică, de matematici și de ,„„Naturlehre“, de 
ex: „System der atomischen Physik“, etc. (1809). Se pare că 
aici este o confuzie din partea lui A. Fătul. In adevăr, din me- 
moriul lui T. Stamati, din 1845, rezultă că el avea pregătite 
două cărţi de fizică. Una, din care apăruseră două coale la 
1845, şi pe care o intitulează în memoriu „Manual de Fizică“; 
aceasta este fără îndoială cartea „Fizica Elementară“, despre 
care vorbim. A doua, este denumită în memoriu Fizica Expe- 
rimentată după Muncke : se afla în manuscript, la 1845, și n'a 
mai fost tipărită. Ținând însă seama de faptul că „Fizica E- 
lementară“ a apărut în întregime abia în 1849, nu ar fi exclus 
ca Stamati să se fi inspirat, pentru această carte, și din 
Muncke. 

Având în vedere importanţa acestei cărți, cum am spus mai 
sus, ca primă încercare de terminologie românească în fizică, 
dăm în cele ce urmează mai multe amănunte asupra ei. 

După „Scara“ de materii urmează „Precuvântarea“ de 4 
pagini, unde se vorbeşte despre importanţa ştiinţelor pentru o- 
menire, apoi o „Introducere“, tot de 4 pagini, în care se arată 


TEODOR STAMATI, PRIMUL FIZICIAN MOLDOVEAN 123 


obiectul fizicei. Urmează tratarea fizicei în trei părți. Partea 
I-a „Fizica Generală, Despre trupurile solide şi fluide“, este o- 
expunere foarte elementară a mecanicei. În partea a Il-a, „Fi- 
zica Speţială“, se descriu fenomene de atragere chimică, feno- 
mene luminoase, calorifice, electrice şi magnetice. Partea a III-a 
„Fizica Aplicată“, cuprinde o prescurtare de Geografie fizică 
și elemente de meteorologie. La fine, la pag. 182, găsim câteva 
însemnări despre unităţile de măsură moldovenești. Ultimele 
patru pagini ne dau o tablă de materii aranjată alfabetic, după 
subiectele tratate. In sfârşit, cartea mai cuprinde 3 coli, cu 60 
de figuri, foarte corect şi fin executate, pentru ilustrarea tex-- 
tului. 

In această carte T. Stamati întrebuințează un stil foarte clar: 
şi termenii românești cei mai potriviţi pentru exprimarea no- 
țiunilor de fizică. Nicăeri nu se vădeşte mai bine solida pregă- 
tire pentru fizică a lui Stamati decât în această carte, în care,. 
metodic și limpede, fără a îngreuna frazele cu formule și de- 
finiţii lungi, expune elementele fizicei vremii în cele 184 de 
pagini ale cărţii. Pentru timpul acela cartea lui Starffati era 
un foarte bun manual de fizică elementară. 

In ce priveşte terminologia, meritul lui Stamati reese şi mai 
mult dacă ne gândim că în epoca aceea, adică acum o sută de 
ani, autorul nu avea nici un model în limba română după care 
să se orienteze. Mulţi din termenii întrebuințați de Stamati 
erau întroduși atunci pentru prima oară în limbajul ştiinţific” 
românesc, care se afla în plină fază de transformare. Nu dis- 
punea nici măcar. de un dicţionar german-român, pentru a-f 
ușura munca. El se conducea după cursurile nemţeşti audiate 
„la Viena și după alte manuale în limba franceză sau germană. 
Aceste dificultăţi îl vor fi condus să alcătuiască dicţionărașuf 
de cuvinte tehnice, din 1850, cât şi dicţionarul german-român, 
dela 1852, care era primul de acest fel în Principate. 

Se pot găsi în Fizica lui Stamati o seamă de termeni vizibil 
traduşi din nemţeşte ca de ex.: a înorândui = einrichten, 
trup = Körper, împărțibilime = Teilbarkeit, făptuire = Wir- 
kung, prevăziu = durchsichtig, strâmblinic = krummlinig, în- 
cordare electrică = elektrische Spannung, pendel = Pendel.. 

Alţi termeni neaoş românești utilizaţi de Stamati au fost pä- 
răsiţi în limbajul ştiinţific actual, nu totdeauna cu destulă jus- 
tificare. Iată de pildă, unii din termenii româneşti utilizaţi de el: 


repeziune == viteză chip = imagine 

pripire = acceleraţie irângerea (luminei) = refracție 
desime = densitate răsirângerea (luminei) = reflecţie 
nepătrunzime = impenetrabilitate amăgiri optice = iluzii optice 
iispitire = atracţie linţi bulbucate = lentile convexe 
rădicătoriu = pârghie linţi găvănate = lentile concave 
script = scripete covrigarea (razelor) = curbarea 
boambă = sferă volbură = vârtej 

osie = ax măiestrit = artificial 

cumpănă = balanță părut = aparent 

worbariu = cornet acustic ete, 


In afară de terminologie, Stamati a avut de învins și greu- 
tatea transformării unităţilor de măsură streine, în unităţi 
moldoveneşti. La finele Fizicei, pag. 182 — 184, se află „Câ- 
teva însemnări despre măsurile moldoveneşti şi raportul lor la 
«ele framţuzești și de Viena“. Dată fiind starea în care se aflau 
etaloanele de măsură de lungime, volum, greutate, construite 
în 1832 și păstrate la Eforia comunei Iași, Stamati, după ce le 
«măsoară, are bunul simţ să dea transformarea cu un număr re- 
dus de zecimale. De ex.: palma domnească = 28 cm, stânji- 
nul=2,24 m, prăjina=—6,72 m. etc. Ce deosebire de pildă, faţă 
de transformările de unităţi date în 1844 de Ion Ghica !). A- 
cesta dă valoarea unităţilor de măsură moldovenești cu 5 ze- 
««imale, de ex. o palmă == 0,27659 m, adică cu o aproximaţie 
de sutimi de milimetru. Marele număr de zecimale dat de I. 
‘Ghica este nu numai de prisos, dar chiar comic, dacă ne gân- 
dim la toleranța cu care erau construite etaloanele noastre de 
măsuri, pe acea vreme. E de ajuns să spunem că valoarea dată 
de I. Ghica, pentru stânjinul moldovenesc, este de 2,21272 m. 
pe când cea dată de Stamati este 2,24 m; adică era între ele 
o diferenţă de 3 cm sau 1,5% ! Valorile date de Stamati sunt 
cele mai de încredere, căci rezultă din o măsurare efectivă a 


1 Foaia ştiinţifică şi literară, 1844, Nr. 23, pag. 181 şi Nr. 27, pag. 216. 

etaloanelor. Tabelul lui Stamati are deci o deosebită valoare 
şi ca atare îl reproducem la „Texte şi Documente“. 

Pentru a încheia descrierea Fizicei, mai menţionăm că îr 
capitolul magnetism, pag. 132, T. Stamati dă valoarea decli- 
naţiei magnetice la laşi pentru anul 1846 : 


D = 9 30 West. 


Cum a obținut această valoare, T. Stamati nu ne spune. 
Prima măsură a declinației făcută de un român ar fi aceea a 
lui Dim. Asachi, fiul lui G. Asachi, care, la 1854, dă valoa- 
rea : D = 9 West peniru lași !). 

Dicționäraşul de cuvinte technice nu l-am putut afla până 
acum. Desigur însă că mai toate cuvintele traduse acolo se 
află trecute şi în Vocabularul germano-român apărut 2 ani 
mai târziu ; iar cuvintele din domeniul fizicei le gäsim în ma- 
nualul de fizică. Dicționäraşul vädeşte de altfel dificultăţile: 
pe care Stamati le-a avut de învins cu terminologia fizicei 2). 


Vocabulariu de limba germană şi română este un dicţionar 
germano-român de 757 pagini, format 14 X 22 cm. Este de- 
sigur cartea care a cerut cea mai mare osteneală autorului, atât 
pentru alcătuire, cât şi pentru a aduna fondurile necesare pu- 
blicării. Fiind, după afirmarea lui Stamati, primul dicționar 
gemano-român 5), sunt uşor de înţeles greutăţile pe care le-a 
întâmpinat. 


a di 


1) Informaţie dată de d. Conferenţiar Ilie Popa dela Universitatea din 
[ași, care a găsit-o în „Topografia“ lui D. Asachi, pag. 16. 

2) In timpul imprimării acestei lucrări, notăm cu plăcere apariţia stu- 

diului d-lui D. Caracostea: Neologism şi expresivitate, Convorbiri Literare 
Nr. 4, 1940, unde ip. 309—313) este arătată importanța Dicţionărașului de 
cuvinte tehnice al lui T. Stamate. 
"3) In Gazeta de Moldavia Nr. 75, pag. 193, 29 Septemvrie 1852, la Bi- 
blingrafie e anunţată apariţia la Tip. Bucium. Rom. a broşurei a V-a a vo- 
cabularului germano-român. Desigur ultima, deoarece Stamati a murit două. 
luni după aceea. Redacţia Gazetei de Moldavia aminteşte cu această ocazie 
ca cel dintâi vocabular româno-german sa publicat la Pesta în 1825 de 
Teodori, iar al doilea la Sibiu de parochul Klementi. Din afirmaţia lui 
Stamati rezultă că el nu a cunoscut aceste dicționare. 

Despre aceste greutăți vorbește Stamati în precuvântare : 
„Călătorindu pe o cale încă până acum de nime neîmblată, 
fără alte ajutoruri pentru partea românească de căt cărţile ti- 
părite şi limba poporului, din care numai singură memoriea 
au trebuitu să adune cuvintele aflate, de sine se înțălege greu- 
tăţile ce am întâmpinat până amu sclipuitu materialul acestui 
vocabulariu, apoi până lamu prelucratu și l'amu tipăritu pre- 
cum se vede“. 

In ce priveşte mijloacele pentru tipărire, T. Stamati le-a ob- 
tinut lansând un fel de listă de subscripţie (o prenumerație) 
în care se înscriau cei doritori a avea dicţionarul, în unul sau 
-mai multe exemplare, plătind dinainte. In fruntea listei, care 
e dată la finele dicționarului, figurează Domnitorul Grigore 
Ghica cu 20 de exemplare, Episcopul Meletie al Hușilor cu 4 
exemplare, apoi cei mai cu vază boieri din Moldova. In felul 
-acesta s'au subscris 97 de exemplare, ceea ce i-a permis lui 
Stamati să acopere o parte din cheltuelile de tipărire. Con- 
tnbuţia clasei înalte pentru tipărire arată cât de mult se sim- 
tea nevoia unui astfel de dicţionar. Preţul unui exemplar era 
de 50 sau de 60 de lei, după calitatea hârtiei 1). 

Tot aici trebue să amintim că T. Stamati a colaborat, desigur 
pentru partea ştiinţifică, la „Lexiconul de Conversaţie“, a- 
nunțat încă din 18392). Lexiconul, sub direcţia lui G. Asachi, 
trebuia să aibă 4 vol. in-80 mare. Prima fascicolă a apărut abia 
în 18433). 

Pepelea este o culegere de cimilituri populare publicate de 
Stamati mai întâi în foiletonul Zimbrului î) în 1851 și scoasă 
apoi în același an sub formă de broşură de 45 de pagini. Im- 
-portanţa acestei cărțulii pentru folklorul românesc a fost rele- 
vată de A. Gorovei 5) care arată că este vorba de cea mai ve- 


1) Înştiinţare in Zimbrul, Nr. 56, pag. 224, 1851. 

2) Alb. Rom. 1839, Nr. 22, pag. 85—86. 

5) Ibidem 1843, pag. 10. 

4) Zimbrul 1551, pag. 311—313, 316—326, 332, 534—336; sfârşitul nu 
„se atlă în volumul acestui an. 

5) A. Gorovei, Cimilitwile Românilor, Bucureşti, 1898, pag. VIII, 

che culegere de cimilituri româneşti, conţinând 35 de cimilituri 
nealterate. Culegerile lui Anton Pan au apărut mai târziu şi 
pe lângă aceasta, spune A. Gorovei: „colecţiunea lui A. Pan 
nu e atât de importantă precum e aceea a lui Stamati, din 
pricină că cimiliturile, ca şi cântecele, adunate de A. Pan sunt 
alterate, nu sunt date în forma cum au fost culese din popor“. 

Articolele de vulgarizare ştiinţifică. Aşa cum am spus mai 
înainte, T. Stamati a avut şi o bogată activitate de vulgariza- 
tor ştiinţific. Articolele lui, atingând subiecte foarte variate din 
toate ramurile științifice, se găsesc în Albina Românească, Ga- 
zeta de Moldavia, Icoana Lumei, Povăţuitorul sănătăţii. U- 
nele din aceste articole sunt iscălite, altele numai cu iniţiale, 
iar multe nu sunt iscălite deloc. 

Astfel sunt iscălite : articolul „Ceasornic de Soare“ din Al- 
þina Românească Nr. 45, pag. 177 — 178 ; iar din Povăţuito- 
rul Sănătăţii 1844 articolele : „Chip cercat de a ţine untul mai 
multă vreme proaspăt“ (pag. 14). „Despre răsădirea copacilor 
roditori“ (pag. 44 — 47 şi 138 — 140), „Istoria cartofilor“ 
(pag. 136 — 138 şi 218 — 222). Articolele nesemnate, dar da- 
torite probabil lui T. Stamati sunt: Despre meteori (Alb. 
Rom., 1841, p. 61), Neaua sau omătul (Alb. R., 1841, p. 77), 
Inrâurirea vânturilor asupra atmosferei (Alb. R., 1841, pag. 
186), Mare întunecime de soare (Alb. R., 1842, pag. 25), E- 
<lipsis sau întunecime totală de soare (dela 26 Iunie 1842 s. 
v.), Noue fenomene în soare (Alb. R., 1845 Nr. 49, pag. 195). 

De asemeni scurte notițe meteorologice din Alb. Rom., 
1844 — 48: Despre întunecime de lună, Despre iarna cum- 
plită din 1848, Despre ploaia cu piatră mare din 1849, etc. 

In „Icoana Lumei“ 1841, N-rele 37 — 51, găsim o serie de 
16 articole de fizică neiscălite, datorite probabil lui Stamati. 
Articolele poartă titlul : Fizica (cunoştinţa lucrurilor firei). In- 
trun stil frumos, sunt redate cunoștințe foarte generale des- 
pre istoria fizicei, despre gravitația universală, inerție, sunet și 
propagarea lui, presiunea atmosferică, etc., cu numeroase di- 
presiuni de natură filozofică. 

De asemeni, datorite probabil tot lui Stamati, în Gazeta de 
Moldavia, 1850 — 1852, sunt articolele: Telegraful electric, 

1850, pag. 61 și 81; Telegrafu fotograficu, pag. 99; Intune- 
cime totală de soare, Luni în 16/28 Iulie 1851, pag. 227; Tele- 
graful submarin, 1851, pag. 315; Apel către toţi fisicii, 1852, 
p. 55. 

In ce privește alte preocupări de natură literară ale lui T. 
Stamati, menţionăm numai că la 1836 el era elev al şcoalei fi- 
lodramatice a lui G. Asachi. In 1845 Teatrul Naţional din Iași 
reprezintă „Nepotul răposat“, comedie într'un act, tradusă de 
T. Stamati 1). 

In fine, T. Stamati a fost câtva timp la direcţia Teatrului 
Naţional din Iaşi, când provoacă critica lui M. Cogălniceanu. 

Incheind acest studiu, ne exprimăm speranţa că s'ar mai pu- 
tea găsi material nou pentru completarea biografiei lui T. Sta- 
mati. Stins atât de tânăr, el trebue să fi lăsat lucrări manu- 
scrise și de asemeni vor fi rămas dela el cărţi de studiu, poate 
și aparate, care serveau activităţii sale zilnice. Acest material 
ar servi pentru a lămuri și mai bine viaţa ştiinţifică a primu- 
lui fizician român. 

Dar și din cele expuse aici personalitatea lui T. Stamati se 
desprinde bine conturată și caracteristică pentru epoca eroică a 
ştiinţei româneşti. 


G, ATANASIU şi T, CÂMPAN 


1) Albina Românească, 95, pag. 380, 1845. 

TEXTE ȘI DOCUMENIE DE ȘI 
DESPRE TEODOR STAMATI 1) 


SCRISOAREA ARHIVEI UNIVERSITĂȚII DIN VIENA 


Archiw 
der Universität Wien Wien, am 20. 2. 1939. 
Bl. 1037. 
An 


das Institutul de fizica experimentala in Cernăuţi. 


Auf Ihre von seiner Magnifizenz, dem Herrn Rektor zur 
Beantwortung mir übermittelte Anfrage vom 25. v. M. teile 
ich ergebenst mit, dass sich Theodor Stamaty weder in der 
Universitätsmatrikel, noch in der Matrikel der philosophischen 
Fakultät, noch in den Unterrichtsgelderrechnungen der in Be- 
tracht kommenden Jahre finden lässt. In Band 2 des philo- 
sophischen Rigurosenprotokolls Seite 36 finden sich die Anga- 
ben über seine Prüfungen. Eine Anschrift dieser Eintragung 
lege ich bei. Mehr konnte leider nicht festgestellt werden. Dass 
er nicht immatrikuliert war, lässt sicht vielleicht so erklären, 
dass er die Taxzahlungen zu umgehen suchte. Dies kommt 
öfters vor. 

Der Universitätsarchivar 


(ss) Reinöhl. 
EXTRASE DUPĂ EXAMENELE LUI STAMATI 
Dom. Theodorus Stamaty, Moldavus Jassiensis (natus die 


13-tia Februarii 1812. Relig. graec. n. unitae studiis philoso- 
phicis Viennae 1834/35, 1835/36, et 1836/37 absolutis, die 3-tia 


1) Culese de d-nii G, Atanasiu şi T, Câmpan, ca anexe la articolul 
Teodor Stamati, primul fizician molacvean, publicat în acest număr al R.F, R 


9 

Novembris 1837 examen rigurosum primum ex philosophia 
theoretica et practica ad doctoris philosophici gradum conse- 
quendum subivit, et per vota eminenter majora adprobatus est. 


Viennae die 3. Nov. 1837. Mich. Stecker 
_C. Hallaschka Oeconomiae rural. Prof. publ. 
Stud. pblici c. r. director ord. et h. t. Decanus. Fac. philos. 
Heintl 
c. r. Stud. phil. Vice-Director. 
J. Jenko A. de Ettinghausen 
Prof. M. e. p. Professor Physicae 


I. Eq. de Lichtenfels 
prof. philosophiae p. o. 


Die 26-ta Januarii 1838 idem Dom. Theodorus Stamaty 
subivit examen rigorosum ex Physica et Mathesi, et per vota 
majora adprobatus est. 


Viennae die 26. Jan. 1838. 


, C. Hallaschka J. J. de Littrow 
c. r. Stud. phlici Director. h. t. decanus 
Heintl 
St. ph. Vice-Director 
J. Jenko, A. de Ettinghausen 
Prof. e. p. Prof. Phys 


J. de Lichtenfels 
prof. philosophiae. 


Die 27-ma Aprilis 1838 idem Dom. Theodorus Stamaty su- 
bivit examen rigorosum tertium ex Historia universali et au- 
striaca et per vota unanimia adprobatus est. 


Viennae die 27-a Apr. 1838. 


C. Hallaschka, J. ]. de Littrow 
c. r. Stud. phlici Director. h. t. Decanus 

Heintl 
St. phil. Vice-Director. 
Frz. Ficker A. de Ettinghausen 
Prof. d. cl. Lit. Prof. phys. 
Joannes de Lichtenfels 
Prof. philosophiae p. o. 


Die 7-ma Maji 1838 idem D. Theodorus Stamaty in Doc- 
torem Philosophiae promotus est. 


NECROLOGUL LUI STAMATI DE G, ASACHI 


D. Paharnicul Doctoru Teodor Stamati, au răposat sâmbătă 
în 13 a curgătoarei, după o îndelungată pătimire. 

Nu vom întreprinde a descrie a sa viaţă privată, dar între- 
buinţarea timpului chemărei sale, fiind o` proprietate publică, 
cere a fi amintită. După trecerea a mai mult de un veac, 
în care era desfiinţate școalele naţionale, reînviindu-se cu sen- 
timentul de patriotism şi simpatia publică pentru acest aşeză- 
mânt, Paladiul sfinţit al unei naţiuni, s'au organizat la 1828 
Gimnazia Vasiliană cu şcoala normală și studiile umanioare, 
la care prin hrisov al Domnului Ioan Sandu Sturza V.V, erau 
numiţi profesori : Presfi : Iconom Ioan Silveanu, D. Căminar 
G. Seulescu, Pah. V. Fabian și Flechenmaher, sub direcţia unui 
ruferendar. 

Ţăntirea sistemului de învățământ, în acel întâi periodu al 
urzirei sale, au fost a forma, pre cât de grabă se putea, giuni 
clevi în stare a deplini sarcina de profesori școalelor începă- 
toare de care era lipsă în toată ţara. Drept aceea, în năuntrul 
Vasilianei, se înfiinţă un seminar de interni, alegându-se pen- 
tru aceasta g(i)uni seraci, și cu dispoziţii bune; în numărul 
acestora era şi talentosul elev T. Stamati, carile, după un curs 
de şesă ani, încheind învăţăturile normale şi acele gimnaziale, 
prin concursu s'au ales a fi trimis la învățături străine, spre 
deplinirea ramului la care era destinat. 

Deci la 1834 în luna lunie, cu cheltuiala Epitropiei școale- 
lor au purces la Viena, împreună cu conşcolarii săi: D. D. 

A. Fătu, A. Costinescu, Zefirescu, A. Velini şi Filipescu, carii, 
dupre producerea şi a atestatelor Gimnaziei Vasiliene, și de- 
punerea unei cercetări, au meritat a fi în același anu priimiţi, 
ca școleri ordinari, parte la Universitate, parte la Politechnică. 
După un curs de 4 ani; Stamati, au disvălit așa de bună apli- 
caţie în științele matematico-fisice, încât după un public ri- 
goroz, au căpătat şi diploma de doctoru de filosofie şi de fru- 
moase arte. 

Spre a mai întinde sfera cunoştinţelor sale, Epitropia l-au 
trimis cu cheltuiala școalilor, să facă o călătorie științifică în 
Germania şi în Franța, după care întorcânduse în patrie. au 
vrednicit a fi numit profesor public de fisică și de hemie la 
Akademia Mihăileană. In aceste ramuri frumoase a ştiinţelor, 
Stamati au disvălit mult zelu, atât întru compunerea cărților 
scolastice, cât și în predarea acestor științe de tot nouă, chear 
în nomenclatura limbei române. Sub a sa direcţie s'au orga- 
nizat şi s'au înmulţit cabinetul de fisică cu instrumentele cele 
mai alese, cu care el făcea experimente interesante. Afară de 
cunoștința ramului său, Stamati avea şi acele a literaturei și 
a filozofiei, pentru care au compus și au publicat mai multe 
cărți, a căror titlu nu vom întârzie a împărtăși. Ca mădularu 
efectiv a cabinetului Naturaliștilor din Iași, Stamati au con- 
lucrat şi în interesul acelui așezământ, ce ca la începutul ur- 
“irii sale, şi acum merită toată îmbrăţoșarea publică. 

Născut cu o constituţie lăngedă, sănătatea lui suferea încă 
prin aplicaţia studiilor și a ocupaţiilor. Moartea soţiei sale, ur- 
mată în istu anu, lăsându-i două fiice mici, au mai săpat şi mo- 
raliceşte a sa viaţă. 

Înmormântarea, s'au făcut luni în 15 Dek. la biserica Acade- 
miei, cu toată solenitatea scolastică, de Arhiereul Genadie în 
fiinţa înaltului cleru, a corpului profesoral şi școlar, la care 
ocazie D. August 'Trebonie Laurianu, general inspector a tu- 
turor școalelor Moldovei, au rostit un discurs pătrunzătoru, ce 
au înduioşit toată adunarea, care au depus răposatului aci de 
pe urmă adio şi voturi a fi a sa vrednicie încurând întrolocată 
de giunimea patriei. 


G. Asachi. 

TABLOUL DE MĂSURI ȘI GREUTĂȚI DIN FIZICA LUI STAMATT 
A. Măsuri de lungime. 


]) Palma domnească = 8 palmace = 28 centimetre!) = 
124122]. 590 linii a urmei de Paris = 1276, linii de a Vienii = 
10 ţol, 73/5 linii. 

De unde urmează 2) stănjinul 8 palme==64 palmace==?2m, 24 
= 992°76/ ooo linii de Paris = 102060, linii de a Vienei = 
7 urme 169%, linii. 

3) Prăjina = 3 stînjini = 24 palme = 192 palmace = bm,72 
= 2978°?8] ooo linii de Paris. 

4) Kot prostu = 21/23 palme = 0m,637. 

5) Kot bun = 2121/„ș0 palme = 0m,681, 

6) Unimea cotului de vin = 121/,4p palme = 0m,242, 

7) Poşta = 10,000 stînjini domnești = 22,400 metre = 224/10 
kilometre = 68,052 urme de Viena. 


Măsuri de feţe stu arii. 


O falce pătrată = 320 prăjini patrate = 2880 stînjini pa~ 
trați = 184320 palme pătrate = 144506, metre patrate = 
14411, arii (ares). 


Măsuri de feţe sau arii, 


1) Oca = 4 litre = 400 dramuri = 1280 grame = 11/2, kis 
lograme = 21016 grane = 21/25 funduri de Viena = 731, 
luţi. De unde litra = 320 grame și dramul = 3'/; grame. 

2) Cîntariul = 44 ocă = 56320 grame = 568/, kilograme = 
1095.12 funduri. 


C. Voluminale. 


1) Oca 4 litre = 400 dram = 195,9 litre franţuzeşti, 


1) In adevăr 0m,2785, dar mai bine să luăm 0m,28, 

NOTE ȘTIINȚIFICE ALE LUI STAMAŢI 


Nou chip de a amalgama frecătorii maşinei electrice (Albina 
Rom. Nr. 44, pag. 173, 1843). 


Ca să desvălească o maşină electrică precât se poate mai 
multă electricitate, se cere pe lângă celelalte, ca şi frecatorii 
(periuţele ce sânt lipite de discul de steclă și între care el se 
freacă) să fie cât aspri. Spre acest sfârşit unii ung frecătorii 
cu un amalgam numit a lui Kinmaier, carele se alcătueşte de 
2 părţi argint viu, una cositor şi alta ţinc, iară le freacă cu 
pulbere de aur, ce rămâne din foile cele foarte subţiri între- 
buite la poleit. Frecătorii unși cu amalgam după câtva timp se 
tocesc, iar presăraţi cu pulbere de aur se scutură. Eu am pre- 
sărat pulbere de aur pe frecătorii unși cu amalgam şi i-am 
frecat între sine până ce aurul s'au prins bine de dânșii, după 
aceasta puindu-i la loc şi învârtind discul, am văzut că maşina 
era cu o a trea parte mai puternică decât înainte, adică unde 
îmi da înainte scântee de două palmace, îmi dede acum de trei. 
Operația am făcut-o mai de multe ori pe timp uscat şi am aflat 
tot acest rezultat. 


Dr. Teodor Stamati. 


Ceasornic de soare (Alb. Rom. Nr. 45, pag. 177, 1843). 

Măsura timpului este astăzi neapărată spre a orândui şi a 
săvârși nu numai trebile noastre cele zilnice, ci a mărgini şi 
plăcerile şi desfătările noastre. Mădularile soţietăţilor de as- 
tăzi sânt unite prin interesuri, a cărora punere la cale atârnă 
dela hotărârea mai multora. Timpul fuge şi odată trecut nu se 
mai întoarce, de l-am perdut fără a ne folosi de dânsul prin 
vreo faptă, este perdut pentru totdeauna. El este dar foarte 
scump, mai ales pentru mădulările soţietăţei dela care atârnă 
soarta tuturor celorlalte. Nevoea, care de multe ori te duce 
unde nu ţi-e voea, precum în alte pricini, asemenea și într'a- 
ceasta au sălit pre oameni ca să se apuce de măsurat şi timpul 
cel nemărginit, despre carele precum zice Kant: numai mintea 
noastră îşi poate face închipuire. Spre acest sfârşit au luat de 

razim mişcarea unui trup. Fiindcă trupurile cereşti ni se par a 
se învârti în giurul pământului nostru, de aceea s'au început 
a se măsura timpul prin mișcarea acestor trupuri ; fiindcă mig- 
carea lor este feliurită, deaceea şi timpul hotărît prin mișcarea 
lor este feliurit. Aşa este feliurit timpul trecut între mişca- 
rea soarelui dela o amiază-zi până la alta și între a unei stele 
dela o amiază-zi până la alta ; ba însuşi timpul între două miş- 
cări ale soarelui dela o amiază-zi până la alta nu este tot 
acelaş. 

Soarele este cel mai fireşte măsurător de timp, căci dupre 
mişcarea lui se mărginesc îndeobşte şi trebuinţele noastre ; deci 
în viaţa comună prin mişcarea lui s'au obicinuit a se măsura 
şi timpul. Insă noi nu ne mulţumim a ști numai timpul ce 
tece dela o învârtire a soarelui până la alta, sau timpul mai 
multor învârtiri, trebuinţele noastre cer a pute măsura exact 
şi părţile timpului unei învârtiri. Spre acest sfârşit s'au făcut 
mehanismuri, care prin o regulată mişcare să arăte nu numai 
timpul trecut dela o învârtire până la alta, ci și părţile lui. 
Aceste mebhanismuri s'au numit ceasornice, dela părţile tim- 
pului, numite ceasuri, care se împart iarăși în mai mici părţi 
numite minute, şi mai mici numite secunde. 

Părţile timpului trecut între două învârtituri zilnice nu sânt 
de o potrivă, adică o zi-noptime de iarnă nu e tot atât de lungă 
cât o zi-nopțime de vară. Fiind însă că nu se poate lesne a se 
face un mebhanism, carele să se mişte ca şi pământul în privire 
către soare, de aceea ceasornicele se fac pe temeiul următor : 
timpul unui an se împarte într'un număr de părți ecvale (de o 
potrivă)numite zi-noptimi, închipuindu-ne că sar da un trup 
în natură, carele s'ar mişca tocmai ca acest mehanism, apoi 
prin calcul aflăm, deosebirea între acest timp închipuit şi între 
cel adevărat. Aşa dar trebue a şti timpul cel adevărat, ca după 
dânsul să putem regula pe cel închipuit. Timpul cel adivărat 
al unui an soresc precum şi al unei zi-noptimi îl aflăm prin 
observaţii astronomice. Fiindcă nu fieştecine are instrumente, 
ba nici ştie a observa, de aceea s'au cerut alte mijloace mai u- 
şoare spre a şti timpul cel adevărat mai ales al unei zi-noptimi 

şi al părţilor ei; acest mehanism lam putea numi: măsurăto- 
riul timpului celui adevărat al unei zi-noptimi, iar în viaţa co- 
mună s'au obicinuit a se numi ceasornic de soare. 

Orice băț înfipt într'o faţă și pus la soare dă o umbră pe 
acea faţă : daca poziţia acei feţe şi a băţului vor fi potrivite 
mișcărei acestor trupuri cerești din umbra băţului, se poate ști 
umpul cel adevărat, și iată un ceasornic de soare Pentru faţa 
lui ce ie obicinuit un plan de marmură, aramă, alamă seau și 
de lemn se așază mai ales, orizontal, înse poate fi și vertical, 
seau și altfel. In planul orizontal ca într'un centru, se înfige 
un băț paralel cu osia pământului ; de la acest centru purced 
mai multe raze pentru feliurite părţi de timp, d. p. pentru cea- 
suri giumătăţi și pătrimi, încât când cade umbra băţului peste 
oricare din aceste raze se știe ce ceas arată. Să nu gândească 
cineva că aceste raze s'ar afla cu agiutorul unui ceasornic teh- 
nic, nu, ce din potrivă, după ceasornicul de soare se poate în- 
drepta cel tehnic. Razele peste care are să cadă umbra se află 
prin calcul, carele pentru ceasornicele orizontale se razemă pe 
principiul că tangenta unghiului înformat pe planul orizontal 
de linia urmei soarelui cu meridianul locului unde se află cea- 
sornicul, este egală cu sinul înălțimei polului acelui loc înmul- 
tit cu tangenta unghiuiui ce corespunde la timpul cerut. De a- 
ceea ceasornicul trebue să se așeze orizontal și pe dânsul să se 
tragă meridianul adică linia carea să cadă tot într'un plan cu 
osia pământului. Meridianul se află deadreptul prin instru- 
mente și experienţă, seau prin acul magnetic, dacă vom ști mai 
"nainte pentru acel loc, abaterea nordului magnetic de la al pă- 
mântului, carele în Iași este de 9, grade spre apus. O mică 
tăbliță ni spune pentru fiecare zi a lunei ce deosebire este între 
timpul cel adevărat şi închipuit, și așa putem ave și timpul ce- 
rut şi a îndrepta apoi și ceasornicele tehnice. 


D. T. Stamati 


COMENTARII CRITICE 


JURNAL DE LECTOR 


In ce consistă proectul ediţiei eminesciene, pe care o anunţă 
d. N. Iorga în încheierea comunicării d-sale academice (des- 
pre a cărei valoroasă contribuţie, am schiţat câte ceva în tre- 
cutul nostru jurnal de lector), care-i sunt ispitele și care, după 
umila noastră părere, primejdiile — iată ce urmează să expu- 
nem în rândurile de mai jos, Ele pot fi grupate, aceste obser- 
vaţiuni, în jurul a câtorva principii directoare, pe care le vom 
înfățișa cât mai schematic, dimpreună cu obiecțiile, și ele sche- 
matice, din orbita lor, 

„Ordinea cronologică, scrie d. N. Iorga, se impune dela 
sine. E însăși desvoltarea organică a talentului, ca şi a geniu- 
lui chiar, care nici ele nu procedă prin trăsnete. Ea singură per- 
mite, nu numai urmărirea ideilor şi a întregirii culturale, ci 
chiar aceea a programului tehnic, foarte încet, mai ales la un 
popor care-și formează limba literară pentru lucrări mai înalte 
sau, încă mai mult, la unul ca al nostru, care și-o reface în 
toate după ambiţioase pericole de rătăcire. E, la Eminescu, o 
înceată desfacere din piedicile sale, cum nu ni le putem în: 
chipui astăzi, când orice băiețaş poate „scrie bine“ lucruri fru- 
moase sau lucruri nebune, — piedicile relei pregătiri școlare, 
ale lecturilor de literatură viciată, ale influențelor străine, ale 
unei mode generale greșite. Dacă nu se vede şirul, de o pro- 
gresiune lentă, ajungem a despreţui pe un adesea ridicul Emi- 
nescu Începător“ (pag. 22). Adevăruri nedesminţite, pentru care 
singur d. N. Iorga poate afla expresia cea mai pregnanită și 
pe care ne-am îngăduit să le transcriem din cuvânt în cuvânt, 

atât pentru categorica lor justeţe, cât şi pentru bucuria de a 
fi văzut indicate criteriile metodei noastre, în cea mai cons- 
tantă din axele ei de susţinere : ordinea cronologică. „E însăşi 
desvoltarea organică a talentului“ zice d. N. Iorga, e singura 
cale de a reconstitui stratificarea succesivă sau vârstele poe- 
ziei, cum le numeam în introducera ediției noastre, și fără 
doar și poate cea mai practică metodă pentru alcătuirea, cât 
mai ferită de arbitrar, a unci ediţii critice. Că ea se impune, 
aproape dela sine, oricărui dintre lucrătorii ăstui fel de vii ale 
Domnului, iată ce ni se pare nu numai neîndoios, dar și cu 
atât mai plăcut când o aflăm sub alte condeie, cum e de pildă al 
eminentului editor al lui N. Bălcescu, d. G. Zane, care scrie 
următoarele, în introducerea recentei sale ediţii : „Ordinea pe 
care am adoptat-o în publicarea scrierilor, care aparţin exclu- 
siv autorului, este cea cronologică. Chiar dacă cuprinsul aces- 
tor lucrări ar face posibilă și o grupare sistematică a lor, soco- 
tim, totuși că odinea cronologică este preferabilă. Lectorul are, 
prin aceasta, putinţa de a urmări ce anume a intercsat pe au- 
torul editat, în mod succesiv, să constate evoluţia ideilor, pro- 
blemelor, informaţiei sau tehnicii redacţionale. Studiile even- 
tuale ce s'ar face asupra sa sunt, prin adoptarea acestei ordine, 
mult ușurate“* (N. Bălcescu, Opere, I, 1, 14). lată așa dar un 
consens la adăpostul căruia am fi putut înainta nestingheriţi 
dacă... 


„Dacă d. N. Iorga nu ar socoti cu cale să aducă acestei or- 
dine cronologice unele corecţiuni ce-i schimbă din temelie ca- 
racterul și o expune unor pericole ce se cuvin conjurate. Este 
totuși drept să recunoaștem, dela început, că există, două or- 
dine cronologice, una a publicării operelor, aceasta mai ușor 
de realizat, și alta a concepţiei și elaborării lor, aceasta mai di- 
ficilă, evident, dar de o importanţă capitală, în urmărirea a 
celei diagrame artistice, care singură poate da o imagine reală 
a evoluţiei unui scriitor. Aceasta chiar pentru autori: care au 
apucat să-şi tipărească ei înșiși opera în volum, cu atât ma: 
mult prin urmare pentru aceia, ca Eminescu, ce n'au ajuns 
să-și pună în aplicare un atare vis. Deoarece asupra unei con- 

statări nu există îndoială : nu totdeauna, dacă nu cumva a- 
proape niciodată, ordinea cronologică a tiparului nu reproduce 
pe acea a concepţiei şi a elaborării. Familiarii orânduirii unui 
volum, fie el de poeme, de nuvele, sau chiar a unei opere ci- 
clice, cunosc prea bine toate acele pricini subiective, ce deter- 
mină ordinea în economia unei opere. Mai mult : cifrele înseși, 
cu care unii autori obișnuesc să-și subdateze lucrările sunt de 
cele mai multe ori fanteziste. Că le primim, cum se și cuvine, 
sub beneficiu de inventar, nimic mai adevărat. Dar că ne bu- 
curăm, în urma investigaţiilor indiscrete, ale istoricilor literari, 
descoperind o mistificare sau alta, iată ce este tot atât de ade- 
vărat. 


Eminescu nu şi-a tipărit singur opera, cu toate că „publica- 
ţia în volum i-a zimbit mai mult decât odată“ (pag. 22) cum, 
pe bună dreptate, scrie d. N. Iorga, câtre sfârșitul comunică- 
rii d-sale 1). Care ar fi fost așa dar ordinea ce însuși ar fi dic 
tat-o nu putem ști, cu precizie, dar „submanuscrisele Elena și 
Marta“, ce am aşezat la sfârșitul întâiului volum, arată oare- 
care libertate în alternarea datelor cronologice, o egală dra- 
goste pentru scrisul său din toate vârstele şi o hotărîre din care 
ne-a rămas valabilă ordinea pe care singur a decis-o colabo- 
rărilor sale periodice. „Dacă primul plan de tinereţă, pentru 
care avea manuscrisul gata, în acea permanentă frumoasă ca- 
ligrafie de răgaz a lui, ar fi fost executat, nu s'ar mai putea 
trimite în excursuri și note, ceea ce e în adevăr produsul su- 
fletului său“ (pag. 22), continuă d. N. Iorga și unde „excur: 
suri“ se referă la termenul nostru de .„submanuscrise'“, care nu 
numai că nu cuprinde nimic infamant într'insul, dar sugerează 
cred, de o manieră obiectivă, existenţa a două caiete, legate in- 


1) Nu știu prea bine dacă nu cumva rândurile următoare dela începutul 
comunicării nu cuprind, intr'o oarecare măsură, o certă contradicţie : „Ne- 
norocirca, care va mai aduce pe mulţi în greșeală, e că, în afară de un vechiu 
plan pentru câteva bucăţi care trebuiau să formeze o cărticică pentru titlul 
Lumină de lună, poetul însuși nu s'a găndit vreodată să aducă la gradul de 
perfecţie dorită, să puie în ordine și să pregătească de tipar enormul ma- 
terial, mult gândit, trudit şi prefăcut, pe care-l avea în caietele...“ (pag. 2). 

trun manuscris collectaneu, dar avându-și fiinţa de sine stä- 
tătoare și putând, așa dar, să fie desprinse în integritatea atri- 
butelor lor materiale. Tocmai ceea ce am realizat noi, în con- 
Wingerea că punem la îndemâna cercetătorilor două din origi- 
nalele și tinereştile alcătuiri de manuscrise ale poetului, con: 
servând, în felul acesta, nealterat, caracterul acela de „pro- 
dus al sufletului său“. Pentru cine socotește că o ediţie critică 
are obligația să organizeze, pentru mai lesniciosul studiu al 
cercetătorilor, materialul și să-l restitue cât mai aproape fizio- 
nomiei lui originare, procedeul nostru nu are de ce să indispună, 
ba dimpotrivă. Intr'o ediţie critică și integrală, totul se în- 
lănţue și se completează și tot ce i se poate cere (tot ce 
trebue să i se ceară), este să organizeze cât mai lesnicios 
liniile de comunicaţie dintre o regiune şi alta. O ediţie cri- 
tică este un instrument de studiu și ar fi nedrept să nu pre- 
tindem celui ce-l utilizează o iniţiere și o aplicaţie, egale cu 
truda celui ce a făurit instrumentul. („Pentru cine nu ar ceti 
lămuririle“* — scrie într'un loc d. N. Iorga și ipoteza ni se pare 
întru totul gratuită. Căci nu numai că „lămuririle“ editorului 
trebuiesc cetite, dar şi realizările lui raportate la principiile 
directoare, exprimate în „lămuriri“. Şi dovada cea mai catego- 
rică o aflăm în chiar aplicaţia minuțioasă, cu care d. N. Iorga 
a despuiat materialul ediţiei noastre). 

Insă obiecţiunea aceasta ascunde de fapt, temeiul noii con- 
cepţii editoriale a d-lui N. Iorga. Cronologia, despre care vor- 
beau așa de categoric rândurile reproduse mai sus, d-sa o vede 
aplicându-se în așa fel incât să nu mai facă distincţie între 
ceea ce s'a tipărit şi ceea se află în manuscript. („Dar în acest 
tel de prezintare [cronologică], nu se poate face mai depart: 
cu totul neîntemeiata, aproape absurda împărţire între lucrările 
publicate și cele rămase în manuscris“ (pag. 22)“ și mai departe 
„Tipărituri şi manuscript merg deci împreună“ 1), chiar dacă 
s'ar întrebuința o literă mai mică pentru ce n'a fost „gata de 
tipar“, ci material de revizuit“ (pag. 23). Trec peste acea „li- 


1) Sublinierile în text. 

terä mai mică“, mănturie a unui început de distincţie între ce 
a fost tipărit şi ce vine din materialul nerevizuit al manuscrise- 
lor (întâie breșă prin care s'ar putea strecura şi grosul obiecţiilor) 
şi mă opresc la exemplele d-lni N. Iorga, ce au precedat con- 
cluzia de mai sus. Poeziile dintre 1866 şi 1810 ale lui Emine- 
scu, acelea aparţinând așa zisei epoci de „Familia“, și care în- 
globează pe lângă poemele tipărite în revista lui Vulcan şi 
„submanuscrisele Elena și Marta“ au primit si după data pu- 
blicării lor, modificări, ce pentru unele marchează un vădit 
progres, la o distanţă de 2, 3 ba şi 5 ani. Aceste modificări ul- 
terioare, d. N. Iorga este de părere că trebue să figureze în 
textul definitiv al oricărei ediţiuni, ceea ce ar duce, dintr'odată, 
la părăsirea acelei ordine cronologice, ce singură poate lă- 
muri „desvoltarea organică a talentului“, ţinta cea mai de preţ 
a oricărei alcătuiri de felul acesta. Aşa s'ar proceda pentru 
modificările aduse unor poezii ca „La mormântul lui Aron 
Pumnul“, „O călărire în zori“, „Amicului F., [.*, „La Heliade“ 
cu noul titlu „Os magna sonaturum“ 1), şi aşa mai departe. 


Dar să ne oprim la acest din urmă caz. El e din acelea menite 
să clarifice. Poezia lui Eliade, cum am argumentat la locul 
său, e concepută, poate şi redactată în 1866, ca un omagiu de 
subtilitate, în care singur bătrânul bard urma să-şi recunoască 
unele din bunurile sale ; tipărită în Familia din 1867; retran- 
scrisă în „submanuscrisul Marta“ după 1870, mai corect în 
1871 (după un, totuşi, relativ examen grafologic) şi retuşată în 
1872, după ce redactează oda funerară pentru Eliad, în care 


1) „Motto „Os magnum (=magna) sonaturum' din versiunea corectată nu 
putea fi lăsat la o parte“ scrie d. N. Jorga. Cu specificarea că acest motto 
luat din versul 59 ul poemei funerare, închinată lui Ehade, în 1872, e 
ridicat la rangul de titlu, cum se poate vedea din facsimilul dela pag. 259, 
al ediţiei noastre. Pentru forma originară din motto căruia d. N. Iorga îi 
substitue acordul os magnum, am spus încă din ediţie (pg. 258, nota) că duce 
la expresia horaţiană (Satire, I, 4, 43-44) pe care și-o anexase, din același 
distih, şi debutantul de 16 ani, Schiller: 

Ingenium cui sit, cui mens divinior atque os 
Magna sonaturum, des nominis hujus hongrem. 

apărea și versul „Os magna sonaturum“, pe care avea să-l 
substitue vechiului titlu. Toate acestea, în timp de 5 ani. Indi- 
ferent de adâncimea prefacerilor, se poate, aşa dar, spune că 
ne aflăm în faţa a două vârste ale aceleaşi poezii, dintre care, 
publicată de Eminescu e doar aceea din 1867. Pe aceasta am 
şi tipărit-o noi 2), de vreme ce ne-am supus strictei ordine cro- 
nologice, rămânând ca toate îmbunătățirile ulterioare să figu- 
reze în „aparat“ — termen ce, ca și „submanuscript“ displace, 
iar după a noastră părere n'ar trebui, fiind el doar un aparta- 
ment de aceeaşi importanţă, situat numai în alt unghi al ace- 
luiaşi edificiu eminescian, care este volumul I. D. N. Iorga 
este însă de părere că în locul formei dela 1867 trebuia tipā- 
rită aceea dela 1871-1872 și tot acolo și oda funerară: „,Bu- 
cata La moartea lui Eliad, trebuia ori să treacă aici, ceea ce 
era mai potrivit, ori să-şi ia locul între inedite“ (pag. 5). Dar 
un astfel ide procedeu, nu numai că mistifică ordinea crono- 
logică, substituind o poezie din 1871-1872 în locul uneia din 
1866-1867, dar, judecând bine, pune în locul unei ediţii, or- 
ganizată în vederea studiului, o alta, de un caracter înrudit, 
fireşte, însă depășind noţiunea, în ceea ce semnifică ea în mod 
curent. 

La astfel de inovaţii, evident, nu ne puteam încumeta și unul 
din temeiuri este şi cel din citata frază a d-lui N. Iorga. „Dacă 
primul plan “de tinereţă... ar fi fost executat...“. Dacă... Şi 
încă ! Deoarece nu numai că planul acesta n'a fost executat (și 
ar fi deajuns ), dar nici nu putem şti, presupunând că Eminescu 
şi-ar fi tipărit singur volumul, ce formă ar fi luat până în 
cele din urmă versiunea din 1871-1872. Ce este sigur, e că 
versiunea aceasta nu are caracterul definitiv, al unui „bun de 
tipar“, ba dimpotrivă. 

Sunt însă şi cazuri când forma mai veche e presupusă superi- 
oară celei tipărite, cum este, de pildă, versiunea anterioară, din 
manuscripte, a „„Uenerei și Madona“. Pentru astfel de cazuri d. 


1) Cu singma formă adoptată din transcrierea dela 1872, Plăcută-i à 
yhirlandiă, în sare apare subtilitatea de care vorbim şi pe care culegătorii 
lui Vulcan n'aveau cum să o respecte, Preciziuni în ediţie, 

N. Iorga recomandă tipărirea laolaltă a ambelor versiuni: „Da- 
că în manuscripte e altă versiune decât în „Convorbiri“, denatu- 
rarea e însă dela Eminescu însuși. Ambele forme erau de pus 
alături în text“ (subliniere a d-lui N. 1). Trec peste faptul că 
diferenţele sunt, totuși, de amănunt, că o tipărire laolaltă, în 
text, nar fi cu mult mai mult decât o repetire, şi mă opresc nu- 
mai la faptul că ea ar contraveni în totul hotăririi însăşi a lui 
Eminescu. Dacă denaturare este, așa cum și d. N. Iorga susţine, 
ea purcede dela Eminescu însuşi și, personal, nu văd cum aş 
putea să-i tăgăduesc dreptul de a 'denatura şi decide cum va fi 
crezut de cuviință. Ceea ce nu înseamnă că n'am avea şi noi 
dreptul să comentăm, să credem altminteri, să avem preferinţe, 
unele foarte întemeiate şi chiar să reierarhizăm, dar toate a- 
cestea într'un spaţiu anume ales pentru aceste desbateri, și nu 
pe locul textului definitiv. Aceasta pentru denaturările operate 
de poet. Căci sunt şi denaturări, despre care d. N. Iorga soco- 
teşte că ar putea fi puse pe seama redactorilor de pe vremuri 
ai revistelor, la care Eminescu a colaborat. Cum ar fi, de pil- 
dă, excelentele strofe „Târnava prinsă `n galbene maluri“, etc. 
etc., din poezia „Amicului F. 1“, despre care spune : „Sunt cele 
mai frumoase versuri filosofice pe care le scrisese tânărul. Vul- 
can pare a le fi subrimat pentru prea strânsa legătură cu un 
student (sublinierea noastră)“. Or, strofele acestea figurează, 
cum am indicat la locul său, tăiate, de însuși Eminescu, în ma- 
nuscript. Probabil, adăogam, tăiate în momentul când va fi fă- 
cut copia, ce a trimes lui Vulcan. Eliminări de felul acesteia se 
întâlnesc nenumărate şt ele duc la concluzia că aparţin cu 
toatele lui Eminescu. Aşa cu strofa, inedită, „In zadar La Plata 
mână“* din manuscrisul incomplet.al „Floarei albastre“ despre 
care se presupune că ar fi fost „poate suprimată de Negruzzi“, 
așa cu strofele din „Inger și demon“, în care se tăgădueşte 
dumnezeirea şi ordinea în stat, ce nu vor fi plăcut, „poate „„Ju- 
nimei“, strict conservatoare“, ce apar în întâia ediţie Şaraga şi 
pe care şi Scurtu le integrase în ediţia sa. Şi despre această ca- 
tegorie de denaturări, d. N. Iorga socotește că se cuvin cu toatele 
încorporate în textul definitiv al poemelor, cu toate că versi- 

unile din „Convorbiri“ la care, cum se știe, poetul lucra pe 
îndelete şi cu tenacitate, nu le cuprind. Toate presumpţiile 
pledează pentru impresia că eliminările sunt opera poetului. 
Iar dacă, totuşi, rămâne loc și pentru îndoială, aceasta e, socot, 
un motiv mai mult să ne ţinem de ceea ce are aparenţă de lege 
personală, de forma din „Convorbiri“. Aceasta, negreşit, pen- 
tru timpul cât poetul a dispus în deplină conștiință de opera 
sa. Căci altfel stau lucrurile, de pildă, cu „Luceafărul“, retipă- 
rit după îmbolnăvirea poetului, într'o versiune amenajată de 
Maiorescu, pentru „Convorbiri“. 

Acestor inovaţiuni, rupând cu ceea ce tradiţia a statornicit în 
materie de ediţie critică, fie că autorul editat sa numit La- 
martine, Baudelaire sau Goethe și care, sub flamura ordinei 
cronologice îngăduie totuși cele mai grave insinuări, proectul 
d-lui N. Iorga le adaogă și altele, de un caracter, cum vom avea 
prilejul să vedem, deopotrivă de aleatoriu. 


PERPESSICIUS 


O EDIŢIE A OPERELOR 
LUI NICOLAE BĂLCESCU 


Actualitatea lui Bălcescu. — Fundaţia pentru literatură şi 
artă „Regele Carol II“ a încredinţat d-lui prof. G. Zane grija 
publicării operelor complete ale lui Niculae Bălcescu și primele 
două volume (volumul I partea I-a și a II-a) au și apărut în co- 
lecţia Scriitorii Români Moderni 1). Aceste două volume cuprind 
tot ce a publicat Bălcescu în timpul vieţii, iar cele următoare vor 
cuprinde operele inedite și cele publicate postum, împreună 
cu corespondenţa; ultimul volum fiind destinat special Istoriei 
lui Mihai Viteazul. 

O ediţie completă a operelor unui scriitor este de obicei în 
primul rând un instrument de studiu, e prezentarea operei u- 
nui scriitor consacrat, ce urmează să fie încadrat în istoria li- 
teraturii Desigur că Bălcescu, cu toată generaţia de scriitori a 
epocii dela 1848, a intrat în istorie, valoarea ideologică a o- 
perei sale rămâne în primul rând, înaintea celei estetice, pen- 
tru explicarea formării idealurilor politice şi sociale ale socie- 
tăţii românești moderne. Dar Bălcescu este totuși actual, sunt 
pagini dim opera lui în faţa cărora istoricul ce caută idei și 
fapte din trecut se simte pe neașteptate emoţionat. Sub reto- 
rismul convenţional al vremii sunt accente de pasiune adâncă, 
răsare omul de totdeauna. Cât privește ideile lui, ele sunt în 
parte numai ale vremii sale. S'a spus cu drept cuvânt că Băl- 


1) N, Bălcescu, Scrieri istorice, politice şi economice, ediţie ciitică ad- 
notată, cu o introducere de G. Zane, XXVIII 333 p. şi 324 p. 

cescu a fost profet; toate popoarele au avut profeţii lor, mai 
ales în epoca de vizionari a romantismului, dar el rămâne în 
afara generaţiei sale, cu o viziune mult mai largă, atingând 
idealuri care abia acum încep să se afirme deplin în societa- 
tea noastră. Este în el un amestec de vizionar romantic și de 
om de stat realist, ceea ce constitue o dovadă mai mult des- 
pre adevărul că marii idealiști sunt aceia care văd mai clar rea- 
litatea. Spunea d. Nicolae Roșu, cu dreptate, că în epoca dela 
1848 au fost două generaţii de înstrăinaţi : boierii grecizaţi și 
lipsiţi de simţ naţional şi tinerii franţuziţi, care credeau că pot 
aplica ideile sociale şi politice din Apus în ţara noastră, fără 
a-i cunoaşte realităţile tradiționale. La mijloc stătea o mână 
de oameni luminaţi şi asupra trecutului și asupra ţelurilor de 
viitor : M. Kogălniceanu, Ion Ghica, I. Heliade-Rădulescu și 
Nicolae Bălcescu 1). Ei stau cu ideile lor la temelia României 
de azi. l 

Mai este o lature specială a operii lui Bălcescu, puțin subli- 
niată de obicei, pe care am căutat s'o pun în lumină într'un 
articol publicat în revista Scrisul Românesc din 1928 2). Istori- 
cul Puterii Armate și al Muncitorilor plugari stă la începutul 
istoriografiei noastre moderne, el este acela care a deschis ca- 
lea spre studiul instituţiilor româneşti (clase sociale, armată, 
viață economică), care formează evoluția adâncă a vieţii unui 
popor, spre deosebire de elementul fugitiv al istoriei politice. 
Nimeni până la dânsul nu avusese această preocupare și el o 
înțelege în sensul unei istorii culturale evolutive, o concepţie 
care este astăzi încă din cele mai moderne. Numai opera lui 
Hasdeu a fost o recrudescenţă a romantismului istoric şi a a- 
bătut câtva timp istoriografia noastră de pe calea sănătoasă 
pe care o arătase Bălcescu. 

Aşa dar, în multe privinţi Bălcescu este nou și actual și o 
ediţie critică a operelor sale este nu numai necesară pentru 
istoricii literari, ci şi pentru toţi cei care gândesc asupra reali- 
tăților românești. 


1) N. Roșu, Dialectica naționalismului, p. 185—201 şi 260—261. 
2) P. P. Panaitescu, Bălcescu şi istoriografia română, în Scrisul Romà- 
nesc, I, 1928, p. 35—39. 

Ediţia d-lui Zane. Probleme de metodă. — Ediția d-lui Zane 
cuprinde opera lui Bălcescu în ordine strict cronologică, tex- 
tele sunt redate, bine înţeles, integral și pe temeiul edițiilor 
publicate de Bălcescu însuși. Astfel d-sa a izbutit să înlăture 
multe adaosuri și modificări care s'au strecurat în ediţiile ur- 
mătoare şi de care în special Alexandru Odobescu este vinovat. 
La sfârşitul volumului II, editorul prezintă, sub titlul de Note 
şi Materiale, indicaţii asupra edițiilor anterioare, explicaţii şi 
comentarii asupra faptelor şi ideilor cuprinse în scrierile edi- 
tate. Este un amplu comentar ce însoţeşte fiecare scriere. La 
urmă, un foarte bun indice. Textele sunt publicate cu mare în- 
grijire, aşa că putem spune că avem a face cu o ediţie exce- 
lentă, iar comentariul a necesitat o muncă de benedictin, cum 
stă bine unui editor de opere clasice şi o inteligentă pătrundere 
în lumea de idei a autorului şi a vremii. 


Editorul a respectat ortografia autorului (bine înţeles nu și 
grafia, până în cele mai mici amănunte). Totuşi, declaraţia : 
„Eventualele acorduri nepotrivite între subiect şi predicat, 
după obișnuinţa muntenească a vremii, au fost îndreptate. De 
altmintrelea din acest punct de vedere, scrisul lui Bălcescu nu 
este constant“, mă neliniștește. Dacă pe atunci în Muntenia, 
<a și într'o mare parte a veacului al XVIII-lea, de altfel, nu 
se făcea acord (de număr : Românii era...), de ce să nu respec- 
tăm formele adoptate de autor ? Dacă scrisul lui Bălcescu nu 
era constant, de ce să-l facem moi constant, adică altfel de cum 
scria el? 

In schimb, unele greșeli de tipar din publicaţiile lui Bălce- 
scu nu au fost corectate. Astfel la p. 53, rând 11, Banul Barbă 
este Barbu (Craiovescu), de care) autorul vorbise cu câteva 
rânduri mai sus (I, p. 52, rând 24). Bătălia dela Cernești (I, 
p 51, rând 25), este desigur o greșeală de tipar în loc de Zer- 
neşti sau Zărnești. In prima formă a biografiei lui Miron Cos- 
tin, cred că „expediția dela Tahrin“ (1, p. 131, rând 11) este o 
greșeală de tipar și nu o greșeală a lui Bălcescu, mai ales că 
în a doua biografie a marelui cronicar scrisă la 1847 avem 
forma corectă, Cehrin (1, p. 211, rând 27). 

Publicarea cronologică a operelor prezintă pentru istoricul 

ideilor și al formării unei personalităţi foloase vădite, care în- 
trec neajunsul disocierii unor scrieri ce formează o unitate. 
Astfel d. Zane a publicat separat articolele lui Bălcescu: „Cam- 
pania Românilor în contra Turcilor dela anul 1595“ şi „Răz- 
van Vodă“, publicate, primul în Magazinul Istoric şi al doilea în 
România Literară, ca fragmente preliminarii ale Istoriei lui 
Mihai Viteazul, constituind astfel lucrări separate. Deosebi- 
rile între Răzvan Vodă și textul respectiv din Istoria lui Miha: 
Viteazul sunt însă mult mai mici. La fel e cazul cu cele două 
biografii ale lui Miron Costin publicate de Bălcescu la 1845 
şi la 1847, pe care d. Zane le publică separat. A doua este o 
amplificare a primei, al cărei text a fost păstrat aproape in- 
tegral, așa că deosebirile puteau fi indicate în note, „sub tex- 
tul definitiv. Dar asupra problemei variantelor unei lucrări, 
mai ales când sunt variante publicate de autor, nu s'a ajuns la 
un acord al criticei. 

D. Zane a însoţit, cum am spus, ediţia operelor lui Bălcescu 
cu note, care constituesc un adevărat comentariu foarte folo- 
sitor. Notele privitoare la cărţile și la lucrările manuscrise ci- 
tate de Bălcescu nu sunt însă totdeauna complete. Astfel în 
comentariul la „Cuvânt preliminariu despre isvoarele istoriei 
Românilor“ (textul I, p. 105 — 116, comentariul II, p 199 — 
209), unde erau de identificat lucrări mai numeroase, deoarece 
Bălcescu face aici o expunere asupra isvoarelor istoriei noastre, 
sunt unele completări ce trebuesc făcute. 

La p. 201, vorbind de manuscrisul probabil autograf al cro- 
nicii logofătului Radu Greceanu, editorul nu menţionează că 
a fost publicat în ediţia Ștefan Grecianu : „Viaţa lui Constan- 
din Vodă Brâncoveanu de Radu vel logofăt Grecianu cu note 
şi anexe de Ștefan D. Grecianu, Bucureşti 1906. Genealogia 
lui Nicolae Mavrocordat de Nicolae Rosetti este identificată 
de d. Zane (p. 208), dar nu se indică ediţia d-lui N. Iorga a 
Genealogiei Cantacuzinilor de M. Cantacuzino (Genealogia 
Cantacuzinilor de banul Mihai Cantacuzino, publicată şi adno- 
tată de N. Iorga, București 1902), nici ediţia istoriei lui Con- 
stantin Mavrocordat de Constantin Depasti (citat de Bălcescu, 
I, p. 114, rând 5), publicată de C. Erbiceanu, Cronicarii Greci, 

București 1888, p. 296 — 335: „Constantin voevod sau scriere 
de faptele memorabile ale principatelor, adecă ale fiecărui stat 
din Dacia, al Valahilor şi al Moldavilor, cârmuite de prea lu- 
minalul, prea piosul şi prea înălțatul domn şi prea mărețul 
principe al toatei Ungrovlahiei, domnul domn loan Constantin 
al lui Neculai voevod“ (în grecește). 

Bibliografia lucrărilor citate (adesea incomplet) de Bălce- 
scu a fost restabilită corect de d. Zane şi aceasta constitue un 
merit deosebit. Voi face numai o singură obiecţie. Vorbind de 
Pulerea armată în Moldova, d. Zane presupune că în biblio- 
teca lui Kogălniceanu va fi găsit Bălcescu cronicile polone, 
pe care nu le cunoştea când a scris Puterea armată în Țara 
Remânească și anume în special: Stanislaus Orichovius, 
Annales Poloniae, Dobromil, 1161 şi Stanislaus Sarnicius, 
Annales, Cracovia, 1585, căci zice d. Zane: „Pe Dlugosz 
îl folosise deja“ (II, p. 213). In realitate, Bălcescu nu fo- 
losise cele două dintâi lucrări în prima lui monografie, 
pentru că nu se află în ele nimic privitor la armata Țării 
Româneşti, dar, dimpotrivă, multe despre Moldova. Dacă Băl- 
cescu a cunoscut pe Dlugosz în 1844, când scria Puterea ar- 
mată în Ţara Românească, apoi a cunoscut în același timp și 
pe Sarnicius şi Orichovius (Orzechowski), căci în ediţia dela 
Leipzig din 1712 a lui Dlugosz (singura existentă în vremea 
lui Bălcescu), se află în anexe și cronicele cele două citate mai 
sus. De bună seamă că această ediţie şi nu ediţiile extrem de 
rare din 1585 şi 1611 a cunoscut-o Bălcescu. 

Fireşte, acestea sunt mici amănunte, care nu scad întru nimic 
valoarea ediției. O chestiune însă, care merită o discuţie mai 
largă este aceia a lucrărilor apărute fără semnătură, pe care d. 
Zane le atribue lui Bălcescu, introducându-le între operele 
sale. 

Lucrări atribuite lui N. Bălcescu. a) Table Istorice. — Pri- 
ma lucrare nesemnată, trecută de editor între operele lui N. 
Bălcescu sunt Tablele istorice ale Românilor, apărute în 1843 
ca anexă la Tablele istorice (universale) de Eduard Vebhse, tra- 
duse din germană de loan Voinescu Il. Aceste anexe, care lip- 

sesc din unele exemplare ale traducerii, cuprind două părţi + 
I Tablă de istorie politică a principatului României (cuprin- 
zând o cronologie a domnilor munteni cu câteva fapte în drep- 
tul fiecăruia), IÍ. Tablă de istoria culturii (starea soţială, gu- 
vernul sau constituţia, puterea armată, finanţele). 

Ar fi un punct cronologic foarte important pentru studiul 
formării evolutive a ideilor lui Bălcescu, dacă am fi siguri că 
această lucrare este în adevăr opera lui, ar fi vorba de prima 
lui lucrare, anterioară Puterii armate, prima formă a ideilor 
lui despre trecutul nostru şi despre metoda de studiu a istoriei. 
De aceea ne vom ocupa mai pe larg de această lucrare şi vom 
examina motivele care fac pe d. Zane să atribue lucrarea a- 
ceasta istoricului lui Mihai Viteazul. 


Argumentele d-lui Zane în favoarea părerii dumisale că 
Tablele istorice trebue să ia loc în opera lui N. Bălcescu şi a- 
nume la începutul ei sunt următoarele: a) I. Voinescu II, tra- 
ducătorul 'Tablelor de istorie universală, nu avea cultură is- 
torică, el însuși recunoaște în precuvântare că a fost ajutat de 
unii dintre prietenii lui. Se ştie însă că între prietenii lui Voi- 
nescu ÍI, figura și N. Bălcescu. b) N. Bălcescu se interesa de 
cronologia domnilor ţării şi anunţa în 1846 că lucrează la o 
astfel de cronologie. Citează chiar în lucrările sale cronologit 
manuscrise ale domnilor, azi pierdute. c) Partea a doua a a- 
nexii cuprinde o concepţie istorică, pe care o întâlnim în acea 
vreme numai la Bălcescu şi anume ideea de a se ocupa de in- 
stituţiile din trecut, armata, clasele sociale, finanţele şi nu nu- 
mai de istoria politică. d) Expresii ca : „puterea armată, stare 
soţială“, sunt puse la noi în circulaţie pentru prima oară de 
Bălcescu, ele se găsesc în partea a doua a anexei citate. e) In 
pasajul privitor la armată în Table se găsesc unele fraze a- 
proape identice cu cele din Puterea armată a lui Bălcescu, ce 
urma să apară anul următor. 


Cu toate aceste argumente impresionante, o îndoială totuși 
stărue : de ce n'a semnat Bălcescu scrierea lui, de ce nici el, 


nici nimeni altul dintre cei care l-au cunoscut n'a afirmat nici- 
odată că scrierea ar fi a lui? 

O analiză mai atentă a Tablelor istoriei române m'a dus la 
o concluzie deosebită de a d-lui Zane și nu pot privi aveastă 
scurtă înseilare de date şi fapte ca o operă a lui Bălcescu 

Cronologia domnilor ţării nu era pe atunci bine stabilită de 
istorici, mare încurcătură aducea faptul că în cronici înteme- 
ierea principatului de către Radu Negru era pusă la anul 1290, 
iar pe pisania bisericii domnești din Câmpu-Lung apare ca 
dată a întemeierii anul 1215. Numele cunoscute ale domnilor 
au fost intercalate în acest răstimp după diferite sisteme mai 
mult sau mai puţin ingenioase, unele reducând numărul dom- 
nitorilor, altele dedublând unele personalităţi. Unul era siste- 
mul lui Engel, altul al lui Şincai, altul al lui Dionssie Fotino. 
Pe atunci era profesor la colegiul Sf. Sava un ardelean Flo- 
rian Aaron, elev al marei școli ardelene, admiratoare a an- 
tichităţii romane, pe care o socotea veşnic actuală, dar și ci- 
titor al cronicilor interne și al tratatelor istorice streine mai noi. 
Florian Aaron era reprezentantul oficial, ca să zicem așa, al 
istoriografiei din Bucureşti pe la 1835 — 1840 și adăogăm fap- 
tul insemnat că a fost profesorul lui Nicolae Bălcescu. In scrie- 
rea sa : „Ideie repede de istoria prințipatului Țării Rumâneşti, 
III volume, București, 1835 — 1839, lucrare neterminată, du- 
când firul povestirii până la domnia lui Radu Mihnea (1611— 
1616), avem o cronologie originală, o încercare de a împăca 
datele din cronica ţării cu acelea ale lui Dionisie Fotino și cu 
multe îndreptări. Florian Aaron a publicat însă pentru școla- 
rii lui un manual mai redus, în care rezumă cele trei volume 
apărute și duce mai departe povestirea destinelor ţării până în 
zile!e lui. Este vorba de o cărticică intitulată : „Manual de is- 
toria principatului României dela cele dintâi vremi istorice, 
până în zlele de acum, Bucureşti, în tipografia colegiului Sf. 
Sava, 1839, 212 p. Observăm că faţă de lucrarea mai mare în 
trei volume sunt unele îmbunătățiri și o lungă completare, 
cam fantezistă, la început, a istoriei Dacilor cu cronologia re- 
gilor lor, cronologie care nu se mai găsește nicăieri, decât.. îr 
Tablele cronologice atribuite lui Bălcescu 

Dela prima comparaţie cât de superficială se poate vedea 
că Tablele publicate în fruntea ediţiei critice a operilor lui 


152 REVISTA FUNDAŢIILOR REGALE 


Bălcescu și anume partea I-a, cronologia politică, nu sunt de- 
cât un rezumat servil al manualului profesorului dela Sf. Sava, 
apărut cu patru ani mai înainte. In adevăr, cronologia istoriei 
noastre începe în chip original în ambele texte la anul 330 
înainte de Christos cu „Sirmu sau Sarmiz“, rege dac, care clă- 
dește Sarmisegetuza. Urmează apoi exact cu aceleași date Dro- 
mihet, Orole și Coti, iar Boerebista este pus „după 64“, în Ta- 
ble, căci în Manual nu are dată, dar istoria lui Coti se termină 
cu anul 64 (Manual, p. 7). La domnia lui Traian este o deo- 
sebire, în Table, printr'o greșeală grosolană, vestitul pod peste 
Dunăre al acestui împărat este pus la Orșova, în loc de Seve- 
rin. Data morţii lui Traian nu e cunoscută de autorul Table- 
lor, pentrucă nici în Manual nu se află. Perioada ce urmează 
după retragerea legiunilor romane începe în ambele texte cu 
data greșită 274 și e împărţită în perioadele acestea: Dacia 
sub Coţi, sub Huni, sub Ostrogoţi şi Gepizi, sub Avari, sub 
Bulgari, sub Pacinacite (sic, în ambele texte) și sub Cumani. 
Datele, cele mai multe fanteziste, coincid întocmai. Năvălirea 
Tătarilor sub Batu-han e pusă în ambele lucrări la 1240. La 
1290, cu Radu Negru, se deschide în ambele texte o nouă pe- 
rioadä. Nu voi mai urmări aci paralela pas cu pas între cele 
două scrieri, e destul să spun că toţi domnii sunt numiţi exact 
cu aceleași porecle și numere de ordine și exact cu aceiaşi ani 
de domnie. In ambele texte numele Mihnea e socotit ca fiind 
egal cu Mihai. Moartea lui Mihai Viteazul e dată în Table la 
18 August, după stilul nou, ca la Florian Aaron. Intocmai ca 
la aceasta, domnii din familia Ghica sunt numerotaţi separat 
după acest sistem ciudat: Grigore II Ghica Îl şi Grigore II 
Ghica III (?). Pacea dela Cainargi e numită în ambele lucrări, 
Cainargic. Sânt și unele mici deosebiri, câteva fapte noi adause 
în Table, dar în genere autorul lor se dovedește a fi un 
compilator grăbit și ignorant, care sare prima domnie a 
lui Constantin Ipsilante, dislocă un pasaj privitor la lupta lui 
Mahomet al II-lea cu Vlad "Țepeș (în care numele lui Țepeș 
este totuși pomenit) și-l trece la domnia lui Vlad Dracul, face 
pe creștinul hatman al Cazacilor, Bogdan Hmielniţki, kan al 
Cazacilor și am văzut mai sus greșeala elementară privitoare 

la Podul lui Traian dela .. Orşova. Este acest compilator lipsit 
de originalitate şi cultură istorică Nicolae Bălcescu ? Desigur 
că nu ! Voi mai adăoza o dovadă în acest sens: Intre afirma- 
tiile lui Bălcescu din Puterea armată, ca să nu vorbesc de o- 
pere mai târzii, în care cunoștințele sale se dovedesc în pro- 
gres, și între Table, recte Manualul lui Florian Aaron, sunt 
contraziceri vădite. De pildă, Mircea Ciobanul e numit în Ta- 
ble, Mircea II (sub Nr. XXXVII și XXXIX), la Bălcescu, 
în Puterea armată, e numit Mircea III (I, p. 71 în ediţia Zane). 
Bătălia, pe care noi toţi o numim dela Mirăslău, în care Mihai 
Viteazul fu învins de Gheorghe Basta, numită și de Băl- 
cescu în Puterea armată, Mirislo (I, p. 72), este în Table, în- 
tocmai după Florian Aaron, bătălia dela Holt Murăş. Poate 
istoricul ardelean a întrebuințat aci o carte ungurească. Ta- 
blele (Florian Aaron), vorbesc de bătălia dela Căsălești la 1598, 
pe care Bălcescu, nici în Puterea armată, nici mai târziu, n'o 
pune între luptele lui Mihai, iar ultima izbândă a marelui 
domn împotriva Batoreștilor are loc, după Bălcescu la To- 
roszl6, la 2 August 1601 (I, p. 73), după Table și Florian Aa- 
ron, la 3 August, iar locul nu e indicat. 

Rămâne partea a doua a tablelor, „Tablă de istoria culturii“. 
Florian Aaron nu s'a preocupat niciodată de așa ceva și tocmai 
aici d. Zane a găsit asemănări vădite cu opera lui Bălcescu. 
Dar nici despre aceste cinci pagini nu putem spune sigur că 
sânt scrise de dânsul. Lista boierilor cu cele trei clase e luată 
după Dionisie Fotino, iar în paragraful despre armată se văd 
unele deosebiri faţă de lucrarea închinată acestei instituții de N. 
Bălcescu. Lefegii (în Table, lufegii, după forma turcească) sânt 
la Bălcescu 1000, în Table 1500, vânătorii sunt la Bălcescu 
conduși de vătaful de vânători, mai târziu de aga, în Table 
de aga sau polcovnic. Copiii de casă sub vătaful de copii (Băl- 
cescu), sub marele căminar (Tablele) !) Totuși asemănările iz- 
bitoare relevate de editor, rămân o dovadă a influenţii, a co- 
laborării lui Bălcescu. 

Cred că lămurirea lui Voinescu Ii despre ajutorul și sfatul 


1) Puterea Armată în ed. Zane, I, a 51—52. 

cerut unor prieteni pentru alcătuirea Tablelor poate fi admisă 
în sensul că pentru partea a Il-a a anexei, „Tablă de istoria 
culturală“, a consultat pe Bălcescu, pe când în cronologia dom- 
nilor s'a mulțumit să compileze manualele de şcoală al lui Flo- 
rian Aaron. In acest caz însă Tablele, mai ales sub forma lor 
întreagă, nu mai pot figura între operele lui N. Bălcescu. D. 
Zane are meritul de a fi descoperit colaborarea lui Bălcescu 
la opera publicată de I. Voinescu II, dar ea nu constitue un 
text redactat în întregime de dânsul. 


b)7recutul şi prezentul. Acesta este titlul unui articol ano- 
nim apărut în revista Junimea Română din 1851, publicată de 
tinerii Români exilați la Paris, în care Bălcescu publică cuno- 
scuta conferință asupra răscoalei Românilor din Ardeal la 
1848 D. Radu Dragnea, a fost acela care a atribuit cel dintâi 
și articolul Trecutul și prezentul lui N. Bălcescu și d. Zane l-a 
publicat între operele lui, subliniind ideile comune cu ale isto- 
ricului nostru, precum și unele expresii asemănătoare din o- 
perele lui. 


Ideea centrală a articolului este aceea că Românii în trecu- 
tul lor au fost liberi și au luptat pentru libertate, pentrucă a- 
veau spirit dinamic, patriotic, azi sunt apatici şi au căzut în 
robie. Acest spirit din vechime, de luptă pentru libertatea na- 
ţională e rezultatul libertăţii sociale, de care se bucurau pe a- 
tunci cei mulți. Apatia de azi, lipsa de interes pentru ideea na- 
ţională se datorește lipsei de libertate socială, adică şerbiei ţă- 
ranilor Cu șerbi nu se luptă pentru libertate. Este atitudinea 
unui istoric, care a studiat mai ales problemele sociale din 
trecutul nostru. Aceasta înseamnă, N. Bălcescu. In partea a 
doua a articolului, plin de miez şi de idei, e judecată revolu- 
ţia dela 1848 : „Revoluţia dela 1848 a fost o revoluţie pentru 
popor, iar nu o revoluţie făcută de popor“ (II, p. 121). Gre- 
şeala revoluţiei a fost că-i lipsea ideea despre: „universalitatea 
Românilor, că revoluţia nu fu insurecția generală a Români- 
lor, ci numai o mișcare provincială“. (p. 122). Această formu- 
lare este pentru noi o dovadă în plus că articolul este al lui 
Bălcescu. O putem pune alături de un manifest (manuscris) al 
lui Bălcescu, din care am spicuit întrun studiu publicat acum 

12 ani, următoarele fraze privitoare la revoluţia dela 1848: 
„Românii... gemând sub aceiași crudă soartă... simțind aceleaşi 
trebuinţi“, au strigat : „libertate vrem“, când trebuiau să stri- 
ge: „unirea noastră naţională vrem“. Pentrucă „nu lucrarăm 
împreună... nu ne scularăm cu toţii deodată, strigând împre- 
ună, unirea naţională și libertate vrem, strigătele noastre suc- 
cesive, izolate, slabe !) fură înăbușite sau întoarse într'alte di- 
recții şi dușmanii naţiei întină sfântul pământ al patriei noas- 
tre“ °). 

Asemănarea judecății asupra revoluţiei dela 1848, care nv 
fu general românească, ci pe provincii, socială și nu naţio- 
nală. e izbitoare și constitue un argument în plus pentru a a- 
tribui acest articol lui Bălcescu. Dojana adresată guvernului 
provizoriu, căruia autorul îi întinde totuşi o mână frăţească, 
este după d. Zane (II, p. 264) un adaos al redacţiei revistei, 
căci Bălcescu fusese doar membru al guvernului provizoriu 
(secretar). Să-și fi permis redacţia această schimbare oarecum 
jicnitoare, o redacţie compusă din oameni mult mai tineri ca 
Bălcescu ? Mai degrabă cred că sub masca anonimatului Băl- 
cescu însuși a scris acest pasaj, vrând să spuie că azi nu poate 
condamna pe membriii guvernului, cu care era totuși (afară de 
Heliade și Tell) în buni termeni. 


Și o frază dela urmă, în care se adresează tuturor celor ti- 
neri, este de reţinut, pentru a fi încadrată în moștenirea spiri- 
tuală lăsată de Bălcescu : „Junime română! Timpul grăbeşte 
să ne ridicăm caracterile, să smulgem egoismul din inima noas- 
tră, să ne pătrundem de misiunea Românilor“. 

c) Articole în Popului Suveran, Bălcescu a fost în scurtul 
timp al stăpânirii guvernului provizoriu revoluţionar dela 
1848 în "Țara Românească, redactor responsabil al ziarului Po- 
pulul Suveran, ziar de ţinută frumoasă şi de doctrină sigură, 
care face o frumoasă impresie în mijlocul învălmășelii roman- 
tice a revoluţiei dela 1848. In acest ziar a publicat Bălcescu 


1) Aluzie la cele trei revoluţii românești din 1848, în Moldova, Ardeal 
şi Țara Românească. 

2) N. Bălcescu, Patru studii istorice, ed. Aşezământul I. C. Brătianu, 
publicate de P. P. Panaitescu, Bucureşti, 1928. Introducere, p. 11. 

sub semnătură articolul: „Drepturile Românilor către Inalta 
Poartă“ şi este probabil că dintre articolele nesemnate apărute 
în ziar, unele să fie ale lui. D. Zane sacoate cu siguranţă al lui 
Bălcescu articolul „Despre împroprietărirea ţăranilor“ (neter- 
minat) şi probabile alte cinci articole. Sunt de acord în pri- 
vința articolului despre împroprietărire, mai ales argumentul 
adus de editor că textul este reprodus ca fond şi chiar pe alo- 
curi ca formă în, lucrarea franceză publicată de Bălcescu la 
Paris, Question économique des princibaules danubiennes, este 
concludent (II, p. 234--241). 

In privinţa celorlalte cinci articole, e drept că ele reprezintă 
idei care erau ale lui Bălcescu, dar nu numai ale lui. Cel mai 
interesant îmi pare ultimul, Revoluţie și reformă, cu declara- 
ţii de realism politic ca acestea : „In politică nu e poezie, nu e 
religie, nu e sinceritate încă, în politică nu e decât interesul 
pozitiv“. Şi mai jos: „Tot ce nu e prin noi, nu va fi pentru 
noi“. (II, p. 167). Această splendidă formă lapidară arată un 
stilist de rasă, nici unul dintre redactorii cunoscuţi ai ziarului 
afară de Bălcescu n'ar fi fost capabil să scrie așa. Mai adaog 
și expresia luată din cronicari: „amar nouă !“. 

In primul articul, Patria, fraza : „Robul nare patrie, pentru 
că robul n'are nimic“ (II, p. 160), este parafrazarea explica- 
țiilor lui Bălcescu din alte articole despre decăderea politică a 
ţărilor române din pricina robirii ţăranilor. 

In schimb, sunt extrem de sceptic asupra celui de-al doilea 
articol intitulat: „Armia română“ (II, p. 160-162), pe care 
d. Zane îl socoate ca fiind probabil al lui Bălcescu, pentrucă 
„armia“ intra în preocupările lui. E vorba însă de o condam- 
nare a ofiţerilor care încercaseră să răstoarne guvernul provi- 
zoriu şi nu are nici o legătură cu preocupările lui Bălcescu. Ar- 
ticolul este plin de invective foarte violente: „boierii vier- 
muiesc“, cu „faţa lor sinistră şi infamă“ și „cu zâmbetul de 
iudă“. Adunarea lor este un „sabat de demoni, despre care se 
vorbeşte prin balade“. Atitudinea ofiţerilor e o dovadă că „se 
prostituă armele române“, iar acești ofiţeri sunt luaţi din ce 
este „mai mârşav și laş“, niște „vagabonzi venetici“, care au 
ajuns în grad „prin favor, dare de bani, spionări sau mache- 

rism“. Niciodată n'am întâlnit acest stil în opera lui Bălcescu 
Aș fi înclinat să atribui articolul lui Dimitrie Bolintineanu. 
Se știe că poetul era și el redactor responsabil al ziarului Po- 
pulul Suveran. Fraza despre „sabatul de demoni, despre care 
se vorbeşte în balade“, ne indică pe autorul de balade, în care, 
ca şi Mihnea şi Baba, este în adevăr vorba de sabat. 


d) Proclamaţia dela 1848. Sub rubrica Colaborări, adică lu- 
crări la care Bălcescu a colaborat cu alţii, d. Zane trece și 
Proclamaţia dela 1848, cunoscută mai mult sub numele de 
Proclamaţia dela Islaz, după locul unde a fost dată la iveală 
pentru prima oară. D. Zane discută în comentariul dela sfâr- 
şitul volumului al II-lea (p. 270-281), problema paternităţii 
acestei proclamații, atribuite de Ioan Ghica lui N. Bălcescu, 
de Locusteanu lui I. Heliade-Rădulescu. Cu drept cuvânt d. 
Zane face o distincţie între principiile constituţionale stabilite 
de partidul revoluţionar înainte de isbucnirea mișcării, 
principii înglobate în proclamaţie, și între redactarea stilistică 
a proclamaţiei adresate poporului și domnului. Redactarea este 
de sigur a lui Heliade, stilul său se recunoaște ușor, de altfel 
o spune și A. G. Golescu într'o scrisoare către însuși Bălcescu, 
cum arată d. Zane. loan Ghica atribue redactarea lui Băl- 
cescu și în aceasta greșeşte. dc altfel datele prezentate de Ghica 
sânt evident greșite : Bălcescu era pe atunci la Paris. Fixarea 
principiilor este însă o operă de colaborare, ea a eşit desigur 
dintr'o discuţie, ca orice program de partid. La această discu- 
ţie Heliade n'a participat, pentru că, în vremea când se elabora 
programul politic, el nu făcea parte din partidul naţional. Băl- 
cescu cu ideile lui bine fixate şi cu cunoștințele solide de is- 
torie trebue să fie luat o parte precumpănitoare în stabilirea 
acestor principii. Editorul operelor lui Bălcescu relevă în spe- 
cial mărginirea suzeranității Porții pe temeiul : „vechilor tra- 
tate“ ale lui Mircea și Vlad și mai ales împroprietărirea ţă- 
ranilor. 

In legătură cu afirmaţia lui Ion Ghica despre paternitatea 
lui Bălcescu asupra proclamaţiei, în Fevruarie 1848, este și 
data întoarcerii în ţară a acestuia, care nu a avut loc în realitate 
decât în Aprilie (Zane, II, p. 237). Aici trebuia menţionată și 

scrisoarea lui Axente Sever, scrisă la București la 6 Aprilie 
1848, st. v. către Simion Barnuţiu, în care scrie : „Unu teneru 
Bălcescu-red.Mag.Ist.-veni nu de multu dela Paris şi adusă 
mai multe stracte din Revue de Deux Mondes, le împarte pre 
la mai mulţi“ î). Bălcescu venise în ţară aşa dar în primele 
zile ale lui Aprilie sau la sfârșitul lui Martie. 


* 


Să fim recunoscători d-lui G. Zane pentru această ediție 
critică, o operă de muncă cinstită și corectă. Munca editorului 
de texte, aşa de grea şi așa de puţin apreciată, cere spirit cri- 
tic, pătrundere și mai ales răbdare, calităţi azi rare, cu care d. 
Zane ne-a dăruit un Bălcescu întreg, de care aveam aşa de 
mult nevoe. 


P, P, PANAITESCU 


1) Publicată de Silviu Dragomir, Corespondența dascălilor ardeleni în 
4848, în omagiu lui I. Bianu, Bucureşti, 1927, p. 164—165. 


ASPECTE LIRICE 


1. T. Maiorescu: Gedichte, 1855—1878. Herausgegeben mit einem Vor- 
wort von I. E. Torouţiu, Korresp. Mitglied der Rumänischen Akademie, 
„Bucovina“, Bucureşti. 

2, Mihai Codreanu : Statui, Sonete şi Evadări din sonet, Ediţie definitivă, 
îngrijită de autor, Bucureşti, Fundaţia pentru literatură şi artă „Regele 
Carol II“, 1939. 


In şedinţa solemnă, dela 15 Februarie, când s'a sărbătorit la 
Academia Română centenarul nașterii lui Titu Maiorescu, d. 
I. E. Torouţiu a prezentat o interesantă tipăritură: versurile 
marelui critic. Sunt unsprezece poezii, câte au fost păstrate de 
d-na Livia Dymsza, fiica autorului. Ele au fost compuse la rare 
intervale, între vârsta de 15 şi de 38 ani. Așa cum se înfăţi- 
şează, fără continuitate, poeziile lasă la prima vedere impresia 
unei produceri de diletant. In același sens grăeşte cuvântul lui 
Maiorescu, reprodus în prefaţă, dintr'o scrisoare către Emilia 
Humpel, sora lui : „Tu ştii, că din cinci în cinci ani, întreprind 
exerciţii !de călărie pe Pegas“ (originalul în limba germană). 
Această periodicitate e desminţită de datele succesive ale poe- 
ziilor; sau dacă nu e o simplă butadă, vorba se referă la în- 
treruperea verificării, între 1871 (Im unscheinbaren Keim, 
Jassy. 14 September) și 1876, de când datează într'adevăr bu- 
cata trimisă, odată cu scrisoarea. Desigur, în cadrul activităţii 
publicistice a lui Maiorescu, compunerile lirice, cu totul necu- 
noscute până deunăzi, nici nu pot apărea decât ca ale unui di- 
letant. Cine a citit Jnsemnări zilnice a luat însă cunoştinţă, 
măcar nominală, de încercările literare ale adolescentului; poe- 

zii originale, traduceri, proecte de comeilii, ba chiar și de tra- 
gedii (deoarece era un pasionat cititor de literatură şi frecven- 
tator de spectacole dramatice). Așa dar, deşi publicarea dato- 
rită d-lui I. E. Torouţiu ne surprinde plăcut, îndeletnicirea ver- 
sificatoare nu e pentru noi o surpriză. Aflasem, din Insemnări, 
că adolescentul compunea versuri, cu stăruinţă. La 5 Decem- 
vrie ao) începuse o poezie, cu distihul la care se și oprise: 


„Ach ! Auf der Erde weiten Strassen 
Bin ich so einsam und verlassen“. 


Peste 25 zile, își propunea să „prelucreze“ aceeași bucată, să 
desvolte alta, „Weiss der Teufel“, să pregătească poezii de al- 
bum şi să compună un fel de fabulă. In Februarie următor, în 
afară de două versuri epigramatice, îndreptate împotriva unui 
coleg răuvoitor, este vorba chiar de transcrierea tuturor poezi- 
ilor, într'un caet, ca să le „edea mai la lumină“. Se înţelege 
că tânărul autor nu avea pretenţia tipăririi, ci numai dorința 
de a da oarecare circulaţie caetului, printre colegi, la adăpostul 
anonimatului. Numai așa se explică de ce „cartea completă“, 
în manuscris, avea să se intituleze „Poezii de X“. In acel mo- 
ment, precocele poet nu era însă intern la Theresianum; el 
urma la externatul acelei instituţii. S'ar crede că versurile lui 
sunt spontane, ca ale mai oricărui adolescent, care improvi- 
zează, fiindcă are oarecare înlesnire metrică. Spre deosebire de 
conformaţia începătorilor lirici, aceea a lui Titu Maiorescu e 
mai curând cărturărească, adică 'derivată din foarte bogatele 
lui lecturi. Altfel cum am interpreta faptul că foarte tânărul 
poet, după ce şi-a „prescris“ şi „edat“ compunerile, se gânde- 
şte să redacteze şi „comentariile la poeziile sale, ultime“, în 
Mai 1856? Criticul îl însoţeşte aşa dar pe poet, dela primii 
paşi. Departe de a se mulţumi cu vagul unor inspiraţii, îşi pro- 
pune comentarea lor, întâi pentru uzul său, dar mai ales pen- 
tru lămurirea colegilor, de bună seamă. In același moment, co- 
legianul dă lecţii de desemn în familia unui conte, a cărui fiică, 
Olga Coronini-Cronberg, frumoasă şi spirituală, i se pare prea 
năzuroasă, ca să-l atragă. Inainte de a se iăsa sedus, meditato- 

rul își ofensează eleva cu o poezie satirică: „Ich und mein 
Geist“, inspirată desigur Ydupă epistola boleană. După o altă 
însemnare, poezia care a supărat-o pe Olga, ar fi avut titlul 
„Nachtgedanken'“ (dar poate că era subtitlul aceleiași bucăţi). 
Este așa dar, ca mulţi adolescenţi, un spirit independent şi ar- 
țăgos, care nu înţelege „curtea“ fără agresivitate. Puțin socia- 
bil şi în relaţiile şcolare, nu se bucură nici de simpatia colegi- 
lor, pe care îi ţine la depărtare, prin conştiinţa superiorității. 
Curios fenomen însă ! adolescentul își dedică una din poeziile 
primelor începuturi şi cea dintâi, din cele păstrate şi tipărite, 
prietenie. Titlul bucății, Proces de limpezire (Ein Lăuterungs- 
prozess), precum şi conţinutul, 'denotă o pretimpurie maturitate 
spirituală ; accentul de mâhnire ar atinge disperarea, dacă nota 
dominantă n'ar fi interesul auto-analitic, atât de lucid. 

„Totul râde în zadarnică bucurie, / pretutindeni nu văd decât 
plăcere, [dar] la mine niciodată, numai eu sufăr, ! simt durere 
'n pieptul meu. 

Căci ce dureros [este], să simt inima mea febril agitată, 
| dar nimeni, dacă simt, / nu împărtășește vre-odată durerea 
mea, 

Trebue să rabd ? Eu rabd mereu / de când am devenit se- 
rios, | fără a răbda n'aş apăra niciodată / gândul meu, de 
disperare, 

Mereu năzuesc către ţinta / care singură mă mai păstrează ! şi 
rabd doar prea multe / iovituri din partea unei lumi străine. 

Nici nu vreau să mă plâng de aceasta /, [deoarece] îmi satis- 
faca raţiunea. | Insă de ce nu pot oare spune | că mi-am găsit 
un prieten ? 

12 Octomvrie 1855, 


De pe acum, satisfacția intelectuală a examenului interior 
se unește cu conștiința stăpânirii de sine, care refuză să se lase 
robită desnădejdii, 

Dacă totuşi bucata ar părea elementară, aceeaşi temă se înalţa 
nebănuit, cu un an mai târziu (Es schien als sollt es anders sen, 
November 1856). Luând ca reper data, care coincide cu stră- 
mutarea la Theresianum, motivul de inspiraţie nu poate apă- 

rea altul decât regretul stârnit prin despărţirea de un coleg 
dela externat. Fost-a într'adevăr un prieten, în sensul plenar 
al cuvântului, sau numai o încântătoare aparenţă, de care-și 
legase speranţa unei îndepliniri ideale ? A doua ipoteză e mai 
probabilă. Acest camarad, nenumit în Însemnări zilnice, îi 
trezise sentimentul puternic „jumătate adevăr și jumătate apa- 
renţă“, că cineva s'ar putea lega de el în comuniunea platonică 
a fuziunii sufleteşti. 

„O rază a început! să coboare în inima mea, / un germen de 
speranţă [a început] să înlăture îndoiala. | El m'a înălţat de'n- 
dată şi am început, / să mă desfășur lăuntric spre soare; f atot- 
puternic m'a târit apariţia /, după vraja ei a trebuit să mă 
modelez. 

„Cercul vorbirii, la început neînsemnat, | se limpezea mereu 
msi mult, i de la meditaţia în doi, ; se linipezea mereu mai 
mult, în contemplarea omenirii. / Atunci se naște în germe- 
nul meu năzuinţa, / el întinde frunzele desfășurării, | pătrunaz 
înlăuntrul vieţii mele de gândire, / se face pom și eu pepini- 
era lui. 

Sedus acum de verdeaţa frunzelor lui, / îmi creai chipul 
unui asemenea cuplu, / care ar fi totuși numai unul, menit / să 
aspire mereu spre înălțime, grav în faţa vieţii şi liber, / să 
surghiunească din miezul lui lucrul de rând / să se privească må- 
nat doar de simţire, / format în datină nobilă pentru viaţa din 
afară | [menit] să dăinuiască în lăuntru prin armonie“. 

Despărțirea i-a năruit acest vis prea frumos. „Pentru mine, 
-~ încheie aspirantul la acest înalt ideal moral,—prietenia a rä- 
mas ca mai nainte un nume, un cuvânt, numai de auzit, dar 
neincorporabil“. 

Poezia e de o mare frumuseţe etică și poate cea mai potrivită 
ca să ne dea măsura posibilităţilor lirice ale lui Titu Maiore- 
scu, în momentul crucial când intră la Theresianum. Inspira- 
ţia e pură și avântată, suflul se susţine prin cadența largă a 
perioadei, care cuprinde nu o dată strofa întreagă, de opt ver. 
suri decasilabice și endecasilabice. 

Sentimentul de singurătate răzbate ulterior, în Însemnări zil- 

nice, ca un motiv dominant. Acest moment sufletesc coincide 
însă cu părăsirea poeziei, sau chiar cu inaptitudinea de a mai 
compune versuri, determinată și de preocupări intelectuale in- 
tense. In acest sens e foarte semnificativ un pasaj de jurnal, 
din examenul de conştiinţă dela 31 Decemvrie 1857. „De când 
am ajuns să fiu pregătit în mod serios din punct de vedere 
ştiinţific, nu-mi mai reuşeşte nici o rimă ; pe de o parte, sunt 
bucuros că a încetat această ocupaţie neserioasă ; pe de altă 
parte şi din cauza asta devin din zi în zi mai rece, pentru cei 
mai mulți din jurul meu mai indiferent“. 

Totuşi, singura poezie, rămasă din ajunul examenului de 
maturitate, cu data Martie 1858, exprimă aceeași stare de soli- 
tudine morală şi regretul neputinţii de a avea un prieten. 

„Zăpada zace deasă, | ploaia, picură în jos / soarele se reîn- 
toarce : | nu mai găsește zăpada. 

Mie-mi rămâne durerea înăbușită, / lacrima nu poate iz- 
vorî, | voioşia nu mă poate însenina, / durerea înăbușită rä- 
mâne. 

Unde e o lumină mai înaltă? / Câtă vreme să mai năzu- 
esc ? | Ce mai pot trăi (erleben) ? Nu există lumea cealaltă. 

Și lumea aceasta, atât de înăbușitoare ! / Strălucirea ei de- 
şartă mă apasă ; / niciodată nu găsesc într'însa / prietenul, o 
simţire comună. 


(Friihlingsanfung) 


Aceleaşi sentimente înnăbușşitoare se regăsesc în Însemnări 
zilnice, din Iunie, cu un patetism mai pronunţat. O convorbire 
de o oră, cu unul din colegi, după examenul 'de maturitate, îi 
smulge lacrimi. „După atâtea luni de zile, o emoție peste mä- 
sură !de puternică. — Va să zică, n'am murit de tot : dar oame- 
nii, oamenii care-mi sunt aproape! — Soru-mea mă numește 
un rece realist, un sistematic. Eu rece şi realist ?! O, Doamne, 
Doamne — de ce nu exiști ?... Prietenie, ești așa de inaccesi- 
bilă ? Uite că plânseiu. Nu e adevărată nenorocirea; complect 
nenorociţi nu putem deveni. Lacrămile pot înarma pe om cu o 
aşa de înălţătoare și înduioşătoare răbdare, încât aceasta alină 
toate. Ca acum.“ 

Dar emoţionantele rânduri, scrise cu prilejul explicaţiei cu 
sora lui ! „In sfârşit, în sfârşit! A fost o seară dumnezeiască. 
Ne-am lămurit în sfârșit deplin, cu Emilia. Eu am plâns mult, 
ea şi mai mult. Erau încă lucruri nelămurite între noi; ‘gle 
toate am vorbit. — 'Trebue să fi fost o fiinţă foarte nenorocită; 
ca fată mică... plângea adesea din cauza asta şi nu se destăi- 
nuia nimănui. Și cui oare? — Mie — eram prea tânăr, prea 
copilăros, prea egoist. — Dar prin câte n'am trecut și eu !... de- 
venit un bisericos, un om care se teme într'una de moarte, în 
timpul holerei, până la extrem ; apoi un ateist grosolan ; abia 
acum leapăd încetul cu încetul totul, — abia acum, cu toată 
punerea în joc a minţei și a voinţei. Puteam noi oare mai îna- 
inte să ne lămurim așa de deplin? Acum însă ne-am lămurit 
cu totul, cu totul (subliniat în original). — Și mai ales când 
i-am spus (şi așa este într'adevăr), că numai dânsa şi Löhner 
(un coleg cu o clasă în urmă, despre care scrie în altă parte: 
„Löhner mă iubește, dar mă cunoaşte prea puţin“) mă mai ţin 
în viață!“ 

Titu Maiorescu a străbătut, așa dar, în tot timpul adolescen- 
tei, o criză morală, în cursul căreia cultivarea inteligenţei şi 
sentimentul propriei superiorități au stat în cumpănă cu sufe- 
rința de a se simţi singur și nefericit, fără prieten. Nici o altă 
perioadă nu ne deschide o privire mai revelatoare asupra ca- 
pacităţii lui de suferinţă. Descoperim, în Însemnări zilnice, un 
alt Maiorescu, aproape complet format, la vârsta când îndeob- 
şte nici nu poate fi încă vorba de personalitate ; voluntar, dârz, 
ambițios, disciplinat, muncitor, productiv, dar şi de o sensibi- 
litate fremătătoare, dornică de căldura afecțiunii, zdruncinată 
când se crede neînţeleasă şi cu o pronunţată propensiune către 
sinucidere (notă comună și Emiliei). Ar fi exagerat să-i atri- 
buim o structură masochistă; în timpul crizei de creştere, com- 
placerea în suferinţă caracterizează numeroşi adolescenţi. Este 
însă curios că acest climat moral, dolorist, stărue la Titu Ma- 
iorescu și curând după căsătorie. Nu avea însă decât 21 ani! 
Colorantul sufletesc al adolescenţei nu dispăruse încă. Aceasta 
e semnificaţia catrenului, din Noembrie 1861. 

„Am cucerit iubirea, | am încă pe sora [mea], ! prietenia 
mi-a izbutit, / durerea rămâne însă !“ 

De unde se vede că suferinţa poate fi o condiţie sufletească 
necontingentă și compatibilă cu toate împlinirile actuale. 

Jurnalul, cu lacunele lui cronologice, nu ne spune când sa 
produs întâlnirea tânărului gânditor cu filozofia schopenhaue.- 
riană. O poezie pare a răspunde la această întrebare. Intr'o 
compunere din Mai 1862, găsim speculată opoziţia dintre eu 
și specie. Ea lămureşte „vechea neplăcere (Unbehagen) faţă de 
acest univers bătrân“ și originea nefericirii metafizice. 

„+. Tu nu ești un mădular al Unităţii eterne. / Nu eşti veriga 
nici unui lanţ, / tu cești o aparenţă trecătoare, / un obiect acci- 
dental însufleţit. 

Şi astfel te cuprinde oboseala, / te recunoști ca un prisos. / 

Ție îţi stă eul la inimă, | vraja de aur a vieţii, / isvorul bu- 
<uriilor şi al durerilor, / nu visul cenușiu al speciei !“ 


(Warum, mein Mädchen, soll ich klagen). 


Nu lipsește decât o precizare, ca să avem certitudinea că e 
vorba de gândirea lui Schopenhauer, şi anume cheia metafizicii 
iubirii : oamenii sunt atnăgiţi de iubire, în folosul perpetuării 
speciei. 

Poezia cu titlul schopenhauerian, Metaphysik der Liebe, e o 
adevărată iniţiere în filosofia respectivă. Ea se desfășoară în 
versuri sprintene, ca un monolog ușor doctoral, dar plin de duh, 
debitat înaintea unor doamne şi domni, ascultători. După o ex- 
punerc prin metoda eliminării, încheierea e următoarea : 

„De aci vezi, că iubirea este | o legătură primordială, / prin 
care prezentul cu trecutul / lucrează mână 'n mână. 

E în zadar, să te fereşti, | Natura își păstrează dreptul : indi- 
vidul e jertfit / speciei eterne“. 

(Socola la Iași, 29 Aug./10 Sept. 1863, — în text 22 Au- 
gust, etc.). 

Tonul şăgalnic, lexicul pe alocuri argotic și neologismele ga- 
lice denotă familiaritatea cu lirica şi procedeele ironiei hei- 
niene. 

Așa dar, una din laturile filosofiei schopenhaueriene se dă la 
iveală de acum înainte, în mai rarele produceri lirice ale lut 
Maiorescu. 

Care e însă concepţia lui despre poezie? Este o întrebare, 
ce nu poate fi ocolită. Despre geneza și esenţa poeziei, tratea- 
ză bucata cu titlul Was hat das Unglück für Gewalt, din ace- 
lași an. 

Poezia ia naștere, după autor, prin suferinţă, şi este limba- 
jul simţirii. In timp ce fericirea egoistă închide pe individ în 
sine, mărginindu-l, nefericirea îl dilatează și „îl silește să fie 
solidar“, 

O altă preocupare a gânditorului este problema naturii ome- 
nești. Este ea oare un pfosus, determinat de condiţiile exteri- 
oare sau rezultatul unei alcătuiri libere, cu legile ei proprii ? 
Răspunsul maiorescian nu putea fi decât individualist. El a- 
seamănă ființa singulară (dein einzig Wesen), cu trandafirul, 
care dormitează „în germenul mărunt“, „până ce timpul îl tre- 
zeşte la splendoarea vieţii“ (Iași, 14 Septembrie 1871). 

Ultimul sector al poeziilor este erotic. In „Visul vieţii“ (Le- 
benstraum) e exprimată esenţa mutabilă a clipei, în care nu ne 
mai recunoaștem, după ce a trecut. Poezia e poate cea mai fru- 
moasă, din culegere. După portretul moral al iubitei, urmează 
extazul revederii care transformă făpturile în aparenţă pură. 


Als ich dich wieder sah, war 's klar : 
Das Höchste, was uns je beschieden, 
Mir bot es deine Liee dar. 

Der regste Geist, des Herzens Frieden, 
Der Sinne endlose Begier 

War wunderbar vereint in dir. 


Und weisst 'du, wie uns da geschah ? 

Als hätt cin Traum uns überkommen, 
Rückt in die Ferne, was uns nah, 

Das Jetzt war mit dem Einst verschwommen 
Und in des Lebens Allgewalt 

Wob sich des Todes Ungestalt. 

Da blicktest du verklărt zu mir: 

ích war nicht ich, du warst nicht du, 
Der Menschheit Pole waren wir, 
Die sich berührt zu ew'ger Ruh. 
Und plötzlich wurde unser Sein 

Zu reinem, wesenlosen Schein. 


Das ist des Lebens letztes Wort ! 

Die Gegenwart ist schon vergangen, 
Der Strom der Zeit reisst eilend fort, 
“Und wir am Ufer stehn und bangen, 
Bis wir das Eine ganz verstanden. 
Was je vergeht, ha nie bestanden. 


Portretul introductiv nu lasă îndoială asupra inspiratoarei. 
„Spiritul cel mai vioi, pacea inimii, dorinţa nesfârşită a sim- 
ţurilor, erau minunat îmbinate în tine“. Dacă adăogăm și oferta 
spontană a iubirii, amănuntul nu o poate designa decât pe Mite 
Kremnitz, cunoscută în adevăratul ei caracter și rol, după In- 
semnări zilnice. Aceleiaşi îi este desigur dedicată poezia cea ma; 
lirică din mănunchiul cunoscut, Am Ufer der Donau, în care 
elementele cosmice sau graţioase, ale naturii contemplate, îl 
chiamă către dânsa, unanim. „Şi, după cum vântul umflă vån- 
trele, i în luntrea micà dinainte-mi, | aşa izvorăşie inima mea 
către tine“. Datarea şi localitatea ni se par însă greşite. Trecem 
peste mai mica eroare a sincronizării stilului iulian cu gregro- 
rian : 20 lulie/2 August 1876, în loc de 20/1. Localitatea nu 
poate fi Galaţi, deoarece Maiorescu, demisionar din postul de 
agent diplomatic, plecase de la Berlin la 18/30 Iulie şi a sosit 
la Bucureşti la 21 lulie/2 August, după cum se vede din /n- 
semnări zilnice. 

Ultima poezie, de asemenea erotică, Antwort (Bucureşti, 5:15 
Iulie 1878), nu trebue pusă în ciclul Mitei, pentru că autorul, 
despărţit de soţia lui, avea să plece chiar cu Mite, (despre carc 
e vorba în scrisoare) Baby (copilul) şi îngrijitoarea ei, întro 
călătorie de vară. Intr'adevăr, citim în Studii şi documente, V!, 

Junimea, publicate de d. I. E. 'Torouţiu, o foarte pasionată scri- 
soare, adresată unei femei neidentificate și datată cu 2 zile 
înainte de compunerea poeziei. Poezia a fost compusă ca să răs- 
pundă scrupulului, prin argumentul veșnicei deosebiri și schim- 
bări, în ordinea vieţii. Cu tot scopul ei indirect, bucata are un 
final grav, ridicându-se la privirea unei legi generale a exis 
tenței: 

„Acum te îngrozeşte goana lucrurilor, / fioros te cuprinde 
strângerea de inimă, tu doreşti un punct fix, / cauţi să opreșii 
roata timpului. 

Dar această oprire e numai una singură, / doar una te mântue 
de teamă şi primejdie, / doar una e statornică în viaţa în: 
treagă, | şi aceasta singură e moartea“. 

Am ajuns, la capătul prea scurtei culegeri, să privim natura 
poeziei lui Maiorescu. Este, după cum înseamnă şi editorul ei, 
în prefaţă, o lirică de gândire. Caracterul dominant al poeziei 
filozofice este abstracţia, cu corolarul ei negativ, arițlitatea. Nu 
ne propunem nici să desfundăm uși deschise, relevând lipsurile 
fundamentale ale acestui gen de poezie, și nici întreprinderea 
paradoxală, a reabilitării lui. Când un poet părăsește substanţa 
nutritivă, a concretului plastic, ca să expună idei generale, de- 
sigur că se rătăceşte. Mai interesantă ni se pare situaţia in- 
versă, a gânditorului care caută să dea expresie ideilor iui și 
sentimentelor, împletite organic cu idei. În această situaţie se 
află Maoirescu, prevăzut cu întinse lecturi lirice în limba ger- 
mană și dotat desigur cu mânuirea ușoară a versului. Fără să 
realizeze sinteza așa de rară şi întâmplătoare, între idee și 
haina ei plastică, poetul ocazional reuşeşte să găsească tonul 
înalt al gândirii, care este noblețea acestui gen ingrat. Desigur, 
abstracţia continuă, prea rar presărată cu figuraţie poetică, o- 
boseşte, — și poeziile lui Maiorescu nu înfrâng obstacolul prea 
cunoscut astăzi: ca însă, din acest auster exerciţiu, să se des- 
prindă uneori sunetul grav al emoţiei intelectuale, este conside- 
rabil. 'Tălmăcirile noastre literale, desigur nu redau mulţuriitor 
înaltul climat intelectual și moral din Gedichte. Cum elegania 
tipăritură nu se găsește în comerţ, amatorii acestor versuri vor 

avea prilejul să ia cunoştinţă de conţinutul ei, când va apărea 
numărul din Convorbiri literare, consacrat lui Titu Maiorescu. 
Rândurile noastre n'au pornit decât din dorinţa de a deştepta 
oarecare interes pentru versurile, care, pe lângă valoarea docu- 
mentară, sunt adesea învestite cu un prestigiu înalt, de pură 
zonă intelectuală. Atât cât ne-a rămas din mai bogata produ- 
cere, ne stârnește regretul pentru pierderea caetului de verstii 
al adolescentului atât de înzestrat din Es schien als solit es an- 
ders sein, — dar mai ales pentru faptul că gânditorul nu a în- 
cercat versul filosofic în limba maternă, căreia i-a lăsat proză 
măiastră. 
* 


D. Mihai Codreanu are o reputaţie stabilită. de sonetist im- 
pecabil. In această formulă portativă, de altfel justă, se închid 
și limitele unui poet de structură formală. In Statui, Cântecul 
deșertăciunii şi Turnul de fildeş, se manifestă adeseori atitu- 
dini lirice, dar nu se revelează o substanţă lirică. Așa dar su- 
biectivismul nu lipseşte acestui parnasian, crescut în cultul lui 
Heredia; el constă în afirmări de sine şi în manifeste de artă, 
în enunţări de credinţe filozofice şi de disperări metafizice ; 
acestea toate sunt semnele unui temperament romantic, căruia 
nu i-au lipsit 'decât marile pasiuni şi suflul larg, corespunză- 
tor. Dacă într'adevăr, cum citim în poema liminară din Statui, 
poetul ar fi închis într'însul un „visător haotic“, acesta nu s'ar 
fi exprimat în „limbă de sonete“, nu și-ar fi ales constrânge- 
rea formală ca să fixeze nefixabilul însuși, adică demersurile 
spontane ale visului. Idealul artistic al poetului, sedus de per- 
fecţiune, după încercări de tinereţe, nediferenţiate, s'a orientat 
în ordinea formală. Cine nu-și amintește de terțetul ultim, din 
acelaşi sonet ? 


Statui aş vrea sonetele-i să fie, 
Că nu le-a scris cu pana pe hârtie, 
Ci le-a sculptat în marmoră cu dalta. 


(Cântărețul meu). 


170 REVISTA FUNDAŢIILOR REGALE 


Cu toată limpezimea acestui deziderat, surprindem în terțetul 
precedent, afirmaţia că aceeași poezie sar distinge prin muzi- 
calitate. 


El pune’n vers o muzică mai lină 
Ca de zefir când printre flori salină, 
Smulgând petale una după alta. 


Este interesant de constatat, că dezideratul plastic, sculptu- 
ral, este mai conform realizărilor artistice ale poetului, decât 
afirmarea încrezătoare, a muzicalităţii. Poezia d-lui Mihai Co- 
dreanu ţine așa dar mai mult de domeniul plastic, decât de a- 
cela muzical. Prin desenul precis al versului, ne evocă ma: 
curând forme conturate, decât substanţa fluidă a cântecului. 
Este însă adevărat că idealul complet al autorului constitue 
dorinţa unei sinteze de natură muzicală și plastică. In serviciul 
celui dintâi termen al sintezei, au fost convocate epitetele so- 
nore, trâmbițătoare. Poetul le-a găsit mai ales în vocabularul 
neologistic, care era o raritate, în primul deceniu al secolului 
nostru. Cuvinte ca etern, suprem, mister, splendoare, fantomă, 
superb, sarcasm, înainte de a sc uza prin întrebuințare abuzivă, 
au putut avea oarecare sugestivitate muzicală. In caracterul 
lor abstract, trebuia să se prevadă principiul piericiunii, care 
le pândea. Este de remarcat totodată, preferința autorului pen- 
tru cpitetele sonore, îndeoscbi pentru cele terminate în -ic: 
haotic, hipnotic, mistic, ritmic, fantastic, feeric, himeric, demo- 
nic, şi a. m. d. Într'atât a suferit de prestigiul acestei desinenţe, 
încât a încercat să ticluiască prin analogie, altele neisbutite ca 
(sirenicu-i suspin, Omoritoarea) şi misteric (terțet isteric, Pă- 
catul şi deşert ?nistetic, Umbrei mele). 

Intreg acest aparat de sonorități, după ce și-a sleit suc- 
cesul de noutate, datează. Alături de acest adjectivalism, se 
mai întâlnește predilecţia scriitorului pentru substantivele abs- 
tracte, din domeniul cultural, care merge împotriva finalității 
lor practice, de a sugera nesfârşitul : realitate-vanitate, eterni- 
tate- umanitate, deliciu-viciu, apostrof- filosof, Tăria-Ueşni- 

cia, Poezia- măestria, Natură-măsură, etc. Aceste cuvinte, che- 
mate să rimeze, pe lângă că dau rime lipsite de elementul sur- 
prindere, când nu sunt sărace, se vădesc ori și cum antipoe- 
tice. Alegerea lor denotă desigur întreprinderea mai adesea 
iluzorie, de a anexa lirismului, domeniul gândirii abstracte. De 
aceea, vom zăbovi, în marginea sonetelor, care conţin indicaţii 
asupra definirii de sine, a poetului. In ipostaza de „cântăreţ 
de mistice sonete“, am identificat un îndoit ideal de artă, mu- 
zicală și plastică totodată. Ce conţine însă misticismul autoru- 
lui, ne-ar rămâne nelămurit, dacă nu i-am cunoaşte sensul, al 
filosofării, fără atingerea limanului credinţii sau măcar al cer- 
titudinii. Produs al sfârșitului de veac positivist, d. Mihai Co- 
dreanu este un materialist agnostician, în posesia rezultatelor 
negative ale cunoaşterii, rezumate în faimosul: ignorabimus. 
Disperarea din întinsele poeme filosofice, cu care a debutat, în 
Diafane (1901), e rodul setei de cunoaștere, nesatisfăcută. Eco- 
uri ale aceluiași spirit se întâlnesc și în producţia maturității. 
I-a rămas totuşi, poetului, credinţa în prestigiul ideii și, ca un 
coral liric, convingerea că ideea nu poate lipsi din substanța 
unei poezii. Acestei poziţii lirice îi răspunde sonetul de ironică 
apologie a prostiei. 


Prostie, sevă binefăcătoare, 
Generatoarea lumii, te salut! 

Tu faci iluzia să crească 'n lut, 
lar lutului dai fierberi creatoare. 


Inteligența ta strălucitoare , 
Tronează 'n nepătrunsul Absolut. 
Şi din cenușa clipei ce-a trecut, 
Renaşti în spuma clipei viitoare. 


Ingenuă naivă, peste tot 
Insinuându-ţi zâmbetul despot, 
Sărbătorești cu brio poezia. 

De-aceea înțeleptul cititor, 
Din versuri isgonind filosofia, 
Vrea să-l adormi cu ritmul tău ușor. 


(Apologie, Turnul de fildeş) 


Cu toate că întreaga poezie a d-lui Mihai Codreanu e pă- 
trunsă de ambiția problematicei destinului, cu o atitudine scep- 
tică până la nihilism, nu întâlnim recomandarea expresă a lh- 
ricei de gândire. Isvorul poeziei, după eresul romantic, rămâne 
suferinţa. 


Precum David din ropot de suspine 
Și-a făurit cântările senine, 
Tu fă din plânsul tău literatură. 


Sonetul din care am extras terțina începe însă cu recoman- 
darea parnasiană : 


Taci, nu striga, Revolta mea. Pe liră 
Nu vreau stridența gemetelor tale. 
Îţi strânge 'n frâu nemărginita jale, 
Răbdând arsura ei ca o martiră. 


A face din plâns literatură, nu echivalează cu confesiunea 
suferințelor, ci cu sublimarea lor într'un formalism ornamental: 


Din orice frământări te sguduiră, 
Să-ţi împletești covoare de petale... 
(Sonetistul) 


Gândul se precizează în definirea propriului lirism : 


Lirismul meu e stăpânit și rece. 
(Poem liric) 


Experienţa durerii trebue să se resoarbă înir'o transpunere 
muzicală, înșelătoare. 

Nu te 'ngruzi, poete, de durere 

Și nu fugi de dânsa niciodată: 
Ea face poezia mai curată 

Şi-i !dă o mai statornică putere. 


Tu n'ai avea în vers o adiere 
Atât de caldă și de parfumată, 
De n'ar veni din zarea 'ndepărtată 
Pe-a suferinţei rază de mistere. 


In piept suspinele când se frământă, 
Pe liră dulce, tot mai dulce cântă... 
Şi 'n melodii durerea-şi ia fiinţă... 


lar gemetele-s armonii pe strune, — 
Căci poezia doarme 'n suferinţă, 
Cum doarme diamantul în cărbune. 


(Cum doarme diamantul, Statui) 


Această recomandare teoretică se însoțește cu mărturia pro- 
cedării personale, a autorului. 


“Căci am înfrânt a voastră 'nsângerare ; 
o 7 

Iar dacam plâns și eu ca fiecare 

Pe lumea asta plină de suspine, 


N'am vrut să gem în jalnice cuplete, 
Ci vrut-am să rămână după mine 
O rece armonie de sonete. 
“(Flori de seră, Statui) 


Din toate aceste citate, se învederează limpede un ideal ro- 
mantic, filtrat printr'o disciplină parnasiană. Ce este turnul de 
fildeş, care i-a împrumutat autorului titlul unei culegeri, de- 
cât o atitudine individualistă, de provenienţă romantică, dar 
practicată cu mai multă consecvență de generaţia ulterioară, 
parnasiană ? Ea imprimă sonetistului iluzia în „pătimașa sa na- 
tură“ (Spre Domnul, Statui) şi mai în genere credinţa bova- 

rică într'un dualism interesant, ai cărui termeni antinomici ar 
fi temperamentul și disciplina. În realitate, poetul de „cloco- 
titoare lavă“ Fratelui meu cititor, Statui) esie prin natura li- 
rismului său un spontan, nesupus disciplinei artistice, sau care 
găseşte modul de expresie, adecvat vulcanismului său structu- 
ral. Un Walt Whitman sau un Verhaeren, întradevăr poeţi 
de erupție elementară, nu stau să-și comprime volumul „lavei 
clocotitoare“, în sonete, sau să dea expresie indirectă și minoră, 
mesajului lor. 


Sonetul d-lui Mihai Codreanu este puţin apt să capteze su- 
ferinţe de ordin vital sau metafizic, sublimate. Prin însăși vir- 
tuozitatea sa formală, dă în vileag preocuparea permanentă 
a autorului, de a realiza perfecțiunea în limitele propuse. O a- 
semenea artă implică de asemenea indiferentismul faţă de mo- 
tivele poetice şi precumpănirea inteligenţei artistice. Primatul 
meșteșugului se vădeşte şi din plasticitatea scriitorului, care ri- 
valizează involuntar, cu unii autori prea statornic frecventaţi. 
Astfel Pajul Cupidon, eminescian, se prelungeşte în Cupidon, 
una din inspiraţiile d-lui Mihai Codreanu, din tinereţea, când 
primul volum era dedicat „memoriei neîntrecutului maestru al 
literaturei românești, Mihail Eminescu“. In Cântec de Chef 
(Cântecul deşertăciunii), surprindem cadenţa coşbuciană şi 
chiar nota de umor a baladistului ardelean. „Visul“ amintește 
de „urîtul'* baudelairian, în Scorpia (ciudat lucru, obsesia lui 
Baudelaire e mai accentuată decât reminiscențele din Heradia, 
modelul mărturisit !). 

Galanteria erotică, deşi indică familaritatea cu o întreagă 
filicră de pocţi francezi, este aspectul cel mai natural din ava- 
tarele d-lui Mihai Codreanu. lată bunăoară, cum versul mai 
sus citat, de o atât de semeaţă atitudine, preludează totuși unei 
nspiraţii curtenitoare. 


Lirismul mei e stăpânit şi rece : 
Nici un surâs măcar nu vă cerşeşte... 
Şi-adeseori în drum de vă'ntâlnește, 
Nepăsător pe-alăturea vă trece. 

Dar tot ce'n mine-atuncea se petrece, 
Pe voi, frumoaso, vă sărbătoreşte ; 
lar dacă ochiul meu nu vă privește, 
E că se teme 'n jos să nu se plece. 


Lirismul meu pe suflet stă să-mi cadă 
Cu sclipituri sălbatice de spadă, 
Prezenţa voastră când îl fascinează... 


lar de-ați trecut.. cu fruntea abătută, 
Intr'un sonet umil îngenunchiază 
Şi urma voastră, doamnă, v'o sărută. 


S'a mai exprimat vre-odată, în literatura noastră, cu o ase- 
menea perfecţiune, stilul madrigalesc al marelui veac? Cre- 
dem că nu. Nici chiar mândrul Alceste n'ar fi găsit ceva de 
obiectat acestui sonet. 

Dela madrigal (vezi şi Quasi una fantasia, Cântecul deșertă- 
ciunii), trecerea la serenadă se face fără efort. D. Mihai Co- 
dreanu excelează și în acest gen, adaptându-i sonetul : 


Când crinii îşi deschid în primăvară 
Petalele mai albe ca zăpada, 
V'aduceţi oare-aminte serenada 

Pe care v'am cântat-o 'ntâia oară! 


Suspinele din tainica vioară 

Sburau înspre fereastră cu grămada 

Și 'n cadrul geamului plângtati, în prada 
Acordurilor ce vă 'nfiorară 


Era o noapte de sonete plină 
Şi le prindem cu farmec de surdină 
Pe-a strunelor uşoară mlădiere... 


Dar au pierit duioasele cuplete, 
Şi-au stâns misterioasa adiere 
In noaptea ceea plină de sonete. 


(Noaptea sonetelor, Statui). 

Se poate vorbi fără sfială despre trubadurul care zace în so- 
netist. Este un cântăreţ mai vechi decât evul romantic şi care î 
supraviețuiește, cu un farmec real, deși desuet. O asemenea 
poezie de album este „Unei violoniste“, din Cântecul Deşertă- 
ciunii, 

A fost un trubadur odinioară 

Ce s'a 'ndrăgit de-o castelană ; dar 
Inchisă 'n turnul ei de fildeş rar, 
Frumoasa lui zăcea ca o comoară. 


Atuncea şi-a 'ntrupat într'o vioară 
Intregul sufletului său amar— 
Și l-a trimis iubitei sale 'n dar 
Lăsându-se de dragul ei să moară. 


Te-ascult cântând un tainic menuet... 
Şi-mi pare că fantasticul poet 
Şi-a 'ncredinţat! vioarei tale rana ; 


Te-ascult cântând cu gândul în trecut 
Și-mi pare că suspină castelana 
De dorul trubadurului pierdut. 


Trubadurul revine, ca o obsesie verbală, în Solie nouă şi 
Scrisoarea către Ly (amândouă din Cântecul deșertăciunii], 
revelând subconştiența consubstanţialitate. Cântărețul de ro- 
mante e de aceeași bună calitate, în marginile unui gen as- 
tăzi socotit neliterar, 


Vrai tu să ne 'ntâlnim disară, spune... 
Să stăm la gura sobei singurei, 

Cu mâna mea 'ntr'a ta, iar ochii mei 
Din ochii tăi comori de vis sadune ? 


Iti voi desprinde 'n ondulaţii bune 
Mătasa pletelor Ye funigei 

Şi peste umere, parfumul ei 

In bucle mari de umbră ţi-l voi pune. 

Apoi, sub raza din privirea ta, 
Tristeţa frunții mele voi lăsa 
Să-și limpezească 'ntunecaţii nouri. 


Şi 'n toamna neagră, roz buchet de Mai 
Voi împleti din sufleteşti ecouri... 
— Să ne 'ntâlnim disară, spune, vrai ? 


(În toamna târzie, Cântecul deşertăciunii) 


Provincialismele moldovenești, distonante în poeziile cu am- 
biții filosofice, adaogă sunetul lor vechi, spre a reconstitui în- 
treagă atmosfera de epocă a romanțe. Sar spune că vetusta- 
tea e însuși climatul cântecului romanţios, al serenadei și al 
madrigalului. Altminteri, stăruința unor forme Jexicale ca a 
stânge, smult (eminescian), sălbătăcie, mâni (mâine), voace, 
zmăul, iesă (plural), ietac, jăle, faţarnic, calare, şi ortografice 
ca scrășnet, pănă, bărău, etc., nu se justifică esteticeşte, 

Un alt sector, în care autorul se realizează, e domeniul 
umorului : gluma, ironia, sarcasmul, până în pragul crispării 
tragice. Tonul solemn, al meditaţiei f;losofice, îi reuşeşte mai 
puţin, cu tot concursul majusculelor şi al punctelor de suspen- 
sie. Din bucăţile închinate deșertăciunii universale, reținem 
însă comentariul motivului heraclitian, panta rei. 


Curg ape, curg... şi'n drumul către mări 
Işi plâng pe' lună trista lor poveste: 
„Scrum, tot ; alţi zei, alţi oameni, alte ţări. 


Din tot ce-a fost, nimica nu mai este; 
Alţi zei, alţi oameni, alte ţări ; tot, scrum... 
Şi-aşa vor fi și vremurile-aceste“. 


Şin ?n valuri stele picură pe drum 
Şi trista lor poveste-și plâng pe lună: 
„In Cer, ca pe Pământ, sunt toate fum“. 


„Și cu neant, neantul se'ncunung... 


Şi orice răsărit își are-amurg... 
Şi glasul undelor litanic sună... 


12 

Şin ‘drumul către mări, curg ape, curg... 


Sensul minor al artei sale i se destăinuește poetului formai. 
în caracterul decorativ al viziunei sale, precum şi în iluzia ma- 
rilor pasiuni : 


Văd curcubee 'n pene de păun 
Şi uragan în șubredă furtună. 


(Poetul, Turnul de fildeş) 
Nu se cuvine să încheiem, fără a releva credinţa în frumos 
şi conștiința artistică, cei doi pilaștri ai poeziei d-lui Mihai 


Codreanu, care conferă prestigiu, fizionomiei sale literare. 


ȘERBAN CIOCULESCU 


CRONICI 

In ballul unui minister, după priviri de recunoaştere, un 
domn de vreo șaizeci de ani, veni spre mine cu prietenie. 

— Ce mai faci? 

Il privii lung, îl măsurai ; figura i se desprindea parcă din 
ceţe îndepărtate, fără să pot pune totuşi un nume pe ea, nici 
stabili un punct de orientare. 

— Bine. Şi dumneata ? răspunsei şovăitor, la întâmplare. 

— Tot bine. 

— Cum a trecut vremea, și cât ne-am schimbat, de când nu 
ne-am mai văzut, suspină el din nou, ca şi cum ar fi voit să 
scormonească în cenușa stinsă a amintirii mele. 

Trece vreme şi ne schimbăm, ce e drept, şi noi cu ea, mă 
gândii eu încurcat, dar nici chiar așa de repede, şi cu o ac- 
țiune de descompunere atât de mare, încât să nu ne mai re- 
cunoaștem după un număr de ani, căci îmi era cu neputinţă 
să-mi amintesc de domnul cu atenţii prietenești. Mi-ar fi fost 
lesne să înădesc un crâmpei de conversaţie vagă. Mar fi în- 
trebat desigur ce mai scriu şi i-aş fi dat la întâmplare, un 
titlu de carte ; situaţia s'ar fi rezolvat cel mult cu un echivoc. 
Pusei totuși ochelarii și-l privii mai stăruitor... nu, nu-mi adu- 
ceam aminte. Din necazul de a vedea cum imaginile trecutului 
se suprapun şi se confundă unele cu altele fără a reuşi să o 
desprind pe cea necesară, din sentimentul de a fi ajuns o 
bibliotecă fără catalog şi bibliotecar, pierdui supravegherea 
de sine şi-l întrebai deci brutal : 

— Mă rog, dar d-voastră cine sunteţi ? 

Tavanul hallului nu s'a prăbușit, dar eu îmi mușcai limba cu 
vehemenţă. Prea târziu : greşeala se mistuise ; îmi împlânta- 
sem pumnalul în pieptul unui nevinovat, ce mi se arătase atât 
de prietenos. Domnul era decanul unei facultăţi din provincie ; 
nu-l cunoscusem personal niciodată, dar ne întâlniserăm uneori 
acum vreo treizeci de ani în cafenelele Bucureștilor, schim- 

baserăm înainte de război, un ziar românesc într'o cafenea 
din Viena, unde era pe atunci atașat comercial, ne încrucișa- 
serăm chiar cu vagi aere de recunoaștere acum vreo zece ani 
în hallul aceluiași minişter — şi iată că chipul se ştersese din 
amintire tocmai când se hotărîse să facă primul pas de apro- 
piere. Jignit, probabil, de întrebarea mea fără rost, lovit poate 
ca de o minge de tenis sărită peste plasă, el se înţepeni într'o 
atitudine preocupată, absentă, brusc grăbită. 

— 'Trebue să plec, sunt așteptat la alt Minister. Ştii, noi pro- 
vincialii, când venim la Bucureşti, avem multă alergătură. 

Imi întinse mâna moale, indiferent, ca pentru ultima dată. 

— Atunci, bună ziua. 

— Bună ziua. 

Umilit nu mă putui mișca din loc câteva minute. Că nu-mi 
adusesem aminte de chipul lui, — era încă de iertat; „timpul 
schimbă“, vorba lui și apoi hallurile ministerelor se estompează 
într'o penumbră înșelătoare. Ce mă făcuse totuşi să-l întreb 
cum îl chiamă? Cum putusem arăta o lipsă de tact atât de jig- 
nitoare ? Ar fi fost așa de lesne să mă ingrădesc într'o conver- 
sație de generalităţi, din care poate, la urmă, i-aş fi stabilit 
chiar şi identitatea. Micşorat de situaţia, în care-l pusesem, 
îmi lăsai baltă treburile dela Minister și ieşii să mă răcoresc 
pe stradă. 


* 


Din susul bulevardului, se scobora tocmai atunci precaut, 
cercetător, un tânăr rotufei, de vreo treizeci şi cinci de ani, 
bine îmbrăcat, cu un fular alb în jurul gâtului ; se uită la mine, 
şovăitor la început, cu priviri ce pipăe, apoi cu mai multă în- 
cordare, ca la o veche cunoştinţă pierdută de câtva timp din 
vedere. Mă recunoscuse, dar amintirea mi se arătă şi de data 
asta încăpăţânată ; nu ne mai aflam totuşi în întunerecul unui 
hall, ci la lumina crudă a amiezii, pe un bulevard larg. Să-mi 
fi slăbit oare memoria vizuală întru atât încât să mi se ames- 
tece imaginile? Să fie semnul apropierii bătrâneţii ? Bătaia. 
ei în uşe ? Nu ştiu, dar faptul că tânărul din faţă mă cunoștea 
fără ca eu să-l pot identifica, mă amputa din nou de unul din 
elementele esenţiale ale vieţii. O hotărtre îmi dădu totuși lini- 
ştea, necesară. Memoria poate slăbi pentmucă așa e destinul lu- 
crurilor omeneşti ; ea poate fi însă ajutată și lipsa ei mascată; 
ceea ce umilește e declinul, pus sub ochii tuturor. Experienţa 
cu decanul mă umilise îndeajuns pentru a n'o mai repeta ; îmi 
venea să râd de stângăcia cu care îl întrebasem „dar d-vs. cine 

sunteţi ?“, ca şi cum era nevoie să-i subliniez că nu-mi amin- 
team de dânsul. Nu, nu, aceasta nu se va mai întâmpla nici- 
odată. ; 

Necunoscutul — desigur, un vechiu cunoscut — făcu un pas 
direct spre mine; eu făcui doi, hotărît, dintr'un sentiment de 
răscumpărare de ușurare a conştiinţei, dar și de apărare a dem- 
nităţii mele, ca să-i plătesc cel puţin lui ceea ce refuzasem atât 
de nerod decanului. Ii întinsei deci mâna cu prietenie. 

— Ce mai faci? 

— Ce să fac? Bine, îmi răspunse el calm și fără neliniștea 
cercetătoare, pe care i-o zărisem la început în privire. 

— Nu te-am mai văzut de mult, stăruii în cstentația mea 
cordială. 

— Cum să mă vezi, dacă am fost concentrat ? 

— Aha, care va să zică ai fost concentrat? Atunci se în- 
țelege. 

— Ce vrei, mizerii ; concentrări ne mai trebuiau acum ? 

— Te pomeneşti că chiar pe zonă? 

— Ba bine că nu. Și ce zonă! La Hotin. 

— Obo! tocmai acolo! 

Il trăsei atunci de o parte și-l întrebai confidenţial, cu pri- 
viri circulare spre trecătorii de pe bulevard, ca să nu audă: 

— Spune-mi te rog, cum stăm cu lucrările de fortificaţie de 
pe Nistru ? Se lucrează serios așa cum scriu ziarele ? 

— Se lucrează. cum să nu se lucreze ! Ce treabă au, făcu el 
puţin cam nepăsător față de entuziasmul ce i-aș fi dorit... 
Dar să-ţi spun drept, eu n'am stat de ele. 

— Nu ? Dar ce făceai dumneata ? 

— Aveam altă treabă. 

— Ce treabă ? mă vârii nepoftit în intimitatea omului. 

— Am susţinut moralul soldaţilor noștri. 

Mă uitai la el nedumerit ; nu auzisem încă de ocupaţia a- 
ceasta militară ; din ce armă va fi făcând parte ? 

— ȘI cu ce ai susţinut moralul soldaţilor ? 

— Cu versuri patriotice. 


Cu versuri patriotice ! lată un răspuns neașteptat. 

In orice caz, domnul cu fularul alb era un poet şi ca atare 
mă vizitase, desigur, îmi citise poate versuri și le apreciasem 
într'un fel sau altul. Cazul era și mai grav decât îmi închipui- 
sem. Uitasem numele unui scriitor, cu care mă întreţinusem ; 
sforțându-mă, chipul lui începuse totuși să se desprindă mai des- 
lușit din umbră fără a-l putea încă localiza în spaţiu şi în timp; 
câţi ani să fi trecut de când mă vizitase ? Oricât mă trudeam, 

îmi era cu neputinţă să precizez. Trebuia deci să mă silesc să 
nu par că l-am uitat; nu voiam să păţesc cu dânsul ce păţi- 
sem cu decanul. 

L-aș fi cercetat mai îndelung asupra fortificațiilor dela 
Nistru, dar nu părea bucuros să mă lumineze. 

— O să scăpăm curând şi de beleaua asta, făcu el cu mâna, 
ca și cum şi-ar fi scuturat un fir de păr de pe haină. 

— De care belea ? 

— De război. 

— Crezi ? 

— Apoi ce, dumneata nu vezi că vine pacea ? 

— Pacea? 

— Pacea. 

— Ai aflat-o cumva pe zonă ? încercai să glumesc. 

— Lasă zona. 

— Apoi atunci ? 

Poetul mă privi superior. 

— Se vede că nu urmăreşti cele ce se întâmplă în lume ? 

— Urmăresc şi eu cât pot. 

— Apoi atunci, pufni el iarăşi biruitor, 

Tăcui vinovat. 

— Când îți spuneam că se face pace cu Finlanda nu mă 
credeai, 

— Mi-ai spus mie? 

— Dumitale sau altuia, n'are importanţă. Dar am spus-o și 
s'a făcut. Ascultă-mă şi acum pe mine. Se face pace generală. 
Nu vezi că a intervenit şi America? Ce înseamnă alta călă- 
toria lui Veles ăla, cum îl cheamă, decât că bate pacea în ușă. 
Și cu America nu-i de glumă. Nu-i o ţară, ci un continent. 

Aș fi încercat să-i mai potolesc puţin din entuziasm, dar nu 
părea bucuros să mă asculte ; se arăta grăbit şi nu ţinea să-mi 
cunoască opiniunile asupra războiului. 

— Să lăsăm chestiile astea şi să-ţi dau mai bine ultima mea 
carte de poezii. 

Ce-i și cu poeţii! Poate să piară lumea şi revin tot la 
versurile lor, mă gândii eu, recunoscându-i în unul pe toţi. Mă 
bucuram totuşi că-i voi afla numele ; voi scăpa şi de obsesia 
asta. 

Necunoscutul scoase atunci din buzunarul paltonului o bro- 


şură de două foi, una servind de copertă acoperită cu litere 
mari albastre : 

Inchinarea eroilor 
Neamului românesc 
Versuri eroice 
Din repertoriul artistului cupletist 
Ionel Mironescu 


(Mironel) 


Căscai ochii mari, uluit ; nu cunoşteam pe d. Ionel Mirone- 
scu-Mironel ; nu-l putusem cunoaște ; n'avusesem cum să mă 
viziteze. Îl privii din nou : chipul lui îmi părea totuși întâlnit ; 
să-l fi văzut în vre-o grădină de vară ? într'o societate ? E cu 
putinţă ; oarecum venise la mine ca la un vechi cunoscut. 

— Deschide, mă rog, deschide, mă luă el grăbit. 

Deschisei. Pe cele două pagini interioare se aflau trei poezii 
tipărite tot cu cerneală albastră, 

— Citeşte şi convinge-te ; nu fi sceptic. 

— Nu-i nevoie, mă bâlbâii... 

— Citeşte să vezi, cum se ridică sufletele soldaţilor prin 
poezii și care-i opera, pe care o împlinim noi pe zonă fără să 
o cunoască cineva. 

Aruncai ochii pe prima strofă a primei poezii, intitulată 24 
Ianuarie : 


E ziua cea mai sfântă azi 
A visului ce s'a 'mblinit, 
Spre care neamul românesc 
Atât de mult a năzuit 
Aminte să ne-aducem toţi, 
Sfinţită să ne fie buza, 
Rostindu-i numele bios 

Lui Alexandru loan Cuza 
Nemuritoare peste veacuri 
Să-i fie pururi amintirea — 
El cel dintâi a pus temeiul 
Infăptuind pe veci Unirea 


— Este ? mă privi el cu ochii scânteietori de mândrie. 

— Da. 

— Spune, unde a: găsit rima „buza-Cuza“. Asta-i rimă, 
domnule ! 

— In adevăr e o rimă rară. 

— N'ai să o găseşti nici în Radu Cosmin. 

— Nu uita că Radu Cosmin a fost un precursor; d-voastră 
tineri îi duceţi inspiraţia mai: departe. 

— Poate, dar el nu sar fi priceput să rimeze Cuza cu buza. 
— Unui precursor nu-i poţi cere să fie atât de modernist. 
— Care va să zică îţi plac versurile mele ? 

— Da, făcui cu jumătate de gură. 

— Atunci dovedeşte-o. 

— Cum ? mă speriai, crezând că-mi cere să scriu ceva des- 
pre dânsele. 

— Cumpără-mi cartea... 

— A! atât putui exclama înăbușit. 

La asta nu mă gândisem ; poetul își vindea cântecele patrio- 
tice pe stradă ; ambulant, susţinea astfel şi moralul sedentari- 
lor. 

— Cât ? izbuti: să ingân, luat pe neașteptate. 

— Cât doreşti. 

Scosei din buzunar un pumn de monede amestecate și alesei 
o piesă de cincizeci de lei. Când văzu banii, mulţi, el îi privi 
cu o lăcomie aprinsă în ochi. 

— Hai nu te mai calici, scoate sutarul, că versurile mele me- 
rită măcar atât. 

Ii oferii „sutarul“; îmi strânse mâna și, dând să plece se în- 
toarse brusc spre mine. 

— Uitasem, să te întreb, cum te numești d-ta, văd că eşti 
iubitor de poezie. 

— Nu-i nevoie. Prefer să rămân admirator anonim, îi răs- 
punsei bucuros că scăpasem de o obsesie și convins în sfârșit 
că tot metoda întrebuințată cu decanul era şi cea mai cinstită 
Şi cea mai economică. 


E, LOVINESCU 


NOTĂ DESPRE CRITICĂ ȘI CRITICI 


Din 1934 până astăzi, Fundaţia pentru literatură şi artă „Re- 
gele Carol“ a publicat în cadrul concursului său anual des- 
tinat scriitorilor tineri, două zeci şi unu de volume. Din acestea, 
12 sunt de poezie, iar 9 de eseu: nici un volum de critici. 

In decursul acestor şase ani, juriul a avut să trieze în totul 
un număr de aproximativ o mie de manuscrise, dintre care a- 
proape 900 erau versuri, iar restul eseuri. Lucrările de critică 
prezentate la concurs în tot acest răstimp nu cred să fi fost 
mai multe de cinci-șase. Erau de altfel complet lipsite de inte- 
res și cădeau dela primul triaj. 

S'ar zice că ultimele contingente de tineri literați sunt lipsite 
de vocaţie critică. Ele merg cu ușurință spre poezie, eseu și 
nuvelă, ba uneori spre roman, câteva nume de tineri poeţi și 
prozatori și-au câştigat în anii din urmă dreptul de a fi ascul- 
taţi. Printre ei nu se află nici un critic. 

„E prea de vreme“ — s'ar putea obiecta cu oarecare drep- 
tate. Critica nu este o îndeletnicire de prea mare tinereţe. La 
20 de ani, se scriu versuri. O conştiinţă de critic se formează 
mai încet, mai greu, mai târziu. Ea presupune o mai lungă o- 
bişnuinţă de gândire, oarecare desprindere de sine, anumită dis- 
ciplină morală, un simţ personal de răspundere. 

Totuși, fără nesocoti aceste condiţii speciale, legate de vâr- 
stă, și care fac din critică un gen matur, oarecum interzis scrii- 
torului prea tânăr, continuăm a crede că lispa de preocupări 
critice, mai mult chiar, lipsa de tentative critice, în ultimele 
contingente literare, este surprinzătoare. 

Au fost în viaţa noastră literară de după război generaţii, 
sau mai bine zis — pentru a întrebuința un termen mai exact, 
căci vârstele încep să se amestece, iar hotarele dintre generaţii 
încep să fie nesigure — au fost serii de scriitori, care s'au afir- 
mat la punctul de plecare, nu atât prin opere de creaţie di- 
rectă, cât printr'o luare de poziţie critică. 

Nevoia de a afirma, de a nega, de a distruge, de a stabili 
raporturi, de a primi anumite valori, de a refuza altele, nevoia 
aceasta de a căuta prin contraste și apropieri propria ta iden- 
titate, este uneori mai puternică, mai urgentă, decât nevoia de 
a scrie, de a face, de a înfăptui. Există un anumit „demon cri- 
tic“, care poate fi mai impetuos, ba chiar mai dramatic, mai 
neliniștit, mai însetat, decât demonul liric. Cel puţin în acest 
sens, nu există vârste improprii pentru critică. Niciodată nu e 
prea devreme pentru a pune întrebări noi și a refuza răs- 
punsuri vechi. Ba poate că o mare tinereţe ajută, prin temeri- 
tate, jocul acesta primejdios și plin de ispite. 

Mirarea noastră de a nu vedea, printre ultimele serii de ti- 
neri scriitori, nici un critic pe cale de afirmare, rămâne îndrep- 
tăţită. 

In 1926, cel mai tânăr critic pe care Îl semnala d. Lovinescu 
în lucrarea d-sale, atunci apărută, „Evoluţia criticei literare“ 
era d. Pompiliu Constantinescu. Trei ani mai târziu, în 1929, 
publicând un nou volum de istorie literară, constata că între 
timp, s'au ivit câteva elemente noi“, care obligă la un „suple- 
ment de informaţie“. „Elementele noi“ erau d-nii G. Călinescu 
şi Şerban Cioculescu. In sfârşit după o trecere de încă opt ani, 

în 1937, d-sa adăoga la capitolul despre „critica nouă“ numele 
d-lui Vladimir Streinu, ceea ce de astă dată nu mai era propriu 
zis un „supliment de informaţie“, ci mai mult o veche omi- 
siune reparată. 

Adevărul e că de cel puţin zece ani „critica nouă“ nu a mai 
recrutat elemente noi. In decursul acestui deceniu, oficiul de 
critică literară a fost împlinit de un număr restrâns de critici, 
pe care publicul cetitor sa obişnuit să-l considere drept un 
grup, deși el nu s'a manifestat decât o singură dată, şi cu totul 
întâmplător, ca atare. 

Când în Octomvrie 1936, s'a constituit o „grupare a critici- 
lor literari români“ (care şi-a câştigat o trecătoare faimă sub 
denumirea sa abreviată G. C. L. R.), ea răspundea nu numai 
unui act de solidaritate intelectuală, pe care viile polemici din 
acel timp o accentuau, dar răspundea unei simple stări de fapt. 
Această grupare existase înainte de a se constitui și continua să 
existe după ce s'a desfăcut. Existenţa ei nu era şi nu este de 
ordin statutar. (Până și preşedinţia d-lui Perpessicius fusese nu 
rezultatul unui vot, ci recunoaşterea firească a unei preşedinţii 
de temperament și de vocaţie, pe care desigur gintea critică și 
astăzi i-o menţine). 

A împlini periodic aceeași funcţiune de lectură, de alegere, 
de judecare în cadrul aceleiaşi vieți literare, creează cu trece- 
rea timpului o reţea naturală de comunicaţie intelectuală între 
oamenii care exercită aceeaşi funcţiune. 

Jocul ideilor este un joc organizat. Oricât de mari deosebiri 
de temperament, de orientare, de gust personal pot fi între doi 
critici, faptul de a lucra asupra aceluiaşi material (cărți, idei, 
evenimente, oameni) îi angajează întrun voluntar dialog. 
Viaţa literară a unui timp este un sistem de raporturi, dela 
care nici unul din agenții ei, nici nu se poate sustrage, nici nu 
poate fi îndepărtat. Cu sau fără trecătorul şi de altfel uitatul 
G. C. L. R., criticii noştri literari, mai ales cei tineri, erau cu- 
prinși într'o echipă. 

Intr'un recent articol recapitulativ, publicat în numărul an- 
terior al acestei reviste („Critica literară 1930/1940), d. Şerban 
Cioculescu vede că „generația nouă realizează o etapă în evo- 
luţia critică literară“, în sensul că ea constitue „prima afir- 
mare în grup, profesională și periodică“. 

Că sunt în acest grup nu numai divergențe de opinii, dar u- 
neori pitoreşti dizidenţe de temperament, e vădit, dar ele nu 
infirmă existenţa însăşi a grupului, constituit nu printrun act 
de voinţă, ci prin jocul liber al mișcării literare. 

D. Lovinescu numește undeva critica „o disciplină cu uşile 
deschise tuturor, dar în care se afirmä foarte rar adevärate vo- 
caţiuni“. 

E păcat că pe aceste „uși deschise tuturor“ n'a intrat, în ul- 
timii zece ani, nimeni. Când vorbim de o „critică nouă“ sau 
de o „tânără generaţie de critici“ ne referim în genere la acti- 
vităţi care au început înainte de 1930 şi care de atunci s'au or- 
ganizat într'un cerc oarecum închis. (Inchis, ne grăbim a spune, 
nu prin izolare voită, ci prin lipsă de noi aporturi din afară). 

Lucrul acesta are oarecare consecinţe asupra configurației de 
astăzi a vieţii noastre literare. 

Ea trece de câtva timp printr'una din cele mai calme faze 
ale ei. Au fost în viaţa noastră literară momente de agitaţie, 
de violenţă polemică de excese verbale, de încordare nervoasă. 
Nu un asemenea moment este cel de față. Asistăm dimpotrivă 
la o scădere generală de ton. Cu excepţia pamfletarilor de pro- 
fesie, al căror glas sună de altfel şi el fără convingere, se vor- 
beşte și se scrie în literatura noastră cu mai multă măsură de- 
cât altădată. Direcţiile critice extreme (modernism, tradiţio- 
nalism) au ostenit ; stilul excesiv, care făcea altădată ravagii 
în publicistica noastră, a căzut. 

Desigur explicaţiile sunt multiple şi ele pot fi raportate la o 
stare generală de lucruri. Dar dacă limităm discuţia numai la 
fenomenul literar, atunci trebue să recunoaştem că în privinţa 
aceasta „critica nouă“ a avut o influenţă determinantă și că a 
exercitat asupra întregii noastre vieţi literare o incontestabilă 
acţiune moderatoare. 

Limbajul nostru critic a devenit cu timpul un limbaj fără 
asperităţi şi fără violenţă. E o coborîre de ton, inerentă proba- 
bil unui lung exercițiu al acestei funcțiuni. Vârsta, oboseala, 
oarecare scepticism, un anumit simţ al valorilor relative, dau 
criticului, nu zic mai puţină intransigenţă în absolut, dar oricum 
mai multă îngăduinţă dela zi la zi. 

In mare măsură, la această atenuare a expresiei critice, care 
— trebue să recunoaştem — şi-a peirdut din virulență, a con- 
tribuit şi faptul că aproape toată echipa aceasta de critici s'a 
îndreptat spre istoria literară. Cultura noastră a câștigat astfel 
câteva preţioase monografii, câteva indispensabile ediţii cri- 
tice, reintegrând în cursul ei viu valori uitate sau rău cuno- 
scute, dar în acest contact cu istoria literară, critica şi-a pier- 
dut, poate de bună voie, o parte din incisivitate. Istoria literară 
este o lecţie de scepticism. 

Trecând de la recenzie şi critică la studiu și monografie, cri- 

tica noastră şi-a sporit sentimentul de răspundere, şi-a consoli- 
dat spiritul de stabilitate — lucruri care au avut şi ele drept 
consecință o moderaţiune de limbaj corespunzătoare. 

Ceea ce se pierde în pitoresc, în coloare, în vervă expresivă, 
se câștigă în autoritate. 

Verva a avut prea josnice succese, la noi în literatură, pentru 
ca să regretăm declinul ei. 


Nu credem totuşi că ceea ce numim „scăderea de ton“ din 
critica noastră este fără anumite primejdii. Ne întrebăm mai 
ales dacă această „scădere de ton“ nu reduce puterea de acţi- 
une a crticii. Un limbaj atenuat nu este un limbaj convin- 
gător. Există o anumită funcţiune militantă a criticului, dela 
care el se dezice, atunci când fugind de formulele răsfrânte, 
se refugiază în eufemism, în ezitări, în aluzii. 

Nimic nu se păstrează mai greu într'o lungă activitate cri- 
tică decât limbajul răspicat. Breasla literară este și ca o cor- 
poraţie. Relaţiile personale, omeneşti, sunt în cadrul ei inevi- 
tabile. Figura caricaturală a criticului hirsut, misogin, irasci- 
bil, bănuitor şi violent, care își conservă prin misoginism 
„integritatea“, este de mult apusă. Numai criticul foarte tânăr, 
care nu cunoaşte încă legile acestei corporaţii literare, îşi per- 
mite să le calce cu brutalitate, uneori cu sălbăticie. Cu vremea 
însă, dacă va voi să trăiască în această corporație, unde nu nu- 
mai schimbul de idei, dar nici simpla convieţuire nu sunt po- 
sibile, ca în orice societate omenească, decât prin acceptarea 
unui minim de reguli comune, va învăţa că adevărul poate fı 
spus și fără moarte de om și se va deprinde să păstreze, cum 
spune Sainte Beuve, „anumită cordialitate până și în rezervă“. 

Vocile tinere, vocile insolente nu sunt însă inutile în critică. 
Ele mai scutură din când în când prea marile cordialități. Ele 
redau uneori la timp cuvintelor vehemenţa lor pierdută. O a- 
semenea voce nu s'a mai făcut de mult timp auzită în critica 
noastră. 

Tocmai prin faptul că timp de zece ani, oficiul de critică li- 
terară a fost împlinit mereu de aceşti oameni, ei au ajuns în 
mod firesc la o potrivire de voci, la un acord de ton, pe care 
nici o discordanţă nu-l strică. Mergem astfel spre un limbaj 
critic nevirulent, atenuat, plin de rezerve mintale, mai mult 
subtil decât piecis, mai mult ingenios decât clar. Critica noastră 
începe să vorbească o limbă convenţională și să întrebuinţeze 
un anumit „cifru“ în exprimarea judecăților ei. Cititorul avizat 
izbuteşte desigur să descifreze acest limbaj şi reușește să citească 
printre rânduri, dar numai printre rânduri, gândirea adevărată 

a criticului. E un subtil, un prea subtil „organ“, în care cuvin- 
tele capătă sensuri ascunse și derutante pentru cine le-ar citi 
direct. 

Ca joc intelectual acest limbaj cifrat nu e lipsit de farmec. 
El pune însă în primejdie eficienţa actului critic. 


Este pe cale să dispară din critica noastră un anumit spirit 
combativ, de care, e drept, sa abuzat altădată la noi, dar care 
nu e mai puţin necesar ca reactiv în procesul viu al unei li- 
teraturi. 

Ingăduiţi-mi să numesc această critică o „critică de șoc“. Ea 
loveşte, neagă, refuză, contestă, destitue. Nu fără părtinire, nu 
fără patimă, nu fără exagerare, dar pentru funcţia pe care o 
îndeplinește nu-i trebue nici obiectivitate, nici stăpânire de 
sine, nici măsură. Este o critică de tinereţe şi tocmai de aceea 
lipsa de responsabilitate, nu numai că nu-i strică, dar îi este în 
anumită doză indispensabilă. Curajul juvenil, când nu este 
simplă impertinenţă veleitară, poate spune cu glas tare şi în for- 
mă extremă, adevăruri care se găsesc desigur și în limbajul 
atenuat al criticei serioase, dar pe care „şocul“ le precipită și 
de multe ori le precizează. 

O asemenea violenţă nu este însă o manifestare critică, de- 
cât dacă pornește dintr'un spirit autentic de neliniște, de ne- 
conformism, din acel „demon critic“ ce lipsește ultimelor noas- 
tre generaţii literare. 


MIHAIL SEBASTIAN 

In ultima sa carte, Jtalia mia, atât de discutată astăzi, Gio- 
vanni Papini se împacă definitiv cu cei doi maeştri ai artei și 
culturii italiene, Benedetto Croce şi D'Annunzio, pe care i-a 
atacat cu o memorabilă vehemenţă în tinereţe. S'ar putea spune 
ră Papini sa „lansat“ sau, în orice caz, și-a definit poziţia 
sa revoluţionară în generaţia dela 1900, prin polemicile sale 
anti-crociene şi anti-dannunziane. Cine nu-şi aminteşte sân- 
geroasele şi nedreptele „execuţii“ din volumul Stroncature, 
care se deschide chiar cu seria de articole împotriva lui Croce 
şi D'Annunzio, scrise între 1905 și 1916? Poate nu greșim afir- 
mând că succesul excepţional de librărie al acestui volum de 
polemici — șase ediţii în șapte ani — se datorește în bună 
parte paginilor de invectivă, satiră şi ironie prin care îndrăz- 
neţul iconoclast încerca să comproinită gloria celor doi maeștri. 

Papini era foarte tânăr când scria paginile acelea nedrepte 
și scăpărătoare. Tot tânăr era când le-a retipărit în volum. A 
urmat după aceea conversiunea la catolicism, cu toate conse- 
cințele știute, și pamfletarul a lăsat cu timpul locul poetului 
și moralistului. Despre Croce n'a mai scris nimic până în 1932, 
când, răspunzând Istoriei Europei în secolul XIX a gândito- 
ului napolitan, a dat la iveală un lung și senin articol, ZI 
Croce e la Croce (retipărit în La pietra infernale), în care a- 
minteşte eficienţa catolicismului şi forţa lui de creaţie în acel 
secol al XIX-lea, în care Croce nu văzuse decât biruinţa spi- 
ritului laic şi definitiva sincopă a gândirii creștine. Articolul a- 
duce şi câteva mărturisiri personale. Afirmaţiei lui Croce că 
toate convertirile la catolicism se datoresc „bătrâneţii“ sau 
„oboselii“, Papini citează cazul lui Rivicre, convertit la 27 ani, 
Chesterton, 34 ‘de ani, Peter Wust, 36, şi a lui proprie, 38 ani. 
Dar în deosebi prețioasă pentru înțelegerea „creştinizării“ lui 
Papini, este confesiunea lui — cea dintâi confesiune pe care 
o face — prin care lămureşte ce l-a îndemnat să caute reîntoar- 
cerea în biserică, şi ce transformare morală s'a petrecut după 
convertire. Intre alte semne ale „creştinării “ sale, Papini aminte- 
şte că în reeditarea volumului Sironcature, în seria Operelor 
Complete, a suprimat toate acele articole polemice împotriva lui 
Croce, păstrând numai scrierile pur teoretice. De altfel, atitudi- 
nea catolicului Papini, din 1932, se deosebeşte hotărît de atitudi- 
nea pamfletarului. Articolul e senin, ironic fără să fie jignitor, 
bogat în argumente și purificat de invectiva papiniană ; este, 
chiar, un articol generos, căci se sfârşeşte printr'o rugăciune, 
ca Harul divin să dezgheţe și inima dușmanului său din Na- 
poli. Papini mărturiseşte că are cel puţin cinci motive să-l iu- 
bească : „e un om, un italian, un cărturar, un nefericit şi, în 
fine, un dușman ; nu pot şi nu vreau să-l părăsesc..“, 

Dar împăcarea definitivă cu Benedetto Croce, în pofida tu- 
turor deosebirilor care îi separă, o dovedește în Jtalia mia, 
unde filosoful italian e citat (p. 121) ca un vrednic urmaș al 
lui Bruno și Campanella în ceea ce priveşte „amorul filosofic“. 
Incercând să surprindă sufletul italian în întregul lui, Papini 
își dă seama că nu poate exclude pe Croce. Lăsând la o parte 
idealismul lui neo-hegelian, concepția sa optimistă a istoriei, 
liberalismul și individualismul său — poziţii spirituale care 
nau fost niciodată ale lui Papini, nici măcar înainte de con- 
versiune — este silit totuşi să regăsească în Croce tradiţia fi- 
losofiei italiene, cel puţin în „paginile lui cele mai fericite“, 
cum spune. 

Capacitatea aceasta de a înţelege şi iubi pe adversar, și, mai 
ales, a-i înţelege rostul şi locul lui în istorie, aportul lui în 
cultură — este un semn de rodnică maturitate spirituală. Nu 
ştiu de ce, efortul cinstit al lui Papini de a înţelege tot ce se 
integrează în cultura neamului său — care, în treacăt fie spus, 
coincide aproape cu cultura occidentală, — de a înţelege și a 
recunoaște valori care nu sunt ale lui, sau sunt, pentru el, va- 
lori într'o foarte mică măsură, efortul acesta îmi aminteşte 
de Goethe. In deosebi Goethe a ştiut să depășească conflictele, 
să-şi înfrângă una din alta raţiunea gândului, să facă din viaţa 
lui o continuă integrare a contrariilor. Nu încerc deloc o ase- 
mănare între Papini şi Goethe, pentrucă se pot găsi destule 
puncte de contact și destule caracteristice care se exclud, la 
acești doi scriitori. Dar Goethe rămâne totuşi un model ; este 
ultimul exemplu de majoră armonie pe care a putut-o dobândi 
omul post-Renașterii, urmând normele clasice, dar nerefuzând, 
în același timp, nici una din experienţele moderne. Papini şi-a 
regăsit cea dintâi armonie — înainte chiar de a zări drumul 
Crucii — în clasicismul italian. lar, după conversiune, iubirea 
sa pentru clasici a mers crescând. El nu uita că Roma creştină 
s'a înălțat asupra Romei imperiale. Ecumenicitatea catolicis- 
mului îi întărește credinţa în ecumenicitatea normelor artis- 
tice, aşa cum ni le-a transmis ctasicismul. 

Cu atât mai semnificativă este integrarea, pe care o face 
Papini, a operei şi spiritului dannunzian în tradiţia romană şi 
italiană. Cu toată cultura sa clasică, D'Annunzio nu era consi- 
derat ca un autentic descendent al clasicismului. Materialele 
sale erau impuse, clasicismul său era copleşit uneori de reto- 
rism, spectaculos şi sensual, de acele elemente care sau numit 
„bizantine“. De altfel, influenţele care se pot identifica în 
opera lui D'Annunzio nu se reduc nici la clasici, nici la alexan- 
drini, nici la Renașterea italiană ; curentele decadentiste mo- 
derne îşi dau toate întâlnire în scrisul său. Pe timpul când îl 
contesta integral şi îl ataca înverșunat, Papini, tocmai în a- 
ceastă inspiraţie impură, decadentă şi efeminată, își găsea cele 
mai bune argumente. 

A trecut de atunci mult timp. E drept, a venit războiul, în 
care eroismul, iniţiativa și sinceritatea lui D'Annunzio au sur- 
prins chiar pe cei mai fanatici duşmani ai lui. Astăzi, după 
moartea lui, Papini recunoaşte în marele său adversar cele mai 
caracteristice virtuţi ale geniului creator latin şi italian. Nu 
ezită să-l socotească un autentic „geniu legislativ“, alăturând 
Statuto del Quarnaro a lui D'Annunzio, de Cauia del Lavoro 

a lui Mussolini (p. 34). Deși adaptându-se din toate izvoarele 
poeziei europene, D'Annunzio rămâne, după opinia lui Papini, 
un poet profund şi autentic italian (p. 46). Cu toate că exaltă 
splendoarea vieţii, opera sa întreagă e străbătută de sentimen- 
tul morţii, sentiment în care Papini recunoaşte o vocaţie spe- 
cific italiană. Cel mai bun roman dannunzian, după opinia lui 
Papini este Trionfo delia Morte, tragedia sa cea mai izbutită, 
La Città Morta (p. III). In sfârșit, Papini integrează pe D'An- 
nunzio în tradiţia italiană şi prin dragostea lui fierbinte de pa- 
trie (p. 119). 

Toate acestea dovedesc incă o dată maturitatea spirituală a 
lui Giovanni Papini. Există un moment în evoluţia unui a- 
semenea scriitor, când începe să înţeleagă că istoria şi cultura 
țării sale nu sunt un bloc manolitic, ci sunt alcătuite din mai 
multe tradiţii, care nu se exclud întotdeauna. Semnificativ 
este faptul că Papini n'a acceptat poziţia istoristă, a lui Croce, 
bunăoară, care crede că orice s'a întâmplat în istorie, trebuia 
să se întâmple, şi ca atare, a fost bine că sa întâmplat aşa. Pa- 
pini nu justifică tot, şi nu afirmă că oricine a gândit sau a scris 
vreodată în italienește aparţine culturii italiene şi e reprezentativ 
geniului italic, Criteriile lui nu sunt mai puţin severe ca înainte, 
singura deosebire este că nu mai sunt atât de personale, Pa- 
pini nu e dispus să accepte orice, acum, când a depăşit intran- 
sigența lui polemică; e gata însă să accepte orice valoare spiri- 
tuală, oriunde s'ar afla ea; este gata, bunăoară, așa cum 
și face în cartea de faţă, să accepte pe Croce şi D'Annunzio în 
rândurile celor care au ilustrat și amplificat tradiţia culturală 
italiană. 

* 


Sfârşesc de citit, în traducerea franceză, romanul unui scrii- 
tor italian : La Roue, de Gian Dâuli (Editions Stock, 1939). Orice 
s'ar spune, italienii n'au noroc peste graniţă. Nu ştiu cine este 
acest domn Dâuli, dar romanul său nu este întru nimic excep- 
tional. Ceva mai grav — atât pentru el, cât şi pentru editorul 
său francez — La Roue nu reprezintă deloc adevărata față 
a literaturii italiene contemporane. Este un roman realist şi pe- 
simist — aşa cum s'au scris destule în Franţa, după Octave 
Mirbeau. Nimic, cum se spune, „specific“ Italiei post-belice ; 
rici o fervoare, nici urmă din acea tinereţe pe care chiar duş- 
manii regimului au trebuit s'o constate în Italia mussoliniană. 

De altfel, Gian Dâuli și zgomotoasa sa lansare în librăria 
franceză, nu este singurul „caz“. Cu puţini ani în'urmă, aceeași 

librărie franceză a lansat romanele — incontestabil superioare 
— ale lui Alberto Moravia: Gli indiferenti şi Gli ambizioni 
-zbagliate. Moravia este fără îndoială unul dintre cei mai in- 
teresanţi scriitori italieni ; dar este interesant în deosebi pentru 
publicul italian. Factura lui e, aş spune, „europeană“ ; influ- 
enţele romanului englez şi francez, influenţa anarhiei morale 
de după război — care se găseşte în cele mai bune cărţi ale lui 
Aldous Huxley, în Norah James, în epigonii lui Lawrence — 
sunt evidente în proza, altminteri robustă și inteligentă, a lui 
Moravia. Am impresia că Alberto Moravia şi Gian Dâuli au 
fost aleși ca să fie traduşi în franţuzeşte, pentrucă editorul îşi 
găsea lecturile lui franceze în cărţile celor doi scriitori italieni. 
Şi, ca atare, era dinainte sigur că publicul nu-i va respinge. 
Aceeași aplecare către sensualitate şi desnădejde, către amo- 
ralitate şi nihilism, cu care cititorul francez și cel continental 
în genere era obişnuit încă dela Octave Mirbeau și Artzibașev, 
dela Franz Werfel şi Barbusse, ca să nu mai pomenim pe ul- 
timii veniţi. 

Evident, observaţia noastră ar părea specioasă, dacă ar mai 
fi fost traduşi și alţi scriitori italieni contemporani. Dar, cum 
spuneam adineaori, cultura italiană nu are noroc peste graniţă. 
Nu numai literatu:a,—ci și cultura italiană ca atare, luată în în- 
tregui ei. Nu sunt traduşi decât acei autori care seamănă cu au- 
torii din ţara respectivă. Numai așa îmi explic de ce, în afară 
de Croce și Gentile, ceilalţi gânditori italieni sunt ţinuţi, mai 
ales în Franţa, într'o teribilă carantină. Așa îmi explic de ce, 
bunăoară, Adriano Tilgher, J. Evola, P. Zanfrognini, E. Buo- 
naiuti, nu sunt traduşi. Am ales într'adins gânditori de struc- 
turi diverse : un filosof al culturii, un idealist-magic, un catolic 
de nuanţă gnostică şi un modernist scos afară din Biserică — 
ca să nu se creadă că e vorba de o idiosincrazie oarecare 
față de o anumită şcoală. 


Dar să ne reîntoarcem la traducerile din scriitorii italieni 
contemporani. In afară de celebrităţi inter-continentale, des- 
coperite cu 20 şi chiar 40 de ani în urmă — Papini, Pirandello, 
D'Annunzio — editorii francezi n'au tipărit nici un scriitor 
italian reprezentativ. Prin 1922, apăruse un volum de Panzini, 
dar de atunci nu-mi amintesc să se fi tradus altceva din acest 
mare prozator ; în orice caz, nu s'a publicat la N.R.F., la Plon 
sau la Stock, adică în editurile în care au apărut cărţile lui Mo- 
ravia și Gian Dâuli. Nu ni se pare ciudată această lipsă de 
interes faţă de literatura italiană, care până la 1920 era frec- 
vent tălmăcită în franţuzește ? Poate că la această răceală şi 

indiferenţă au contribuit și opinia publică, iritată de antago- 
nismele politice. Dar nu cred că aceasta ar putea explica tot. 
Trebue ţinut seama și de comoditatea editorilor francezi, cart, 
spre deosebire de editorii italieni, fertili în iniţiative de mare 
curaj, nu aleg decât cărţi care coincid cu „moda“ sau gustul 
temporar al publicului. Editorii italieni sunt mult mai între- 
prinzători şi organizează cu mai multă severitate gustul citi- 
torilor. Romane celebre de limbă engleză, ca Antonio Adverso 
sau Gone with the wind. au fost traduse în italienește și publi- 
cate în ediţii populare mult înainte de apariţia lor în librătia 
franceză. Silanpâă, laureatul finlandez al Premiului Nobel, e 
tradus în italieneşte de acum 5-6 ani, și difuzat de o mare 
dasă de editură, înainte ca numele lui să se audă în Franţa. 
Dar pasiunea pentru traduceri este o caracteristică a editurii 
italiene, și despre ea vom vorbi cu alt prilej. 

Deocamdată să remarcăm că adevărații scriitori italieni nu 
sunt traduși în Franţa ; lor li se preferă imitatori străluciți ai 
prozei franceze. Nu s'au tradus cărțile cele mai bune ale lui 
Alfredo Panzini; nu s'a tradus nimic din Ardengo Soffici, 
scriitor florentin de mare rasă; nimic din Nicola Moscardelli, 
aproape nimic din Massimo Bontempelli, nimic din scriitori ti- 
neri, ca Fabio Tombari şi alţii. Sa tradus o singură carte de 
Italo Svevo, Zeno (la N.R.F.,) acum vreo 15 ani, dar n'a avut 
succes — deși este un mare roman european. Dintre toţi aceș- 
tia, înțeleg mai greu de ce n'a fost tradus Panzini. Humorul, 
generozitatea, umanismul, optimismul acestui romagnol, co- 
incide cu cea mai pură tradiţie de care îşi aduce aminte foarte 
turbure publicul care consumă traducerile romanelor de mare 
succes. 

S'ar putea spune că lucrurile acestea, în strânsă legătură cu 
comerţul de librărie, n'au o prea mare importanţă. Dimpotrivă, 
ni se pare că tot ceea ce se face în numele culturii și al gus- 
tului francez are o foarte mare importanță. Prin simpla men- 
ționare a casei editoare Stock, un Gian Dâuii riscă să devină 
un ilustru scriitor italian — în timp ce Panzini, Soffici şi cei- 
lalţi așteaptă un ochi ager de editor parizian să-i descopere... 


MIRCEA ELIADE 


J.-H. ROSNY AÎNÉ 


Sunt opere şi curente literare menite să-şi piardă repede 
actualitatea, cu toată aderenţa lor aparentă la sensibilitatea con- 

+emporană. Nu vedem în această perimare numai o dovadă de 
mediocritate, ci poate numai o integrare în mişcarea de simţire 
a unei epoci, în ceea ce aceasta a avut superficial și convenţio- 
nal. Interesează în primul rând nivelul sufletesc al acelora cu 
-care opera are corespondențe. Numai aprecierea estetică a spi- 
ritelor evoluate poate oferi unei opere sau unui autor o consa- 
crare. Ecoul în marele public este înşelător şi neconcludent. 
Lipsa de comunicare a artistului cu datele permanente şi va- 
labile ale atmosferei timpului îl condamnă la o repede uitare. 
“In acest caz, longevitatea autorului îi poate oferi direct exem- 
plul inactualităţii propriei sale opere. Prilej de dureroasă me- 
lancolie pentru scriitorul ce-și supravieţuieşte operei, cum va 
fi desigur cazul lui Paul Bourget. 

__ Opera lui J.-H. Rosny aîné ne prezintă, dimpotrivă, exem- 
Plul unei durate şi a unei vitalităţi pe care timpul nu va reuşi 
să o destrame. Rosny ainé a fost totuşi reprezentantul unui cu- 
rent de sensibilitate care şi-a pierdut de multă vreme iradie- 
rea ; a apărut în literatură ca scriitor aparţinând unei şcoli li- 
terare astăzi de multă vreme apuse, cel puţin în formula ei 
răsunătoare de manifest literar; aparţine prin formaţie intelec- 
uală ştiinţismului şi gândirii materialiste a secolului trecut, 
larg depășite de gândirea contemporană. Şi totuşi, J.-H. Rosny 
aîné durează, deşi peste primele lui lucrări au trecut peste 50 
de ani, răstimp îndestulător de verificare a rezistenţei unei 
opere literare. 

Dăinuirea şi poate actualitatea romancierului se vor fi dato- 
rit de bună seamă în primul rând artistului conştiincios, po- 
Vestitorului plin de vigoare și farmec, rigorii şi reliefului scri- 
'sului său bogat în imagini şi sugestiv. 

O imaginaţie puternică şi colorată, plină de îndrăzneli şi de 
o mare amplitudine, în sensul că se orienta cu egală uşurinţă, 
“Şi am spune cu pertinenţă, în domeniile cele mai disparate ale 
realităţii, au dat operei lui J.-H. Rosny aîné varietate, vigoare 
şi suflu. Romanele sale, echilibrat construite, ne indică pre- 
zenţa unui meşteşugar robust şi tenace. Paginile lui J.-H. Rosny 
aîné au intensitate şi varietate de accent, mişcare, fluiditate ; 
nu întâlnim niciunde relaxarea și lipsa de rigoare artistică a- 
mintind scrierile de vulgarizare ştiinţifică, şi nici expunerea 
regulat cadenţată, egală cu ea însăşi, a povestitorului situat în 
afară de viaţa lumii pe care o tălmăceşte. Echilibru şi armo- 
nie, conștiință artistică şi permanentă supraveghere de sine, 
reuşesc să exprime un adânc sufletesc variat, explicând în ace- 
laşi timp durata operei. 

Calităţilor artistice, se cuvine să adăogăm conţinutul ope- 
Tei, substanţa ei de gând și simţire. Instrumentul de expresie ȘI 
conturul artistic rotunjesc fericit o întinsă viziune a universu- 
lui şi vieţii sociale. Este, desigur, calitatea dominantă a ope- 
rei lui Rosny aîné. In comparaţie cu această operă, realiză- 
rile scriitorilor obişnuiţi par fragmente și limitate la realităţi 
circumscrise. Rosny aîné nu și-a restrâns temele preocupărilor 
și orizontul privirii, el nu s'a cantonat, nici într'un colţ de lume 
bine definit, nici într'un anumit mediu social, sau într'o sin- 
gură linie de preocupări, cum fac de obicei romancierii care 
compensează îngustimea ariei de viață examinate cu intensita- 
tea şi adâncimea descrierii ei. Rosny aîné a îmbrăţişat întregul, 
helăsând la o parte nici una din zonele mari ale realităţii. De 
formaţie ştiinţifică, el s'a diriguit în prim rând către universul 
materiei. Astronom, el a urmărit evoluţia planetei în timp, con- 
vulsiile telurice şi acţiunea forţelor care au plămădit fiziono- 
mia actuală a continentelor ; paleontolog, Rosny aîné a rătăcit 
cu imaginația printre formele vieţii din trecut, reconstituind 
condiţiile de viaţă ale erelor revolute ; şi astfel, dela astrono- 
mie şi preistorie, omul de ştiinţă și romancierul a ajuns la so- 
cietatea contemporană, vădindu-se în acelaşi timp psiholog pă- 
trunzător şi pictor de moravuri. Cercetător pasionat al ştiinţe- 
lor exacte şi observator al vieţii sociale, Rosny a răsfrânt în 
opera lu: această activitate, o urmărire sistematică a tuturor 
acestor aspecte, o întregire metodică a viziunii prin clădirea 
progresivă a unui edificiu al cărui plan fusese mai dinainte fi- 
xat. Rosny a dat pe rând literaturii franceze frânturi în apa- 
venţă întâmplătoare din viziunea lui, care se rotunjesc totuşi 
într'o masivă construcţie finală. Privită acum opera lui cuprin- 
de o explorare îndrăzneață în timp, o reconstituire a unui tre- 
cut preistoric sau o înşiruire de fantezii pline de tâlc pe mar- 
ginea evenimentelor din viaţa trecută a pământului, dar și o 
ascuțită analiză a societăţiii actuale, pe care o întregesc antici- 
pări îndrăzneţe. 

Se poate urmări deci în opera lui Rosny aîné separaţia din- 
tre romanele inspirate de preocupări ştiinţifice şi preistorice și 
operele cu subiecte din viaţa modernă, vână de inspiraţie pe 
care avea să o îmbogăţească prin colaborarea cu fratele său 
mai tânăr. Rosny aîné a ştiut să se emancipeze de tirania fap- 
tului brut, reuşind să-l transfigureze și să-l integreze într'o fan- 
tezie liberă. El unea curiozitatea vie și pasiunea cunoașterii cu 
elanurile imaginaţiei. Spiritul său avea o turnură romanescă, 
aventuroasă. Nu şi-a interzis nici o îndrăzneală şi nici un do- 

meniu. A trecut deci cu aceeaşi iscodire pasionată dela concre- 
tul datului științific, la freamătul vieții sociale sau conflictele 
sufleteşti, neşovăind nici în faţa aventurii spirituale. A repre- 
zentat deci în viaţa literară spiritul ştiinţific al sfârşitului de 
secol, cu toate entuziasmele şi devierile lui. 

O cunoaştere adâncită a fizicei şi ştiinţelor naturale a în- 
găduit lui Rosny transpunerea în roman a unor date ştiinţifice, 
cărora verva lui imaginară le dădea corp şi coloare. Este nota 
psihologică dominantă a autorului, această putinţă de a vedea 
in concret şi relief materialul documentar oferit de ştiinţă. 
Rosny nu accepta un fapt științific ca o dată uscată, anonimă, 
pur intelectuală ; pentru el precizările ştiinţifice dobândeau 
viaţă, deveneau prilejuri de viziuni concrete și circumstanţiate. 
Cunoștinţele geologice, de pildă, cercetarea faunei și florei u- 
nei ere anumite, nu se limitau la o investigare pasivă, prin in- 
termediul clasificaţiilor complicate şi al nomenclaturii. Ele de- 
veneau punctul de plecare a unei viziuni de mare intensitate, 
în care animalele luau corp, profilându-şi siluetele masive. pe 
orizonturi necunoscute, în care pădurile foșnitoare se înălţau 
în mijlocul unor peisaje ciudate. Se închegau astfel din proiec- 
tarea în afară şi, am spune, din vizualizarea cunoştinţelor ab- 
stracte, crâmpee de lume unde se petreceau lupte ucigaşe sau 
tpopei neșştiute. Rosny a desprins câteva epizoade ale trecutu- 
lui planetei. Nu s'a mărginit însă la o simplă enunţare, sau la o 
evocare în sugestii a acestui trecut. A știut să-i desprindă în a- 
ceeaşi vreme farmecul poetic, atmosfera de taină şi temere ob- 
scură, fluidul depărtării în timp. Va rămâne totdeauna pre- 
zentă în spiritul cititorilor epopeea sumbră numită La guerre 
de feu, suită de periperiţii crâncene şi de eforturi neîncetate 
pentru redobândirea scânteii de lumină şi regăsirea tribului ră- 
mas în noapte ; iar povestirea plină de vervă și ingeniozitate 
Les Xipehuz, narând lupta patetică între oameni şi creaturile 
minerale năzuind să cucerească pământul, va rămâne un mo- 
del de expunere lucidă, îmbinând îndrăzneala invenţiei cu si- 
guranţa expunerii ; și tot astfel, vor rămâne celelalte opere La 
'mort de la terre, Un autre monde sau La force mystérieuse, lu- 
crări afirmând repetat talentul robust al autorului şi puterea 
lui imaginară. Întâlnim în acelaşi timp în opera lui Rosny un 
fior de spaimă cosmică şi simţimânt grandios al infinitului, 
subliniind deopotrivă, într'o opoziţie neîncetată, condiţia noas- 
trä de fiinţe strivite de misterul lumii, dar şi de ființe ridicate 
prin cuget deasupra forţelor oarbe şi materiei. Autorul lucră- 
Tii Le pluralisme avea sentimentul singurătăţii omului în uni- 

vers ; el a ştiut să cerceteze lucrurile dela perspective cosmice, 
de unde simţimântul relativităţii și indulgenţa calmă cu care 
ştia să privească lucrurile omeneşti. 

Rosny nu s'a limitat însă la viziunile geologice și cosmice. El 
a fost şi un romancier al vieţii sociale, a cărei frământare se 
integra firesc în vasta epopee pe care o întreprinsese. Nell Horn, 
Le Bilatcral, Marc Fane, amânunţesc aspecte diferite ale vieţii 
sociale, urmărind prin descrierea unor medii sociale variate, 
desprinderea de aspecte caracteristice a conflictelor dintre oa- 
meni. Alături de forţele naturale și de evenimentele telurice, 
Rosny face loc universului uman, străduindu-se să-l cuprindă. 
în frământările lui generale, de manifestări colective, cât şi în 
formele lui de viaţă individuală. Rosny a avut simţ şi a reușit. 
să creivneze câteva siluete feminine cu multă justeţă. 

Opera lui multiplă, cu desen general atât de vast şi de atât. 
de mare întindere, este, desigur, inegală. Ea rămâne însă mär- 
turie a unei personalităţi artistice de frumoasă ținută şi a unui 
spirit de largi rezonanţe. Dacă nu a fost un gânditor în accep- 
ţia strictă a cuvântului, a fost totuși un iscoditor neobosit al 
naturii şi al tuturor formelor de viaţă, reuşind să traducă în 
imagini şi să exprime sugestiv fiorul unei trăiri plenare. Dacă. 
opera lui nu are adâncime, are întindere, varietate şi noutate 
de orizont ; originalitatea lui Rosny nu a fost căutată, silită, ci 
a izvorit direct din verva lui creatoare. 


Privit acum, dela perspectiva istorică dela care ne găsim, 
putem situa pe Rosny aîné în evoluţia literară a naturalismului, 
şi putem înţelege atitudinea lui disidentă faţă de şcoala dela 
Médan. Rosny aîné a semnat împreună cu Bonnetain, Desca- 
ves, Margueritte și Cuiche Manifestul celor cinci, prin care se 
reacționa hotărtt împotriva crudităţilor zoliste, după apariţia. 
volumului La Terre. Ceea ce l-a îndepărtat pe Rosny de Zola 
a fost în realitate o concepţie mai vastă asupra romanului na- 
turalist, destinat, în credința lui Rosny, să descrie o realitate- 
mult mai întinsă decât a societății umane. La ancheta lite- 
ară întreprinsă pe vremuri de Jules Huret, Rosny își preciza 
astfel poziţia, reclamând : ...„une littérature plus complexe, 
plus haute... C'est une marche vers l'élargissement de l'esprit 
humain, par la compréhension plus profonde, plus analytique 
et plus juste de lunivers tout entier (subliniat de autor) et des 
plus humbles individus, acquise par la science et la philosophie- 
des temps modernes“. Romancierul afirma în substanță obliga- 
ţia pentru scriitor de a ţine pasul dezvoltării culturale şi a ci- 
vilizaţiei epocii în care trăiește. După cum artiştii greci din se- 

colul lui Pericle răsfrângeau în arta lor valorile estetice ale 
vremii, tot astfel artistul modern va trebui să transpună în arta 
lui ecourile tuturor disciplinelor intelectuale şi ale progresului 
industrial sau social al timpului nostru. Concepţie care avea, 
în credința lui Rosny, să conducă pe artist nu numai la o în- 
ţelegere evoluată a vieţii sociale, dar şi a unei adâncite com- 
prehensiuni psihologice. 


ION BIBERI 


SISTEMUL ESTETIC AL D-LUI LUCIAN BLAGA 


Dacă opiniile estetice ale multor gânditori români se adună 
— în mod firesc — sub semnul „ideilor estetice“, al concepții- 
lor sau principiilor de estetică întru cât strădaniile lor se carac- 
terizează prin fragmentar, accidental şi disparat, vederile d-lui 
L. Blaga sunt circumscrise vădit în curba unui sistem de o or- 
ganicitate evidentă în părţile şi totalitatea sa. Unele din ideile 
lucrării sale sintetice „Artă şi valoare“ (Edit. Fundaţiei pen- 
tru literatură şi artă „Regele Carol II“) au apărut desigur mai 
de mult în cursul unei opere teoretice sau artistice ce prin stă- 
ruina ei dovedea o aplicată vocaţie, dar numai meteoric, ac- 
cidental. Orânduirea lor pe câteva axe răspicat determinate, 
gruparea lor logică şi ierarhică s'a săvârşit în structură de „sis- 
tem“ abia prin această din urmă lucrare. Un caracter de un 
limpede geometrism, demonstraţiuni într'adevăr „more geome- 
trico“, silogisme corect desfăşurate impun şi să adăogăm sur- 
prind pe spectatorul de ansamblu al viziunii d-lui Lucian Bla- 
ga, obişnuit cu impreciziunile mistice ale poetului şi cu imagis- 
mul, în mod necesar vag, al filosofului. Operă a unui neaştep- 
tat „esprit de géométrie“ tipic atât de evident, încât multe din 
ideile sale ghemuite latent în premise sintetice pot fi ușor ex- 
plicitate înainte chiar de a fi desfăşurate de scriitor, „siste- 
mul estetic“ al d-lui Blaga nu e mai puţin şi expresia acelui 
„esprit de finesse“ pe care în sectoarele totului îl vădește cu 
atâta simţ al nuanței, Este de altfel axiomatic faptul că, şi în 
acest domeniu, filosoful şi poetul realizează o operă care se bu- 
cură sau suferă de calitățile și defectele acestei metode sim- 
biotice. 

Cu o armătură exterioară raţionalistă, d. L. Blaga rămâne 
totuşi un reprezentant al misticismului modern dezvăluind şi în 
liniile mari ale făpturii sale ideologice, un nucleu sintetic în- 
chegat dintr'o nebuloasă de contradicții ce se străvăd încă prin 


200 REVISTA FUNDAŢIILOR REGALE 


cenușiul ei originar. De aici impresia unei experienţe intelec- 
tuale trăite cu liric elan, de aici sentimentul autenticităţii și al 
ideii vii, seneratoare. 


Nu se poate aduce de aceea sistemului d-lui Blaga învinuirea 
că s'ar desfășura pe un plan pur speculativ, că este o creaţie 
abstractă şi abilă de idei ce se înşirue numai cu farmec amăgi- 
tor, cum ar părea într'adevăr la prima vedere. Căci dacă sis- 
temul nu-și extrage vitalitatea din întreg domeniul variat al 
experienţei artistice, el creşte totuși din rădăcina unei experi- 
enţe şi aceasta este cea a poetului Blaga însuşi. De aici se în- 
fruptă cu aviditate speculaţia filosofului colorându-i gânăirea 
ce ar fi fost altfel anemiată, dar tot de aici se iscă şi svonul di- 
ficultăţilor teoretice : câmpul fatal restrâns al unei singure ex- 
perienţe artistice profund subiective ce se încadrează în tipul 
dominant simbolist al artei. 


Concepţia estetică a d-lui Lucian Blaga se construeşte pe cale 
pur deductivă „de sus în jos“, din anume premise care o ge- 
nerează cu stricteță. Prin întreg spiritul ce o pătrunde, ea re- 
face atmosfera vechilor sisteme ale esteticei de tip metafizic 
ca de pildă cele ale idealismului post-kantian. Filozoful nu 
ignorează dificultăţile care merg până la caducitate, ale meto- 
dei. O estetică bogată de o anume „viziune“ metafizică își hră- 
nește substanța din aceasta, dar se menține şi piere prin ea. Pe 
deplin lămurit asupra situaţiei, d. Blaga va scrie: „Hrănim 
de mult timp credința secretă că teoriile estetice nu sunl nicio- 
dată mai fertile ca tocmai în epocile când ele se rostesc în nu- 
mele unei metafizici oarecare şi sub amenințarea unei obşlejti 
vsânde. Caducitatea teoriilor metafizice se constată desigur, 
fără apel, cu istoria la îndemână. Dar aceasta nici nu ne spe- 
rie, nici nu ne poate ji leac sau învățătură. Dimpotrivă, îm- 
brejurarea e de natură a ne da curajul să ne depănăm firul, 
după cum ne e placul“. („„Artă şi valoare“. pag. 10). 

Estetica de faţă poate fi prin urmare discutată, apreciată sau 
condamnată în lumina sistemului metafizic care o generează. 
Fa mai poate fi însă privită şi din punctul ei de vedere ima- 
nent, din zarea propriei „viziuni“ urmărindu-i consecvenţa în 
desfăşurare. | 

Primul drum ni se pare mai ușor accesibil şi, prin facilitate, 
mai puţin recomandabil. Premisele metafizice ale unui sistem 
de structură oarecum subiectivă ca acestea nu sunt greu de 
răsturnat și odată cu ele, piere dela sine și horbota teoriilor es- 
tetice. 

Cea de-a doua cale ni se pare însă mai corectă, pentru că pe 

firul ei la început abia presimţit, putem pătrunde în atât de 
controversata problematică a esteticei și verifica aşa zicând la 
faţa locului rodnicia viziunii metafizice. 

Sistemul estetic al d-lui L. Blaga va fi deci prețuit din per- 
spectiva lui proprie și soluţiile lui alăturate de cele ale esteti- 
cei contemporane spre a le cunoaște noutatea în cadrul gene- 
ral al disciplinei. In acest fel, vom ilustra indirect valabilita- 
tea prin rodnicie pentru estetică, a premiselor metafizice ale 
sistemului. 

Cadrul teoretic, în care se înscrie estetica d-lui Blaga, e fi- 
xat cu preciziune de autor chiar. Primele lui linii înseamnă mai 
întâi o depășire a punctului de plecare cartezian, dincolo de 
eul cugetător și de lumina limpede a conştiinţei. Din hrubele 
confuze ale inconștientului, se ivește glasul omului contempo- 
ran care nu mai are siguranţa și tăria veacului al XVII-lea. El 
exprimă svonurile noului orizont al misterului, omul devenind 
o „existentă“ care-şi e sieşi mister şi ia act de un orizont saturat 
de mistere (op. cit. pag. 16). E aici un agnosticism care, ală- 
turi de unele antecedente filosofice cunoscute, nu purcede mai 
puţin din sfera romantismului și simbolismului poetic. Semni- 
ficativ apare faptul că fiorul tainei a tremurat îneă din primele 
versuri ale poetului, în 1919, unde trebue căutate și zorile ne- 
lămurite ale gândirii sale. In „Poemele luminii“ — explosivă 
şi dioniziacă înşiruire de poeme de un erotism păgân în care lu- 
mina ẹ doar lunară — întâlnim astfel embrionara intuiţie a 
misterului în versuri ca: 


Și nu ucid 
Cu mintea tainele ce le 'ntâlnesc 


sau chiar paradoxal : 
Eu cu lumina mea sporesc a lumii taină 
şi 


Aşa îmbogäțesc şi eu întunecata zare 
Cu largi fiori de sfânt mister 


sau, anticipând cu aproape două decenii acel „ignorabimus“ al 
metafizicei sale : 


un văl de nepătruns ascunde Vecinicul în besnă. 
(,„Vecinicul“ din „Poemele luminii“). 


Situarea omului în orizontul misterului depăşeşte printr'un 
salt fericit calificat „mutație“ — cum mai observam — poziţia 

carteziană. Dacă identificarea celei din urmă cu modul exis- 
tenţial animalic e foarte discutabilă — recunoaşterea ideilor 
clare şi distincte nu corespunde numai orientării biologice a o- 
mului, ci a făcut cu putinţă dezvoltarea culturii moderne ra- 
ţionaliste însăși ca o categorie specific umană — noul mod on- 
tologic, provocând prezenţa misterului, complică într'un fel tot 
mai omenesc problematica lumii. Din relaţiile omului cu noul 
orizont al misterului pe care tinde a-l revela, filosoful nostru 
ajunge la definirea actului cultural şi apoi la analiza lui struc- 
turală, socotindu-l „metaforic“ şi produs al „categoriilor abi- 
sale“, create ca un spor de tipare ale inconștientului prin ana- 
logie cu categoriile kantiene ale conştiinţei. O metafizică 
şi o teorie a cunoaşterii care în fond cu veche armătură kan- 
tiană caută să organizeze domeniul vag al inconştientului, des- 
coperirea cea mai prețioasă a psihologiei moderne. 


Pentru lămurirea premiselor estetice ale gândirii d-lui L. 
Blaga, să subliniem şi noi însemnatul rol pe care-l joacă acele 
„categorii abisale“ cu îndoita şi ingenioasa funcţie de a men- 
ține efervescenţa creatoare a omului, dar și de a înfrâna trans- 
cendent posibilitatea revelării complete a misterului. 


In acest cadru metafizic despre a cărui valabilitate nu avem 
să ne ocupăm — după cum spuneam — aci, se înscrie sistemul 
estetic al d-lui Blaga. $: cu admirabila încredere în propriile 
concepții ce caracterizează de obicei pe gânditorii subiectivi, îi 
place să creadă chiar că viciul capital al esteticei se datorește 
ignorării metafizicei sale, a „dualismului ontologic şi de ori- 
zonturi“. 

Să urmărim însă acum soluţiile pe care d. L. Blaga în lu- 
mina premiselor metafizice de mai sus încearcă a le da proble- 
melor estetice. Se ivește mai întâi firește, nevoia definirii ar- 
tei ca treaptă primară a sistemului. In calitatea ei de plăsmuire 
culturală alături de religie, ştiinţă, metafizică, arta își propune 
şi ea — socotește d. Blaga — a revela misterul pe cale meta- 
forică şi în tiparele categoriilor abisale. E în aceste elemente 
primul termen al definiţiei și anume genul proxim. 

Analizându-l ne izbim dintru început de o dificultate. Con- 
ceptul „revelaţiei““ nu pare a funcţiona aici cu proprietatea lui: 
obişnuită. Revelaţie înseamnă într'adevăr actul prin care di- 
vinitatea sau, cum ar spune d. Blaga, Marele Anonim își 
descoperă ființa tainică umanităţii (a parte Dei) constitue în 
fond un gest al graţiei, de har ce coboară de sus în jos. Plăs- 
muirile culturale printre care și arta sunt însă acte umane, 
pași prin care a parte hominis ne îndreptăm spre divinitate ; 

procese de cunoaştere de jos în sus. O artă care să însemne 0 re~ 
velaţie a misterului fără concurs divin, nu ni se pare cu pu- 
tinţa. 

Incadrându-și concepţia în străvechea direcţie mistică a es- 
teticei. d. L. Blaga încearcă un act sintetic de îmbinare a lu- 
mescului cu divinitatea pe calea întoarsă însă a sensului de jos 
în sus. 

Cel de-al doilea termen al definiţiei d-lui L. Blaga cuprin- 
zând diferenţa specifică readuce în discuţie o idee uzuală și 
anume : revelarea misterului se face pe planul sensibilităţii sau 
al concretului intuitiv. Cu această vedere, ne-am situat iarăși în 
albia acelui curent al esteticei care socoteşte arta drept o cu- 
noaştere a individualului, o intuiţie a însuşirii particulare deci, 
cum o vede de pildă Croce: o cunoaștere intuitivă în opoziţie 
cu cea conceptuală a științei. Părăsind însă planul conștiinței 
şi cufundându-se în hrubele inconştientului, intuiţia d-lui 
Blaga dobândeşte un nou aspect: ea slujește „categoriile abi- 
salului““, iar sensibilitatea se mişcă în sfera artei pe un alt plan 
decât cel practic obișnuit, pe cel anume pe care se revelează 
mistere. In cadrul perspectivei cu îndoit orizont a d-lui Blaga 
în care funcțiunile sufletești au manifestări bivalente, noua o- 
rientare a sensibilităţii poate fi înţeleasă. Cum ne-am propus 
să ne mişcăm în cercul limitat al punctului de vedere imanent, 
ne mărginim la această acceptare. 

O a doua problemă pe care o ridică de îndată d. L. Blaga 
priveşte originea şi funcțiunea artei. Se refuză cu hotărire 
explicaţia arter prin condiţiile ei inferioare şi extrinseci, 
teoria artei ca joc, vitalismul estetic, etc. şi se accentuează în 
buna tovărășie a fenomenologici, dar pe'cale metafizică lămu- 
rirea ei imanentă. Apariţia artei poate fi înţeleasă ca o mani- 
festare a unui „mod ontologic“ nou care este cel uman, o justi- 
ficare de natură existenţială deci, căreia trebue să-i recunoaş- 
tem adâncimea şi demnitatea. E o depășire a planului expli- 
cativ psihologic și biologic în orizont metafizic. 

Suntem îndemnați acum să vâslim în comentariile noastre 
spre apele autonomiei artei al cărei accent specific a și fost a- 
tins mai sus. Ajungem astfel la problema centrală a esteticei, a 
cărei autonomie ca știință pe baza autonomiei artei a solicitat 
atâtea strădanii lui Baumgarten (1750) și până la fenome- 
nologii contemporani. Problema cea mai dificilă ce se ridică 
aici e cea a „esteticului natural“ şi al celui „artistic“, prin care 
numai se poate proclama autonomia artei. 

Printr'o discuţie sumară dar pătrunzătoare, d. L. Blaga va 

combate ideea diferenţierii graduale prin intensitate și com- 
plexitate a frumosului natural și artistic (Volkelt, Dessoir, 
Geiger, Utitz) și va dobândi o nouă poziţie iarăşi prin aplica- 
rea dualismului său metafizic după care între cele două ori- 
zonturi se cască o prăpastie de netrecut, „esteticul natural“ 
constituindu-se în planul obișnuit al conștiinței pe când cel ar- 
tistic în noul orizont al misterului. Producându-se aici o mu- 
taţie ontologică, autonomia artei creşte din rădăcini de unde 
nu mai poate fi smulsă. Spre a sublinia limpede această poziţie, 
d. Blaga va născoci „legea non transponibilităţii“ cu tendința 
de a hotărnici definitiv autonomia artei. Și de data aceasta ob- 
servăm că perspectiva imanentă a sistemului susține fecund 
justificarea şi aduce o nouă contribuţie în cadrul concepţiei me- 
tafizice citate. 


O imediată consecinţă a „legii non transponibilităţii“ o con- 
stitue respingerea frontală a teoriei artei ca imitație a naturii 
care dela Platon şi până la un M. Geiger, stăruie încă în parte, 
în estetică. Intr'adevăr, situând arta pe planul distinct al reve- 
laţiei, atribuindu-i o funcţie ce depăşeşte integral planul na- 
tural, intre cele două orizonturi căscându-se o prăpastie, teo- 
ria imitaţiei nu se mai poate susține, Cu acelaşi argument se 
condamnă principial şi metoda experimentală a esteticei care 
prin discuţia lui Fechner voia să constitue frumosul pe calea 
costisitoare a experienţelor ce porneau dela formele cele mai 
simple. Ridicată pe un plan deosebit într'o lume distinctă, arta 
nu poate fi înțeleasă prin subsumare la fenomenele naturale 
subordonate, cum sunt formele simple. In fond argumentul 
crea într'o altă structură, obiecţiunea fundamentală ce s'a ri- . 
dicat mai de mult în faţa experimentului estetic și anume ca- 
racterul anterior al normei estetice ce se manifestă fără voie cu 
prilejul experienţei sau — ca şi la d. Blaga — imanentismul 
estetic. 

Din definiţia artei ca revelare metaforică şi în tipare abisale 
a misterului, se deduce și caracterizarea geniului ca agent cre- 
ator al artei. Respingând și de data aceasta teoriile psiholo- 
gice şi patologice despre geniu care apar.ca penibile explica- 
ţiuni insuficiente, acesta devine darul de a transpune pe alt 
plan ontologic misterele revelate. E o soluţie care în cadrul me- 
tafizic amintit dă geniului — să recunoaștem — un prestigiu 
crescut. 

Printre problemele generale ale esteticei pe care sistemul 
d-lui L. Blaga le ridică, este și cea a locului artei între celelalte 
ramuri ale culturii din punctul de vedere al posibilităţii apro- 

pierii de Absolut. Se cunosc dezbaterile idealismului romantic 
german, de pildă, cu privire la această problemă. Neidentifi- 
cându-se cu Ideea, ci cu misterul, Absolutul d-lui Blaga îl deter- 
mină să conchidă că o ierarhizare a plăsmuirilor culturii e 
oarecum fără sens. Toate creaţiile culturale fiind revelări de 
mistere, transcendental înfrânate deopotrivă, arta, ştiinţa, reli- 
gia se situează la egală distanță de mister. 

Să observăm mai întâi că prin conceptul transcendenţei, d. 
Lucian Blaga readuce ideea revelaţiei la caracteristica ei 
“justă pe care o dă direcţiunea de sus în jos. Aceasta ca o co- 
rectare la accepțiunea contrarie a revelaţiei în definiţia mai sus 
examinată a artei. Apoi revenind la problema ierarhizării artei 
faţă de revelaţia misterului, este ea într'adevăr un non-sens ? 
Nu sunt cu putinţă apropieri pe o scară de intensitate varia- 
bilă a misterului ? Nu, ne trădează intuiţia noastră momentul 
ŞI categoria cunoaşterii — artă, ştiinţă, religie, metafizică — 
prin care pășim mai aproape sau mai departe de mister ? 

Ca o consecinţă a aceleiaşi definiții a artei, d. Blaga res- 
pinge la fel orice ierarhizare a artelor între ele şi a genurilor, 
egal de depărtate — după el — de mister. 

Ni se pare că nici această încheiere nu se poate justifica din 
punctul de vedere chiar al d-lui Blaga. Căci într'adevăr dacă 
socoteşti că funcţia cardinală a artei e revelarea misterului, nu 
eşti îndemnat să crezi că o intensitate deosebită folosește mu- 
zica faţă de sculptură sau arhitectură, genul liric faţă de cel 
pic, didactic, etc. ? Ba diferitele opere individuale ale fiecă- 
rui gen. nu se înfiorează în mod deosebit în faţa misterului? 


Problema contemplaţiei, a „satisfacţiei sau emoţiei estetice“ 
se pune şi pentru d. L. Blaga, de asemeni în cadrul metafizicei 
sale. In afara analizei psihologice ce se face în deobşte stării 
receptive a artei pe urma puternicului impuls al simpatetismu- 
lui estetic german, pe d-sa îl interesează numai funcția 
ei metafizică. Prin satisfacția estetică, omul se transpune 
în orizontul misterului, ba săvârşeşte chiar un act de mu- 
taţie ontologică în planul uman propriu zis sau „deslănţuie în- 
trun fel în sine geneza omului“. Se depăşesc dar apele psiho- 
logiei care a adâncit în atâtea direcţii fenomenul contempla- 
tiei pe un plan pozitivist şi se produce de fapt o reîntoarcere 
la străvechiul misticism estetic sau chiar la metodele romantis- 
mului idealist. Consecvent cu acestea, împotriva rezultatelor 
cercetării psihologice, „satisfacția estetică“ e tăiată de orice 
legături cu impresiile comune ale vieţii şi promovată pe plan 
exclusiv metafizic. 

Analiza structurală a valorilor ce constituesc arta — valori 
polare, terțiare, flotante, accesorii — având un caracter 
exclusiv constructiv, nu ne vor reţine în mod deosebit. 
Va trebui să poposim însă puţin în faţa teoriei d-lui Blaga des- 
pre arta socotită ca un „cosmoid'“, iar nu ca un cristal sau un or~ 
ganism. Direcţiunea organicistică germană, în deosebi, e combă- 
tută cu hotărîre. Fireşte din punctul de vedere al metafizicei 
autorului, arta nu poate fi un organism sau un microcosm odată 
ce nu „oglindește“ substanţial și în mic structura naturii, ci un 
„cosmoid“ adică o făptură proprie regisată de legi specifice. 
Este aceeași preocupare de autonomizare a artei ce se obţine 
şi cu mijloacele proprii ale metafizicei d-lui Blaga. 

Dacă am fi solicitaţi în sfârşit să judecăm global valoarea 
esteticei d-lui Blaga, ar trebui să accentuăm încă o dată că fap- 
tul nu e posibil — din punct de vedere imanent — decât în 
funcţie de metafizica sa. O apreciere în lumina dezvoltării ge- 
nerale a disciplinei duce însă la încheierea că prin sistemul 
d-sale estetic s'au reliefat cu noi lumini turburătoare unele po- 
ziţii nelămurite sau mai dinainte câștigate ale esteticei. 


AL, DIMA 


CRONICA ŞTIINŢIFICĂ 


Conservarea alimentelor de mare consumaţie, cum ar fi de 
pildă : laptele, untul, şunca, vinul, berea, siropul, conservele, 
etc., pune problema delicată care interesează în măsuri deose- 
bite fabricantul, consumatorul și autoritatea în sarcina căreia 
cade supravegherea acestor alimente. Fabricantul, trebue să o 
spunem, este în general înclinat să comită un abuz care întâl- 
neşte frauda. 

Pentru consumator chestiunea este mai complicată, El are ne- 
greşit interesul să consume alimente nealterate, dar şi alimente 
care să nu conţină acele antiseptice greu de eliminat sau cu ac- 
ţiune nocivă asupra organismului. Cărnurile sunt conservate în 
soluţii de maximum 10% nitrat de potasiu sau bicarbonat de 
sodiu. Nitratul de potasiu în contact cu carnea este redus într'o 
altă substanţă cunoscută sub numele de nitrat de potasiu şi a- 
cestuia se datorește coloarea aceea roz a şuncei, coloare pe 
care consumatorul o preţuieşte foarte mult. 

Numai că nitratul nu este cu totul inofensiv ; el are o acţi- 
une dăunătoare asupra inimii. 


CRONICA ŞTIINŢIFICĂ 207 


E lesne de înţeles prin urmare, cu câtă precauţiune trebue 
utilizat. 

Acidul sulfuric şi bisulfaţii sunt întrebuinţati la conservarea 
<ărnurilor, a berii şi în general a băuturilor slab alcoolice; la 
conservarea ciupercilor şi fructelor de asemenea. 

Cum aceste antiseptice decolorează alimentele, recolorarea 
lor necesită adăogarea de alte substanţe. 

Untul se conservă adăogându-i-se acid boric, maximum 5 
grame de kilogram. Consumatorul nu-şi poate da seama de 
prezența acidului boric în untul pe care-l consumă. 

Fabricanţii frauduloși utilizează acidul boric şi la conserva- 
rea laptelui, a vinului şi a conservelor în cutie, ceea ce nu mai 
este permis. 

Cum acesta este adesea preparat din substanţe care conţin 
fluor — produs foarte toxic — e ușor de întrevăzut primejdia 
da care este supus consumatorul. 

Acidul salicilic și el este întrebuințat în mod abuziv. 

In mod fraudulos la conservarea laptelui se mai întrebuin- 
ţează formolul (cu acţiune nocivă şi care face caseina inasimi- 
labilă), apa oxigenată, cromaţii alcalini, diacetilul, etc. 

Iată de ce este atât de indicată consumarea de alimente proas- 
pete şi de origine bine cunoscută. 

La conservarea fructelor dă admirabile rezultate rumegușul 
de plută. Parfumul fructelor se păstrează nealterat, iar coaja 
lor nu se stârceşte. Rumegușul de altă parte poate fi utilizat un 
timp indefinit. 

% 


Se pare că cimenturile pe care le-au folosit Romanii în ne- 
muritoarele lor construcţiuni erau preparate cu apă în care se 
adăoga albuş de ou. 

Mortarurile acestea cu albumină, încercate și în vremea 
noastră, sunt extrem de rezistente, dar costă foarte scump. 

Asemenea cimenturi sunt indicate la construcţia cisternelor 
în care urmează a fi păstrat un lichid, cum ar fi de exemplu 
vinul. 

Aceste cisterne sunt astfel puse la adăpost de eventuale şi 
păgubitoare crăpături. 

+ 


Intre animalele care pot să trăiască multe zile fără să mä- 
nânce notăm : calul poate să trăiască 25 de zile fără să mă- 
nânce, dacă în timpul acesta i se dă de băut; numai 17 zile 

dacă i se suprimă apa și numai 5 zile dacă i se dă să mănânce, 
dar nu i se dă să bea. 
Pisica trăiește fără să mănânce 15-20 zile. 
Câinele trăiește 40 de zile fără mâncare și numai 20 de zile 
dacă i se suprimă băutura. 
lepurele rezistă 14 zile; porumbelul 10 zile, cobaiul 6; vra- 
bia 2 zile. 
Crapul în schimb poate să trăiască chiar 2 ani fără hrană. 
Omul, dacă nu face nici un efort fizic sau intelectual poate 
să trăiască 3-4 săptămâni fără să se hrănească, dar bând câte 
puţină apă. 
Ceea ce e curios e că nu poate să supraviețuiască peste 8 zile 
de nesomn, 
$ 


In timpurile normale cifra oamenilor morți prin înnecare se 
ridică la circa 15 în fiecare zi. 


3+ 


Cântărindu-se 6396 de metri de pânză de păianjen s'a con- 
statat că ea cântărește 6 centigrame, 4 miligrame și 6 zecimi 
de miligram. 

Omul n'a fost încă în stare să fabrice un fir atât de rezistent 
ca firul de păianjen produs, precum se știe, de o glandă așe- 
zată în partea posterioară a animalului. Glanda conţine un li- 
chid care imediat în contact cu aerul devine consistent. 

E interesant de adăogat că păianjenul toarce două feluri de 
fire, unul uscat pentru „razele“ pânzei sale, și unul lipicios 
pentru spirala pânzei. 

Păianjenul are grija să nu calce decât în firele uscate pen- 
tru a nu se prinde în propria-i cursă, 


+ 


Ochiul cel mai bun nu poate numära mai mult de 6800 de 
stele ; numărătoarea făcându-se în cele două emisfere. 

Presupunând că toate aceste stele vizibile cu ochiul liber s'ar 
stinge, lumina bolţii cerești nu S'ar micșora decât cu maximum 
o zecime, ceea ce însemnează că intensitatea luminoasă a bolţii 
cereşti depinde mai ales de celelalte stele; de acelea care nu se 
văd. 

* 


Toate războaiele sunt costisitoare. Chiar războaiele pe care 
unele state le duc împotriva insectelor distrugătoare de recolte. 

Aflăm astfel că în California se cheltuesc anual cu distru- 
gerea insectelor mai bine de 150 milioane franci francezi, iar 
Statele Unite cheltuesc mai mult de 3 miliarde în războiul pe 
care îl poartă contra insectelor. 

In aceeaşi ordine de idei merită să menţionăm că cercetăto- 
rul Ronald Ross atribue degenerescenţa vechilor Greci — una 
din rasele cele mai viguroase pe care le-a dat vreodată pămân- 
tul — malariei propagate de țânțari. 

Să adăogăm că în Statele Unite, în fiecare an, se cheltuesc 
450 de milioane de franci, cu pânza metalică întrebuințată la 
uși şi ferestre contra ţânţarilor. 


Ea 


E cunoscut faptul că o vioară preţueşte cu atât mai mult cu 
cât e mai veche. Omul a găsit mijlocul de a răpi timpului a- 
cest apanaj. 

In adevăr, el şi-a permis să supună acest delicat instrument 
muzical unui tratament electroterapeutic întocmai ca pe bolna- 
vii de paralizie. 

S'a constatat că aplicarea unui asemenea tratament — pre- 
cizăm : o iradiere cu Raze X timp de 10 minute — „îmbătrâ- 
neşte““ o vioară cât o jumătate de secol de întrebuințare. 

Cincizeci de ani de exerciţiu valorează prin urmare, cât 10 
minute de tratament cu raze X. 


% 


Capacitatea de viaţă a micro-organismelor, s'a observat cu 
nenumărate prilejuri, este extraordinară; de altfel ca şi a semin- 
telor, deşi a acestora este totuși de un ordin inferior micro-or- 
ganismelor, dacă e să luăm drept bune ultimile cercetări. 

O descoperire recentă reconfirmă observaţiile anterioare. 

In stratul de cărbune la o adâncime de cca 150 m. s'au găsit 
microbi vii. Vârsta acestor microscopici prizonieri a fost eva- 
luată la câteva milioane de ani. 


* 


Dar, în general vorbind, rezistența ființelor vii este o cali- 
tate minunatä. 

Aşa de pildă broasca, dacă în fabulă n'a reușit să atingă di- 
mensiunile unui bou, în schimb poate să suporte, fără dificul- 
tate o presiune de 400 atmosfere, iar melcii rezistă la o tem- 


peratură de minus 120 grade. 
14 

Aceste cifre le putem adăoga la altele care ilustrează deopo- 
trivă îndârjirea vieţii de a înfrunta nemurirea. 


x» 


Se ştie că împotriva lui Napoleon s'a exercitat la un moment 
dat un blocus european. Atunci, și din iniţiativa ilustrului îm- 
părat, s'a fabricat, pentru prima oară în Franţa, zahăr din sfe- 
clă și s'a preparat grăsimea sintetică cunoscută sub numele de 
marparină. 

* 


Uneori omul produce în lumea animalelor adevărate ravagii. 

In fiecare an, de exemplu, el vânează peste 20 mii de ba- 
lene în Mările Arctice. 

E adevărat că cea din urmă părticică din aceste uriașe ani- 
male găseşte o întrebuințare. 


* 


Acum vreo doi ani marele născocitor Georges Claude propu- 
sese un ingenios mijloc de a descoperi naufragiaţii. 

Mulțimea naufragiaţilor, în aceste vremuri de război, ne rea- 
ninteşte ideea lui Georges Claude. 

După dispariţia aviatorului Mermoz, învățatul francez a pro- 
pus Academiei de Ştiinţe un procedeu „colorat“ de descoperi- 
re a sinistraţilor. 

Un mic aparat, cu declanșare automată, ar arunca în mare 
o cantitate oarecare de fluoresceină, substanţă cu puternică ac- 
țiune colorantă în verde. 

Incercările lui Georges Claude au arătat că i kgr. de fluo- 
resceină este în stare să coloreze o cantitate de 20 milioane de 
metri cubi de apă. 

Cu 10 kgr. de fluoresceină se poate colora o întindere de apă 
de mai mulți kilometri pătraţi şi vizibilă dela 20 km. 


* 


Plantele, ca orice viețuitoare, pentru ca să crească, au nevoie 
de hrană, pe care o rețin din apa absorbită din pământ prin 
rădăcini, 

Pentru ca o plantă să-şi sporească greutatea cu 1 kgr. ab- 
soarbe și elimină între 400 și 500 kgr. de apă. 

Vom înţelege atunci de ce unele plante, în grija lor de a-și 
procura apa şi hrana necesare, întind rădăcini care însumează 
o lungime de mai mulţi kilometri. 

Cerealele, în scurta lor viață din primăvară până în vară, 
elimină 10-15 kgr. de apă, iar un stejar în aceeaşi perioadă, 
vreo 9 tone de apă. 


* 


Animalele, sa observat de multe ori, se recunosc între ele 
mult mai bine decât oamenii. 

Aşa, de pildă, dacă se taie creasta unei găini, celelalte parcă 
în semn de protestare nu vor so mai primească între ele. 

Această — pentru noi — neînsemnată schimbare de fiziono- 
mie, devine în lumea animală un „casus belli“. 


* 


După unele socoteli, greutatea muștelor care există pe pă- 
mânt ar totaliza faimoasa cifră de 130 milioane de tone. 

Este şi cifra care reprezintă greutatea tuturor oamenilor care 
locuesc pământul. 


AL, MIRONESCU 


REVISTA REVISTELOR 


RESTAURAȚIA 1930-1940 


CANTEC PENTRU REGELE NOSTRU 
Însemnări leşene — Anul V. Vol. XIU — Nr. 6 — I Iunie 1940 


Poetul George Lesnea iscălește următorul poem închinat M. S. Regelui, 


cu prilejul îmlinirii a zece ani de domnie. 


Te slăveşte cântecul, 
C'ai rostit descântecul 
Și ca ’n lanuri iniştea 
Creşte ?n tară liniștea. 
E curat răsufletul, 
Inflorit ni-i sufletul, 
Harul înălțimilor 

Dă imbold mulțimilor. 
E prin veacuri crainică 
Ctitoria-Ţi trainică. 


Te trimise Pronia 

Să răstorni dihonia, 

Să dai pradă vântului 
Relele pământului 

Şi să vindeci rănile... 
Roage-se deci strănile ! 
Sune falnic surlele ! 
Tragă toate turlele 
Clopotul de funie: 
Slavă lui 8 Iunie! 


Tu ne eşti Părintele, 
Ți-s de foc cuvintele, 
De prin toate luncile 
Iti sfinţim poruncile. 
Eşti podoaba ramului, 


Răsăritul neamului, 
Voevodul munților, 
Mirul sfânt al frunților, 
Aurul seninului, 

Regele Destinului. 


Iti îngână numele 
Şipotul cu spumele, 
Culmile cu buciumul, 
Frunzele cu zbuciumul, 
Codrul cu poenele, 
Toate sânzienule ; 
Veselia horelor, 
Chiotul feciorilor, 
Câmpul cu ogoarele, 
Luna și cu soarele. 


Ţi se "'nchină satele, 
Masa cu bucatele. 
Basmele şi zânile 

ţi vrăjiră mânile, 
Te slăvesc cetăţile, 
Lumea cu dreptăţile, 
Nunţile cu ploştile, 
Granița cu oștile, 
Schitul cu litania, 
Plugul cu strădania. 

Te slăvesc uzinele, 
Sondele și minele ; 
Stâncile Carpaţilor, 
Braţele bărbaţilor. 
Buzele părinţilor, 

Glasul năzuinţilor, 
Mugetul cascadelor, 
Fluierul baladelor, 

Umbra voevozilor, 

Cântecul rapsozilor. 


Ţi-s de aur faptele, 
Tara, zi și noapte, le 
Simte bine roadele 
Bucurând noroadele. 
Când Te lupţi cu relele, 
Te ajută stelele, 

Stelele și spicele 
Scuturând colnicile, 
Brazii, plopii, sângerii, 
Flori Ţi-aruncă îngerii. 


Că ești bun ca ploile, 
Spulberând nevoile ; 
Proaspăt ca zăpezile, 
Tânăr ca livezile, 
Lin ca tihna somnului, 
Cald ca raza Domnului, 
Nou ca primăverile, 
Potolit ca serile, 

Blând ca rugăciunile, 
Crâncen ca furtunile. 
Îţi dădură flamura : 


Cerul cum e lamura, 
Zvonul vremiii meştere, 
Vechii magi din peştere, 
Sevele jugaştrilor, 
Crucile sihaștrilor, 
Geamătul săracilor, 
Suliţele Dacilor, 

Vijelia anilor, 

Stemele Romanilor. 


i-au visat victoria 
Tudor şi cu Horia; 
Sabia Ștefanului, 
Capul Brâncoveanului ; 
Pana cronicarilor, 
Struna lăutarilor, 
Tânguirea doinelor, 
Lacrimile moinelor, 
Iureșul vitejilor, 
Deznădejdea Cnejilor. 


Lângă Tine-s cetele, 
Puse-s baionetele, 

Iar încărcătoarele 
Ţărcuiesc hotarele. 

Ţeava lungă-a tunului 
Pavăză-i cătunului. 
Zborul avionului 

E vulturul tronului 
Regele Țăranilor... 

Ia "'ndrăzniţi, dușmanilor ! 


„CE-A PLĂSMUIT TRAIAN PASTREZI AZI TU“ 


“Gândirea — Anul XIX — Nr.-6 — Iunie 1940 


Poetul V. Voiculescu închină M. S. Regelui următoarea poezie : 


Trufaşa Ură şi-a tocmit rapsozii, 
Războiul negru-şi chiamă voievozii, 


Imbobocește vremea de apoi. 


Deschid iuți aripi carele 'n văzduhuri 
Trag jos la tunuri înjugate duhuri 
Anapode minuni răzbai puhoi. 

Prin stingerea de veac a Europii 
In vâriul gândurilor mă apropii 
De Tine stâlp în viforele noi. 

Coroana Ta în noaptea care vine 
Sub spinii 'ngrijoratelor destine 
Via licăre mereu mai lângă noi. 


Scăparea ni-i la Domnul și la Tine, 
Din razele voinţei de mai bine 

Ne făurești armurile la rând. 

Peste noian stă sus furnalul frunţii. 
De cât cerbicia Dunării și munţii 
Mai tare-i stăvilarul unui gând. 


Coroana Ta sub care poate sângeri 

E neamul tot cu moşi culcaţi în 
[plângeri 

Un greu popor pe tâmpla-Ți s'abătu. 
Pământul vechi cu aurul şi fierul 

Se strânge 'n jur, Te mângâe cu 
[cerul, 

Ce-a plăsmuit Traian păstrezi azi Tu. 


Ci nu laşi ruda timpului, rugina 
Tihnită să ne roadă "'ncet lumina 
Nici carii încuibaţi în amintiri: 

Ca sevele din fund să nu samâne 
Crestezi în trunchiul creșterii bătrâne 
Altoiul veșnicelor înnoiri. 


REVISTA FUNDAŢIILOR REGALE 


E moarte 'n jur. Oceanele tresaltă. 
Dar pentru noi sub mâna Ta înaltă 
Viaţa-şi ia regescul înţeles 

Şi îmbrăcând virtuţi izbăvitoare 

Ne cumpănim pe margini de vultoare 
Către limanul larg ce ne-ai ales. 


Boltită 'n zare peste noi veghează 
Neadormită Pacea Ta vitează 
Biserică de gând ce ne-a 'ncăput. 
Gigantic, Drept, de-alungul pe hotare 
Cu rădăcini în piatră și'ncordare 
Stă tronul Tău transfigurat în scut. 


Un drum avem, făr' de 
[răscruce, 

Şi-acela, singurul, prin Tine duce 

Către pliniri ce nu pot adăsta. 

Pârae ce se 'nvolbură spre mare 

Ne dezroreşti din malurile-avare 


Să ne 'ntregim în unitatea Ta. 


singur 


Şi Dumnezeu cu noi e-atâta vreme 
Cât Regele descătuşat de steme 
Inchipuind trimisul din Tării 

Va stăpâni, zămislitor de bine, 
Aidoma Imaginii divine 

Călcând pe marile zădărnicii. 


DECAT ORICARE DINTRE DOMNITORII ACESTEI ŢĂRI, REGELE 
CAROL II A IUBIT ŞI IUBEŞTE TINERETUL. 


Țară Nouă — Anul 11, Nr. 56 — Cluj — 9 lunie 1940 


Revista „Ţară Nouă" — Indreptar ardelenesc de gând şi faptă româ- 
nească — şi-a închinat editorialul acestui număr M. S. Regelui, cu prilejul 
împlinirii unui deceniu dela Restauraţie. Cităm din acest editorial urmă- 
toarele : 


„In jurul căpeteniilor Țării, Românii sau ţinut totdeauna, strâns“cu de~ 
votament, afecţiune şi respect. Prin vorbă simplă poporul exprimă înţelept 
şi realist utilitatea şi organicitatea- instituţiei voevodale sau monarhice, 
chemată a domni sau a conduce după împrejurări şi necesităţi de ordin 
naţional. 

Domnitorul sau Suveranul în concepţia neamului nostru despre rânduelile 
lumii aparţin firei lucrurilor, ordinei naturale, necesităţii de a trăi și de 
a se afirma a unei societăţi. Domnia sau regalitatea au fost şi sunt la noi 
de esenţă profund umană; organicitatea lor nu derivă din originea pre- 
supus divină a acestui mandat, din supranatural, ci din exigenţele firești 
şi permanente pe care le are o societate organizată. Se întâmplă cu o na- 
tiune, cu un Stat, ceea ce s'a întâmplat şi se întâmplă, totdeauna, cu oricare 
agregat social: își alege, își propune, i se dă un conducător. 

Poziţia Regelui în viaţa României nu se explică şi nu se înţelege prin 
epuizante investigaţiuni de ordin istoric și doctrinar. Regele este necesar 
vieţii şi continuității Statului român şi regula succesorală dă echilibrului 
vostru politic şi moral una din cele ma: de preţ certitudini. Regele dom- 
nește, Regele guvernează, Regele conduce şi numai interesele naţionale ho- 
tărăsc, dela caz la caz, dacă Suveranul să dea sau nu funcţiunilor sale un 
caracter sau altul. Nici un mare Domnitor sau Rege al Ţării româneşti n'a 
îndeplinit funcțiuni decorative ; totdeauna poporul a iubit mai mult pe 
Domnitorul cu cea mai mare voinţă și cu cea mai mare înţelepciune activă. 

Cu premiza acestor legitimări putem privi în răstimpul celor zece ani 
dc domnie ai Regelui nostru. Ani grei, de crize, suferinţe şi de sbucium. 
Au început aceşti zece ani în vremea celei mai cumplite crize economice 
cunoscute de istorie şi se încheie acest deceniu în zilele celui mai crâncen 
război din câte a înregistrat istoria. Și, cu toate acestea, cât de mare a fost 
rodul ostenelilor Regelui nostru care şi-a împletit destinul cu acela al po- 
poporului pe care a fost sortit să-l conducă! 

Ca prinţ moștenitor Regele de astăzi şi-a afirmat dorinţa de înoire; ca 
Suveran a trecut la fapte. Şi a desprins din viața neamului nostru adevă- 
rurile lui de totdeauna, exigenţele lui organice. A mers direct la sufletul 
şi mintea acestui neam arătându-i calea de înălţare prin educaţie, instrucţie 
şi disciplină. 

Regele nostru este, înainte de toate, un educator. Materialul uman asupra 
căruia se concentrează atenţunea Sa este, în primul rând, tineretul. Regele 
Carol II, a iubit şi iubeşte mai mult tineretul României decât oricare din- 
tre Domnitorii acestei Țări. Şi de aci rezultă organicitatea şi trăinicia ope- 
rei Sale. Regele nostru crede în puterea sufletului, în valorile spirituale, 
crede în om și în misiunile lui. Cercetăşia la început, străjeria, premili- 
tăria, cultura sub diverse forme mai pe urmă sunt instrumente în mâinile 
unui mare educator. Regele s'a angajat la opera cea mai grea, aceea care 
nu dă satisfacţii imediate şi vizuale, la modelarea imponderabilelor sufle- 
tului omenesc, la acţiunea de potenţare şi înnoire a spiritualităţii unui 
popor; acest drum pe care a apucat Regele nostru duce la înfăptuirea 
temeliei pe care să se poată apoi clădi progresul şi civilizaţia materială a 
acestei ţări. 

Multilateralitatea culturii şi preocupărilor Regelui nostru nu l-a ţinut de- 
parte de nici un sector de viaţă şi afirmare naţională. E! este pretutindeni, 

sugerează, iniţiază, susține și supraveghează enorm de multe activităţi care 
toate la un loc sporesc puterile, prestigiul și dinamismul Țării. Regele nos- 
tru este deosebit de muncitor, scăpărător de inteligent şi cu mare cultură, 
însuşiri care ridică și păstrează pe un conducător în iubirea și respectul 
unei naţiuni. Infruntăm greutăţile mari ale ceasului de faţă cu vrednicia 
şi drepturile neamului nostu, cu mintea luminată şi hotărîrea dârză a Re- 
gelui, cu înțelepciunea conducătorilor acestei Ţări. Pe deasupra tuturora 
Regele strălucește prin toate însușirile cu care l-a dăruit Dumnezeu pentru 


[i 


binele şi fericirea României ‘ 


MISIUNEA SCRIITORILOR ESTE DE A MIJLOCI INTRE 
TRON ȘI ŢARĂ 


Gândirea — Anul XIX — Nr. 6 — Iunie 1940 


Numărul de Iunie al revistei „Gândirea“ a sărbătorit împlinirea a zece 
ani dela Restauraţie, fiind închinat în întregime temei „Regele și Cultura“. 

Poeți: V. Voiculescu, Radu Gyr, Donar Munteanu, Ștefan Baciu, Gh. 
Tuleş şi Iulian Vesper au publicat poeme închinate acestui eveniment na- 
tional. Studii și articole: de d-nii Nichifor Crainic, D. Stăniloaie, Petro 
P. Ionescu, Pan Vizirescu, Virgil Zaborovschi-Florea, Ilariu Dobridor și 
Epicopul Vartolomei Stănescu au analizat şi definit inflorirea pe care bise- 
rica și concepţia ortodoxă a statului nostru, cultura și scriitorii, țărănimea 
şi tineretul o datoresc Suveranului. 

Reproducem din eseul d-lui Nichifor Crainic „Regele și Cultura“ urmă- 


toarele idei privind legăturile dintre 


„Omagiul cel mai serios, pe care 
suntem datori să-i aducem Suvera- 
nului, după primul deceniu de dom- 
nie, este acela de a înţelege augus- 
tele idei, ce alcătuiesc temeliile şi 
viziunea noului stat românesc, Vre- 
mea e prea gravă pentru vorbele 
deșarte. Iar o personalitate de vi- 
gvarea și de hctărirea Majestății 
Sale, pătrunsă total de soarta acestui 
neam, n'are nevoie de ele, ci de 
înţelegerea care aderă şi de braţul 
care execută, Regele  însemnează 
înainte de toate un sistem de idei 
noi, aprinse în centrul de unde 
pornesc orientările vieţii naţionale. 
Noutatea lor, oricât de înrădăcinată 


Regele nostru şi scriitori. 


în substanța românească, rămâne 
totuși expusă desfigurării şi răstăl- 
măcirii atunci când întâlneşte în 
cale vechea mentalitate nărăvită să 
cântărească orice lucru în talgerele 
profitului personal. Tocmai de aceea 
misiunea în noul regim a scriitorilor 
vrednici de acest nume noi o vedem 
ca o mijlocire între Tron şi ţară de 
a tălmăci drept şi desinteresat gån- 
dul de sus pentru a-l planta în iniina 
mulțimii căreia îi este destinat. O 
asemenea misiune niciodată parcă 
nu e mai la locul ei decât în epocile 
transitorii, când diavolii infernului 
de ieri se transformă subit în arhan- 
gheli ai paradisului de mâine“. 

TOATE SUFERINŢELE MUNCITOREȘTI ȘI-AU GĂSIT ECOU IN 
INIMA REGELUI 


Muncă şi Voe Bună — Anul Il — Nr. 11 — 8 lunie 1940 


Revista Muncă şi Voe Bună şi-a închinat numărul dela începutul luni: 
Iunie sărbătoririi Restauraţiei. Articole de d-nii M. D. Ralea, Teofil Sido- 
rovici, Mihail Sadoveanu, I. Simionescu, C. Parhon, Liviu Rebreanu, Ing. 
Stavri Cunescu, Gr. T. Popa, Gala Galaction, Victor Eftimiu, Ionel Teo- 
doreanu, I. Jalea, Stanciu Stoian și de mulți alţi scriitori, oameni de 
ştiinţă sau conducători ai muncitorimii înfăţişează diferitele aspecte crea- 
toare ale primei decade Regele Carol II. 


Cităm din articolul d-lui Mihail D. Ralea următoarele : 


„Poate mai mult decât pentru oricine, pentru muncitorimea română Res- 
taurația a însemnat o renaştere. 


„M. S. Regele cu egală solicitudine paternă a arătat o deosebită grije 
pentru truda muncitorilor Săi. El a voit să fie şi Regele Muncitorilor. 


„Toate suferinţele muncitoreşti și-au găsit ecou în inima sa. 
„Simbol al unirii şi dreptăţii românești Și-a întins oblăduirea şi asupra 
lumii celor care trudesc. 


„Acolo unde vechiul regim politic amâna la infinit reformele cerute, noul 
regim a răspuns prompt şi fără ezitare. 


„ln deplină solidaritate naţională, sub egala și părinteasca oblăduire a 
M. S. Regelui, toate clasele vor căpăta dreptatea care li se cuvine. 

„Sau creat o serie de instituțiuni care stau la dispoziţia muncitorilor 
pentru îmbunătăţirea vieţii morale şi sociale. Mai mult decât aceasta, în 
noul regim avem un câştig de ordin moral din care va decurge buna starea 
muncitorimii de mâine. Sa repus lumea muncitoare din ţara noastră în lo- 
“cul ce i se cuvine, ca factor de producţie în creaţia naţională şi ca factor 
de atenţie în jurul guvernului. 


„Este simbolic faptul că atâţi reprezentanţi ai muncitorimii au pătruns 
în Parlament. 
„Sau examinat cu atenţie doleanţele muncitorilor şi s'au soluţionat. 


„Astăzi muncitorimea este luată drept exemplu de solidaritate, ordine 
şi liniște socială. Noua revoluţie politică şi naţională din Februarie 1938 
care a redat unirea sufletească a tuturor Românilor s'a fondat pe un prin- 
cipiu de respect şi obligativitate a muncii. 


„Muncitorul cu brațele ca şi muncitorul intelectual sunt repuşi astăzi în 
loc de stimă şi de iubire în sânul naţiunii. 


„lată ce a dat Restauraţia muncii românești.“ 

REVISTE ROMÂNEȘTI 


ELEGIA LUI GEORGE ȘINCAI 
Gând Românesc — Cluj — Anul UIH, No. 1-4 — lanuarie-Apriiie 1940. 


In revista de cultură publicată de Astra, „Gând Românesc“, d. T. 
Naum publică traducerea din limba latină a Elegici lui Ceorge Şincai, pre- 
cedând-o de următoarele lămuriri : 

„In anul 1803 George Șincai, fiind la proprietatea episcopului Ignaţiu 
Darabant dela Oradea, compuse în versuri latine o „elegie“ autobiografică, 
pe care o închină lui Nagy László, autorul unei antologii de poezii ocazio- 
nale întitulate Orod:as. La îndemnul Părintelui Protopop E. Dăianu, un 
cercetător și admiiator al activităţii învățatului ardelcan, înlăţişăm aici 
versiunea românească a acestei Elegii, pentru aceia care nu şi-ar mai da 
osteneala s'o citească în originalul latin. Distihurile elcgiace ale lui Şincai 
fiind însă numai o formă a expunerii şi „Elegia“ lui având numai valoare 
de document biografic, cititorul nu trebue să caute şi nici nu va găsi (în 
afară de câteva expresii care vin din arsenalul poetic al antichităţii latine) 
ceea ce vestește titlul și forma. Materia cste foarte prozaică şi de aceea 
şi sarcina traducătorului a fost destul de ingrată. Credem, totuși, că ea nu 
va fi cu totul lipsită de interes pentru cercetătorii trecutului românesc. 

Elegia, publicată în întregime în Arhivu pentru filologia și istoria 
(1868) al lui Cipariu, dimpreună cu notele cu care a întovărășit-o Şincai 
însuși, se găseşte reprodusă în Anexele la Discursul de recepţiune în Socie- 
tatea Academică română a lui A. Papiu Ilarinau (Vieţia operele și ideile 
lui George Sincai din Sinca. Discursul de recepţiune de A. Papiu Ilarian 
și respunsul de Georgiu Baritiu, Bucureşti, Tip. Nationale 1869), v. Anesse, 
pag. 160 sqq.). După textul acesta am făcut și noi traducerea în hexametre 
româneşti, întovărăşind-o numai de câteva note neapărat trebuitoare“. 

Cităm un fragment dela începutul Elegiei : 


„Nu doar prin nume, ca unii, ci mare fiind, o iubite, 
Prin poezia latină ș'aceea a patriei tale, 

Cine sunt eu poate 'ntrebi, care-așa cum făcură şi alţii, 
li preamăresc pe cei buni în elegiacul meu cântec ? 

Și că'ntre ei te salut şi pe tine, poetul celebru, 

Eu chiar, un necunoscut, nu te miri tu de asta acuma? 
Eu sunt acela pe-ai cărui părinţi odrăslitu-i-a Șinca : 
Larii lor stau înşiraţi în podoabă de ceară străveche 
Muza întâiu în Sabéd m'a nutrit în studii; pe urmă 
Locul părinţilor mei mi-a fost scump totdeauna, Șag:şudul 
După aceea doi ani m'a hrănit Oșorheiul, de unde 
Drumul spre Cluj l-am luat, la şcolile lui învăţate. 

Eu acolo începui să mă'nvăţ cu dulceaţa lui Febus 

Și să mă urc pe Parnas, pe culmile lui desfătate, 

Iar dela Cluj am luat-o la Bistriţa, unde cu arta 

Lui Cicerone-mi plăcu să cultiv mai departe-a mea minte. 

Iară de-acolo plecat-am la Blaj, ca să'nvăţ tinerctul 

Vreme de-un an: când acesta s'a scurs mi-a fost dat să văd Roma. 
Timp de cinci ani petrecut-am la Roma şi'n vremea aceasta 
Vrednic de laur fiind, mi s'au dat cele două diplome. 

Roma în studii mi-a fost de-ajutor și-i aduc mulţumire, 

Căci bibliotecile ei mi-au fost totdeauna deschise. 

Din o mulţime de cărţi mi-am luat însemnări fără număr. 
Stephanus Borgia, el, îmi făcu mie binele-acesta 

Cu învățații deprins fiind el a-și petrece tot timpul, 

Dânșii în preajmă să-mi stea porunci şi să-mi fic'ndreptare. 

Când m'am întors dela Râm — pe când soţu-mi pleca spre pământul 
Patriei lui — eu rămas-am un an, din poruncă, la Viena, 
Unde'nvăţat-am un an Metodul, Canoanele, Dreptul, 

Ş'am răsfoit manuscrise-o mulţime; deasemeni, acolo 

Cărţi tipărite-am citit un noian și ziua şi noaptea, 

Ca să pot scrie fiumos istoria Daciei noastre”. 


SFINȚI PE PĂMÂNTUL ROMÂNESC 


Biserica Ortodoxă Română — Revista Sfântului Sinod — Anul LUIII, Nr. 
3-4 — Martie- Aprilie 1940, 


Sub titlul „Sfinţii care au pătimit mucenicia pe pământul românesc“, 
semnat Iosif E. Naghiu, se aduc dovezi şi argumente împotriva acelora care 
afirmă că pe pământul nostru n'ar fi fost nici un sfânt. Autorul, după ce 
arată că „misticismul românesc e foarte pătruns de maxima unui Avva din 
Patericul monahal: „Dacă vrei să fii cunoscut în faţa lui Dumnezeu, să fi 
necunoscut în faţa oamenilor“ sfinţenia românească preferind anonimatul, 
arată că „mineele noastre pomenesc astfel de sfinți în șase zile pe an“. 


1. Sunt pomeniţi la 13 Ianuarie, sfinţii mucenici Ermil și Stratonic. 


„Acesta a fost pe vremea lui Lichinie împăratul și era sfântul Ermil 
dupre rânduiala bisericii diacon; carele stând înaintea împăratului și măr- 
turisind numele lui Hristos, întâi l-a bătut cu niște toiege de aramă peste 
fălci, apoi şi bătut şi chinuit cu multe rane, îndemna pe Stratonic prietenul 
său, să se îmbărbăteze şi să nu se înspăimânteze, pe carele îl durea inima 
de chinurile lui. Că atunci când băteau pre sfântul Ermil cu toiege, în- 
torcându-se şi văzându-l Stratonic, a plâns și îndată se pricepu că era la 
un gând şi la o voinţă cu dânsul. Deci întrebându-l împăratul mărturisi că 

este creștin şi s'a aruncat împreună cu Ermil în apa Istrului adică în Dunăre, 
unde amândoi şi-au primit fericitul sfârşit. 


2 La 26 Martie: „Intru această zi sfinţii douăzeci și șase de mucenici 
care au mărturisit în Goţia, dintre care sunt preoți doi: Vatus şi Virca, cu 
doi fii şi fiice ale sale şi Arpia monahul. Iară mireni: Avip, Agna, Ral, 
Igatrax, Iscoos, Sila, Sighiţa, Suiril, Seimvle, Ferme, Filga şi din femei: 
Ana, Allas, Varist, Moico, Mamica, Virco și Animais. 


3. La 18 Aprilie Sfântul Sava Gotul. 


4. La 28 Aprilie sunt pomeniţi sfinţii mucenici Dada, Maxim și Chin- 
tilian. 


5. La 15 Septembrie pomenim pe Sf. Nichita, cel prins de Atanaric, 
stăpânitorul Goţilor și care „foarte muncit a fost“, 


6. In 20 Noembrie se prăznuește pătimirea sfântului mucenic Dasie din 
Durostor. 


„Acest sfânt a fost pe vremea lui Maximilian, în anii două sute nouă- 
zeci și opt, aflându-se în cetatea Durostor, care se află aproape de râul 
Dunărei. Deci în această cetate era obiceiul să săvârşească elinii în tot anul... 
dumnezeului lor Coran. Iară mai înainte cu 30 de zile de spurcata aceasta 
scrbare, alegea un ostaș tânăr şi frumos cu faţa şi-l gătea spre jertfă. Pre 
carele mai întâi îl îmbrăca împărătește, apoi îl îndemna ca să-și facă el 
mai întâi orice poftă a sa şi apoi îl junghia preste jertfelnicul lui Coran. 
Deci fiindcă sa venit rândul să se jertfească și ostaşul acesta Dasie pentru 
aceasta ostaşii cei împreună cu dânsul încurajându-l îl sileau ca să-și îm- 
plinească orice poftă a sa. Iară Dasie şi-a pus în minte un gând foarte bun 
şi înțelept, şi a zis către ei: fiindcă este să mor mai bine îmi este să mor 
pentru Hristos ca un creștin. Deci înfățișat fiind la divanul igemonului, 
a mărturisit cu îndrăzneală pre Hristos. De această înștiințându-se Dio- 
cleţian și Maximilian, au adus înaintea lor pre sfântul şi fiindcă în pri- 
velişte a mărturisit i s'a tăiat capul prin sabie şi aşa a luat fericitul cununa 
muceniciei“, 


„Intr'un Mineiu rusesc pe luna Ianuarie, tipărit în 1906, găsim pe ziua 
de 10 Ianuarie, un Sfânt român din secolul al XIX-lea: leroshimonahul 
Antipa din Calopodeştii Moldovei, fiul unui diacon de prin acele părţi. Se 
călugăreşte de mic, merge la Sf. Munte Athos și pentru faptele sale deosebit 
de meritorii, Dumnezeu îl învredniceşte de marele dar al faptelor minunate, 
iar după moarte a fost trecut în ceata sfinților“ 


„Mincele greceşti pomencsc în zece Maiu, un Sfânt român, pe Sf. Ioan 
Valahul, care a trăit la Constantinopol“. 

BASARABIA IN LITERATURA ROMÂNEASCĂ 
Viaţu Basarabiei — Anul IX — Nr. 4 — Aprilie 1940. 


D. Pan Halippa, președintele Scriitorilor Români din Basarabia publică 
„Prinosul Basarabiei în literatura românească“, amintind numele Moldo- 
venilor dintre Prut şi Nistru care au contribuit la dezvoltarea culturii 
noastre. 


„Scrisul românesc în Basarabia datează de mult. Noi, Basarabenii, ne 
mândrim a fi dat literaturii româncști pe Alexandru Donici, făuritorul 
fabulei la Români şi pe Cavalerul Constantin Stamati, creatorul „Străjă- 
riului taberii“, ce a premers „Sentinela română“ a lui Vasile Alecsandri. 
Amândoi acești Basarabeni au ilustrat literatura românească în prima ju- 
mătate a secolului trecut. 


„Alecu Russo, care a scris măreţul poem „Cântarea României“ şi a fost 
îndrumătorul literaturii noastre spre folklorul românesc, nesecatul izvor de 
împrospătare a limbi literare artistice, este, de asemenea, de origine din 
Basarabia. El a ilustrat literatura românească tot în prima jumătate a vea- 
cului trecut. 

„Tot Basarabean a fost și Bogdan Petriceicu-Hasdeu, care a creat nu 
numai în domeniul literar, dar și în istorie, filologie şi filosofie, ridicân- 
du-se ca un geniu atotcuprinzător și" răzbunând muţenia silită a fraţilor 
lui basarabeni. 


„Tot Basarabia a dat pe povestitorul Ștefan Basurabeanu (Dr. Victor 
Crasescu — Crasiuc), pe 1omancierii Dimitrie Moruzi și Constantin Stere, 
pe literaţii Zamfir Arbwe, Dr. loan Guţu și Axentie Frunză, care au ac- 
tivat pe ogorul hteraturi românești în ultimul patrar al secolului trecut şi 
primul patrar al secolului nostru, 


„Dintre scriitorii români basarabeni, care s'au ilustrat dela prima re- 
voluţie rusească din 1905 şi până la Unirea Basarabiei cu Patria și mai 
târziu, să-i pomenim doar pe aceia care s'au strămutat în lumea umbrelor 
si a nemuririi: Sergiu Victor Cujbă, Alexei Mateevici, Tudose Roman, 
Leon Donici-Dobronravov, Olga Vrabie şi Liuba Dimitriu. 


„O parte, şi poate cea mai însemnată, dintre meșterii scrisului basara- 
bean, neputându-se împăca cu regimul de oprelişte din Basarabia răpită, 
au plecat peste Prut şi acolo și-au desfășurat în voie puterile de creaţiune, 
în frunte, sau alături de scriitorii români, descriind suferinţele celor de 
acasă şi protestând cu glas tare și uneori profetic împotriva răpitorilor și 
opresorilor moscoviți. 


„Altă parte dintre mânuitorii condeiului din Basarabia au rămas în 
turnând cu smerenie, dar din toată inima şi cu stăruință, untdelemnul su- 
fletului lor ales în candela românismului. Ne facem o pioasă datorie de a 
pomeni pe Teodor Vârnav, loan Sârbu, Alexei Nacco, Gheorghe Păun, 

Matei Donici, Vasile Oatu şi Mihail Minciună, Dr. Ştefan Usinevici -— 
izvoditori de versuri şi proză; pe preoţii Luca Lașcu, Vladimir Baltaga, 
Elefterie Mihailovici, Spiridon Muranevici, Mihail Plâmideală, Constantin 
Partenie, Teodor Florea, Andrei Murafa şi Mihail Ciachir — scriitori bi- 
sericești; pe Ștefan Mărgeală, lacob Hâncu, Joan Doncev, Gheorghe Co- 
dreanu şi Petre Bragă — scriitori didactici; pe Justin Frațiman şi Paul 
Gore — cercetători ai trecutului basarabean și pe Nicolae N. Alexandri şi 
Simion Murafa, popularizatori de idei naţionale culturale și religioase. Şi 
pentru a isprăvi cu pomelnicul răposaţilor scriitori basarabeni, să-i înşirăm 
şi pe aceia care, deși Moldoveni, au scris în rusește: Alexandru Tadeu 
Hâjdău, Alexandru Scarlat Sturdza, Constantin C. Samati-Ciurea, Pavel 
Crușevan, Gheorghe Gore, Olga Nacco, preotul Neculai Lașcu şi Vasile 
L. Laşcu, Arsenie Stadnitchi. 

„Şi să ne fie îngăduit a adăoga mărturisirea că regionalismul nostru, 
care ar putea să-și aibă îndreptăţirea chiar şi cu nuanţa aceea de îndărăt- 
nicie a boierului de prin părţile noastre — Mihalcea Hâncu, — în reali- 
tate nu-i decât poarta de intrare a Basarabcnilor în gospodăria neamului 
întreg, în obștea României Mari, dela Nistru pân' la Tisa, dela Hotin 
la Balcic și Baziaș. Trebue să ne organizăm viaţa şi munca aici, acasă, 
pentru ca să grăbim cu o clipă mai de vreme desăvârșirea organizării ţării 
întregi, pe care au visat-o premergătorii noştri şi pentru înfăptuirea că- 
reia ei au luptat alături de fraţii din alte provincii!” 


SPIRITUL DOBROGEI 
Poniice — Anul ll, Nr. 1-4 —lanuarie- Aprilie 1940. 


Revista de artă și cultură dobrogeană Pontice, în paginele căreia înflo- 
rește conştiinţa specificităţii atmosferei dintre Dunăre şi Mare, aduce o 
seamă de contribuţii pentru cunoaşterea variatelor aspecte ale unităţii ro- 
mâneşti. Studii de istorie se alătură de altele hidrobiologice, iar evocări de 
preistorie se ivesc în literatura şi știința acelora care cercetează cu înţe- 
legătoare dragoste pământul acesta bogat în amintiri și în colori. Ovidiu 
reapare în studiul d-lui C. Florian, despre dușmanul său Cassius Severus, 
a cărui identitate este stabilită printr'o serioasă interpretare de texte. D-i 
C. D. Constantinescu-Mirceşti, cercetător științific al satelor şi realității 
dobrogene, evocă pe Ibrahim Paşa, al cărui mormânt se află în curtea fostei 
moschei Ac Capâ dela Silistra, spunându-ne povestea săteanului turc la care 
a fost găzduit, acum aproape o sută de ani, Impăratul Mahmud al II-lea, 
în vizita sa prin acele Jocuri. Inălțarea la rangul de Paşă l-a mânat pe 
Ibrahim la Meca, revenind din călătorie cu frumoasa Nadid€, care, neîn- 

durând izolarea dela Silistra, s'a sinucis, înghițind fărâmăturile diamantului 
dela inelul dăruit de prea înnobilatu-i soț. 

Intre aceste preocupări antice și orientaliste, alte studii și articole vin 
să ne arate legăturile, vechi și noi, ale Românilor cu aceste locuri, cerce- 
tate şi îndrăgite de arheologi, etnologi şi scriitori. 

D-l Carp Sandu aduce dovezi despre existenţa și instrucţia populaţiei 
românești din împrejurimile orașelor Silistra şi Turtucaia, înainte de 1877, 
arătându-ne că această populație românească era „superioară ca număr şi 
ca energie depusa în domeniul economic şi cultural, neîntrecut de nicio 
naţiune ce locuește azi în această regiune. Limba vorbită, în afacerile 
comerciale, precum și limba de predare în şcoli, era cea românească. Şcoli 
bulgărești înainte de 1877 nu au existat. Puţinii bulgari, locuitori ai acestei 
regiuni şi care erau doritori de o învăţătură oarecare, se duceau la şcolile 
românești“. Apoi, autorul înfaţișează o seamă de documente, anterioare 
anului 1877, din care rezultă prezenţa și activitatea dascălilor români, an- 
gajaţi de populaţia din acele locuri. 


ln articolul „Judeţul Coastei de Argint“, d. Ion Lolu aminteşte pe oamenii 
de știință și pe scriitorii care s'au apropiat de acest minunat ţinut dobro- 
gean. Muzeele dela Balcic şi Bazargic, monografia satului Ezibei, a sociolo- 
gului C. D. Constantinescu-Mirceşti, prezenţa atâtor pictori pe Coasta de 
Argint, iată acte de solidaritate spirituală cu atmosfera aceasta unic de 
strălucitoare și puternic inspiratoare. Dintre scriitori, Regina Maria, (în 
cele două articole: „Stclla Maris“ și „Casele mele de vis“), Emanoil Bucuţa 
(în romanul „Maica Domnului dela Mare“), Anton Holban, Cella Serghi, 
Geo Bogza, O. Vorobchievici (acest ilustru monografist care sa apropiat cu 
atâta înţelegere de diferitele provincii ale ţării, alcătuind o serie de des- 
crieri-model, — n. r.) și O. Moşescu au introdus cu strălucire sau măcar cu 
competenţă în literatura și știința noastră spiritul acestor locuri sudice. 
Dintre poeţi, Ion Pillat, V. Voiculescu, Adrian Maniu, G Murnu şi I. Gr. 
Perieţeanu au cântat Coasta de Argint. D-l Lolu ne dă o seamă de citate, 
— desigur de valoare și semnificaţie diferită, — din aceşti autori. 

Numărul acesta al revisici Pontice, care conţine și articole de cultură 
generală, precum şi interesante recenzii (remarcăm cronicile d-lui Sandi 
Constantinescu despre „Jurnalul Literar", a cărui dispariţie este mult regre- 
tată, şi despre recenta lucrare a d-lui Şerban Cioculescu despre Caragiale), 
contribuie în mare măsură la potenţarea conștiinței dobrogene, la spirituli- 
zarea acestui ţinut, pe care Vasile Pârvan, N. Iorga, Scarlat Lambrino l-au 
privit în profunzimile lui și al cărui duh a fost proiectat atât de puternic 
în scrierile lui Ion Marin Sadoveanu și mai cu seamă în piesa „Molima“. 

Ar fi nespus de interesant să se încerce o precizare a felului în care 
aspectele dobrogene (nordice, centrale şi sudice), au trecut în viziunile și 
interpretările poeţilor, povestitorilor şi pictorilor noştri, care au ilustrat 
infinita varietate a lumii româneşti dintre Dunăre și Mare. 


NOTE 


MAI-IUNIE 


Numărul noshu trecut fiind închinat, cu exclusivitate, Restauraţiei, n'a 
avut „notele“ despre război obicinuite. Ua trebui deci să reluăm acum cu 
două luni din urmă, adică tocmai de pe la 15 April (căci aceste note, din 
neccsiiăți de tipar se închee la 15 ale fiecărei luni) adică aproape din săj-- 
tămâna în care aliații au pus mine în sud de Narwick iar germanii au ocupat 
porturile principale norvegiene. 

Ne arilam atunci îngrijorarea foți de demersul inițial destul de lipsit 
de judecată concretă și întrevedeam ce dificultăți se vor ivi pentru Aliate 
dacă nu vor isbuti să recucerească Norvegia, de subi [ulgerătoarea luare în 
posesie germană. 

De atunci sau mai întâmplat multe şi pentrucă scopul acestor note e să 
lacă pentru hevistu Fundațiilor o inscripție cronologică, cu caracter de 
arhivă, le vom înşira sumar. 

Aliaţii mau putut recuceri Norvegia, ci dimpotrivă după ce reuşiseri să 
debarce în câlcva locuri, a trebuit sii se retragă în condiţii destul de grele. 

Au urmat explicații ale guvernelor responsabile. S'a recunoscut 1. superi- 
oritatea aviației germanilor şi 2. sa convenit că superioritatea aviației e 
decisivă în războiul modern. (Cititorii noştri care urmăresc notele acestea 
şi revista revistelor ştiau mai demult aceste lucruri, fară să fi fost nevoie 
să facă experiența din Norvegia, căci noi le explicasem cât am putut 
mai limpede şi mai hotărît problema, cu luni de zile înainte, ba în alte 
publicatii chiar cu ani înainte). D. Chamberlain a fost inlocuit la prezidenție 
cu d. Churchill. 

Se pare că germanii au luat in mod simplu notă de marturisirea inferio- 
vității menționate mai sus şi au pornit o acțiune ofensivă intrând în 
Olanda și Belgia in ziua de 1G Mai. 

Au trecut peste fortificațiile canalului Albert, au caștigat o batălie de 
care de asalt în câmpia Meusei şi au produs o spărtură în frontul francez 
la Sedan, prin care au strecurut diviziile lor blindate:  Panzerdivisionnen. 
Acestea au ocolit la dreapta şi printro înaintare fulgeiäloare au ajuns la 
Canalul Mânecii, tăind la 21 Mai retragerea armatei belgiene, corpului 
expediționar englez şi armatelor l şi UI] franceze. 

Intre timp în a cincea 21 de război, zăpăcită de atacurile regimentelor 
de paraşulişii armatu olandeză de uscat a capitulat în ziua de. 15 Mai 
Urmează una dintre cele mai formidabile bătălii din istorie, căci prinse 
erau cele mai bune armate franceze. (Aici a fost se pare o greşeală a fostului 
generalisim care in loc să ţie cu cele mai numeroase trupe pivotul dela Se- 
dan, unde era legătura cu linia Maginot, le-a plasat la aripa stângă). Timp 
de 15 zile germanii au atacat cu o metodică masivitate, iar cei asediați s'au 
apărat eroic. La 26 Mai armala belgiană care luptase subt comanda regelui 
Leopold 11] cu o vitejie fără seamăn şi se găsea într'o situaţie disperată mai 
ales din pricina celor aproape 1.000.000 de refugiaţi copii, femei, bătrâni, 
îngrămădiți în ingusta fâșie de teren care mai rămăsese liberă, fără adăpost 
înebuniţi de bombardamente apocaliptice, neîntrerupte zi şi noapte, a ca- 
pilulat. Problema refugiaților a fost una dintre cele mai grele pentru cu- 
mandameniele aliate, căci aceştia au produs învălmășeală printre trupe şi 
panică. 

Cu dificultăţi biruite impresionant armatele de subt comanda generalului 
Blanchard au isbutii să îmbarce peste 300.000 de oameni care au fost de- 
barcați parte în Anglia, parte in Franţa (la începutul lui Iunie), 

Imediat la 5 lunie germanii au început atacul liniei Weygand, provocând 
o nouă spărtură, la stânga frontului francez tot cu ajutorul carelor de asalt 
şi al aviației. Italia intră în război la 10 Iunie. La 14 Iunie în zorii zilei 
germanii au intrat în Paris, oraşui fiind declarat deschis. La 17 Iunie ma- 
?cşalul Pétain cerea germanilor condițiile de pace. 

La această datà irebue sa incheem notele noastre pentru numărul de faţă. 

Această campanie va prilejui fără îndoială biblioleri imense de comen- 
tarii în decursul veacurilor. Nor ne vom märgini să notăm aici o nedumerire 
imediat exprimată, a opiniei publice mondiale, formulată uluit şi dezolat în 
termenii : falimentul specialiştilor, 

Mai întâi e absolut necesar să facem o discriminare a termenilor. De 
care „specialişti“ e vorba? In genere la specialiştii statului major se gândeşte 
toată lumea, dar o acțiune de ambloarea unui război comportă o serie în- 
treagă de eșaloane de răspundere care toate sunt dispuse astfel încât să 
exercite un control de constituire şi acest sistem de eșaloane e cel care are 
importanța decisivă, nu greşeala unor specialişti de stat major. 


Este mai întâi vorba de specialiştii comandamentului care aleg pe spe- 
cialiștii statului major. Acest eșalon poartă o răspundere mult mai mare de 
căt primul, a cărui răspundere după opinia noastră e foarte redusă. Urmează 
un eșalon de specialişti şi mai important, cel care alege pe specialiştii. co- 
mandamentului, este eșalonul specialiştilor politici... Alături de acestă serie 
de eșaloane este o serje de control care are şi ea răspunderea ei. Este seria 
opiniei specializate care judecă. In speță e vorba de specialiştii criticei 
militare, de specialiștii presei și editurei care publică pe specialiştii militari 
și, ultim eşalon în această serie, cel mai responsabil, opinia publică însăşi 

care se specializează în selecționarea gazetelor şi editurilor, în proclamarea 
autorității criticilor. 

lată deci unde duce lanțul răspunderilor ru o fatalitate înexurabilă şi 
iată cum opinia publică se auioflagelează când condamnă pe specialiștii 
militari. De altfel se autojlagelează duios, cu candoare şi în același timp cu 
desăvaryire inutil, deoarece şi ea fiind specializată nu se poate corija. Căci 
dedesubiul nevinovatei înşiruiri de mai sus stă ceva care depășește mintea 
omului, o antinomie metafizică. Un exemplu ne va da o idee foarte vagă, 
Joarte mioapă în comparație cu profunzimile metafizice ale acestei anti- 
nomii, şi-l dăm fiindcă are o expresivitate unică, tocmai in legătură cu eve- 
nimentele pe care le discutăm. lată despre ce e vorba. Căpitanul Liddle 
Hart este unul dintre marii specialiști ai criticei militare. Cărţile sale sunt 
celebre, asupra războiului cel mare. În deosebi e cunosculă severitatea lui 
față de generalii statelor majoare. Și-a însuşit o frază pe care i-am citat-o 
și noi într'o lucrare anterioară : „generahi conduc totdeauna războiul actual, 
după metodele războiului precedent... Foarte citit Liddle Hart, e şi foarte 
ascultat în cercurile politice engleze și în deosebi, mi se pare, în cercul d-lui 
Chamberlain. Punctul său de vedere despre războiul actual și l-a formulat 
căpitanul Liddle Hart categoric, în scris, a fost oarecum punctul de vedere 
cficial : „Armamentul modern defensiv este atât de formidabil în cât reuşita 
unei ofensive e de neconceput. De aceea actualul război nu se va decide pe 
câmpul de luptă unde orice atac e dinainte condamnat“. 

Cititorii cei mai nepreveniţi pot observa numaidecât că asemeni cu ge- 
neralii pe care-i condamnă — și pe drept — marele specialist al criticei 
militare judecă actualul război după regulele războiului precedent. Teoria 
anlinomiei metafizice este verificată deci cu privire la specialiştii militari. 

Nu putem prelungi, din lipsă de spațiu, mai mult aceste comentarii. Ceea 
ce pulem adăoga im grabă este părerea tocmai opusă: că specialiştii n'au 
fost nici odată şi nu pot fi vinovați de crima de care sunt acuzați. Nu e 
rolul lor să aibă inițiativă. Rolul lor extrem de important, este să execute 
tehnic ordinele precise pe care le primesc. Rolul unui specialist este să facă 
în modul cel mai automat posibil acțiunea în care sa specializat — şi cu 
cât va fi mai aulomai un specialist, cu alât va fi mai bun. 

Specialiștii sunt absolut necesari şi greşesc numai acei care cer, din lipsă 
de inteligență, specialiștilor altceva decăl e rolul lor să realizeze. O armată 
snodernă nu se poate dispensa de specialiști şi e ușor de văzut că armata 
germană dispune şi prin însușirile rasei şi prin intenţie, de cei mai mari 
specialişti militari ai timpului. Corpul sbecizliștilor e o măreață maşină 
oarbă, dar in[ailibilă când e condusă de un geniu nespecializat. 

Singurul caz unde specialitatea e o crimă este în seria eșaloanelor critice : 
critic specialist, editor specialist, opinie publică specialistă. 


C. P. 


NOTE 


C uuaNrARILE REGELUI CA- 
KOL L constitue fără îndoială e- 
wenimentul principal de editură al 
anului. Se găsesc astfel adunate la 
un loc — şi înfățișate tipografic în 
condiții strălucite — cuvântările ros- 
tite de Suveran în decursul primi- 
dor zece ani de domnie. Sunt două 
volume masive care constitue in- 
scribția grafică a uriașei activități 
desfăşurate în acest răstimp. Nota- 
jiile editoriale contribue de asemeni 
să integreze istoric fiece cuvântare. 
Istoricii şi teoreticienii care se vor 
ocupa cu studiul Ţării Româneşti în 
întâiul deceniu al Restaurației vor 
avea astfel la îndemână un mate- 
sial imens în care doctrina politică 
a Regelui este formulată adecvat 
desfășurării structuarele, căci deşi a- 
ceste cuvântări au fost improvizate, 
le fac revelația unui fond de gân- 
dire organic, meditat și nutrit în- 
dclungă vreme, din care faptele 
particulare îşi împrumută flacăra 
sensului, ca dintro torță puternică 
Pe viitor, toți cei care îşi caută 
inspirație în cugetarea politicii a 
-Suvcranului găsesc în cuvântări un 
îndrebtar unic și e de aşteptat la 
înflorirea unei întregi literaturi de 
exegeză. Darurile de orator atât de 
breţuite ale Suveranului şi nesfâr- 
-şitele sugestii concrete ale faptelor 
înseși care se creează oarecum subi 
-ochii noştri, dau celor două volume 
un iz de cronică vie pasionantă, 
care şi în această formă vor fi de- 
sigur îndelung comentate. Pentru a- 
cestea încă editorul merită toată re- 
„cunoştinţa intelectualității românești. 


C, P, 

lepine anului de când sa pe- 
tiecut dia viață N. M. Condicscu, 
a adunat din nou lângă mvr- 
mântul modest de la Grozăveşti un 
mare număr de prieteni devotați 
ai omului cu inimă de frate şi azi 
prezentă şi ai scriitorului atât de 
prețuit. E mereu copleşitor regretul 
că un trudnic al condeiului care ar 
fi putut să ducă încă multă vreme 
mai departe destirtul scrisului ca- 
marazilor săi şi al lui propriu, in- 
trevăzut într'o operă de proporţii 
vaste, s'a stins prea timpuriu. Sunt 
suflete uscate ca niște coridoare 
goale şi întortochiate, dar altele, ca 
niște dumbrăvi, sunt bogate în lu- 
mină, sevă şi cântec întors în- 
lăuntru. N. M. Condiescu a fost el 
însuşi copleşit de acest belşug în- 
terior şi ades i-a lipsit voinţa aspră 
ca să se smulgă şi să se întoarcă 
biruitor asupra lui însuşi. Dar nu 
e ma: puţin adevărat că tocmai a- 
ceastă plenitudine sufletească, îl 
face de neuitat în amintirea pricte- 
nilor care-l caută nemângâiaţi şi 
azı când nu mai e în viaţă, la fel 
cum îl căutau şi eri când apropie- 
rca lui era prețioasă. 


C. P, 


A nul acesta „Marele Premiu de 
Literatură“ a fost decernat de Su- 
veran domnului Perpessicius. Emoţia 
plină de bucurie cu care tinerii scrii- 
teri au sărbătorit cu acest prilej, 
prin articole şi note de revistă, pe 
cel premiat arată cât de mult le stă 
lângă inimă poeţilor noştri scrisul 
şi persoana însăşi a criticului, căci 
rareori un temperament e mai pre- 

zent în ceea ce scrie de cât Perpes- 
sicius. 

E un prieten cald nu numai pen- 
tru tot ceea ce există, dar şi pentru 
tot ceea ce vrea să existe, cuvântul 
]ui e necontenit tulburat de emnţia 
înţelegerii. Dar premiatul nu este 
numai un confesor al poeţilor, care 
se mărturisesc mai des prin simbo- 
luri şi subînţelesuri, el este şi unul 
dintre cei mai suavi poeţi el însuși, 
sunetul lirei lui fiind un amestec 
unic de cărturăresc pur şi simţire 
catifelată. 


E Duminică, Mady! 
Iți mai aduci aminte 
Din vremile de pace 
Sărutul meu fierbinte ? 


O, azi fata iubirii din vremile de 
pace nu va mai răspunde, alte sunt 
neliniştile zilei, dar poezia trecutu- 
lui nu va pieri probabil: 


Fecioara ce-a rămas pe țărm, vripusă 
In palida lumină de amurg 

În visul meu coboară ca 'nir'un burg 
Cu puntea de atunci nepusă. 


Cu fata-i înălbită, cristalină 

De parcă ar ninge nentrerupt pe ea 
A mai mărunt, a mai fină nea, 
Din munţii albi, din luna plină. 


Şi pe urmă Perpessicius e şi fău- 
ritorul erudit al monumentalei ediţii 
eminesciene, in care o răbdare de 
cărturar ascet şi închinat, slujeşte 
poczia după încă un ritual. 


C, P, 


Li 


Piena Național, care se decerne 
de obicei pentru încnaunarea lite- 
raților și criticilor, a fost obținut 

anul acesta de către filosoful, scrii— 
torul şi oratorul Ion Petrovici, Mi- 
nisterul Cultelor și Artelor ţinând să 
precizeze caracterul premierii pre- 
zente: recunoaşterea totală a meri- 
telor unei activităţi plurale, a unei 
activităţi ce aparţine mai multor do- 
menii ale culturii superioare. 


Urmaș al lui Titu Maiorescu, atât 
ca orientare spirituală cât şi ca ți- 
nută socială, Profesorul dela Uni- 
versitatea din Iaşi a fost încununat 
în anul când întreaga ţară a come- 
morat, cu tot respectul. pe marele 
critic şi filosof. La Academie, în 
fața Majestății Sale, discursul de 
preamărire a lui Maiorescu a fost 
ținut de premiatul de acum. In ochii 
cărturarilor legătura aceasta spiri- 
tuală a devenit din ce în ce mai 
limpede şi a fost preţuită cu simţă- 
mântul unei necesităţi pentru des- 
voltarea cugetării româneşti. Critica 
raționalistă, constructivă tocmai prin 
disocierile şi analizele ei; folositoare- 
cu atât mai mult cu cât dogmatis-- 
mul părăsit este înlocuit cu o argu- 
mentare intelectuală, care oferă, în 
cele din urmă, acea certitudine ştiin- 
ţifică sau probabilitate, este o nece- 
sitate pentru ordinea culturii româ- 
neşti. Intelectuahsmul pozitiv al lo- 
gicianului şi metafizicianului Petro- 
vici constituie una din poziţiile şi 
metodele care asigură spiritului un 
rost esenţial, pe care o civilizaţie nu 
peate decât să și-l însușească, fie 
chiar spre a-l depăși. 

Autorul „Teoriei Noţiunilor“ şi al 
„Introducerii în Metafizică“, precum. 
şi al atâtor monografii și studii des- 
pre marii gânditori și curente filo- 
sofice s'a impus în vremea din ur- 
mă și în străinătate, unde comuni- 


NOTE 


«cările sale sunt bine văzute de apă- 
ătorii spiritualităţii și ai raţiunei. 
In ţară, în afară de stima pentru 
interpretările precise și consistente 
-ale filosofului și profesorului, lan 
Petrovici mai este prețuit ca un dis- 
tins literat, ale cărui amintiri şi des- 
crieri de locuri și oameni au o anu- 
mită duioșie moldovenească şi do- 
vedesc un pios respect faţă de va- 
lorile omenești, filosoful trecând me- 
morialistului seriozitatea, devoţiunea 
şi acel dar al evocărilor semnifica- 
tive, pe care îl vedem şi la orator 

Alături de toate aceste merite, să 
nu uităm și pe acela al educatoru- 
lui, care ca ministru al instrucției 
şi mai apoi ca sfătuitor a accen- 
tuat, la baza învăţământului, nece- 
sitatea educaţiei humaniste și filo- 
sofice, singura prin care se poate 
asigura într'o societate primatul in- 
teligenţii susţinute şi al ierarhiei va- 
lorilor. 

P, Com, 


Piu distingerea pictorului Carml 
Ressu cu Premiul Naţional, acordat 
de Ministerul Cultelor și Artelor, 
se consacră o susținută carieră și 
un talent care s'a realizat prin trep- 
tatc şi personale încercări tehnice, 
care i-au disciplinat sensibilitatea. 
Situat între academism şi neo-cla- 
sicism, C. Ressu a urmărit să-și dea 
măsura în compoziţii ample, unde 
desenul căuta să cuprindă cât mai 
precis formele şi volumele și să a- 
ducă ceva din viaţa unei lumini în- 
sorite. Intre „Secerătorii“ săi, care 
rămân o fidelă imagine a mediului 
românesc, redat cu o anumită mă- 
xeție decorativă pe care la el o 

au şi ţăranii aceia tăcuţi și peisajul, 
și acea faimoasă cortină a Teatru: 
lui Naţional, care prin 1924, dacă 
nu ne înșelăm, a pricinuit atâtea dis- 
cuţii, mai ales din pricina amploa- 
rei decorative şi a tonalităţii oare- 
cum sumbre și care iarăși rămâne, 
dar aceasta ca o încercare osebit de 
irteresantă, premiatul Statului și-a 
dat măsura putinţelor şi năzuinţelor 
sale de aleasă personalitate. 


P. Com, 


Lora Cărții s'a inaugurat anul a- 
ccsta în ziua de 4 Iunie. 

Ceremonia de deschidere a fost 
mai sobră decât altă dată, mai aus- 
teră, ca de altfcl toate festivitățile 
din acest timp. Sentimentul ceasuri- 
lor grave pe care le trăim se răs- 
[rânge în toate manifestările pu- 
blice și le dă o semnificaţie sporită. 

A sărbători cartea în aceste vre- 
muri aspre, este un act de curaj, 
de încredere şi de hotărîre. El a- 
rată credinţa noastră în valorile 
nemuritoare ale spiritului. 

Când atâtea vechi așezări se pră- 
buşesc, când atâtea strălucite în- 
făptuiri ale civilizaţiei cad într'o 
vâltoare de foc și de sânge, datoria 
omului de cultură este să menţină, 
acelo unde se mai poate, şi cât se 
mai poate, lumina ce î-a fost dată 
în păstrare. 

Cartea, astăzi mai mult decât ori- 
când în istoric, este un mijloc de 
rezistenţă, un scut, o armă. 

In acest spirit sa desfăşurat so- 
bra festivitate dela 4 Iunie, „Ziua 
Cărţii“ a lost în alţi ani © zi de 
recapitulare a problemelor de breas- 


230 


lä. Scriitori, editori, librari îşi ex- 
puneau  doleanţele, revendicările, 
propunerile. In anumită măsură, re- 
uniunea prilejuită de această ci- 
tare anuală, era un congres profe- 
sional, unde se arătau și se confrun- 
tau diversele probleme ale 
trei bresle. 

Anul acesta, aspectul technic al 
Zilei Cărţii a trecut pe planul al 
doilea. Rămânea pe primul plan şi 
în atenţia tuturora, valoarea ei de 
simbol. 


celor 


Serbare gravă, „Ziua Cărţii“ a 
fost şi un moment de reculegere, 


dar şi o afirmare de voinţă. 


M. Sb. 


A murit scriitorul încă tânăr, T. 
C. Stan, autorul care sa făcut cu- 
noscut mai ales prin romanul „Cei 
Şapte Fraţi Siamezi', în care mulţi 
tineri şi-au găsit climatul și proble- 
mele generaţiei lor şi pe care ni l-a 
lăsat ca o dovadă a talentului său 
epic şi a dramei sale de om stăpânit 
de profunde neliniști. 


N. 


La invitaţia primarului Vienei, 
ţările din Sud-Estul european şi-au 
trimis, la finele lunii Mai, delegaţi 
care să discute organizarea unei 
săptămâni de artă la Viena, din doi 
în doi api, alternând cu manifestă- 
rile de artă dela Veneţia. România a 
fost reprezentată de d. Ion Marin Sa- 
doveanu, directorul general al Tea- 
trelor şi Operelor, caresa avut cins- 
tea de a primi din partea celorlalţi 

reprezentanţi însărcinarea de a răs- 
punde în numele tuturor la discur- 
surile oficiale germane. 

Cu ajutorul guvernului german şk 
prin stăruința municipiului vienez,. 
săptămâna Sud-Est europeană de 
artă dela Viena urmează să-și în- 
ceapă cursul în Mai 1941. S'a și 
stabilit, principial, un program pe 
care guvernele respective îl iau ac- 
tualmente în consideraţie. Vechi cen-— 
tru artistic, Viena înţelege să însu- 
fleţească din nou arta ţărilor vecine- 
şi să promoveze o mai serioasă cu- 
noaştere a culturii ţărilor Sud-Estu- 
lui curopean. 

Grecia, Bulgaria, Ungaria, Slo- 
vacia, Iugoslavia şi România ar ur- 
ma să-şi prezinte la Viena, în cadrul: 
acestei săptămâni, spectacole de tea- 
tru sau operă, interpretate de artiştii 
lor şi în regie naţională, concerte 
dirijate de personalităţile lor, având 
în program compoziţii naţionale, 
manifestări de folclor, filme docu- 
mentare, sugestii de turism, precum 
totodată şi să organizeze expoziţii de 
pictură şi sculptură, expoziţii de 
cărți vechi şi noi, expoziţii de cos- 
tume și de instrumente muzicale. 

In jurul fiecărei manifestări de: 
artă, se vor ţinea conferinţe de pre-- 
zentare sistematică a teatrului, pic- 
turii, literaturii, muzicii, folclorului 
respectiv. Se va tipări, cu acest pri- 
lej, câte o istorie a literaturilor și 
artelor respective, se vor traduce şi 
tipări operele lirice ale acestor tări,- 
precum și o revistă înfățișând, în- 
trun tur de orizont cât mai complet,. 
evenimentele culturale din Sud-Es- 
tul curopean. 

Programul stabilit în amănunt. 
prevede şi modalităţile de manifes- 


NOTE 


tare. Expoziţiile de artă nu vor pre- 
zenta anul viitor decât doi sau trei 
pictori şi sculptori pentru a se putea 
urmări mai amplu expresia persona- 
lităţilor reprezentative. Expoziţia de 
teatru va înfățişa o serie de machete 
tratând naţional aceeași 
Faust, partea I. 

In felul acesta putinţa unei între- 
ceri în creaţie şi accent original este 
larg deschisă, precum, prin tipărituri 
şi conferinţe, manifestările artistice 
vor avea tot cadrul care să le relie- 
feze, închegându-se o prezentare 
completă şi variată a forţelor crea- 
toare ale accstor vechi şi strălucite 
culturi. 


temă : 


P., Com 


ra Joyce preəcupă iarăşi criti- 
ca străină de un an încoace, de când 
şi-a publicat noua-i carte Finnegans 
Wake, la care a lucrat ultimii şap- 
tesprezece ani. Acest Irlandez ciu- 
dat, născut la Dublin, dar trăind cea 
mai mare parte a celor cincizeci şi 
opt de ani pe care îi are în străină- 
tate, mai întâi la Triest, iar dela 
1920 la Paris, este pilda adevăratu- 
lui creator, pentru care lipsurile şi 
greutăţile materiale nu pot fi un 
motiv de a săvârşi compromisuri. 
Ani de zile a predat engleza la 
şcoala Berlitz, întreţinându-şi soţia 
şi copiii. I-au venit în ajutor și câți- 
va scriitori ca George Moore, W. 
B. Yeats, Ezra Pound şi Robert 
McAlmon, care i-au prețuit sforţa- 
rea de a crea noi tehnici și mo- 
dalităţi pentru a exprima integra- 
litatea atât de complexă şi de di- 
namică a trăirii. Romanul Ulysses, 
la care a lucrat şapte ani, a fost 

socotit acum vreo cincisprezece anı, 
când a apărut, mai curând ca un 
interesant experiment literar, decât 
ca o operă desăvârşită, care să aibă 
un sens permanent. Cu timpul, di- 
ficultatea şi obscuritatea au căpă- 
tat tot felul de dumeriri. Stuart Gil- 
bert a scris o măiastră exegeză a 
lui Ulysses, considerat astăzi drept 
o capodoperă a literaturii moder- 
ne. Acum criticii se grăbesc să des- 
cifreze sensurile şi valorile noului 
roman Finnegans Wake, înţelegerea 
lui Joyce nemai fiind actul câtor- 
va iniţiaţi, rafinaţi şi subtili. Criti- 
cul Edmund Wilson a și interpretat 
noua carte, susținând că așa cum 
Ulysses este descrierea unei zile la 
Dublin, Finnegans Wake este des- 
crierea unei nopți dublineze, o în- 
şiruire de visäri, în care personajul 
principal trece printro seamă de 
metamorfoze, fireşte nu într'o or- 
dine cronologică sau măcar logică, 
ci după capriciile imaginației. 
Eroul romanului acesta, lipsit de 
conflicte bine definite, apare când 
bătrân, când tânăr, când visând de 
unul singur, când având conşiinţa 
lumii externe, ce se evidenţiază prin 
tot felul de sunete și ritmuri, prin 
sensații kinestetice, care iarăşi se 
preschimbă în percepții interioare, 
din care nu lipsesc, ca și în roma- 
nul precedent, unele licăriri libidi- 
noase. Dublinezul H. C. Earwicker 
visează tot ceea ce poate visa un 
om din Dublin, un Irlandez la care 
imaginaţia,  humorul, sexualitatea 
sau pornirile şi opintirile minţii 
sunt atât de laborioase. Titlul noii 
cărți de peste şase sute de pagini 
este luat după o baladă irlandeză 
unde este vorba de priveghiul lui 

Finnegan, mare iubitor de băutură 
şi care în urma unui accident este 
socotit mort de prietenii care-l pri- 
veghează, plângând, dănțuind şi 
luptându-se la căpătâiul său. Pre- 
supusul mort reînvie la mirosul 
whisky-ului, cu care-l stropesc ve- 
ghietorii. Scris fără legături şi 
puncte de reper, fără logica şi gra- 
matica obişnuită, fără ordinea şi 
clişeele noastre cotidiene, cı ur- 
mând doar ritmul şi abundența 
marii improvizații spirituale care 
este visarea, Finnegans Wake con- 
tinuă să revoluționeze tehnica ex- 
presiei literare, ca şi Ulysses. Cu- 
noscător temeinic al atâtor limbi şi 
argot-uri, al atâtor poveşti şi mi- 
turi, artistul care şi-a descris mai 
de mult lupta cu mediul în A Por- 
trait of the Artist as Young Man, 
îşi continuă aici depăşirea tehnicii 
şi a imaginaţiei, a cunoştinţelor şi 
ştiinţelor, pe care le contopeşte în- 
tro unitate supracotidiană. Terme- 
mul de „suprarealist“ nu-l putem în- 
trebuinta, când e vorba de o reda- 
re tocmai a ceea ce este mai real şi 
mai adânc în spiritul nostru, în a- 
devărata prezenţă a facultăţilor lui 
esenţiale. Desigur că opera lui Ja- 
mes Joyce cheamă tot felul de in- 
terpretări filosofice şi estetice, im- 
plicând cunoaşterea intuitivă, de tip 
bergsonian, dar poate şi un idea- 
lism berkleyan care leagă fiinţa de 
percepţie şi realitatea de prezenţa 
unei conştiinţe ce nu poate fi gră- 
niţată de obișnuita deosebire între 


starea visului şi aceea de trezire, 


aici totul fiind un torent de per- 
cepţii şi imagini, de sensaţii şi idei, 
ce-și au unitatea şi sensul în meta- 

fizica la care în cele din urmă con- 
duce. 


P. Com, 


[a 1933 şi 1934, când d. Petre 
Comarnescu a tipărit primele sale 
cărți de eseuri şi memorii asupra 
Americii (Homo Americanus şi A- 
merica văzută de un tânär de azi). 
atitudinea generală față de fenome- 
nul american era ostilă, reproba- 
toare, ironică, şi chiar, uneori, vio- 
lent batjocoritoare. 

Nu numai studiile Europenilor 
(Keyserling, Andre Siegfrid), dar 
mai ales romanele şi pamfletele 
scriitorilor americani înşişi (Sinclair 
Lewis, Ludwig Lewisohn, Theodor 
Dreiser), prezentau noul continent 
drept un infern al civilizaţiei me- 
canice. Pamfletul lui Georges Du- 
hamel (Scenes de la vie future) reu- 
şise, prin marele lui succes de pu- 
blic, să dea acestei atitudini ostile 
o răspândire neobişnuită. Bătrâna 
Europă, patrie a spiritului, îşi în- 
torcea cu dispreţ, privirea dela tã- 
năra America, abrutizată de pro- 
pria sa prosperitate. 

D. Comarnescu a avut atunci cu- 
rajul să combată, uneori cu adevă- 
rată furță polemică, această atitu- 
dine şi să ne ofere o imagine mult 
mai inţelegătoare, mai generoasă 
și — trebue să recunoaştem astăzi 
— mai justă a fenomenului ameri- 
can. Lucrul nu era deloc uşor. Căr- 
tile d-lui Comarnescu sau citit cu 
interes (căci erau scrise într'un stil 
de repoitaj viu, care nu excludea 
însă reflecţiile filosofului şi ale psi- 
hologului), dar desigur nau reuşit 
să schimbe în conştiinţa cititorului 
imaginile dinainte fixate. 


NOTE 


Au trecut de atunci şase ani — 
șase ani care au văzut prăbuşin- 
du-se multe iluzii, multe prejude- 
căți și multe atitudini. Europa nu 
mai are astăzi dreptul de a privi 
xu dispreţ dincolo de ocean. 

In aceste noi condițiuni generale, 
recitim cu alţi ochi vechile cărţi 
ale d-lui Comarnescu. Ele recapătă 
o puternică actualitate și, în anu- 
mit sens, constitue o apreciabilă an- 
ticipare. 

Autorul face un real serviciu lec- 
torului român prezentându-i într'o 
nouă ediţie lucrările sale. De fapt 
nu e vorba numai de o nouă ediţie, 
ci aproape de o nouă carte („Chi- 
purile şi priveliștile Americi", E- 
ditura Cugetarea). Intreg materialul 
este reorganizat, dispus într'o nouă 
ordine şi, mai ales, îmbogăţit prin 
referințe la fapte şi experienţe re- 
cente. America ce ni se înfățișează 
cste America de astăzi. 


M, Sb, 


An primit o lucrare enormă şi 
ciudată „Turtucaia“, care pare mai 
curând un iurg „manuscris“, păs- 
trat tipic chiar în tipăritura infor 
mä sub care e înfățișat. L-am pri- 
vit cu emoție, fiindcă acest nume 
e ca un strigăt din plinul aspru al 
“trecutului românesc, un teribil me- 
mento. Şi preţios în același timp, 
acesta-i adevărul. O înfrângere pe 
„care știi so simţi cu adevărat, să 
scoţi din ea tot tâlcul ei cumplit 
e mai prețioasă adesea de cât o 
victorie, căci poate fi germenul tu- 
turor prefacerilor. Intâmplările de 
“ordin secular care se petrec în timp 
ce așternem pe hârtie aceste rân- 

duri, ne arată ele înseşi ce rodnică 
c uneori o înfrângere şi cum un 
neam se poate ridica nespus mai 
sus, decât era înainte. 


Lucrarea d-lui colonel de re- 
zervă Constantin Zagoriţ e un vo- 
lum de aproape 600 de pagini, com- 
pact, format in folio lat, fără spa- 
ţii deloc şi fără nici o organizare, 
ilizibil pentru cei care nu au răb- 
dare și oarecare pregătire mili- 
tară. Dar copleșitor ca emoție şi 
interes. Sunt mărturiile directe ale 
câtorva sute poate de foşti comba- 
tanţi la Turtucaia, ofițeri şi soldaţi 
în 1916. 

Ştiu că e o prejudecată împotriva 
mărturiilor subiective ale luptăto- 
rului, care nu-și poate da seama 
cum se angrenează rolul lui în miş- 
carea întreagă. Dar bune-rele, alte 
mărturii — în înfrângere — nu 
există niciodată, şi alt criteriu de 
judecată decât confruntarea acestor 
mărturii între ele și apoi cu cele 
publicate de inamic, nu există. Bie- 
tul stat major al Capului de pod 
dą la Turtucaia, și deci bietul Co- 
mandant al întreg frontului din 
sud, ştia ce se întâmplă la Turtu- 
caia mai puţin ca un barcagiu bă- 
trân ascuus după casă. 

Socotim că volumul ar trebui să 
fie retipărit, tipizat ca literă, dis- 
tiibuit în capitole și înzestrat nu 
numai cu o tablă de materii, dar 
şi cu un index de nume proprii. Pu- 
tcam să nu avem Turtucaia, dar 
dacă am avut-o nu trebue s'o uităm 
niciodată, pentru ca niciodată ea să 
nu mai fie posibilă în istoria ro- 
mânească. 


C, P, 

A. XIU-lea Congres internaţio- 
nal de Sociologie, care urma să aibă 
loc la Bucur_şti, la începutul lui 
Septembrie 1939, a trebuit să fie a- 
mânat din cauza evenimentelor. Co- 
mitetul de organizare, condus de 
d. prof. D. Gusti, președintele a- 
cestui Congres, n'a întrerupt, însă, 
pregătirile. Ca un întâi rezultat al 
acestei perseverări, au apărut de 
curând trei volume, cuprinzând co- 
municări remise Comitetului, Alte 
două volume urmează să apară la 
sfârşitul primăverii. 

Introducerea d-lui prof. D. Gusti 
consemnează interesul viu trezit de 
Congres și datorit temelor, ce ur- 
mau să fie dezbătute: 1. Unităţile 
sociale, ca obiect al Sociologiei, a- 
nalizate în deosebi în cazul satului 
şi al orașului; 2. Metodele sociolo- 
giei; 3. Institutele de cercetare so- 
ciologică; 4. Învăţământul sociolo- 
gici. 

Cele trei volume apărute cuprind 
comunicări, provenite dela socio- 
logi americani, belgicni, brazilieni, 
bulgari, francezi, germani, italieni, 
clapdezi, turci şi jugoslavi, consa- 
ciate în întâiul volum satului, în a) 
doilea orașului, în al treilea rapor- 
tului dintre sat și oraş. Remarcăm 
din cuprinsul acestor volume comu- 
nicări ale d-lor Marc Bloch (Types 
de structure sociale dans la vie ru- 
rale française), Gunter Ipsen (A- 
grarische Bevölkerung), Clayton E. 
Whipple și dr. A. V. Toteff (The 
Problem of surplus agricultural po- 
pulation in peasant countries), Max 
Rumpf: (Dorfgemeinschaft gedeiht 
am Grosstadtrande), Maurice Halb- 
wachs (La structure morphologique 

des grandes villes), D. Warnotte 
(La Sociologie des villes). Gaston 
Richard (l Agglomeration urbaine a 
la cité), Florian Znaniecky (The so- 
ciological aproach to rural and ur- 
ban ecology), Carle C Zimmer- 
mann (City and community), Ni- 
kolas Agansky (Ville et village. Dé- 
linition). 


A, Gol, 


Åu ieşit dc sub teasc şi au fost 
puse în vitrine două dintre mono- 
grațiile de sate întocmite de şcoala 
de sociologi a prof. Gusti: Were, 
un village d'une region archaïque 
(3 vol.) și Clopotiva, un sat din Ha- 
teg (2 vol.). 

Ficcare din aceste monografii este 
realizată de zeci de cercetători, con- 
duși, în cazul celei dintâi, de H. H. 
Stahl şi, în cazul celei din urmă, d 
Jon Conea. 

Cititorul va putea cunoaşte odată 
cu metoda de cercetare a țării, pro- 
pusă şi susținută de Institutul de 
Ştiinţe sociale al României, viaţa a 
două sate din preajma Carpaţilor, 
cu trecutul măreț dar prezentul încă 
plin de nevoi. Monografia Nerejului 
reconstruește, pornind dela supravie- 
țuiti, viaţa liberă a răzăşilor vrăn-. 
ceni și descompunerea rânduielelor a- 
cestei vieți, în urma prefacerilor dim 
ultimul secol, și situația lor precară 
de astăzi, când pădurile, în care şi 
din care trăiseră, au ajuns să fie se- 
cătuite. Monografia Clopotivei înfă- 
țişează viaţa tradiționalistă a unuia 
din satele așezate pe locul, unde se 
aflase capitala Daciei romane, de: 
păstori care-şi trăesc cea mai mare 
parte din an la stână sau în sălașele 
de vite. 


NOTE 


Profesorul Simionescu, care a con- 
sacrat fiecăreia din aceste monogra- 
fii un comentar în ziarul „Timpul“, 
socotește că ele ar trebui să fie carte 
de căpătâi, „cum e Biblia“ la cre- 
dincioşi, îndeosebi pentru cei ce „au 
o însărcinare de conducere în des- 
tinul acestei ţări“. 


A, Gol, 


Cateva observaţii semnificative 
privind starea culturală a satelor 
noastre : „Sa constatat cu prilejul 
ultimului recensământ general al po- 
pulaţiei că în 1930 mai bine de ju- 
mătate (51,5%) din populaţia rura- 
lă mai mare de 7 ani, care număra 
11,3 milioane, ştia carte... Populaţia 
rurală foloseşte însă puţin ştiinţa 
de carte, de care dispune. Anchcta 
sociologică, întreprinsă în vara a- 
nului 1938, de echipele Fundaţiei 
„Principele Carol“, în 60 de sate, 
a arătat că în bibliotecile publice cu 
un total de 19.000 cărți din 29 sate 
cu 50.000 locuitori, în anii 1930- 
1938, în medie, au fost anual 2300. 
4200 persoane care au citit fie- 
care în medie 2-3 volume pe an. 
Dar și atunci când se citește, se 
caută mai puţin cărţile de instrucţie 
tehnică, economică şi sanitară, a că- 
ror folosire constituie unul din o- 
biectivele acţiunii școlare de sat, și 
mai mult cărţile religioase și litera- 
re. Bibliotecile găsite în 1746 gos- 
podării ţărăneşti şi inventariate, cu 
prilejul anchetei pomenite mai sus, 
erau compuse din 35,9% cărţi lite- 
rare, 23,99% cârți şcolare, 17,9% 
cărţi religioase, 9,29% cărţi istorice, 
7,79 economice, 5,4% calendare... 
In 1938, în 50 de sate, cu 85.000 lo- 

cuitori, nu se citeau decât 600 de 
ziare şi 500 reviste. Aproape jumă- 
tate din acestea, 46,6%, veneau ins- 
tituțiilor rurale și intelectualilor“. 
După ce autorul arată cauzele a- 
cestei stări: lipsa unei modalităţi 
eficace de difuzare la sate a cărți- 
lor şi periodicelor, precum și sără- 
cia, semnalând și îmbunătățirile ce 
încep să se arate, prin iniţiativele 
unor instituţii închinate culturii po- 
porului, ca Fundaţia Principele Ca- 
rol sau Astra, ni se subliniază și 
faptul următor: „Situaţia culturală 
a populaţiei rurale e îngreuiată prin 
faptul că încrederea în cultura tra- 
diţională s'a clătinat. Vie îucă în 
sufletul și prin faptele bătrânilor 
și ale femeilor, ea este părămtă de 
tircri și de maioritatea bărbatilor. 
Astfel a apărut, în regiunile unde 
elementele civilizației moderne cu 
privire la economie, sănătate, înţe- 
legere a lumii și a vieţii, pau ajuns 
să fie însușite, un fel de interegn 
cultural. Cele din bătrâni au fost 
date laoparte, înainte de a se fi pus 
în Joc ceva nou“. (Anton Golopen- 
ţia, “Starea culturală și economică 
a populaţiei rurale din România“). 


P. Com, 


Iz colecția ] mondo d'oggi (Lu- 
mea de azi) a editurii Roma a ie- 
şit volumul foarte prezentabil Bul- 
garia. Cele 7 capitole, dintre care 
cinci sunt scrise de Italieni și două 
de Bulgari, prezintă istoria, cultu- 
ra şi economia vecinei noastre dela 
Sud în pagini documentare și scri- 
se atrăgător. Cultura bulgară alcă- 
tuește tema celor 5 capitole dela 

mijloc, care înfăţişează literatura 
modernă, raporturile culturale italo- 
bulgare, arta și muzica bulgară con- 
temporană şi aspecte din folclorul 
bulgar. 

Colecţia începută prin acest vo- 
lum pare a fi menită să devie co- 
vespondentul seriei germane „Die 
siidosteuropâischen Staaten in Ein- 
zeldarstellungen“, pe care o edi- 
tează comisia pentru Europa de 
Sud-Est a Academiei germane (din 
aceasta au apărut volumele .„Jugo- 
slavien“ 1936, și „Das Kânigreich 
Ungarn“ 1937). 

Cum, din păcate, noi nu dispu- 
nem de tabloul bine întocmit al 
nici uneia din ţările cu care ne în- 
vecinăm, volumul acesta italian re- 
prezintă, şi pentru noi, o sursă de 
informare asupra Bulgariei şi de fa- 
miliarizare cu realitățile ei, atât de 
asemănătoare cu ale noastre. 

Deşi înfăţişarea aceasta se dato- 
zește unor ochi şi minţi de Italieni, 
cititorul atent ajunge să facă în- 
truna paralele între evoluţia mo- 
dernă și starea actuală a Bulgariei 
şi a României. Capitolul foarte cu- 
prinzător despre folclorul bulgar, 
care prezintă forme mult mai bine 
păstrate şi mai arhaice ale unor o- 
biceiuri proprii şi poporului nostru, 
este plin de sugestii şi umple de do- 
rința ca studiul comparat al vieţii 
ţărăneşti din Balcani să fie înce- 
put cât mai curând şi urmat cu ho- 
tărîre. 


A, Gol. 


+ 

S tudiind fertilitatea diferitelor 
categorii ale societății românești, d. 
Dr. D. C. Georgescu, directorul O- 

ficiului de Studii al [Institutului 
Central de Statistică, ajunge la câ- 
teva concluzii, în genere îmbucură- 
toare când e vorba de destinul nea- 
mului nostru, dar îngrijorătoare în 
ceea ce privește „stabilitatea şi con- 
tinuitatea fundamentală a burghe- 
ziei noastre“, care îşi are un rost 
atât de însemnat în complexa evo- 
luţie a Statului. Iată concluziile 
d-lui Dr. D. C. Georgescu publicate 
în lucrarea La Fertilité Différen- 
tielle en Roumanie : fertilitatea po- 
pulației rurale este mereu mai ridi- 
cată decât aceea a oraşelor, rezer- 
vo:ul biologic rămânând țărănimea. 
care, se ştie, reprezintă 80% din 
populaţia totală ; regiunile occiden- 
tale alz ţării sunt mai puţin proli- 
fice decât acela dela Estul și Sud- 
Estul Carpaţilor; regiunile de mun- 
te par a fi mai puţin fertile decât 
acelea ale dealurilor şi şesurilor; 
fertilitatea Românilor este accentu- 
at superioară fertilităţii celorlalte 
populații minoritare privite laolal- 
tă; „înt:e diferitele clase profesio- 
nale cercetate, agricultorii aù fer- 
tilitatea cea mai mare, în timp ce 
la oraş primele locuri sunt deținute 
de lucrătorii fabricilor şi de lucră- 
torii necalificaţi. Fertilitatea clase- 
lor mijlocii, reprezentate de micii 
patroni, de comercianți, funcţio- 
nari, militari, etc., se arată medio- 
cră, abia excedentară“; în sfârşit, 
fertilitatea profesiunilor libere poa- 
te fi considerată cu adevărat defi- 
citară. „Aceste deficite“, încheie a- 
utorul, „aduc o explicaţie suficien- 
tă pentru lipsa de stabilitate şi de 
conținuitate fundamentală a bur- 
gheziei românești". 


N. 


NOTE 


„Lozica nouă“ a d-lui Anton Du- 
mitriu anexează culturii româneşti 
o nouă zonă științifică, aceea cu- 
noscută mai de mult în cercurile 
europene sub numele de logistică 
ori, adesea, algebră a logicei. Toc- 
mai fiindcă este în timpul din urmă 
o reală varietate de curente, de la 
George Boole şi Ernst Schröder la 
şcoala vieneză a lui Moritz Schlick, 
Wittgenstein și mai ales R. Car- 
nap, fără să uităm bine înțeles 
şcoala italiană cu G. Peano, Ale- 
sandro Padua ori cea engleză în 
[runte cu B. Russell, cea, franceză 
reprezentată de Couturat şi „metalo- 
gica“ poloneză, ca să cităm la în- 
tâmplare, găsim foarte nimerit titlul 
generic al d-lui Anton Dumitriu. 
E un voium de format mare, de 
peste 300 de pagini, de un interes ex- 
cepțional pentru ştiinţa românească 
fiindcă logica nouă mai prin toate 
curentele ei caută să depăşească 
logica formală a lui Aristotel, ge- 
neralizând principiul tautologiei şi 
unificând-o cu matematicile. Bine 
face d. Anton Dumitriu că menţio- 
nează anume pe E. Husserl printre 
ctitorii acestei logice, cu toate că 
după câte ştim noi „școala vie- 
neză“ i-a fost ostilă. Dar adevăra- 
tul fondator filosof al „formalis- 
modern este fără îndoială 
autorul celor trei volume de „Logi- 
sche Untersuchungen“. 


mului“* 


C, P, 


D iscuţiile științifice într'o aceeaşi 
conferinţă sau într'un același volum 
sunt fenomene rare la noi, deşi ele 
au meritul de a oferi putinţa unei 

judecăţi mai temeinice și mai vii, 
pin comparaţia și selecţia ce le im- 
pun. Volumul întitulat Geopolitica 
aparţine acestei rarităţi utile, care 
denotă un spirit de adevărată com- 
portare intelectuală. Autorii, d-nii 
Ion Conea, Anton Golopenţia și M. 
Popa-Vereș, discută obiectul şi uti- 
litatea acestei ştiinţe geopolitice în 
curs de organizare, care, deocam- 
dată, este negată de unii, admisă de 
alții, dar diferit definită de cei mai 
mulţi, confundând-o cu geografia 
politică sau cu sociologia generală. 
D. Ion Conea o concepe ca o ști- 
ință geografică, produs al timpului 
nostru de viaţă planetară unificată, 
analiză a regiunilor naturale care, 
la un moment dat, pun probleme de 
politică şi economie mondială. D. 
A. Golopenţia, distinge trei <emni- 
ficaţii ale Geopoliticii : semnificaţia 
dz teorie şi cercetare a condiţiiilor 
geografice ale Statului (așa cum da- 
tează dela Kjellen), semnificaţia de 
informaţie politică externă și aceea 
de mit politic, ce-şi trage autorita- 
tea din georgrafia politică. D. M. 
Popa-Vereș deosebeşte între con- 
cepţia geopolitică obiectivă, ce por- 
neşte dela cercetarea diferitelor con- 
diţii cuprinse în mediul geografic, 
în general, și care influenţează po- 
litica unui Stat şi între concepţia 
geopolitică subiectivă, ce pleacă dela 
finalitatea politicii unui stat, în lu- 
mina intereselor vitale ale unui po- 
por, atât în interior cât, mai ales, în 
exterior. 

Alături de aceste discuţii teore- 
tice, bazate pe serioasă informare, 
autorii recunosc cu toţii utilitatea 
cercetărilor geopolitice, analizând în: 
concret fenomenele care le-au impus 

și felul științific în care ele ar pu- 
tea fi utilizate şi de Statul nostru. 


P. Com. 


Pia expoziţia de desene colorare 
înfăţişând diferitele aspecte ale Bra- 
şovului, d-na Zoe Ricci a dovedit 
cât de pictural poate fi, pentru un 
ochi sensibil și o simţire subtilă, a- 
cest oraş, pe care până acum ni l-au 
prezentat mai ales desenatorii ex- 
presioniști sau acel maestru al li- 
niei puternic constructive Kim, ilus- 
tratorul monografiei d-lui H. Zil- 
lich. In expoziţia d-nei Ricci sau 
ivit mai ales notaţiile picturale, at- 
mosfera de tonuri și nuanţe ce leagă 
într'o aceiași realitate muntele şi 
cerul, arborii și casele, ansamblul 
tectonic și lumina. Avem deaface 
aici nu cu o descriere naturalistă 
şi nici cu o proiectare artificială a 
Brașovului, ci cu o interpretare fină 
şi diafană, insinuant muzicală, a u- 
mei întregi atmosfere. Spiritul ora- 
ului reapare prin acest filtru de în- 
cântare înstrunită de peniţa gingaşă 
sau de penelul aducător de culori 
vaporoase, Este ceva debussyan în 
motaţiile şi  evocările Zoe 
Ricci. 


d-nei 


P. Com, 


Ravia oraşelor şi regiunilor 
româneşti conțin mereu documente 
şi expuneri de istorie literară, vred- 
nice de a fì cunoscute nu numai de 
cercetători, dar și de intelectualii 
cat vor să se informeze temeinic 
despre mişcarea aoastră culturală 


REVISTA FUNDAŢIILOR REGALE 


și tendinţele ei. O parte din revis- 
tele din provincie şi-au găsit for- 
ma şi spiritul în care să se mani- 
feste, căpătându-şi fiecare o indi- 
vidualitate bine accentuată. Arä- 
tând contribuţiile din trecut şi pre- 
ocupările din prezent ale regiuni- 
lor lor, revistele oglindesc, adesea 
nespus de clar, spiritul şi caracte- 
risticele locului, calităţile şi năzuin- 
tele specifice, îmbogăţind varieta- 
tea manifestărilor noastre culturale 
care tocmai prin aceasta se inte- 
grează în unitatea naţională și sta- 
tală. Această specializare a conţinu- 
tului o găsim din ce în ce mai dez- 
voltată chiar și la publicaţiile peri- 
odice literare sau sociale, ca să nu 
vorbim de acelea de ştiinţă, unde 
specializarea este o condiţie esenţi- 
ală. Dar chiar și publicaţiile ştiin- 
țifice care apar la Iași, la Cluj, la 
Craiova, la Timişoara încă fac des- 
tul loc realităţilor şi preocupărilor 
locale, contribuind astfel la o mai 
substanţială cunoaştere a ţării şia 
vieţii ei. In Cercetări Istorice, re- 
vista de istorie românească condusă 
de d. I. Minea şi care apare la Iaşi, 
găsim, în voluminosu-i număr din 
urmă, pe lângă o seamă de studii 
şi articole de istorie românească, 
date, probleme în interpretări pri- 
vind Moldova şi laşii. In Revista 
Institutului Social Banat-Crişana, 
ultimul numär, aflăm descrieri ale 
tinuturilor bănăţene, ca valea Al- 
mäjului sau documente referindu-se 
la viața spirituală şi juridică a a- 
cestor locuri, Este o revistă care 
slujeşte țara, făcându-ne s'o cunoaş- 
tem mai temeinic, explicându-ne u- 
nitatea prin varietate, realitatea 


NOTE 


prezentului prin atâtea manifestări 
specifice trecutului. 

In al optulea an de apariţie, re- 
vista dela Timişoara, condusă de d. 
C. Grofşorean, îşi are un caracter 
bine definit, putând fi citită deo- 
potrivă de specialişti ca şi de oa- 
menii cu cultură generală. O ţintă 
similară a urmărit şi mai vechea 
revistă Societatea de Mâine, acum 
condusă dela Bucureşti şi al cărei 
mumăr din urmă ne aduce tot din 
„nevoia de cunoaştere a ţării“, pe 
care dela început a cultivat-o d. 
Ion Clopoţel, două însemnate con- 
tribuţii pentru cunoaşterea Moților 
şi Bănăţenilor. Ne referim la „Psi- 
hologia Moților“, articolul d-lui 
Florea Florescu şi la „Monografia 
comunei bănăţene Alioş“ făcută în 
mod ştiinţific şi cu aceeaşi dragoste 
de ţară, pe care o găsim la toţi cer- 
cetătorii de seamă, de către d. Ion 
"Dimitrie Suciu. Societatea de Mâine 
continuă să valorifice sbecificitatea 
«culturală a regiunilor româneşti, tot 
cu acelaşi gând de integrare auten- 
tică şi personală în unitatea naţio- 
nală şi statală. Acelaşi scop îl ur- 
măreşte şi revista clujană Gând Ro- 
mânesc, care dă atâta atenţie gân- 
«dirii şi creaţiei literare de înaltă 
ţinulă şi de autentică vibraţie. Toa- 
te acestea relevă mai temeinic le- 
găturile generalului 
particularul românesc, relaţiile gru- 
“purilor sociale și culturale cu gru- 


românesc cu 


pul marii comunități,  întrunind 
sforțările individuale şi locale cu 
marea sforțare către o cultură am- 
plă și bogată, întradevăr variată 
în aspecte şi unitară în marile-i li- 
nii constructive. 

Dar contribuţii valorificând spi- 
ritul şi contribuţiile locului găsim şi 
în reviste literare sau de cultură ge- 
merală ca Viața Basarabiei, editată 
de Asociaţia Culturală „Cuvânt 
Moldovenesc“ şi având ca director 
pe d. Pantelimon MHalippa sau ca 
Luceafărul, revista regionalei bă- 
năţene a Astrei, însufleţită de un 
comitet având în frunte pe d. Au- 
rel Cosma Jr. In Viaţa Basarabiei, 
d. Gh. Bezviconi aminteşte şirul 
de cărturari basarabeni care au păs- 
trat vie şi creatoare conștiința ro- 
mânească, iar d. Al Boldur adaogă 
o seamă de elemente istorice pen- 
tru înţelegerea străduinţelor basa- 
rabene. In Luceafărul, sunt două 
articole însemnate pentru aceeaşi 
cunoaştere specială a locului: arti- 
colul d-lui N. Brînzeu „Un autor 


maghiar, apărător al Românilor la 
1865“ şi acela al d-lui I. D. Suciu 
privind corespondenţa inedită din- 
tre Bojinca și Barițiu, învederându- 
se legăturile româneşti dintre Mol- 
dova, Transilvania şi Banat. 
Alături de contribuţiile revistelor 
de provincie, revista Liceului Ro- 
mân din Grebena-Grecia, Lumina, 
descrie cultura şi activitatea atâtor 
Români din depărtări. Menţionăm 
articolul d-lui V. Papahagi „Invă- 
taţi aromâni în secolul al XVIII- 
lea“. 
îmbogăţire a 
cunoaşterii despre viaţa românea- 
scă în spaţiu şi în timp se statorni- 
ceşte, aşa dar, şi cu sprijinul revis- 


Această continuă 


telor de specialitate, dintre care Re- 
vue de Transylvanie aduce mereu 
contribuţii de înaltă valoare ştiin- 
țifică, şi cu diversele contribuţii ale 

publicaţiilor de cultură generală, 
In numărul de Martie al revistei 
Însemnări leşene d. N. Caraman a 
semnalat, ocupându-se de o „frescă 
a Huţulilor“, o seamă de elemente 
de limbă şi folclor pe care le găsim 
în vecinătatea nordică a ţării. 

Comparaţiile și legăturile de cu- 
ncâştere astfel dezvoltate nu pot 
decât împlini înţelegerea autenticei 
bogății spirituale a neamului nos- 
tru, a cărui unitate îşi arată tăria 
şi plinătatea mai ales când ne cu- 
fundăm în via lume de manifestări 
regionale, atât de variate şi parti- 
cipând la aceleași idealuri de stat 
creator și armonios. 


P, Com, 


P iin apariția tomului întâi, fasci- 
cula I, din Disquisitiones Mathema- 
ticae et Physicae, Institutul de Cer- 
cetări Științifice „Regele Carol II“ 
îşi începe publicaţiile-i de înaltă va- 
loare ştiinţifică, datorită cărora ţara 
noastră va contribui, şi mai mult, la 
progresul matematicilor şi  fizicei 
contemporane. In savanta şi specia- 
lizata publicaţie recent apărută îşi 
arată rezultatele cercetărilor lor d- 

nii V. Vâlcovici, D. Barbilian, S- 
Stoilov, N. Ciorănescu, T. Popovici, 
M. Nicolescu, D. Pompei, O. Oni- 
cescu, Gh. Mihoc, G. Vrânceanu, 
Gr. Moisil, G. Bădăreu, H. Hulubei, 
L. Constantinescu şi d-rele Yvette 
Cauchois și Ioana Mănescu. 


N. 


Siau împlinit douăzeci de ani de 
când Mitropolitul Nicoale Bălan a 
fost ales să conducă din jilţul lui 
Andrei Șaguna viaţa spirituală a 
Ardealului şi să contribue în mod 
hotăriîtor la ridicarea ortodoxiei, că- 
reaia teologul, filosoful şi oratorul 
dela Sibiu i-a adus o însufleţire şi 
o organizare de capitală însemnăta- 
te. Cultura ortodoxă, unificarea bi- 
scricii ortodoxe, răspândirea credin- 
tei printre cărturari şi ţărani, orga- 
nizarea şi ridicarea atâtor biserici 
transilvane și-au găsit în Mitropoli- 
tul Nicolae Bălan pe adevăratul 
conducător și realizator, care a re- 
dat Sibiului rostul pe care l-a ma: 
avut odinioară în chip atât de glo- 
rios şi de folositor neamului nostru. 


P. Com. 

